
SUBOTNJE JUTARNJE ZASJEDANJE 


Dobrodošli na sabor 
predsjednik Thomas S. Monson 


Hvala vam, moja braćo i sestre, za vašu vjeru i odanost evanđelju Isusa Krista. 


Kako li je dobro, moja voljena braćo i sestre, susresti se ponovno s vama. Ovaj sabor obilježava 
180 godina od organizacije Crkve. Kako li smo zahvalni za proroka Josepha Smitha, koji je tražio 
istinu, koji ju je našao, i koji je, pod vodstvom Gospodina, obnovio evanđelje i organizirao 
Crkvu. 


Crkva je postojano rasla od toga dana 1830. godine. Ona nastavlja mijenjati živote sve više i više 
ljudi svake godine i širiti se posvuda po zemlji dok naše misionarske snage traže one koji tragaju 
za istinom. Još jednom pozivamo članove Crkve da pruže ruke novim obraćenicima ili onima 
koji se vraćaju u Crkvu, da ih okruže ljubavlju i da im pomognu osjećati se kao kod kuće. 


Hvala vam, moja braćo i sestre, za vašu vjeru i odanost evanđelju Isusa Krista. Hvala vam za sve 
što činite u svojim odjelima i ograncima, u svojim okolima i okruzima. Vi služite spremno i 
uspješno i ostvarujete mnogo dobroga. Neka vas Gospodin blagoslovi dok ga nastojite slijediti i 
biti poslušni njegovim zapovijedima. 


Od kada smo se posljednji put sreli, Crkva je nastavila pružati toliko potrebnu humanitarnu 
pomoć na različitim područjima diljem svijeta. Samo u posljednja tri mjeseca humanitarna 
pomoć je pružena u Francuskoj Polineziji, Mongoliji, Boliviji, Peruu, Arizoni, Meksiku, 
Portugalu i Ugandi, među ostalim područjima. Nedavno smo pomogli na Haitiju i u Čileu nakon 
razornih potresa i tsunamija u tim područjima. Izražavamo svoju ljubav našim članovima Crkve 
koji su trpjeli u tim katastrofama. U našim ste molitvama. Izražavamo duboku zahvalnost svima 
vama za vašu spremnost pomoći u našim humanitarnim aktivnostima dijeleći svoje resurse i u 
mnogim slučajevima svoje vrijeme, talente 1 stručnost. 


Ova godina obilježava 25 godina od kada je humanitarni program postao dio naših dobrotvornih 
djelatnosti. Broj pojedinaca kojima je ovaj program pomogao nikada se ne može odgovarajuće 
procijeniti. Uvijek ćemo nastojati biti među prvima na poprištu katastrofa, gdje god se dogodile. 


Crkva nastavlja rasti i napredovati. Gradnja hramova pokazatelj je tog rasta. Nedavno smo 
najavili novi hram koji će se izgraditi u Paysonu, Utah. Također smo najavili veliko renoviranje 
koje će se obaviti u hramu Ogden, Utah. Tijekom sljedeća tri mjeseca posvetit ćemo nove 
hramove u Vancouveru, Britanska Kolumbija, u gradu Gila Valley, Arizona; i u gradu Cebu City 
na Filipinima. U drugom dijelu godine drugi će hramovi biti posvećeni ili ponovno posvećeni. 
Nastavit ćemo graditi hramove diljem svijeta kako naše članstvo raste. Svake godine milijuni 
uredaba obavljaju se u hramovima za naše preminule voljene. Nastavimo biti vjerni u obavljanju 
takvih uredbi za one koji to ne mogu učiniti za sebe. 


om 


Mnogi od vas su svjesni da je nedugo nakon sabora u listopadu moja draga supruga Frances 
pretrpjela pad koji ju je ostavio slomljenog kuka i ramena. Nakon dvije uspješne operacije i 
nekoliko tjedana u bolnici mogla se vratiti kući. Osjeća se dobro i nastavlja napredovati prema 
potpunom oporavku. Mogla je prisustvovati općem sastanku Djevojaka prošle subote i namjerava 
prisustvovati jednom ili dva zasjedanja ovog vikenda. U stvari, u posljednjem trenutku je rekla: 
»Ja idem danas!« I ovdje je! Ona mi se pridružuje u izražavanju naše duboke zahvalnosti našem 
Nebeskom Ocu i svima vama za vaše molite i dobre želje za nju. 


A sad, braćo i sestre, došli smo ovdje primiti upute i nadahnuće. Vama koji ste novi u Crkvi 
želimo dobrodošlicu. Drugi od vas bore se s problemima, izazovima, razočarenjima i gubicima. 
Volimo vas i molimo se za vas. Mnoge poruke raznolikih evanđeoskih tema bit će dane tijekom 
sljedeća dva dana. Oni muškarci i žene koji će vam govoriti tražili su pomoć Neba u vezi poruka 
koje će uputiti. 


Moja je molitva da budemo ispunjeni njegovim Duhom dok slušamo i učimo. Da bi bilo tako 
molim se, u ime Isusa Krista, našeg Gospodina i Spasitelja. Amen. 


Moć svećeništva 
predsjednik Boyd K. Packer 
predsjednik Zbora dvanaestorice apostola 


Svećeništvo nema snagu koju bi trebalo imati i neće je imati sve dok moć svećeništva ne bude 
čvrsto uspostavljena u obiteljima. 


Govorim očevima obiteljima, i obiteljima svugdje u Crkvi. 


Prije mnogo godina započeli smo korelaciju pod vodstvom predsjednika Harolda B. Leeja. U to 
je vrijeme predsjednik Thomas S. Monson rekao: »Danas smo se utaborili protiv najveće 
raznolikosti grijeha, poroka i zla ikada okupljenih pred našim očima... Bojni plan kojim se 
borimo za spašavanje duša ljudi nije naš. [Došao je kroz] nadahnuće i objavu od Gospodina.«! 


Tijekom fih godina korelacije cjelokupna djelatna struktura Crkve se promijenila. Čitav nastavni 
plan i program bio je reorganiziran. Ciljevi i međusobni odnosi organizacija bili su ponovno 
definirani. Ključna riječ tijekom tih godina korelacije i ponovnog organiziranja bila je 
svećeništvo. 


Predsjednik Monson također je govorio o Gideonu, junaku iz Starog zavjeta. Gideon je bio 
odabran da vodi vojske Izraelove, koje su brojile tisuće ljudi. Ali od svih njih on je odabrao 
samo 300. 


Gideon je imao zanimljiv način odabiranja svojih vojnika. Kad su ljudi pili vodu iz potoka, 
većina »kleknu[še] da pij[u]«. Te je preskočio. Nekolicina je uzela vode u svoje ruke i pila, 
ostavši tako potpuno pozorni. Oni su bili odabrani 


Živimo u vrijeme »rato[va], i glasina[] ratni[h], i potre[sa] na raznim mjestima«." Kao što je 
prorokovano, »cijela... 2 zemlja [ljulja]« a »Sotona... kruži zemljom«.? On nastoji uništiti sve 
što je dobro i pravedno.“ On je Lucifer koji je bio izbačen iz nazočnosti Božje." Unatoč svemu 
tome mi imamo veoma pozitivne osjećaje o onome što je pred nama. 


Gideonova mala vojska uspjela je zato što, kako zapis kaže, »svaki stajaše nepomično na svome 
mjestu«. 


Ova »rasporedb[a] punine vremena«* započela je pojavom Oca i Sina dječaku Josephu Smithu.!“ 
Nakon toga, anđeo Moroni je pokazao Josephu gdje su bile zakopane ploče koje sadrže 
Mormonovu knjigu." Josephu je bila dana moć da ih prevede. !“ 


Tijekom prevođenja Joseph i Oliver Cowdery su čitali o krštenju. Pomolili su se da bi znali što 
trebaju učiniti." Ukazao im se anđeoski glasnik, Ivan Krstitelj. Podijelio im je Aronovo 
svećeništvo »koje drži ključe posluživanja anđeoskog i evanđelja obraćenja, i krštenja uranjanjem 
za otpust grijeha«.'* 


Apostoli Petar, Jakov i Ivan, koji su bili najbliži Gospodinu u njegovom službeništvu, sljedeći su 
se ukazali i podijelili Josephu i Oliveru više svećeništvo, !> ili »Sveto Svećeništvo po redu Sina 
Božjega«.!* Svećeništvo je, Sveta pisma upućuju, trebalo biti nazvano po Melkisedeku, moćnom 
velikom svećeniku kojem je Abraham plaćao desetinu. 


To je tada postala njihova ovlast. Kroz ključeve svećeništva imali su pristup svim nebeskim 
moćima. Bilo im je zapovjeđeno da odnesu evanđelje svim narodima. !? 


Nikada nije bilo lako živjeti evanđelje Isusa Krista. Nije bilo lako kad je on živio, 1 nije bilo lako 
u ranim danima Crkve. Prvi sveci bili su izloženi neizrecivim patnjama i protivljenju. 


Prošlo je više od 180 godina od kada je svećeništvo bilo obnovljeno. Sada brojimo gotovo 14 
milijuna članova. Ipak, mi smo samo maleni dio u usporedbi s milijardama ljudi na zemlji. Ali 
mi smo oni koji jesmo, mi znamo ono što znamo, i trebamo ići i propovijedati evanđelje. 


Mormonova knjiga jasno kaže da nikada nećemo biti brojčano u većini. Ali imamo moć 
svećeništva. 


Prorok Nefi je napisao: »I dogodi se: Spazih ja Crkvu Jaganjca Božjega, i bijaše ona 
malobrojna... Spazih ipak da je i crkva Jaganjčeva, a to su sveci Božji, po svemu površju 
zemaljskomu. A njihova gospodstva na licu zemaljskomu bijahu malena.«* 


Predsjednik Joseph Fielding Smith je rekao: »Iako se može reći... da nas je samo šačica u 
usporedbi sa... svijetom, ipak se možemo usporediti s kvascem o kojem je Spasitelj govorio, koji 
će na kraju ukvasati [ili uzdignuti | cijeli svijet. « 

Mi možemo, i u odgovarajuće vrijeme svakako hoćemo, utjecati na cijeli ljudski rod. Bit će 
poznato tko smo i zašto smo takvi. Možda izgleda beznadno; iznimno je teško; ali nije samo 
moguće, već je i sigurno da ćemo dobiti bitku protiv Sotone. 


Prije nekoliko godina dao sam govor nazvan »Što svaki starješina treba znati: Početnica o 
načelima upravljanja svećeništvom«. Kasnije, kad ga je trebalo objaviti, promijenio sam naslov 
ovako: »Što svaki starješina treba znati — kao i svaka sestra«. 


Uključujem sestre zato što je ključno da svatko razumije što se očekuje od braće. Osim ako ne 
steknemo pažnju majki, kćeri i sestara, koje utječu na svoje muževe, očeve, sinove i braću, ne 
možemo napredovati. Svećeništvo će izgubiti veliku moć ako sestre budu zanemarene. 


Svećeništvo je vlast i moć koje Bog udjeljuje ljudima na zemlji da djeluju za njega.“? Kad se 
svećenička ovlast ispravno koristi, obnašatelji svećeništva čine ono što bi on činio da je nazočan. 


Bili smo jako dobri u raspoređivanju ovlasti svećeništva. Imamo svećeničku ovlast uspostavljenu 
gotovo svugdje. Imamo zborove starješina i velikih svećenika diljem svijeta. Ali raspoređivanje 
ovlasti svećeništva požurilo je, mislim, pred raspoređivanjem moći svećeništva. Svećeništvo 
nema snagu koju bi trebalo imati i neće je imati sve dok moć svećeništva ne bude čvrsto 
uspostavljena u obiteljima kao što bi trebala biti. 


Predsjednik Harold B. Lee je izjavio: »Čini mi se jasno da Crkva nema izbora — niti je ikada 
imala — nego činiti više kako bi pomogla obitelji u ispunjavanju njezinog božanskog poslanja, ne 
samo zato što je to red na nebu, već i zato što je to najpraktičniji doprinos koji možemo dati 
svojim mladima — kako bismo pomogli poboljšati kvalitetu života u domovima svetaca 
posljednjih dana. Koliko god naši mnogi programi i napori organizacije bili važni, oni ne smiju 
zamijeniti dom; oni moraju podržati dom.« 


Predsjednik Joseph F. Smith je dao ovu izjavu o svećeništvu u domu: »U domu predsjedavajuća 
ovlast uvijek se nalazi kod oca, i u svim kućnim brigama i obiteljskim pitanjima nema druge veće 
ovlasti. Kako bismo prikazali ovo načelo, bit će možda dovoljan jedan događaj. Ponekad se 
dogodi da su starješine pozvane posluživati članovima obitelji. Među tim starješinama mogu biti 
predsjednici okola, apostoli ili čak članovi prvog predsjedništva Crkve. Nije primjereno u tim 
uvjetima da otac odstupi i očekuje da starješine vode posluživanje ove važne uredbe. Otac je tu. 
Njegovo je pravo i njegova dužnost da predsjedava. On treba odabrati jednoga koji će poslužiti 
ulje, 1 jednoga koji će biti glas u molitvi, i ne bi smio osjećati da je, zato što su predsjedavajući 
autoriteti Crkve prisutni, stoga lišen svojih prava da vodi posluživanje toga blagoslova evanđelja 
u svom domu. (Ako je otac odsutan, majka treba zatražiti od nazočnog predsjedavajućeg 
autoriteta da preuzme vodstvo.) Otac predsjedava za stolom, kod molitve, i daje opće upute koje 
se odnose na njegov obiteljski život tko god bio prisutan.«“> 


Tijekom Vijetnamskog rata održali smo niz posebnih sastanaka za članove Crkve pozvane u 
vojnu službu. Nakon takvog sastanka u Chicagu stajao sam do predsjednika Harolda B. Leeja 
kad je pristao, mladi svetac posljednjih dana rekao predsjedniku Leeju da je na dopustu kako bi 


oda 


posjetio svoj dom, i nakon toga ima naredbe da ode Vijetnam. Zamolio je predsjednika Leeja da 
mu dade blagoslov. 


Na moje veliko iznenađenje predsjednik Lee je rekao: »Tvoj otac ti treba dati blagoslov.« 
Veoma razočaran, mladić je rekao: »Moj otac ne bi znao kako dati blagoslov.« 

Predsjednik Lee je odgovorio: »Idi kući, moj mladiću, i reci svom ocu da odlaziš u rat i da želiš 
primiti očev blagoslov od njega. Ako ne zna kako, reci mu da ćeš sjesti na stolac. On može stati 
iza tebe, staviti svoje ruke na tvoju glavu i reći što god dođe.« 

Ovaj je vojnik otišao tugujući. 

Oko dvije godine kasnije ponovno sam ga sreo. Ne sjećam se gdje. Podsjetio me na to iskustvo i 
rekao je: »Učinio sam kako mi je bilo rečeno. Objasnio sam svom ocu da ću sjesti na stolac i da 
on treba staviti svoje ruke na moju glavu. Moć svećeništva ispunila nas je obojicu. To je bila 
snaga 1 zaštita u onim pogibeljnim mjesecima borbe.« 

U drugoj prilici bio sam u dalekom gradu. Nakon sabora zaređivali smo i odjeljivali vođe. Dok 
smo završavali, predsjednik okola je upitao: »Možemo li mladića koji odlazi na misiju zarediti u 
starješinu?« Odgovor je naravno bio da. 

Kad je mladić istupio, pozvao je trojicu braće da ga slijede i pridruže se u njegovom zaređenju. 
Primijetio sam u zadnjem redu sliku i priliku ovog mladića, pa sam upitao: »Je li ono tvoj otac?« 
Mladić je odgovorio: »Da.« 

Rekao sam: »Tvoj otac će te zarediti.« 


I on se pobunio: »Ali već sam zamolio drugog brata da me zaredi.« 


A ja sam rekao: »Mladiću, tvoj otac će te zarediti, a ti ćeš doživjeti da ćeš zahvaljivati Gospodinu 
za ovaj dan.« 


Tad je otac prišao. 


Hvala nebesima da je bio starješina. Da nije bio, ubrzo bi postao! U vojsci to zovu unapređenje 
na bojnom polju. Ponekad se to čini u Crkvi. 


Otac nije znao kako zarediti svoga sina. Zagrlio sam ga i vodio ga kroz uredbu. Kad je završio, 
mladić je bio starješina. Tada se nešto divno dogodilo. Potpuno promijenjeni, otac i sin su se 
zagrlili. Bilo je očito da se to nikada prije nije dogodilo. 


Otac je kroz suze rekao: »Nisam mogao zarediti svoje druge dječake.« 


lige 


Pomislite koliko se više postiglo nego da ga je netko drugi zaredio, čak i apostol. 


Iako se svećeništvo trenutno nalazi diljem svijeta, pozivamo svakog starješinu i velikog 
svećenika, svakog obnašatelja svećeništva, da stane, poput Gideonove male, ali snažne vojske od 
300 ljudi, na svome mjestu. Sada moramo probuditi u svakom starješini i velikom svećeniku, u 
svakom zboru i grupi, i u ocu svakog doma moć svećeništva Svemogućega. 


Gospodin je rekao: »Slabi svijeta istupit će i posramiti moćne i jake.«2* 

Prorok Nefi također je govorio o »moć[i] Jaganjca Božjega kako silazi na svece crkve Jaganjčeve 
i na narod saveza Gospodnjega što je raspršen po svemu licu zemaljskomu,« i rekao je da oni 
»bijahu naoružani pravednošću i moću Božjom u velikoj slavi«.? 

Trebamo svakoga. Umorni, ili iscrpljeni, ili lijeni, čak i oni koji su pritisnuti krivnjom, moraju 
biti obnovljeni kroz pokajanje i oprost. Previše naše braće u svećeništvu živi ispod svojih 


povlastica 1 očekivanja od Gospodina. 


Moramo ići naprijed, s pouzdanjem i uzvišenom moću svećeništva. Izvor je snage i ohrabrenja 
znati tko smo, što imamo i što moramo učiniti u djelu Svemogućega. 


Gospodin je rekao: »Ja sam, Gospod, obvezan kad vi činite što ja kažem. No, kad vi ne činite što 
kažem, obećanja nemate.« 


Zborovi svećeništva trebaju bdjeti nad domovima bez svećeništva i posluživati im. Na taj način 
nijedan blagoslov neće nedostajati ni u kojem prebivalištu unutar Crkve. 


Prije mnogo godina obitelj se okupila uz krevet sitne, stare Dankinje. Među njima je bio njezin 
ćudljiv sin srednjih godina. Prošlih nekoliko godina živio je kod kuće. 


Sa suzama u očima je preklinjao: »Mama, ti moraš živjeti. Mama, ne možeš umrijeti.« Rekao je: 
»Mama, ne možeš otići. Neću te pustiti da odeš.« 


Sitna je majka pogledala svog sina i sa svojim danskim naglaskom upitala: »Ali gdje je tvoja 
moć?« 


Pavao je rekao: 


»[Mi smo] nazidani na pravom temelju — na apostolima i prorocima, a zaglavni je kamen sam 
Krist Isus. 


U njemu sva zgrada, čvrsto povezana, raste u sveti hram u Gospodinu. 
U njemu ste i vi zajedno sazdani za stan Božji u Duhu.«?? 
Da će djelo Gospodnje prevladati nije upitno. Podrazumijeva se da moramo sabrati sav naš trud i 


ujediniti se. 
Sqos 


Ovlast svećeništva je snama. Nakon svega što smo povezali i organizirali, sada je naša 
odgovornost aktivirati moć svećeništva u Crkvi. Ovlast svećeništva dolazi zaređenjem; moć u 
svećeništvu dolazi kroz vjeran i poslušan život u poštivanju saveza. Ona se povećava 
primjenjivanjem i korištenjem svećeništva u pravednosti. 


A sada očevi, podsjetio bih vas na svetu prirodu vašeg poziva. Vi imate moć svećeništva izravno 
od Gospodina za zaštitu svog doma. Doći će vremena kad će sve što stoji kao štit između vaše 
obitelji i nedjela protivnika biti ta moć. Primit ćete vodstvo od Gospodina putem dara Duha 
Svetoga. 


Protivnik ne narušava aktivno naše crkvene sastanke, možda samo povremeno. U većini 
slučajeve slobodni smo okupljati se kako želimo bez mnogo uznemiravanja. Ali on i oni koji ga 
slijede ustrajni su u napadanju doma i obitelji. 


Krajnji cilj svih aktivnosti u Crkvi je da muškarac, njegova žena i njihova djeca mogu biti sretni 
kod kuće, zaštićeni načelima i zakonima evanđelja, sigurno zapečaćeni u savezima vječnog 
svećeništva. 


Svaki zakon, načelo i moć, svako uvjerenje, svaka uredba i zaređenje, svaki savez, svaka 
propovijed i svaki sakrament, svaki savjet i ispravljanje, pečaćenja, pozivi, razrješenja, služba — 
sve ovo kao krajnju svrhu ima savršenstvo pojedinca i obitelji, jer Gospodin je rekao: » To je 
djelo moje i slava moja — ostvarivati besmrtnost i život vječni za čovjeka.«? S 


Svjedočim o snazi svećenstva koje je dano Crkvi da nas štiti i vodi. I zbog toga što to imamo, ne 
bojimo se budućnosti. Strah je u suprotnosti s vjerom. Kročimo naprijed sa sigurnošću da 
Gospodin bdije nad nama, posebno nad obitelji. O njemu svjedočim u ime Isusa Krista. Amen. 


NAPOMENE 


1. Thomas S. Monson, »Correlation Brings Blessings«, Relief Society Magazine, travanj 1967, 
241. 
2. Vidi Suci 7:4-8 


3. Mormon 8:30; vidi i Nauk i savezi 45:26; Josip Smith 1:23, 28 
4. Nauk i savezi 45:26; vidi i Nauk i savezi 88:91 

5. Nauk i savezi 52:14 

6. Vidi Nauk i savezi 10:22-23 

7. Vidi Otkrivenje 12:7-9; Nauk i savezi 29:36-37; 76:25-26 

81 (Suci 7:21 

9. Nauk i savezi 112:30 

10. Josip Smith 2:17 

11. Vidi Josip Smith 2:33-34, 59 

12. Vidi naslovnu stranicu Mormonove knjige; Nauk i savezi 135:3 
13. Vidi Josip Smith 2:68-69 

14. Nauk i savezi 13:1 

“The 


15. Vidi Nauk i savezi 27:12-13 

16. Nauk i savezi 107:3 

17. Vidi Nauk i savezi 107:2-4; vidi i Hebrejima 7:1-4; Alma 13:15 

18. Vidi Nauk i savezi 42:58 

19. Vidi 1. Nefi 14:14 

20 15Nefi 14:12. 

21. Joseph Fielding Smith, Conference Report, listopad 1968, 123. 

22. Vidi Boyd K. Packer, » What Every Elder Should Know - and Every Sister as Well: A Primer 
on Principles of Priesthood Government«, Tambuli, studeni 1994, 15-24. 

23. Vidi Teachings of Presidents of the Church: Joseph F. Smith (1998), 141; prijevod Josepha 
Smitha, Postanak 14:28-31, dodatak Bibliji. 

24. Harold B. Lee, »Preparing Our Youth«, Ensign, ožujak 1971, 3; kurziv dodan. 

25. Joseph F. Smith, Gospel Doctrine, 5. izdanje (1939), 287. 

26. Nauk i savezi 1:19 

27. 1. Nefi 14:14 

28. NiS 82:10 

29. Efežanima 2:20-22 

30. Mojsije 1:39 


»Čak ću i na... sluškinje izliti Duha svojeg u dane one« 
Julie B. Beck 
vrhovna predsjednica Potpornog društva 


Znamo da smo uspješni ako živimo tako da smo osposobljeni za primanje Duha, primamo ga 1 
znamo kako ga slijediti. 


U posljednjih godinu dana upoznala sam tisuće svetica posljednjih dana u mnogim zemljama. 
Popis izazova s kojima se te sestre suočavaju dugačak je 1 ozbiljan. Tu su obiteljski problemi, 
ekonomske poteškoće, katastrofe, nesreće 1 bolesti. Ima puno smetnji i nedovoljno mira i radosti. 
Unatoč popularnim medijskim porukama, nitko nije dovoljno bogat, dovoljno lijep ili dovoljno 
pametan izbjeći smrtničko iskustvo. 


Pitanja koja sestre postavljaju su ozbiljna i pronicava. Ona odražavaju nelagodu zbog 
budućnosti, tugu zbog neostvarenih očekivanja, poneku neodlučnost i smanjeni osjećaj vlastite 
vrijednosti. Ona također odražavaju duboku želju da se čini ono što je ispravno. 


U meni je naraslo snažno svjedočanstvo o vrijednosti Božjih kćeri. Toliko toga ovisi o njima. 
Tijekom mojih posjeta sestrama osjećala sam da nikada nije postojala veća potreba za povećanom 
vjerom i osobnom pravednošću. Nikada nije postojala veća potreba za snažnim obiteljima i 
domovima. Nikada nije bilo više toga što bi se moglo učiniti da bi se pomoglo onima kojima je 
pomoć potrebna. Kako se može povećati vjera, ojačati obitelji i pružiti pomoć? ' Kako žena u 

današnje vrijeme pronalazi odgovore na svoja pitanja i stoji čvrsto i nepokolebljivo pred 
nevjerojatnim preprekama i poteškoćama? 


Osobna objava 


Dobra žena zna da nema dovoljno vremena, energije ili mogućnosti brinuti se o svim ljudima ili 
učiniti sve one vrijedne stvari za kojima joj srce čezne. Život nije miran za većinu žena, i svaki 
dan izgleda kao da zahtijeva ostvarenje milijun stvari, od kojih su većina važne. Dobra žena se 
stalno mora odupirati primamljivim i varljivim porukama iz mnogih izvora, koje joj govore da 
ima pravo na više vremena izvan svojih odgovornosti i da zaslužuje život ispunjen većom 
lakoćom i neovisnošću. No uz osobnu objavu ona može pravilno odrediti svoje prioritete i 
pouzdano upravljati životom. 


Sposobnost dobiti osobnu objavu, primiti ju i djelovati sukladno njoj najvažnija je vještina koja 
se može steći u ovom životu. Osposobljavanje za pratnju Gospodinovog Duha počinje sa željom 
imati tu pratnju i podrazumijeva određeni stupanj dostojnosti. Obdržavanje zapovijedi, obraćenje 
i obnavljanje saveza sklopljenih na krštenju vodi do blagoslova da uvijek uz nas imamo 
Gospodinovog Duha. Sklapanje i obdržavanje hramskih saveza također dodaje duhovnu snagu i 
moć životu žene. Mnogi odgovori na teška pitanja nalaze se čitanjem Svetih pisama, jer su Sveta 
pisma pomoć u stjecanju objave. Spoznaje pronađene u Svetim pismima nakupljaju se tijekom 
vremena, tako da je važno provesti neko vrijeme sa Svetim pismima svaki dan. Dnevna molitva 
također je neophodna da bismo uz nas imali Gospodinovog Duha.* Oni koji iskreno molitvom i 
proučavanjem Svetih pisama traže pomoć često u blizini imaju papir i olovku kako bi zapisali 
pitanja te dojmove 1 ideje. 


Objava može doći sat za satom i trenutak za trenutkom kada činimo ispravne stvari. Kada žene 
njeguju kao što Krist njegovao, snaga i mir mogu doći u trenutku kada je pomoć potrebna. Na 
primjer, majke mogu osjetiti pomoć Duha čak i kada umorna, bučna djeca zahtijevaju pozornost, 
ali one mogu biti udaljerie od Duha ako u tom trenu izgube kontrolu nad sobom. Biti na pravom 
mjestu omogućava nam da primamo upute. To zahtijeva svjestan napor da bi se smanjile 
smetnje, no prisustvo Duha objave omogućava nam prevladati prepreke i ustrajati u vjeri kroz 
teške dane i neophodne rutinske zadatke. Osobna objava daje nam razumijevanje toga što učiniti 
svaki dan da bismo povećali vjeru i osobnu pravednost, jačali obitelji i domove 1 tražili one koji 
trebaju našu pomoć. Budući da je osobna objava stalno obnovljivi izvor snage, moguće je čak i u 
nemirnim vremenima osjetiti kako pomoć stiže sa svih strana. 


Rečeno nam je da se pouzdamo u Duha koji nas vodi »da pravedno čini[mo], da hodi[mo] 
ponizno, da prosuđuje[mo] pravično«“ . Rečeno nam je i da će taj Duh prosvijetliti naše misli, 
ispuniti naše duše radošću i pomoći nam spoznati sve što trebamo učiniti.“ Obećana osobna 
objava dolazi kad se molimo za nju, kad se pripremamo da je primimo i idemo naprijed u vjeri, 
vjerujući da će se izliti na nas. 


Potporno društvo - podučava, nadahnjuje i jača 
Osim toga, Gospodin je u svojoj mudrosti osmislio Potporno društvo za pomoć svojim kćerima u 


ove posljednje dane. Kada Potporno društvo djeluje s nadahnućem, ono uzdiže žene iznad i izvan 
žile 


nemirnog svijeta i daje im način života koji ih priprema za blagoslove vječnog života. Ovo 
društvo u svojoj srži nosi odgovornost pomoći sestrama da povećaju vjeru i osobnu pravednost, 
jačaju obitelji i domove te traže i pomažu drugima koji su u potrebi. Kroz Potporno društvo 
sestre mogu dobiti odgovore na svoja pitanja i biti blagoslovljene zajedničkom duhovnom moći 
svih sestara. Potporno društvo potvrđuje istinitu i vječnu prirodu Božjih kćeri. To je sveto 
povjerenje, svjetlo vodilja i sustav brižnosti koji podučava i nadahnjuje žene da budu čvrste i 
nepokolebljive. Njegovo moto »Ljubav nigda ne prestaje«“ utjelovljen je u svim dobrim ženama. 


Kada djevojka prijeđe u Potporno društvo ili kada je žena krštena u Crkvi, ona postaje dio 
sestrinstva koji je jača u njezinoj pripremi za vječni život. Ulazak u Potporno društvo označava 
da imamo povjerenja kako će djevojka napraviti značajan doprinos u Crkvi. Ona nastavlja svoj 
napredak kao pojedinka bez primanja puno nagrada ili pohvala sa strane. 


Druga vrhovna predsjednica Potpornog društva, Eliza R. Snow, rekla je sestrama: »Želimo biti 
dame u samim djelima, ne prema značenju riječi kao što svijet prosuđuje, već primjerene 
pratiteljice bogovima i svetima. Na organiziran način možemo si međusobno pomoći ne samo u 
činjenju dobroga već i u vlastitom usavršavanju, i hoće li nekoliko ili mnogo žena istupiti 
naprijed i pomoći u izvršavanju ovog velikog djela, one će biti te koje će popuniti cijenjene 
položaje u Kraljevstvu Božjem... Žene bi trebale biti žene, a ne djeca koja stalno trebaju maženje 
i ispravljanje. Znam da želimo biti cijenjene, no ako ne dobijemo svo poštovanje koje mislimo 
da zaslužujemo, zar je to važno? Znamo da nam je Gospodin dao veliku odgovornost, a ne 
postoji misao ili želja koju je Gospodin ugradio u naša srca u pravednosti, a koja neće biti 
ostvarena, i najveće dobro koje možemo učiniti za sebe i jedne za druge je usavršavati i njegovati 
sebe u svemu što je dobro i što oplemenjuje kako bismo se osposobile za te odgovornosti.« 


Mjerenje uspjeha 


Dobre žene uvijek imaju želju znati jesu li uspjele. U svijetu u kojem su mjere za uspjeh često 
iskrivljene, važno je tražiti uvažavanje i priznanje iz odgovarajućih izvora. Da parafraziram listu 
iz priručnika Propovijedaj moje evanđelje, mi smo uspješni kada razvijamo osobine Krista i 
nastojimo poštivati njegovo evanđelje s točnošću. Uspješni smo kada nastojimo poboljšati sebe i 
ulagati sve svoje snage. Uspješni smo kada povećavamo vjeru i osobnu pravednost, jačamo 
obitelji i domove te tražimo i pomažemo drugima koji su u potrebi. Znamo da smo uspješni ako 
živimo tako da smo osposobljeni za primanje Duha, primamo ga i znamo kako ga slijediti. Kada 
damo sve od sebe, i dalje možemo iskusiti razočarenja, no nećemo biti razočarani u sebe. 
Možemo biti sigurni da je Gospodin zadovoljan kad osjetimo da Duh djeluje kroz nas.? Mir, 
radost i nada dostupni su onima koji ispravno mjere uspjeh. 


Objava u knjizi Joela navodi da će u posljednjim danima kćeri Božje proricati i Gospodin će izliti 
svoj duh na svoje sluge i sluškinje.!“ Predsjednik Spencer W. Kimball prenio je to proroštvo kada 
je rekao: 


»Veliki dio rasta koji će se u posljednjim danima dogoditi Crkvi rezultat je činjenice da će mnoge 
dobre žene svijeta (kod kojih često postoji takav unutarnji osjećaj duhovnosti) biti privučene 


Crkvi u velikom broju. Koliko su više žene Crkve pravedne i iskrene u svojim životima, koliko 


“ME 


se više na njih gleda kao na dojmljive i različite - na pozitivan način - od ostalih žena svijeta, 
toliko će se više to događati... 


To će učiniti da će primjeri žena Crkve biti značajna snaga i u brojčanom i u duhovnom rastu 
Crkve u posljednjim danima.«'! 


Svjedočim da je evanđelje Isusa Krista istinito. Gospodin ovisi o svojim kćerima da odrade svoj 
dio u jačanju domova Siona i izgradnji njegovog kraljevstva na zemlji. Dok one traže osobnu 
objavu i osposobljavaju se za nju, Gospodin će izliti svog Duha na svoje sluškinje u ovim 
posljednjim danima. U ime Isusa Krista. Amen. 


NAPOMENE 

. Vidi Jakov 2:17, Mosija 4:26, Nauk i savezi 38:35; 44:6 

. Vidi Nauk i savezi 20:77 

. Vidi 2. Nefi 32:3 

. Vidi 3. Nefi 19:24-33 

Nauk i savezi 11:12 

. Vidi Nauk i savezi 11:13-14 

. 1. Korinćanima 13:8 

. Eliza R. Snow, obraćanje Potpornom društvu odjela Lehi, 27. listopada 1869. odjel Lehi, okol 
Alpine (Utah), Potporno društvo, Minute Book, 1868-1879, Church History Library, Salt 
Lake City, 26-27. 

9. Vidi Propovijedaj moje evanđelje (2004), 10-11. 

10. Vidi Joel 2:28-29 

11. Spencer W. Kimball, » The Role of Righteous Women«, Ensign, studeni 1979, 103-104. 

Naš put dužnosti 
biskup Keith B. McMullin 
drugi savjetnik u predsjedavajućem biskupstvu 


Dužnost ne zahtijeva savršenstvo, ali zahtijeva marljivost. Ona nije jednostavno ono što je 
zakonito; ona je ono što je kreposno. 


Ovo je nemiran svijet. Nesklad i nesreća su posvuda. Ponekad se čini kao da sam ljudski rod 
visi o niti. 


Predviđajući naše vrijeme Gospodin je rekao: »Nebesa će se Zatresti, a tako i zemlja. I velike će 
nedaće biti među sinovima ljudskim, no, narod svoj ja ću sačuvali. «' Trebamo osjetiti veliku 
utjehu u ovom obećanju. 


SE 


Iako katastrofe posve narušavaju »ravnomjeran duh [naših] putova«“ one ne moraju ostaviti naš 
život zauvijek uništenim. Mogu nam »pokrenulti] sjećanje«* »probudi[ti] [naš] osjećaj dužnosti 
prema Bogu« i održati nas na »pu[tu] dužnosti [naše]«. 


U Nizozemskoj tijekom Drugog svjetskog rata obitelj Caspera ten Booma koristila je svoj dom 
kao skrovište za one koje su Nacisti progonili. To je bio njihov način življenja njihove kršćanske 
vjere. Četiri člana obitelji izgubilo je život zbog pružanja toga utočišta. Corrie ten Boom i 
njezina sestra Betsie provele su više strašnih mjeseci u zloglasnom koncentracijskom logoru 
Ravensbriick. Betsie je umrla tamo — Corrie je preživjela. 


U Ravensbriicku Corrie i Betsie su naučile da nam Bog pomaže oprostiti. Nakon rata Corrie je 
bila odlučna podijeliti ovu poruku. Jednom je prilikom upravo govorila grupi ljudi u Njemačkoj 
koji su trpjeli zbog ratnih razaranja. Njezina je poruka bila »Bog oprašta«. Tada je vjernost 
Corrie ten Boom donijela svoj blagoslov. 


Čovjek joj je prišao. Ona ga je prepoznala kao jednog od najokrutnijih stražara u logoru. 
»Spomenuli ste Ravensbriick u svom govoru,« rekao je. »Bio sam čuvar tamo. Ali od tada sam 
postao kršćanin.« Objasnio je da je tražio Božji oprost za okrutnosti koje je počinio. Pružio je 
ruku i upitao: »Hoćete li mi oprostiti?« 


Corrie ten Boom je tada rekla: 


»Nije moglo proći puno sekundi kako je stajao tamo — ispružene ruke — ali meni je to izgledalo 
kao sati dok sam se hrvala s nečim najtežim što sam ikada morala učiniti... 


Poruka da Bog oprašta ima ... uvjet: da oprostimo onima koji su nas povrijedili... 


(IPomozi mi! [1 tiho sam se pomolila. O Mogu podignuti ruku. Toliko mogu učiniti. Ti pribavi 
osjećaj. 


Ukočeno, mehanički, gurnula sam svoju ruku u onu ispruženu prema meni. Kad sam to učinila, 
dogodilo se nešto nevjerojatno. Struja se pokrenula u mom ramenu, sjurila se niz moju ruku i 
skočila u naše združene ruke. I tad je ta iscjeljujuća toplina preplavila cijelo moje biće, donoseći 
suze u moje oči. 


OOpraštam ti brate] , zavapila sam, [] svim svojim srcem.D 


Jedan dugi trenutak držali smo se za ruke, bivši čuvar i bivša zatvorenica. Nikada nisam osjetila 
Božju ljubav tako snažno kao tada.«* 


Za one koji izbjegavaju zlo i žive dobar život, koji traže nešto bolje i obdržavaju zapovijedi 
Božje, stvari mogu postati sve bolje i bolje čak i kad su suočeni s tragedijom. Spasitelj nam je 
pokazao put. Iz Getsemanija, s križa i iz groba ustao je pobjednički, donoseći život i nadu svima 
nama. On nam kaže: »Dođi i slijedi me.«“ 


> Io= 


Predsjednik Thomas S. Monson je savjetovao: »Želimo li hodati podignute glave, moramo dati 
svoj doprinos životu. Želimo li ispuniti svoju sudbinu i vratiti se živjeti s našim Ocem na Nebu, 
moramo obdržavati njegove zapovijedi i živjeti život po uzoru na Spasitelja. Čineći tako nećemo 
samo postići svoj cilj vječnog života, već ćemo također ostaviti svijet bogatijim i boljim nego što 
bi bio da mi nismo živjeli i izvršili svoje dužnosti. «č 


U Svetoj Bibliji nalaze se ove nadahnute riječi: »Čujmo svemu završnu riječ: [DO Boj se Boga, 
izvršuj njegove zapovijedi, jer - to je sav čovjek. 


Što je to dužnost? 

Dužnost o kojoj govorim je ono što se od nas očekuje da činimo i da budemo. To je moralna 
nužnost koja priziva kod pojedinaca i zajednica ono što je ispravno, istinito i časno. Dužnost ne 
zahtijeva savršenstvo, ali zahtijeva marljivost. Ona nije jednostavno ono što je zakonito; ona je 
ono što je kreposno. Nije rezervirana za moćne ili one na visoku položaju, već leži na temelju 
osobne odgovornosti, poštenja i hrabrosti. Izvršavati dužnost očitovanje je vjere. 


Predsjednik Monson je rekao o tome: »Volim i cijenim plemenitu riječ dužnost. «!" Za članove 
Crkve Isusa Krista naš put dužnosti jest obdržavati naše saveze u svakodnevnom životu. 


Komu i čemu smo vezani dužnošću? 

Prvo, naš je put dužnosti prema Bogu, našem Vječnom Ocu. On je autor nauma spasenja, 
»oblikovatelj neba i zemlje», stvoritelj Adama i Eve."' On je izvor istine“, utjelovljenje ljubavi"? 
i razlog otkupljenja po Kristu. . 


Predsjednik Joseph F. Smith je rekao: »Sve što imamo dolazi od [Boga]. ... Sami od sebe mi 
smo samo beživotna nakupina gline. Život, razum, mudrost, prosuđivanje, moć razmišljanja, sve 
su to darovi Božji djeci ljudskoj. On nam daje našu fizičku snagu kao 1 umne moći... Trebamo 
štovati Boga našim razumom, našom snagom, našim razumijevanjem, našom mudrošću i svom 
moću koju posjedujemo. Trebamo nastojati činiti dobro u svijetu. 70 je naša dužnost. «: 


Osoba ne može vršiti svoju dužnost prema Bogu Ocu, a da ne čini isto prema Sinu Božjem, 
Gospodinu Isusu Kristu. On je naš Otkupitelj i naš Kralj. Iako su oni odvojene osobe, 
nerazdvojivi su u svrsi. Poštivati jednoga traži poštivanje drugoga, jer Otac je odredio da samo 
kroz ime Kristovo i po njemu osoba u potpunosti može ispuniti svoju dužnost.!* On je naš 
Primjer, naš Otkupitelj i naš Kralj. 


Kako muškarci, žene, mladići i djevojke vrše svoju dužnost prema Bogu, osjećaju se ponukani 
vršiti svoju dužnost jedni prema drugima, svojoj obitelji, svojoj crkvi i narodu, svemu što im je 
povjereno na brigu. Obvezni su dužnošću veličati svoje talente i biti dobri ljudi koji poštuju 
zakon. Postaju ponizni, krotki i lako ih se udobrostivi. Umjerenost pobjeđuje udovoljavanje; 
poslušnost vodi njihovu marljivost. Mir se izlijeva na njih. Građani postaju odani, zajednice 
postaju dobrodušne, a susjedi postaju prijatelji. Bog neba je zadovoljan, zemlja je umirena, a 
ovaj svijet postaje bolje mjesto. 


Kako možemo znati naš put dužnosti usred krize? 


S like 


Molimo se! To je siguran put spoznaje za svakoga, svačija životna veza s nebom. Apostol Petar 
je rekao: »Gospodin ima oči na pravednicima i uši svoje priklanja molitvama njihovim.« 


Ponizna, iskrena, nadahnuta molitva pribavlja svakome od nas božansko vodstvo koje očajnički 
trebamo. Brigham Young je savjetovao: »Ponekad su ljudi zbunjeni, puni zabrinutosti i nevolje; 
.. ipak nas prosuđivanje podučava da nam je dužnost moliti se.« 


Isus je podučavao: 
»Morate stalno bdjeti i moliti da ne upadnete u napast... 
Stoga se uvijek morate moliti Ocu u ime moje... 


U obiteljima svojim molite se Ocu uvijek u ime moje, da vam žene 1 djeca budu 
blagoslovljena.«““ 


Da bi molitve bile učinkovite, moraju biti u suglasju snaumom neba. Molitva u vjeri donosi plod 
kad postoji takvo suglasje, a to suglasje postoji kad su molitve nadahnute Svetim Duhom. Duh 
očituje kakve naše molbe trebaju biti.“! Ako nema toga nadahnutog vodstva, skloni smo »molitfi 
se] s grešnom nakanom«“* kako bismo tražili samo svoju volju, a ne » Tvoju volju«.“? Jednako je 
važno biti vođen Svetim Duhom dok se molimo kao što je biti prosvijetljen tim istim Duhom dok 
primamo odgovor na molitvu. Takva molitva iznosi blagoslove neba zato što »prije nego ga 
zamoli[mo]|, zna Otac [naš] što [nam] je potrebno«“* i on odgovara na svaku iskrenu molitvu. Na 
kraju su Otac i Sin ti koji obećavaju: »Molite, i dat će vam se! Tražite i naći ćete! Kucajte, 1 
otvorit će vam se!« 


Svjedočim da je naš put dužnosti jasno ocrtan nepodijeljenom vjerom i uzdanjem u Boga, 
Vječnoga Oca, i u njegovog Sina, Isusa Krista, i u moć molitve. Tim putem trebaju putovati sva 
Božja djeca koja ga vole i žele obdržavati njegove zapovijedi. Za mlade on vodi do osobnog 
postignuća i pripreme; za odrasle vodi do obnovljene vjere i odlučnosti; za stariji naraštaj vodi do 
čvrstog stajališta i ustrajanja u pravednosti do svršetka. On oprema svakog vjernog putnika 
snagom Gospodnjom, štiti ga od svakodnevnog zla, i obdaruje ga spoznajom da ima »završnu 
riječ: (] Boj se Boga, izvršuj njegove zapovijedi, jer— fo je sav čovjek «?* U ime Isusa Krista. 
Amen. 


NAPOMENE 

1. Mojsije 7:61; kurziv dodan. 

2. Joseph F. Smith, Gospel Doctrine, 5. izdanje (1939), 156. 

3. Mosija 1:17 

4. Alma 7:22 

5. Helaman 15:5 

6. Corrie ten Boom, Tramp for the Lord (1974), 54-55. 

7. Luka 18:22 

8. Thomas S. Monson, korišteno s dozvolom. 

9. Propovjednik 12:13; kurziv dodan. 

10. Thomas S. Monson, »Duty Calls«, Ensign, svibanj 1996, 43. 
SIRE 


11. Vidi Nauk i savezi 20:17-19 

12. Vidi Nauk i savezi 93:36 

13. Vidi 1. Ivanova 4:8 

14. Vidi Ivan 3:16; Helaman 5:10-11 

15. Joseph F. Smith, Conference Report, listopad 1899, 70; kurziv dodan. 
16. Vidi Moroni 10:32-33; Nauk i savezi 59:5 

17. Vidi Alma 7:23, 27 

18. 1. Petrova 3:12 

19. Teachings of Presidents of the Church: Brigham Young (1997), 45; kurziv dodan. 
20. 3. Nefi 18:18-19,21 

21. Vidi Nauk i savezi 50:29-30 


22. Jakovljeva 4:3 

23. Matej 6:10 

24. Matej 6:8 

25. Matej 7:7; vidi i Joseph Smith Translation, Matthew 7:12-13, dodatak Bibliji. 
26. Propovjednik 12:13; kurziv dodan. 


Stijena našeg Otkupitelja 
starješina Wilford W. Andersen iz Sedamdesetorice 


Svjedočim da će oni koji obdržavaju njegove zapovijedi rasti u vjeri i nadi. Oni će dobiti snagu 
za nadvladavanje svih životnih iskušenja. 


Prije više godina sa svojom sam obitelji posjetio Nauvoo u Illinoisu. Tamo su prvi sveci došli 
potražiti utočište. Mnogi su zbog sve snažnijeg progona izgubili svoje domove i farme, a neki 
čak 1 svoje voljene. U Nauvoou su se okupili i sagradili novi, prekrasan grad. No progon je bio 
nemilosrdan, pa su 1846. godine bili prinuđeni ponovno napustiti svoje domove - ovaj put usred 
zime. Poredali su svoja vučna kola u ulici Parley čekajući svoj red za prelazak zamrznute rijeke 
Mississippi da bi krenuli u nepoznatu budućnost. 


Dok smo stajali u ulici Parley razmišljajući o njihovom očajnom stanju, moj je pogled privukao 
niz drvenih znakova prikovanih na stupove ograde na kojima su bili urezani citati iz dnevnika tih 
izmučenih svetaca. Čitajući svaki citat, na naše zaprepaštenje ono što smo pronašli u njihovim 
riječima nije bio očaj i obeshrabrenost, već pouzdanje i predanost, čak i radost. Bili su ispunjeni 
nadom, nadom koja je izražena ovim citatom iz dnevnika Sare DeArmon Rich, iz veljače 1846: 
»Krenuti na takvo putovanje zimi... izgleda poput hodanja u ralje smrti, no mi smo imali vjere... 
[i] 1 osjećali smo radost zbog dolaska dana našeg oslobođenja.«' 


Ti su prvi sveci uistinu bili bez doma, no ne i bez nade. Bili su slomljenog srca, no snažnog 
duha. Naučili su temeljnu i važnu lekciju. Naučili su da nada, sa svojim pratećim blagoslovima 
mira i radosti, ne ovisi o okolnostima. Otkrili su da je istinski izvor nade vjera - vjera u 


TOK 


Gospodina Isusa Krista i u njegovo beskrajno pomirenje, jedini sigurni temelj na kojem trebamo 
graditi svoj život. 


Danas druga skupina pionira daje primjer primjene tog važnog načela. U utorak 12. siječnja 
snažan je potres pogodio državu Haiti. Potres je pretvorio glavni grad Port-au-Prince u ruševine. 
Posljedice su bile razorne - skoro 1.000.000 ljudi ostalo je bez doma i prijavljeno je preko 
200.000 mrtvih. 


Dok je svijet reagirao na do tada neviđeni način, još se jedna značajna i nadahnjujuća akcija 
spašavanja odvijala u Port-au-Princeu - pod vodstvom odbora sastavljenog od mjesnih vođa 
Crkve na Haitiju, koji su organizirani prema svećeničkom modelu i djeluju uz nadahnuće. 
Članovi odbora su uključivali, između ostalih, dva predsjednika okola i dvije predsjednice 
Potpornog društva okola u Port-au-Princeu, te predsjednika misije koji u dobi od 30 godina 
predsjedava nad 74 cjelodnevna misionara na Haitiju, misija Port-au-Prince. Svi su njegovi 
misionari Haićani i nekim čudom niti jedan od njih nije bio povrijeđen u razornom potresu. 


U ruke tih lokalnih nadahnutih vođa stavljeni su resursi Crkve, resursi koji su uključivali 
velikodušne doprinose mnogih od vas. Za sve to su vam ljudi na Haitiju duboko zahvalni. Pod 
vodstvom odbora kamioni s namirnicama došli su iz Dominikanske Republike gotovo odmah. 
Nekoliko dana nakon potresa zrakoplovima je isporučena hrana, sustavi za pročišćavanje vode, 
šatori, prekrivači i medicinske potrepštine, zajedno s timom liječnika. 


Devet kapela u Port-au-Princeu i oko njega bilo je uglavnom neoštećeno - još jedno veliko čudo. 
Tijekom tjedana nakon potresa one su postale skloništa za više od 5.000 Haićana i baze iz kojih 
su distribuirani hrana, voda i liječnička pomoć. Osnovne potrebe bile su zadovoljene, a red se 
počeo stvarati iz kaosa. 


lako su vjerni haićanski sveci uvelike stradali, bili su ispunjeni nadom u budućnost. Poput prvih 
pionira 1846. godine, oni su slomljenog srca, no snažnog duha. Oni nas isto tako uče da nada, 


sreća i radost nisu proizvodi okolnosti, već vjere u Gospodina. 


Prorok Mormon, kojemu nisu bile strane teške okolnosti, razumio je i jasno je podučavao ovaj 
nauk: 


»I opet, ljubljena braćo moja, govorio bih vam i o ufanju... 


Gle, kažem vam ufajte se da ćete po Kristovu pomirenju... biti uskrišeni na život vječni, a to zbog 
vjere vaše u nj prema obećanju. 


Stoga, ima li netko vjere, mora svakako imati ufanje. Bez vjere, naime, ne može biti nikakva 
ufanja.« 


Nada dolazi iz vjere u Isusa Krista. On je već pobijedio svijet i obećao je da će obrisati naše suze 
ako se samo okrenemo njemu, vjerujemo i slijedimo.? 


SE 


Neki koji se u ovom trenutku osjećaju očajnima ili obeshrabrenima mogu se pitati kako uopće 
mogu povratiti nadu. Ako ste jedan od njih, zapamtite da nada dolazi kao rezultat vjere. Ako 
želimo izgraditi našu nadu, moramo izgraditi našu vjeru. 


Vjera u Spasitelja zahtijeva više od pukog vjerovanja. Apostol Jakov je podučavao da čak i đavli 
vjeruju i dršću.“ No istinska vjera zahtijeva rad. Razlika između đavola i vjernih članova ove 
Crkve nije vjerovanje već rad. Vjera raste obdržavanjem zapovijedi. Moramo raditi na 
obdržavanju zapovijedi. U Bible Dictionary (Biblijskom rječniku) čitamo sljedeće»Čuda ne 
stvaraju vjeru, već se snažna vjera razvija pokoravanjem evanđelju Isusa Krista; drugim riječima, 
vjera dolazi iz pravednosti.«“ 


Kada nastojimo obdržavati zapovijedi Božje, kajući se za naše grijehe i obećavajući da ćemo 
učiniti najviše što možemo u slijeđenju Spasitelja, počinjemo rasti u uvjerenju da će putem 
pomirenja sve biti u redu. Te osjećaje potvrđuje Duh Sveti koji u nama potiče ono što su naše 
majke i očevi pioniri nazivali »radu se priklonimo«. Unatoč našim iskušenjima, ispunjeni smo 
osjećajem blagostanja i željom da s njima zapjevamo istinski »dobro je«.* 


Ne želim umanjiti stvarnost kliničke depresije. Neki će rješenje za depresiju i tjeskobu pronaći u 
savjetovanju s ovlaštenim stručnjacima. No kod većine nas tuga i strah se počnu topiti i svoje 
mjesto ustupaju sreći i miru kada se uzdamo u Autora nauma sreće i kada razvijamo vjeru u 
Kneza mira. 


Nedavno je moj dragi prijatelj preminuo od raka. On i njegova obitelj su veliki vjernici. Bilo je 
nadahnjujuće vidjeti kako ih je njihova vjera vodila kroz to vrlo teško razdoblje. Bili su ispunjeni 
unutarnjim mirom koji ih je podržavao i jačao. Uz njihovo dopuštenje želio bih vam pročitati dio 
pisma članice obitelji napisanog samo nekoliko dana prije nego što je njezin otac preminuo: 


»Zadnjih nekoliko dana bilo je posebno teško... Prošle noći kada smo se okupili oko očevog 
kreveta, duh Gospodnji bio je opipljiv i uistinu je djelovao kao naš tješitelj. Mi smo na miru... 
Ovo je nešto najteže što je itko od nas ikada doživio, no osjećamo mir u znanju da... je naš Otac 
na Nebu obećao da ćemo ponovno živjeti zajedno kao obitelj. Nakon što je liječnik rekao tati u 
bolnici da nije ostalo ništa što se može učiniti, on je pogledao sve nas sa savršenom vjerom i 
hrabro upitao: [1 Ima li itko u ovoj sobi problema s mumom spasenja? [1 Mi nemamo, i zahvalni 
smo za oca i majku koji su nas naučili imati savršeno povjerenje u naum.« 


Govorim svima koji trpe, svima koji tuguju, svima koji se sada suočavaju ili koji će se suočiti s 
iskušenjima i izazovima u ovom životu. Moja je poruka upućena svima koji su zabrinuti, 
uplašeni ili obeshrabreni. Moja je poruka samo jeka, podsjetnik o stalnom umirujućem savjetu 
brižnog Oca svojoj djeci od početka svijeta. 


»Sjetite se, sjetite da morate sazdati temelj svoj na stijeni - Otkupitelju našem koji je Krist, Sin 
Božji; da đavao, kad pošalje svoje snažne vjetrove, da, svoje strijele u vihoru, da, kad sav grad 
njegov i snažna oluja udari na vas, ne uzmogne imati nikakve moći nad vama da vas povuče u 
ponor bijede i beskrajna jada, zbog stijene na kojoj ste sazdani, koja je temelj pouzdan, temelj na 
kojem ljudi ne padaju ako na njem grade.« ž 


“Sile 


Svjedočim o njemu, o tome da je nadvladao svijet, da nas neće nikada zaboraviti ili napustiti jer u 
dlanove nas je svoje urezao. * Svjedočim da će oni koji obdržavaju njegove zapovijedi rasti u 
vjeri i nadi. Oni će dobiti snagu za nadvladavanje svih životnih iskušenja. Oni će iskusiti mir koji 
prolazi svo razumijevanje.? U ime Isusa Krista. Amen. 


NAPOMENE: 

1. Sarah DeArmon Rich, Carol Sornwall Madsen, Journey to Zion: Voices from the Mormon 
Trail (1997.), str. 173--174; pravopis osuvremenjeni. 

2. Moroni 7:40-42 

3. Vidi Otkrivenje 7:14-17 

4. Vidi Jakovljeva 2:19 

5. Bible Dictionary, »Vjera«. 

6. »Hajdemo sveci«, Crkvena pjesmarica, br. 7. 

7. Helaman 5:12 

8. Vidi 1. Nefi 21:16 

9. Vidi Filipljanima 4:7 


Majke i kćeri 
starješina M. Russell Ballard 
iz Zbora dvanaestorice apostola 


U ove posljednje dane ključno je - čak i kritično - da roditelji i djeca slušaju i uče jedni od drugih. 


Braćo 1 sestre, prije šest mjeseci govorio sam na svećeničkom zasjedanju općeg sabora očevima i 
sinovima. Kao što ste mogli očekivati, mojih 5 kćerki, 24 unuke i sve veći broj praunuka tražile 
su podjednaku pažnju. Tako ću danas govoriti prvenstveno majkama i kćerkama Crkve. 


Moja draga supruga Barbara imala je vječno značajan utjecaj na naše kćerke i unuke, a one su 
zauzvrat imale isti na nju. Majke i kćeri igraju ključnu ulogu u pomaganju jedne drugima istražiti 
svoje neograničene mogućnosti unatoč razornim utjecajima svijeta u kojima su ženstvenost i 
majčinstvo iskvareni i zloupotrijebljeni. 


Obraćajući se ženama Crkve prije gotovo jednog stoljeća, predsjednik Joseph F. Smith je rekao: 
»Nije na vama da vas vode žene svijeta, već da vi... vodite žene svijeta u svemu što je 
hvalevrijedno, božanstveno, uzvisujuće i... pročišćujuće za djecu ljudsku« (Teachings of 
Presidents of the Church: Joseph F. Smith [1998], 184). 


Sestre, mi, vaša braća, ne možemo učiniti ono za što ste vi božanski predodređene činiti još od 
prije postanka svijeta. Možemo pokušati, no ne možemo se niti nadati da ćemo replicirati vaše 
jedinstvene darove. Ne postoji ništa na ovom svijetu što je tako osobno, tako njegujuće, ili što 
toliko mijenja život kao utjecaj pravedne žene. 


DD 


Jasno mi je da neke od vas djevojaka nemate majke s kojima biste mogle razgovarati o ovim 
pitanjima. A mnoge od vas žena trenutno nemate kćerke u svojem životu. No, stoga što sve žene 
imaju u svojoj božanskoj naravi i naslijeđeni talent i upraviteljstvo majčinstva, većina onoga što 
ću reći primjenjuje se podjednako na bake, tetke, sestre, pomajke, svekrve, vođe i druge 
mentorice koje ponekad ispune praznine tih značajnih odnosa majki i kćerki. 


Djevojke, vaše vas majke obožavaju. U vama vide obećanje budućih naraštaja. Sve što ostvarite 
svaki izazov koji nadvladate, donosi im čistu radost. I slično tomu, vaše brige i boli su njihove 
brige i boli. 


zi 


Danas želim vama djevojke dati neke prijedloge o tome kako u potpunosti iskoristiti vaš odnos s 
vašom majkom. A zatim imam nekoliko misli koje bih podijelio s majkama o tome kako one 
mogu povećati svoj utjecaj kod svojih kćerki kao i kod drugih članova njihove obitelji. 


Nažalost, previše je lagano prikazati zbrku i izobličenost ženstvenosti u suvremenom društvu. 
Neskromne, nemoralne i neumjerene žene zakrčuju eter, monopoliziraju časopise i prikradaju se 
na filmske ekrane - dok ih u isto vrijeme svijet slavi. Apostol Pavao je proročki govorio o 
»tešk[im] vremen[ima]« koja će nastupiti u posljednjim danima, a posebno je nagovijestio nešto 
što se njemu činilo posebno opasnim: »Ženice što su pune grijeha, koje vode svakovrsne strasti« 
(2. Timoteju 3:1, 6). Zbog popularne kulture žene danas često ispadaju budalaste, nedosljedne, 
nepromišljene i nemoćne. Ona ih često objektivira i ne poštuje, te predlaže da one mogu ostaviti 
svoj trag na čovječanstvu jedino zavođenjem - jednostavno sveprožimajuća najopasnija poruka 
koju neprijatelj šalje ženama o njima samima. 


I tako, moje drage djevojke, sa svim svojim srcem vas potičem da ne gledate na suvremenu 
kulturu kao na svoj uzor i mentor. Molim vas okrenite se svojim vjernim majkama u potrazi za 
obrascem koji ćete slijediti. Oblikujte se prema njima, ne prema slavnima čija mjerila nisu 
Gospodinova mjerila, i čije vrijednosti ne odražavaju vječno stajalište. Ugledajte se na svoju 
majku. Učite iz njezine jakosti, hrabrosti i vjernosti. Slušajte ju. Ona možda nije stručnjak u 
pisanju SMS poruka; možda niti nema svoj profil na Facebooku. No, kada se radi o onome što 
nam je u srcu i što spada na Gospodina, ona je bogata spoznajom. Kako se približavate vremenu 
braka i mladog majčinstva, ona će vam biti vaš najveći izvor mudrosti. Niti jedna druga osoba na 
zemlji ne voli vas na isti način niti je voljna žrtvovati toliko kako bi vas ohrabrila i pomogla vam 
da pronađete sreću - u ovom životu i zauvijek. 


Volite svoju majku, moje mlade sestre. Poštujte ju. Slušajte ju. Vjerujte joj. Njoj je na srcu ono 
što je najbolje za vas. Ona se brine za vašu vječnu sigurnost i sreću. Stoga budite ljubazne prema 
njoj. Budite strpljive s njezinim nesavršenostima jer ih ona ima. Svi ih imamo. 


Majke, sada bih podijelio nekoliko misli s vama o posebnoj ulozi koju imate u životu svojih 
kćerki. Imamo obiteljsku prijateljicu koja često putuje s članovima svoje šire obitelji. Njezino je 
glavno opažanje nakon svakog puta to koliko se djevojke ponašaju poput svojih majki. Ako su 
majke štedljive, onda su i njihove kćerke. Ako su majke čedne, onda su i djevojke. Nose li majke 
japanke i drugu ležernu odjeću na sakramentalni sastanak, tako čine i njihove kćerke. Majke, vaš 
je primjer izrazito važan vašim kćerkama - čak 1 ako one to ne priznaju. 


“Da 


Tijekom povijesti svijeta žene su uvijek bile učiteljice moralnih vrijednosti. Ta poduka započinje 
u kolijevci i nastavlja se tijekom života njihove djece. Danas je naše društvo bombardirano 
porukama o ženstvenosti i majčinstvu koje su opasno i opako krive. Slijeđenje ovih poruka može 
usmjeriti vaše kćerke prema putu grijeha i samouništenja. Vaše kćerke to možda neće shvatiti 
dok im ne kažete - ili bolje, dok im ne pokažete kako donositi ispravne odluke. Kao majke u 
Izraelu, vi ste vašim kćerkama prve linije obrane protiv smicalica svijeta. 


Dakle, majke, shvaćam da se ponekada čini kako naša djeca ne obraćaju pažnju na lekcije koje ih 
pokušavamo podučiti. Vjerujte mi, vidio sam taj vodenast pogled koji se pojavi u očima 
tinejdžera upravo kada dolazite do onoga što vi mislite da je najbolji dio vaše poduke. 

Uvjeravam vas da čak i kada mislite da vaša kćer ne sluša ništa što joj govorite, ona i dalje uči od 
vas dok vas promatra kako bi otkrila prate li vaša djela vaše riječi. Kao što se vjeruje da je Ralph 
Waldo Emerson rekao: »Ono što činite govori toliko glasno da ne čujem što govorite« (vidi 
Ralph Keyes, The Quote Verifier [2006], 56). 


Podučite svoje kćeri pronaći radost u odgoju djece. Tu njihova ljubav i talenti mogu imati 
najveći vječni značaj. U tom kontekstu razmotrite nalog predsjednika Harolda B. Leeja koji kaže 
da »najvažnije... djelo koje ćete ikada činiti biti će ono unutar zidova vlastitog doma« (Teachings 
of Presidents of the Church: Harold B. Lee [2000], 134). Naravno, to vrijedi za sve nas, no 
posebno je snažno kada se razmotri odnos majki i kćerki. 


Majke, podučite svoje kćerke da vjerna Božja kćer izbjegava kušnju tračanja ili međusobnog 
osuđivanja. U propovijedi Potpornom društvu u Nauvoou, prorok Joseph je savjetovao : »Jezik 
se teško može ukrotiti - ne koristite ga za ono što je od male ili nikakve važnosti« (Teachings of 
Presidents of the Church: Joseph Smith [2007], 455). 


Tijekom proteklih godina izdano je puno članaka, filmova i knjiga napisanih o ženama i 
djevojkama koje tračaju i koje su »zlobne«. Sotona uvijek pokušava potkopati najdragocjeniji 
element božanske naravi žena - narav odgoja. 


Odnos majke i kćeri je onaj u kojem kćer uči kako odgajati dok je se odgaja. Ona je voljena. 
Podučava je se i ona iz prve ruke osjeća što znači imati nekoga tko se brine o njoj dovoljno da je 
ispravi dok je istovremeno dalje ohrabruje i vjeruje u nju. 


Upamltite sestre, Bog je izvor svake moralne i duhovne moći. Pristup toj moći dobivamo kada 
udemo u saveze s njim i obdržavamo te saveze. Majke, podučavajte svoje kćerke važnosti 
sklapanja saveza, a zatim im pokažite kako obdržavati te saveze na takav način da će one željeti 
živjeti dostojno odlaska u hram. 


U današnjem svijetu to znači razgovarati s vašim kćerkama o pitanjima seksualne prirode. Vaše 
kćeri, kao 1 vaši sinovi, odrastaju u svijetu koji otvoreno prihvaća rani, neobvezan i nepromišljen 
promiskuitet. Neskromne, nečedne žene su obasipane glamurom te prečesto slavljene i 
oponašane. lako postoje koraci koje možemo poduzeti u svojim domovima i obiteljima kako 
bismo minimalizirali svoju izloženost neukusnim elementima suvremenog življenja, vaše kćeri 
ne mogu u potpunosti izbjeći vulgarne seksualne poruke i zavođenja koja ih okružuju. Trebate 

imate učestale, otvorene rasprave tijekom kojih ćete podučavati svoje kćerke istinu o tim 
pitanjima. 


Na primjer, one trebaju razumjeti da kada nose odjeću koja je preuska, prekratka ili previše 
otvorena, ne samo da odašilju krivu poruku mladićima s kojima se druže, već također u vlastitom 
umu ovjekovječuju zabludu da vrijednost žene ovisi isključivo o tjelesnoj privlačnosti. To nikada 
nije bilo, niti će ikada biti dio pravedne definicije vjerne Božje kćeri. One to trebaju čuti - jasno i 
opetovano - s vaših usana, i trebaju to vidjeti primjerom na ispravan i dosljedan način po vašim 
vlastitim mjerilima odijevanja, njegovanja i čednog življenja. 


Vjerojatnije je da će svi mladi sklopiti i obdržavati saveze ako nauče kako prepoznati prisutnost i 
glas Duha. Podučite svoje kćerke o onome što spada na Duha. Uputite ih na Sveta pisma. Dajte 
im iskustva koja će im pomoći njegovati blagoslove svećeničke moći u njihovim životima. Kroz 
obdržavanje saveza učit će čuti Gospodinov glas i primiti osobnu objavu. Bog će uistinu čuti 
njihove molitve i odgovoriti im. Tema zajedničkih večeri za 2010. godinu odnosi se na naše 
mlade kao i na sve nas: »Odvaži se i budi hrabar. Ne boj se i ne strahuj, jer kuda god pođeš, s 
tobom je Jahve, Bog tvoj« (Jošua 1:9). To će ih odvesti sigurno do blagoslova doma 
Gospodnjeg. 


Pobrinite se da one znaju kako je obdržavanje saveza najsigurniji put do vječne sreće. Ako je 
potrebno, podučite ih kako se pokajati te ostati čiste i dostojne. 


Dakle, ako vam ovo zvuči poznato, moja braćo i sestre, to je zato što sam govorio roditeljima i 
njihovoj djeci tri opća sabora zaredom. Prošlog sam travnja potaknuo mlade da »uče lekcije 
prošlosti«. Iz tog govora citiram: »Kad ste voljni slušati i učiti, neke od najznačajnijih životnih 
poduka dolaze od onih koji su išli ispred vas... Koliko bi vaš život bio bolji kada biste slijedili 
plemeniti primjer vjernih Kristovih sljedbenika« (»Learning the Lessons of the Past«, Liahona, 
svibanj 2009, 31, 33). 


Prošlog listopada govorio sam očevima i sinovima na svećeničkom sastanku, a danas sam 
uglavnom govorio majkama i kćerkama. U svakom je slučaju moja poruka bila drugačija, ali 
slična. Nadam se da slušate i vidite obrazac te čujete postojanu, dosljednu poruku koja je u ovim 
posljednjim danima ključna - čak i kritična - da se roditelji i djeca međusobno slušaju i uče jedni 
od drugih. To nisu samo izuzetne ideje o kojima sam govorio. To je suština, središte Božjeg 
nauma za našu vječnu sreću i mir. 


Crkva će pomoći gdje god može. Tu smo da bismo vam pomogli i podržali vas kao roditelje i 
djecu. No dom je najvažnije mjesto gdje se mladi mogu pripremiti da vode obitelji i Crkvu sutra. 
Na svakome je od nas kao majki i očeva da učinimo sve što možemo kako bismo pripremili našu 
mladež da budu vjerni, pravedni muškarci i žene. Upravo u domovima moramo podučavati 
evanđelje primjerom i prema uputama. 


Dovršavam svoj savjet proročkim zaključkom predsjednika Josepha F. Smitha: »Naša 

[obiteljska] druženja nisu isključivo namijenjena za ovaj život, za vrijeme, kako ga razlučujemo 

od vječnosti. Mi živimo za vrijeme i za vječnost. Stvaramo veze i odnose za vrijeme i cijelu 

vječnost... Tko, osim svetaca posljednjih dana, razmišlja o pomisli da ćemo nakon smrti nastaviti 

uživati u obiteljskom ustrojstvu, gdje se otac, majka, djeca međusobno prepoznaju... gdje je taj 
obiteljski ustroj jedinica u velikom i savršenom ustroju Božjeg djela, te je osmišljen da traje kroz 
vrijeme i vječnost?« (Teachings: Joseph F. Smith, 385, 386). 


Neka nas Bog blagoslovi da se međusobno podučavamo, odgajamo i pripremamo unutar zidova 
vlastitih domova za veliko djelo koje svi mi moramo izvršiti sada i u budućnosti, moja je molitva, 
u ime Isusa Krista. Amen. 


Pomoći im na njihovom putu kući 
predsjednik Henry B. Eyring 
prvi savjetnik u Prvom predsjedništvu 


Mi pomažemo Božjoj djeci najbolje ako omogućimo načine izgrađivanja vjere u Isusa Krista i 
njegovo obnovljeno evanđelje kad su oni mladi. 


Braćo i sestre, naš Nebeski Otac želi 1 treba našu pomoć u dovođenju njegove duhovne djece 
ponovno kući k njemu. Govorim danas o mladima koji su već u njegovoj istinitoj Crkvi i koji su 
već krenuli tijesnim i uzanim putem povratka u svoj Nebeski dom. On želi da oni rano steknu 
duhovnu snagu da bi ostali na putu. I potrebna mu je naša pomoć kako bi ih brzo vratio natrag na 
put počnu li lutati. 


Bio sam mladi biskup kad sam počeo jasno shvaćati zašto Gospodin želi da osnažujemo djecu 
dok su mlada i spašavamo ih brzo. Ispričat ću vam jednu priču o mladoj osobi koja predstavlja 
mnoge kojima sam pokušao pomoći tijekom godina. 


Sjedila je nasuprot mene za mojim biskupskim stolom. Govorila mi je o svom životu. Krstila se 
i bila potvrđena za članicu Crkve kad joj je bilo osam godina. Nije bilo suza u njezinim očima 
dok je opisivala više od 20 godina koje su slijedile, ali bilo je tuge u njezinom glasu. Rekla je da 
je spuštanje prema dolje započelo izborima da se druži s ljudima koje je smatrala uzbudljivima. 
Počela je kršiti zapovijedi koje su joj se u početku činile manje važnima. 


U početku je osjećala malo tuge i lagani ubod krivnje. Ali druženje s prijateljima dalo joj je novi 
osjećaj da je omiljena, pa su joj se povremene odluke da se pokaje činile sve manje važnima. 
Dok se ozbiljnost zapovijedi koje je kršila povećavala, izgledalo je da san o sretnom vječnom 
domu blijedi. 


Sjedila je preko puta mene u onome što je nazivala bijedom. Htjela je da je spasim iz te klopke 
grijeha u kojoj se osjećala vezana. Ali njezin jedini put bio je da primijeni vjeru u Isusa Krista, 
da ima skršeno srce, da se pokaje, i da se tako očisti, promijeni i osnaži kroz Gospodinovo 
pomirenje. Posvjedočio sam joj da je to još moguće. I bilo je, ali toliko puno teže nego što bi 
bilo da je primijenila vjeru rano u svom životu na putovanju kući k Bogu i kad je u početku 
počela lutati. 


OKE 


Dakle, mi pomažemo Božjoj djeci najbolje ako omogućimo načine izgrađivanja vjere u Isusa 
Krista i njegovo obnovljeno evanđelje kad su oni mladi. I tada moramo brzo pomoći da se ta 
vjera ponovno razvije prije nego što se ugasi kada odlutaju s puta. 


Stoga vi ija možemo očekivati gotovo neprestane prilike za pomaganje putnicima među Božjom 
djecom. Spasitelj nam je rekao zašto će biti tako kada je opisao opasno putovanje kući za svu 
Božju duhovnu djecu kroz magluštine koje grijeh i Sotona stvaraju: 


»Uđite na uska vrata! Jer — široka su vrata i prostran put koji vodi u propast, i mnogo ih je koji 
njime idu. 


O kako su uska vrata i tijesan put koji vodi u Život, i malo ih je koji ga nalaze!« 


Predviđajući potrebe svoje djece, brižni Nebeski Otac je postavio upute i spasitelje uz put. 
Poslao je svoga Sina, Isusa Krista, da bi sigurno putovanje učinio mogućim i vidljivim. Pozvao 
je kao svog proroka u ovo vrijeme predsjednika Thomasa S. Monsona. Od svoje mladosti 
predsjednik Monson je podučavao ne samo kako ostati na putu već i kako spasiti one koji su bili 
dovedeni do tuge. 


Nebeski Otac nas je postavio na mnoga različita mjesta kako bismo osnaživali te, kad je 
potrebno, vodili putnike u sigurnost. Naša su najvažnija i najsnažnija zaduženja u obitelji. 
Važna su zato što obitelj ima mogućnost na početku djetetova života staviti njegove noge čvrsto 
na put kući. Roditelji, braća i sestre, djedovi i bake, tete i ujaci su najmoćniji vodiči i spasitelji 
pomoću veza ljubavi koje su sama priroda obitelji. 


Obitelj ima prednost u prvih osam godina djetetovog života. U tim zaštićenim godinama, zbog 
Pomirenja Isusa Krista, Sotonino je korištenje tamnih magluština za skrivanje puta povratka kući 
onemogućeno. Tijekom tih dragocjenih godina Gospodin pomaže obiteljima pozivajući radnike 
u Maloj školi da pomognu duhovno osnažiti djecu. On također daje obnašatelje Aronovog 
svećeništva koji poslužuju sakrament. U sakramentalnim molitvama djeca čuju obećanje da 
jednog dana mogu primiti vodstvo Duha Svetoga budu li poslušna Božjim zapovijedima. Kao 
rezultat, učvršćena su za odupiranje napastima kada dođu i onda, jednom u budućnosti, za 
spašavanje drugih. 


Mnogi su biskupi u Crkvi nadahnuti pozvati najsnažnije ljude u odjelu da služe pojedinačnoj 
djeci u Maloj školi. Oni shvaćaju kako je manje vjerojatno da će djeca, budu li osnažena vjerom 
i svjedočanstvom, trebati spašavanje kao tinejdžeri. Oni shvaćaju da snažan duhovni temelj može 
stvoriti razliku za cijeli život. 


Svi mi možemo pomoći. Bake, djedovi, i svaki član koji poznaje dijete može pomoći. Nije 
potreban formalan poziv u Maloj školi. Niti je to ograničeno dobi. Jedna je takva žena, kao 
mlada, bila u vrhovnom odboru Male škole koji je pomogao stvoriti moto BI. 


Nikada se nije umorila služiti djeci. Podučavala je Malu školu u svom odjelu, na vlastiti zahtjev, 
sve dok joj nije bilo gotovo 90 godina. Djeca su mogla osjetiti njezinu ljubav za njih. Vidjela su 

njezin primjer. Naučila su od nje jednostavna načela evanđelja Isusa Krista. I iznad svega, zbog 
njezinog su primjera naučila osjećati i prepoznati Duha Svetoga. A kad su to uspjela, bila su 
daleko na putu prema vjeri za odupiranje napastima. Manje je vjerojatno da će trebati spašavanje 
i bit će spremna ići spašavati druge. 


Ja sam otkrio moć jednostavne vjere u molitvu i u Duha Svetoga kad su naša djeca bila mala. 
Naš se najstariji sin još nije krstio. Njegovi roditelji, učitelji u Maloj školi i svećenički službenici 
nastojali su mu pomoći osjetiti i prepoznati Duha, te spoznati kako može primiti njegovu pomoć. 


Jedno poslijepodne moja ga je žena odvela u dom žene koja ga je učila čitati. Plan je bio da ću ja 
doći po njega na putu kući s posla. 


Njegova je poduka završila ranije nego što smo očekivali. On je osjetio pouzdanje da zna put 
kući. Pa je počeo hodati. Kasnije je rekao da je osjećao potpuno pouzdanje i sviđala mu se ideja 
da je sam na putu. Nakon što je prošao gotovo kilometar, počeo je padati mrak. Počeo je osjećati 
da je još uvijek dosta daleko od kuće. 


Još uvijek se može sjetiti kako su svjetla automobila koji su vozili pored njega bila zamagljena 
njegovim suzama. Osjećao se kao malo dijete, ne kao samouvjeren dječak koji je počeo hodati 
kući. Shvatio je da treba pomoć. Tada mu je nešto palo na um. Znao je da se mora pomoliti. 
Stoga je sišao s ceste i krenuo prema nekim stablima koja je jedva mogao vidjeti u mraku. Našao 
je mjesto gdje može kleknuti. 


Kroz grmlje je mogao čuti glasove kako mu prilaze. Dvoje mladih ljudi ga je čulo kako plače. 
Kad su mu prišli, rekli su mu: »Možemo li ti pomoći?« Kroz suze im je rekao da se izgubio i da 
želi ići kući. Pitali su ga zna li broj svojeg kućnog telefona ili adresu. Nije znao. Pitali su ga zna 
li kako se zove. Znao je to. Odveli su ga u obližnju kuću gdje su živjeli. Našli su ime naše 
obitelji u telefonskom imeniku. 


Kad sam primio poziv, požurio sam ga spasiti, zahvalan što su ti ljubazni ljudi bili postavljeni na 
njegov put kući. I uvijek sam bio zahvalan što je bio podučen moliti se s vjerom da će pomoć 
doći ako se izgubi. Ta ga je vjera dovela u sigurnost i donijela mu je spasitelje više puta nego što 
se može sjetiti. 


Gospodin je postavio uzorak spašavanja i spasitelja u svoje kraljevstvo. U svojoj mudrosti 
Gospodin je nadahnuo svoje sluge da stvore neke od najmoćnijih načina koji će nas osnažiti, i da 
postave najbolje spasitelje, dok prolazimo kroz svoje tinejdžerske godine. 


Vi znate za dva snažna programa koja je Gospodin pribavio. Jedan, za Djevojke, naziva se 
Osobni napredak. Drugi, za obnašatelje Aronovog svećeništva, naziva se Dužnost prema Bogu. 
Mi potičemo mlade ljude u nadolazećem naraštaju da uvide svoj vlastiti potencijal za izgradnju 
velike duhovne snage. I molimo one koji se brinu za te mlade ljude da se uzdignu do onoga što 
Gospodin od nas traži da bismo im pomogli. A budući da budućnost Crkve ovisi o njima, svi se 
mi brinemo. 

Dva su programa poboljšana, ali njihova svrha ostaje nepromijenjena. Predsjednik Monson je 
ovako to rekao: »Naučimo što trebamo naučiti, činimo što trebamo činiti i budimo što trebamo 
biti.« 


Knjižica Osobnog napretka za Djevojke jasno iznosi svrhu za njih: »Program Osobni napredak 
koristi osam vrijednosti Djevojaka kako bi ti potpunije pomogao shvatiti tko si, zašto si ovdje na 
zemlji i što bi trebala činiti kao Božja kćer da bi se pripremila za dan kada ćeš ići u hram sklopiti 
svete saveze.« 


Knjižica dalje govori da će se djevojke »obvezlivati], ispunjava[ti] obveze i izvješć[ivati] o 
svojem napretku roditelja ili vođu.« Ona također obećava: »Obrasci koje uspostavljaš dok radiš 
na programu Osobni napredak poput molitvi, proučavanja Svetih pisama, služenja i vođenja 
dnevnika postat će osobne svakodnevne navike. Te navike ojačat će tvoje svjedočanstvo te će ti 
pomoći učiti i poboljšavati se tijekom života.«? 


Program Dužnost prema Bogu za mladiće u Aronovom svećeništvo osnažen je i više usredotočen. 
Nalazit će se u jednoj jednostavnoj knjizi za sve tri službe u Aronovom svećeništvu. Mladići i 
njihovi vođe primit će primjerak ove nove knjige. Ona je snažno oruđe. 

Osnažit će svjedočanstvo mladića i njihov odnos s Bogom. Pomoći će im da nauče i žele ispuniti 
svoje svećeničke dužnosti. Osnažit će njihove odnose s roditeljima, među članovima zbora, te 
između Mladića 1 njihovih vođa. 


Oba ova programa stavljaju veliku odgovornost na trud samih mladih ljudi. Oni su pozvani učiti 
i činiti ono što bi bilo teško za svakoga. Dok se sjećam vlastite mladosti, ne mogu se sjetiti da 
sam imao toliko izazova. U nekoliko prilika bio sam pozvan proći takve testove, ali samo 
ponekad. Ti programi očekuju dosljednost, velik trud, te sabiranje znanja i duhovnih iskustava 
tijekom godina. 


Razmišljajući o tome, shvatio sam da su sadržaji ovih knjižica fizičko utjelovljenje 
Gospodinovog povjerenja u nadolazeći naraštaj i u sve nas koji ih volimo. Vidio sam dokaze da 
je to povjerenje opravdano. 


Tijekom posjeta promatrao sam zborove Aronovog svećeništva na djelu. Vidio sam mladiće koji 
slijede uzorke učenja, planirajući činiti ono što Bog traži od njih, a onda čineći ono na što su se 
obvezali, te dijeleći s drugima kako su se duhovno promijenili. I dok sam gledao i slušao, postalo 
je jasno da su očevi, majke, vođe, prijatelji, čak i susjedi u kongregaciji bili dirnuti Duhom kad su 
čuli mlade kako svjedoče da su bili osnaženi. Mladi su bili uzdignuti dok su svjedočili, kao i oni 
koji su im nastojali pomoći da ustanu. 


Program Djevojaka ima u sebi taj isti moćan uzorak razvijanja duhovne snage u djevojkama 1 
nuđenja mogućnosti nama da pomognemo. Osobni napredak pomaže djevojkama pripremiti se 
da prime uredbe hrama. Pomažu im primjeri majki, baka, te svake pravedne žene oko njih u 
Crkvi. Vidio sam kako su roditelji pomogli kćeri da ostvari svoje ciljeve i snove primjećujući i 
osjećajući zahvalnost za sve dobro što ona čini. 

Prije samo nekoliko dana gledao sam kako je majka stajala sa svojom mladom kćeri dok su 
primale priznanje jer su zajedno postale primjeri iznimnih žena. A kad su podijelile sa mnom što 
im je to značilo, osjetio sam Gospodinovo odobravanje i ohrabrenje za svakoga od nas. 


Od sve pomoći koju možemo pružiti ovim mladim ljudima, najveća će biti da im pomognemo 
osjetiti naše povjerenje da su oni na putu kući k Bogu i da mogu uspjeti. A to najbolje činimo 
ako idemo s njima. Zato što je put strm i ponekad stjenovit, ponekad će se osjećati 
obeshrabrenima i čak će posrnuti. Ponekad možda neće biti sigurni gdje je njihovo odredište te 
će odlutati za manje vječno važnim ciljevima. Ovi nadahnuti programi čine to manje 
vjerojatnim, zato što će navoditi mladu osobu na to da poziva i prima društvo Duha Svetoga. 


Najbolji savjet koji možemo dati mladim ljudima jest da mogu stići natrag Nebeskom Ocu ako ih 
vodi i ispravlja Duh Božji. Stoga ako smo mudri, ohrabrivat ćemo, hvaliti i pokazivati primjerom 
sve što poziva društvo Duha Svetoga. Kada podijele s nama ono što čine 1 osjećaju, mi sami 
moramo biti dostojni Duha. Tad će oni u našoj pohvali i našem osmjehu osjetiti odobravanje od 
Boga. A ako osjetimo potrebu da trebamo dati savjet ispravljanja, oni će osjetiti našu ljubav i 
ljubav Božju u tome, ne prijekor i odbijanje koji mogu dozvoliti Sotoni da ih još više udalji. 


Primjer koji najviše trebaju od nas je činiti ono što moraju činiti. Moramo se moliti za darove 
Duha. Moramo duboko razmišljati o Svetim pismima i o riječima živućih proroka. Moramo 
stvarati planove koji nisu samo želje, već savezi. I tad moramo održati svoja obećanja 
Gospodinu. I moramo uzdizati druge dijeleći s njima blagoslove Pomirenja koji su došli u naš 
život. 


I moramo pokazati primjerom u svom životu ustrajnu i dugotrajnu vjernost koju Gospodin 
očekuje od njih. Budemo li činili to, pomoći ćemo im osjetiti od Duha uvjerenje da će, ustraju li, 
čuti riječi od brižnog Spasitelja i Nebeskog Oca: »Dobro, valjani i vjerni slugo! Bio si vjeran 
nad malim, zato ću te nad velikim postaviti: Uđi u veselje gospodara svoga!«“ A mi koji im 
pomognemo na tom putu čut ćemo te riječi s radošću. 


Svjedočim da Gospodin voli vas i svako dijete Božje. Ovo je njegovo kraljevstvo obnovljeno 
zajedno sa svećeničkim ključevima kroz proroka Josepha Smitha. Thomas S. Monson je 
Gospodinov prorok danas. Obećavam svakome od vas, budete li slijedili nadahnuto vodstvo u 
ovoj istinitoj Crkvi Isusa Krista, da naši mladi, kao i mi koji im pomažemo i volimo ih, mogu biti 
dovedeni u sigurnosti kući s Nebeskim Ocem i Spasiteljem, da bi živjeli u obiteljima i u radosti 
zauvijek. U ime Isusa Krista. Amen. 


NAPOMENE 

1. 3. Nefi 14:13-14 

2. Thomas S. Monson, »To learn, to Do, to Be«, Liahona, studeni 2008, str. 30. 
3. Osobni napredak Djevojaka (knjižica, 2009), 6. 

4. Matej 25:21 


BE 


SUBOTNJE POSLIJEPODNEVNO ZASJEDANJE 


Podržavanje crkvenih službenika 
Predstavlja predsjednik Dieter F. Uchtdorf 
drugi savjetnik u Prvom predsjedništvu 


Predloženo je da podržimo Thomasa Spencera Monsona kao proroka, vidioca i objavitelja te 
predsjednika Crkve Isusa Krista svetaca posljednjih dana; Henryja Benniona Eyringa kao prvog 
savjetnika u Prvom predsjedništvu i Dietera Friedricha Uchtdorfa kao drugog savjetnika u Prvom 
predsjedništvu. 


Oni koji su za, to mogu pokazati. 
Oni koji su protiv, ako ih ima, mogu pokazati. 


Predloženo je da podržimo Boyda Kennetha Packera kao predsjednika Zbora dvanaestorice 
apostola te sljedeće osobe kao članove tog zbora: Boyda K. Packera, L. Toma Perryja, Russella M. 
Nelsona, Dallina H. Oaksa, M. Russella Ballarda, Richarda G. Scotta, Roberta D. Halesa, 
Jeffreyja R. Hollanda, Davida A. Bednara, Quentina L. Cooka, D. Todda Christoffersona i Neila 
L. Andersena. 


Oni koji su za, molimo da to pokažu. 
Ako je netko protiv, može pokazati. 


Predloženo je da podržimo savjetnike u Prvom predsjedništvu te Dvanaestoricu apostola kao 
proroke, vidioce i objavitelje. 


Svi koji su za, molimo da to pokažu. 
Oni koji su protiv, ako ih ima, istim znakom. 


Predlaže se da sljedeću braću razriješimo kao članove Sedamdesetorice područja, što će stupiti na 
snagu 1. svibnja 2010: 

Jorge M. Alvarado, Homero S. Amato, Manuel Araiz, Jorge D. Arrevillaga, Marcelo Bolfarini, 
Fernando E. Calderon, Gabriel A. Campos, Chu-Jen Chia, Flavio A. Cooper, Ronaldo da Costa, 
John C. Dalton, Kevin R. Duncan, Randy D. Funk, Robert H. Garff, Gerrit W. Gong, Frerich J. 
Gčrts, S. Horacio Guzmđ4n, Ronald J. Hammond, Stephen W. Hansen, Yu Chen (Philip) Ho, 
Patrick Kearon, Christiaan H. Kleijweg, Larry R. Lawrence, Robert W. Lees, F. Rene Loli, Juan 
A. Machuca, Per G. Malm, Carlos S. Obata, Alexander A. Odume, A. Rolando Oyola, Melvin R. 
Perkins, James C. Perry, John C. Pingree, Dinar M. Reyes, D. Chad Richardson, Maury W. 
Schooff, Hans T. Sorensen, John C. Taggart, Donald P. Tenney, G. Perrin Walker, Johann A. 
Wondra i Kazuhiko Yamashita. 

Svi koji nam se žele pridružiti u izrazu zahvalnosti za njihovu izvrsnu službu molimo neka to 
pokažu. 


Predloženo je da razriješimo sestre Cheryl C. Lant, Margaret S. Lifferth i Vicki F. Matsumori kao 
vrhovno predsjedništvo Male škole. 


Također razrješavamo i sve članice vrhovnog odbora Male škole. 


Svi koji nam se žele pridružiti u iskazivanju zahvalnosti za predanu službu ovih sestara, molim da 
to pokažu. 


Predloženo je da podržimo kao nove članove prvog zbora Sedamdesetorice Kevina R. Duncana, 
Gerrita W. Gonga, Patricka Kearona i Juana A. Ucedu; te kao nove članove drugog zbora 
Sedamdesetorice Larryja R. Lawrencea, Pera G. Malma i Jaira Mazzagardija. 


Svi koji su za, neka to pokažu. 

Oni koji su protiv, istim znakom. 

Predlaže se da sljedeću braću podržimo kao nove članove Sedamdesetorice područja: lan S. 
Ardern, Philip K. Bussey, Renć J. Cabrera, Renato Capelletti, Paul D. M. Christensen, Rogćrio 
G. R. Cruz, Donald D. Deshler, George R. Donaldson, Ini B. Ekong, Christian Fingerle, Craig G. 
Fisher, Jerryl L. Garns, Jack N. Gerard, M. Keith Giddens, Brent J. Hillier, Jui Chang Juan, 
George M. Keele, Dane O. Leavitt, Alexander T. Mestre, Arayik V. Minasyan, T. Jackson 
Mkhabela, S. Gifford Nielsen, Valentin F. Nufiez, Jeffery E. Olson, R. Ingvar Olsson, Robert N. 
Packer, Nathaniel R. Payne, Cesar A. Perez Jr., Fouchard Pierre-nau, Michael J. Reall, Edson D. 
G. Ribeiro, Brad K. Risenmay, Mozart B. Soares, Carlos A. Solis, Norland de Souza Lopes, 
Kouzou Tashiro, Omar Villalobos, W. Christopher Waddell, Alan J. Webb, Gerardo J. Wilhelm, 
Kevin J. Worthen, Craig T. Wright i Jim L. Wright. 

Svi koji su za, neka to pokažu. 


Netko protiv? 


Predloženo je da podržimo Rosemary M. Wixom kao novu vrhovnu predsjednicu Male škole, s 
Jean A. Stevens kao prvom savjetnicom te Cheryl A. Esplin kao drugom savjetnicom. 


Oni koji su za, molimo da to pokažu. 
Netko protiv? 


Predlaže se da podržimo druge vrhovne autoritete, članove Sedamdesetorice područja i vrhovna 
predsjedništva pomoćnih organizacija kao što su trenutno konstituirani. 


Oni koji su za, molimo da to pokažu. 

Oni koji su protiv, mogu pokazati. 


Predsjedniče Monson, koliko sam mogao vidjeti, glasovanje u Konferencijskom centru bilo je 
jednoglasno za iznesene prijedloge. 


Hvala vam naša draga braćo i sestre na vašem glasu podrške, vašoj vjeri, odanosti i molitvama. 


Pozivamo sada novopozvane vrhovne autoritete i vrhovno predsjedništvo Male škole da istupi i 
zauzme svoja mjesta za govornicom. 


Izvješće Crkvenog odjela za reviziju za 2009. godinu 
predstavio Robert W. Cantwell 
izvršni direktor, Crkveni odjel za reviziju 


Prvom predsjedništvu Crkve Isusa Krista svetaca posljednjih dana 


Draga braćo! Kako je propisano objavom u 120. odsjeku Nauka i saveza, Vijeće o raspodjeli 
desetine odobrava troškove crkvenih sredstava. Ovo se vijeće sastoji od Prvog predsjedništva, 
Zbora dvanaestorice apostola i predsjedavajućeg biskupstva. Ovo vijeće odobrava proračune za 
odjele i poslove Crkve. Odjeli Crkve troše sredstva u skladu s odobrenim proračunima te 
crkvenim propisima i procedurama. 


Crkveni odjel za reviziju dobio je pristup svim zapisima i sustavima potrebnim za procjenu 
prikladnosti kontrole računa i troškova sredstava te očuvanja crkvene imovine. Crkveni odjel za 
reviziju neovisan je o svim drugim odjelima 1 poslovima Crkve, a osoblje se sastoji od ovlaštenih 
javnih računovođa, ovlaštenih internih revizora, ovlaštenih revizora informacijskih sustava i 
ostalih vjerodostojnih stručnjaka. 


Prema obavljenim revizijama, Crkveni odjel za reviziju je mišljenja da se sa svih materijalnih 
stajališta primljeni doprinosi, učinjeni troškovi i crkvena imovina u 2009. godini su upisani i s 
njima se upravljalo sukladno primjerenim računovodstvenim postupcima, odobrenim 
proračunima te crkvenim propisima 1 procedurama. 


S poštovanjem, 
Crkveni odjel za reviziju 


Robert W. Cantwell 
generalni direktor 

Statističko izvješće, 2009. godina 
predstavio Brook P.Hales 
tajnik Prvog predsjedništva 


Prvo predsjedništvo je izdalo sljedeće statističko izvješće o Crkvi do 31. prosinca 2009. godine. 


Crkvene jedinice 

Okoli 2.865 
Misije 344 
Okruzi 616 
Odjeli i ogranci 28.424 


Članstvo Crkve 


Ukupno članstvo 13.824.854 

Nove ubilježene djece tijekom 2009. 119/22 

Kršteni obraćenici tijekom 2009. 280.106 

Misionari 

Broj cjelodnevnih misionara 51.736 

Hramovi 

Hramovi posvećeni tijekom 2009. 2 (Draper Utah i Oquirrh Mountain Utah) 
Operativni hramovi 130 


Bivši vrhovni službenici Crkve i drugi istaknuti članovi Crkve koji su preminuli od prošlog 
travnja 


Starješina Royden G. Derrick, počasni vrhovni autoritet; starješine George I. Cannon, W. Don 
Ladd, Douglas J. Martin i Joseph B. Muren, bivši članovi Sedamdesetorice; sestra Colleen W. 
Asay, udovica starješine Carlosa E. Asaya, počasnog vrhovnog autoriteta; sestra Jeanne C. Dunn, 
udovica starješine Paula H. Dunna, počasnog vrhovnog autoriteta; sestra Jelaire C. Simpson, 
udovica starješine Roberta L. Simpsona, počasnog vrhovnog autoriteta; sestra Jacqueline Y. 
Lawrence, supruga starješine W. Macka Lawrencea, bivšeg člana Sedamdesetorice; sestra Betty 
NM. Turley, supruga starješine Richarda E. Turleyja starijeg, bivšeg člana Sedamdesetorice; brat 
David S. King, bivši pomoćnik u Vrhovnom upraviteljstvu Udruženja za zajedničko usavršavanje 
Seziu 


mladića; sestra Ann S. Reese, bivša savjetnica u vrhovnom predsjedništvu Potpornog društva; 
Brat Robert J. Matthews, stručnjak u prijevodu Biblije od Josepha Smitha i brat Truman Madsen, 
crkveni znanstvenik i bivši direktor centra sveučilišta BYU u Jeruzalemu. 


Majke podučavaju djecu kod kuće 
starješina L. Tom Perry 
iz Zbora dvanaestorice apostola 


Vjerujem da prema božanskom naumu uloga majčinstva naglašava podizanje i podučavanje 
sljedećeg naraštaja. 


Nedavno sam imao priliku putovati sa starješinom Donaldom L. Hallstromom u posjet pet 
gradova u velikom centralnom području Sjedinjenih Država. U svakom gradu kojeg smo posjetili 
održali smo sastanak s cjelodnevnim misionarima, nakon čega je uslijedio sastanak s vođama 
okola i odjela vezano uz misionarski rad. Između dva sastanka, članice Potpornog društva okola 
pripremile bi laganu večeru za nas kako bi nam uštedile vrijeme da se sastanemo s 
predsjednicima okola. Kad smo došli u Milwaukee, Wisconsin, dvije mlade obitelji zamolile su 
Potporno društvo da im dopusti da pripreme i posluže večeru. Dvojica muževa radili su u kuhinji. 
Dvije majke nadgledale su postavljanje stolova i posluživale hranu. Troje mlađe djece pripremilo 
je stol 1 posluživalo hranu pod nadzorom njihovih majki. To je bila prilika majkama za 
podučavanje svoje djece. Bilo je vrlo posebno promatrati djecu kako odgovaraju na svaki detalj 
dok su ih njihove majke podučavale. Obavljali su svoje zadatke potpuno 1 u cjelini. 


To me je iskustvo potaknulo na razmišljanje o poduci koju sam dobio od svoje majke. Poput 
proroka Nefija, kao i mnogi od vas, i ja sam rođen od dobrih roditelja (vidi 1. Nefi 1:1). 


Jedna od mojih nećakinja nedavno mi je pokazala četiri bilježnice koje je moja majka ispunila s 
bilješkama dok se pripremala za podučavanje svog razreda u Potpornom društvu. Pretpostavljam 
da te bilježnice — a ima i drugih koje još nisam pogledao — predstavljaju stotine sati priprema 
moje majke. 


Majka je bila odlična učiteljica koja je bila predana i temeljita u svojoj pripremi. Imam jasna 
sjećanja na dane koji su prethodili njezinim lekcijama. Stol u blagovaonici je bio prekriven s 
materijalima i bilješkama koje je pripremala za svoju lekciju. Bilo je pripremljeno toliko 
materijala da sam siguran da je samo mali dio toga uopće upotrijebljen tijekom lekcije, no 
jednako sam siguran da nijedna priprema nije bila uzaludna. Kako mogu biti siguran u to? Dok 
sam listao stranice njezinih bilježnica, bilo je kao da sam slušao svoju majku kako me još jednom 
podučava. S druge strane, bilo je mnoštvo toga u njezinim bilježnicama o bilo kojoj temi da se 
iznese u jednoj lekciji, no ono što nije upotrijebila u razredu, koristila je za poduku svoje djece. 


Vjerujem da je ispravno reći da iako je moja majka bila izuzetno dobra učiteljica među sestrama 
u Potpornom društvu, njezino najbolje podučavanje događalo se s njezinom djecom kod kuće. 


zast: 


Naravno, to je uglavnom bilo zbog količine vremena kojeg je imala da podučava svoju djecu u 
usporedbi s podučavanjem sestara u Potpornom društvu, ali također volim misliti da se tako 
temeljito pripremala da bi prvenstveno bila primjer svojoj djeci u predanoj crkvenoj službi, a 
zatim jer je prepoznala da se ono što je učila kroz pripremu svojih lekcija može ponovno 
upotrijebiti za višu svrhu — podučavanje svojih sinova i kćeri. 


Molim vas da mi dopustite da se prisjetim nekoliko trenutaka i iznesem nekoliko lekcija koje sam 
naučio od svoje majke o podučavanju evanđelja u domu. Moja je majka razumjela vrijednost 
podučavanja svoje djece o mjerilima, vrijednostima i nauku dok su bili mali. Iako je bila zahvalna 
drugima koji su podučavali njezinu djecu izvan doma bilo u školi ili crkvi, prepoznala je da je 
roditeljima povjereno obrazovanje njihove djece, i naposljetku, roditelji moraju osigurati da 
njihova djeca budu podučena što bi Nebeski Otac htio da nauče. Naša je majka pažljivo ispitivala 
moju braću, sestre i mene nakon što smo učili izvan kuće kako bi bila sigurna da prave lekcije 
dopiru do naših ušiju i oblikuju naše umove. 


Nekada, dok sam trčao kući iz škole, mislio sam da je gotovo s učenjem za taj dan, ali ta bi se 
iluzija ubrzo rasplinula kad sam vidio moju majku kako stoji na vratima čekajući me. Dok smo 
bili djeca svi smo imali stol u kuhinji gdje je mogla nastaviti s podučavanjem dok je obavljala 
kućanske poslove i pripremala večeru. Bila je rođena učiteljica i daleko zahtjevnija prema nama 
od ijednog učitelja u školi i Crkvi. 


Opseg majčine nastave uključivao je i svjetovne i duhovne lekcije. Pobrinula se da nitko od nas 
ne zaostaje sa školom, što je ona često nadopunjavala. Također je na nama vježbala svoje lekcije 
za Potporno društvo. Mi smo, naravno, slušali proširene verzije iz njezinih bilježnica, a ne one 
sažete verzije koje su stale u jedan razredni sat. 


Dio našeg učenja kod kuće uključivalo je učenje napamet Svetih pisama, članaka vjere, te riječi 
proroka, vidioca i objavitelja. Moja je majka bila osoba koja je vjerovala da će um oslabiti ako se 
često ne koristi. Podučavala nas je dok smo prali posuđe, tukli maslac i pomagali na mnoge druge 
načine. Nije vjerovala da beskorisne misli uđu u umove njezine djece čak i kada su radili fizičke 
poslove. 


Ne koristim svoju majku kao uzor za roditelje u današnjem svijetu. Vremena su danas puno 
drugačija, no iako se vrijeme može promijeniti, roditeljsko podučavanje ne smije se obezvrijediti. 
Mnoge aktivnosti povezuju vrijednosti jednog naraštaja sa sljedećim, no možda je najvažnija od 
tih aktivnosti da roditelji podučavaju djecu kod kuće. To je naročito točno kad razmišljamo o 
podučavanju vrijednosti, moralnih i etičkih mjerila, i vjere. 


Podučavanje kod kuće postaje sve važnije u današnjem svijetu, u kojem je utjecaj protivnika 
toliko raširen, a on napada, pokušavajući nagristi i uništiti same temelje našeg društva — obitelj. 
Roditelji moraju donijeti odluku da je podučavanje kod kuće najsvetija i najvažnija odgovornost. 
Iako druge institucije poput crkve i škole mogu pomoći roditeljima »upultiti] dijete prema 
njegovom [ili njezinom] putu« (Izreke 22:6), u konačnici ova odgovornost počiva na roditeljima. 
Prema velikom naumu sreće, roditeljima je povjerena briga i razvoj djece našeg Nebeskoga Oca. 
Naše obitelji su sastavni dio njegovog djela i slave — »ostvarivati besmrtnost, i život vječni za 
čovjeka« (Mojsije 1:39). Na vječnoj Božjoj pozornici, obično je namjera da roditelji glume kao 

središnji glumci u životima njihove djece. Na sreću, postoje zamjene koje su uključene u 
produkciju, koje mogu uskočiti kad roditelji ne mogu. Međutim, roditelji su ti kojima je 
Gospodin zapovjedio da odgoje svoju djecu u svjetlu i istini (vidi NiS 93:40). 


Roditelji moraju unijeti svjetlost i istinu u svoje domove pomoću jedne po jedne obiteljske 
molitve, čitanja Svetih pisama, obiteljske kućne večeri, knjige koju će čitati naglas, pjesme i 
obiteljskog obroka. Oni znaju da je utjecaj pravednog, svjesnog, ustrajnog i svakodnevnog 
roditeljstva jedna od najsnažnijih i najdokazanijih sila za dobro u svijetu. Zdravlje bilo kojeg 
društva, sreća njihovih ljudi, njihovo bogatstvo i njihov mir nalaze zajedničke korijene u 
podučavanju djece kod kuće. 


Starješina Joseph Fielding Smith je podučio: »Dužnost je svakog roditelja podučavati svoju djecu 
ovim spasonosnim načelima evanđelja Isusa Krista, kako bi mogli znati zašto trebaju biti kršteni i 
da u njihovim srcima može biti urezana želja da nastave obdržavati zapovijedi Božje nakon 
krštenja, da se mogu vratiti u njegovu nazočnost. Da li vi, moja dobra braćo i sestre, želite svoje 
obitelji, svoju djecu; želite li biti zapečaćeni vašim očevima i majkama prije vas ...? Ako je tako, 
onda morate početi s podučavanjem od kolijevke. Trebate podučavati i primjerom i načelom« 
(Conference Report, listopad 1948, str. 153). 


Primjer moje majke kao učiteljice kod kuće doziva drugu misao, općenito o podučavanju. Vođe 
u Crkvi provode puno vremena razmišljajući o tome kako unaprijediti podučavanje u Crkvi. 
Zašto ulažemo to vrijeme i trud? To je zbog toga što mi vjerujemo u ogromnu moć podučavanja 
za povećanje vjere pojedinaca i jačanje obitelji. Ja vjerujem da je jedna od najboljih stvari koje 
možemo učiniti da poboljšamo podučavanje u Crkvi da poboljšamo podučavanje u našim 
domovima. Naše podučavanje kod kuće priprema nas da bolje podučavamo u Crkvi, a naše 
podučavanje u Crkvi pomaže nam da bolje podučavamo kod kuće. Posvuda u Crkvi postoje 
stolovi u blagovaonici prekriveni s materijalima i bilježnicama ispunjenih s idejama za lekcije 
koje treba podučiti. Ne postoji nešto što se zove previše pripreme za podučavanje evanđelja 
Isusa Krista; evanđeoski uvidi, bez obzira koriste li se ili ne tijekom lekcije, uvijek se mogu 
podučiti kod kuće. 


Nadahnuti dokument, »Obitelj: Proglas svijetu«, navodi: 


»Muž i žena imaju uzvišenu odgovornost da se vole i brinu jedno za drugo, a i za svoju djecu. 
'Djeca su Jahvina baština' (Psalam 127:3). Roditelji imaju svetu dužnost da podižu svoju djecu u 
ljubavi i pravednosti, da im ispune fizičke i duhovne potrebe, da ih uče voljeti i služiti jedni 
druge, da vrše Božje zapovijedi i da budu građani koji poštuju zakone gdje god da žive... 


Po božanskoj zamisli, očevi trebaju predsjedavati svojim obiteljima u ljubavi i pravednosti 1 
odgovorni su da pribave sve neophodno za život i za zaštitu svojih obitelji. Majke su primarno 
odgovorne za odgoj svoje djece. U ovim svetim odgovornostima, očevi i majke su obvezatni 
pomagati jedno drugome kao ravnopravni supružnici« (Ziahona, listopad 2004, 49). 


Prema dokumentu »Obitelj: Proglas svijetu«, načela koja sam podučio o podučavanju kod kuće 
odnose se na oba roditelja, ali su naročito presudni za ulogu majke. Očevi često provode većinu 

svog vremena izvan doma na poslu. To je jedan od mnogih razloga zašto većina odgovornosti za 
podučavanje djeteta kod kuće spada na majke. Iako se okolnosti mogu razlikovati i idealna 
situacija nije uvijek moguća, vjerujem da prema božanskom naumu uloga majčinstva naglašava 
podizanje i podučavanje sljedećeg naraštaja. Danas vidimo toliko mnogo izazova koji proizlaze iz 
ometajućih i destruktivnih utjecaja čija je namjera zavesti Božju djecu. Vidimo mnogo mladih 
ljudi kojima nedostaje duboko, duhovno korijenje potrebno da ostanu u vjeri dok oluje nevjere i 
očaja vitlaju oko njih. Previše djece našeg Oca na Nebu podliježe svjetovnim željama. Navala 
opačine protiv naše djece odjednom je suptilnija i drskija nego ikada prije. Podučavanje 
evanđelja Isusa Krista kod kuće dodaje još jedan sloj izolacije za zaštitu naše djece od svjetovnih 
utjecaja. 


Bog neka blagoslovi vas predivne majke i očeve u Sionu. Povjerio vam je skrb za njegovu vječnu 
djecu. Kao roditelji mi smo partneri, združeni s Bogom, u ostvarenju njegovog djela i slave među 
njegovom djecom. Naša je sveta dužnost dati sve od sebe. O tome svjedočim u ime Isusa Krista. 
Amen. 


Blagoslov Svetih pisama 
starješina D. Todd Christofferson 
iz Zbora dvanaestorice apostola 


Središnja svrha svih Svetih pisama je ispuniti naše duše vjerom u Boga Oca i njegovog Sina Isusa 
Krista 


Dana 6. listopada, godine 1536. oronula osoba bila je odvedena iz tamnice u dvorcu Vilvorde 
blizu Brisela u Belgiji. Gotovo godinu i pol dana čovjek je trpio izolaciju u tamnoj, vlažnoj 
ćeliji. Sada izvan zidina dvorca zatvorenik je bio privezan na stup. Imao je vremena na glas 
izgovoriti svoju posljednju molitvu: »Gospodine! Otvori oči engleskog kralja«, i onda je bio 
zadavljen. Odmah nakon toga njegovo je tijelo bilo spaljeno na lomači. Tko je bio ovaj čovjek i 
kakav je bio zločin zbog kojeg ga je 1 politička i vjerska vlast osudila? Njegovo ime je bilo 
William Tyndale, a njegov je zločin bio što je preveo i objavio Bibliju na engleskom jeziku. 


Tyndale, rođen u Engleskoj u vrijeme kada je Kolumbo plovio u novi svijet, obrazovao se na 
Oxfordu i Cambridgeu 1 nakon toga je postao član katoličkog svećeništva. Tečno je govorio 
osam jezika, uključujući grči, hebrejski 1 latinski. Tyndale je bio predani proučavatelj Biblije 1 
prošireno neznanje o Svetim pismima koje je uočio kod svećenika kao i kod običnih ljudi duboko 
ga je uznemiravalo. U oštroj raspravi sa svećenikom koji je govorio protiv stavljanja Svetih 
pisama u ruke običnog čovjeka Tyndale se zakleo: »Poštedi li Bog moj život, učinit ću da dječak 
koji upravlja plugom zna više o Svetim pismima od samoga tebe!« 


Tražio je odobrenje crkvenih vlasti za pripremanje prijevoda Biblije na engleski jezik tako da svi 
mogu čitati i primjenjivati riječ Božju. Bio je odbijen — prevladavajući stav je bio da izravan 
pristup Svetim pismima ikome osim svećeništvu ugrožava autoritet crkve i to je ravno »bacanju 

biserja pred svinje« (Matej 7:6). 


Tyndale je ipak poduzeo težak pothvat prevođenja. Godine 1524. otputovao je u Njemačku pod 
lažnim imenom gdje je živio skrivajući se većinu vremena zbog stalne prijetnje uhićenjem. Uz 
pomoć predanih prijatelja Tyndale je uspio objaviti engleske prijevode Novog zavjeta i kasnije 
Starog zavjeta. Biblije su bile prokrijumčarene u Englesku gdje su bile u velikoj potražnji i 
veoma su ih cijenili oni koji su ih mogli nabaviti. Posvuda su se dijelile, iako u tajnosti. Vlasti 
su spaljivale svaki primjerak koji su mogle naći. Ipak, tri godine nakon Tyndaleove smrti Bog je 
otvorio oči kralji Henryja VIIE, te su objavljivanjem knjige, koja se tada zvala » Velika Biblija«, 
Sveta pisma na engleskom jeziku postala javno dostupna. Tyndaleovo djelo postalo je temelj 
gotovo svih budućih engleskih prijevoda Biblije, a naročito verzije kralja Jamesa.! 


William Tyndale nije bio prvi niti posljednji od onih koji su u mnogim zemljama i na mnogim 
jezicima prinosili žrtvu, čak i do smrti, kako bi iznijeli riječ Božju iz tame. Svima im dugujemo 
riječ tijekom stoljeća, često uz naporan rad i žrtvu — Mojsiju, Izaiji, Abrahamu, Ivanu, Pavlu, 
Nefiju, Mormonu, Josephu Smithu i mnogima drugima. Što su oni znali o važnosti Svetih 
pisama što mi također trebamo znati? Što su ljudi u Engleskoj u 16. stoljeću, koji su plaćali 
ogromne iznose i izlagali se ozbiljnim opasnostima radi pristupa Bibliji, razumjeli što mi također 
trebamo razumjeti? 


Nedugo prije svoje smrti prorok Alma je povjerio svete zapise o narodu svojem sinu Helamanu. 
Podsjetio je Helamana da Sveta pisma »proširi[še] spomen na narod ovaj, da i mnoge uvjeri[še] o 
zabludi putova njihovih, i prive[doše] ih k spoznaji Boga njihova na spas duša njihovih« (Alma 
37:8). Zapovjedio je Helamanu da sačuva zapise tako da kroz njih Bog može »iskaza|ti] moć 
svoju budućim pokoljenjima« (Alma 37:14). 


Kroz Sveta pisma Bog doista »iska[zuje] moć svoju« kako bi spasio i uzvisio svoju djecu. 
Svojom riječju, kao što Alma kaže, on proširuje naše sjećanje, osvjetljuje laži i grijehe, i navodi 
nas na pokajanje i na radovanje u Isusu Kristu, našem Otkupitelju. 


Sveta pisma proširuju naše sjećanje 


Sveta pisma proširuju naše sjećanje pomažući nam da se uvijek sjećamo Gospodina i našeg 
odnosa s njim i s Ocem. Podsjećaju nas na ono što smo znali u našem predsmrtničkom životu. 1 
ona proširuju naše sjećanje u drugom smislu podučavajući nas o razdobljima, ljudima 1 
događajima koje nismo osobno iskusili. Nitko od nas nije bio nazočan kako bi vidio razdvajanje 
Crvenog mora i prošao s Mojsijem između vodenih zidova na drugu stranu. Nismo bili tamo 
kako bi čuli Propovijed na gori, kako bi vidjeli Lazara koji je ustao iz mrtvih, kako bi vidjeli 
Spasiteljevu patnju u Getsemaniju i na križu, i nismo, s Marijom, čuli dva anđela kako svjedoče 
kod prazne grobnice da je Isus ustao od mrtvih. Vi i ja nismo išli naprijed jedan po jedan s 
mnoštvom u zemlji Izobila na poziv uskrsnulog Spasitelja da osjetimo ožiljke od čavala i 
operemo njegove noge svojim suzama. Nismo klečali pored Josepha Smitha u Svetom šumarku i 
gledali Oca i Sina. Ipak znamo sve to i puno, puno više zato što imamo zapis u Svetim pismima 
koji proširuje naše sjećanje, da nas poduči ono što nismo znali. A kako ove stvari ulaze u naš um 
i naše srce, naša vjera u Boga i njegovog voljenog Sina se ukorjenjuje. 

Sveta pisma također proširuju naše sjećanje pomažući nam da ne zaboravimo što smo mi i raniji 
naraštaji naučili. Oni koji ili nemaju ili zanemaruju zabilježenu riječ Božju na kraju prestaju 
vjerovati u njega i zaboravljaju svrhu svog postojanja. Sjetit ćete se koliko je važno bilo da 
Lehijev narod uzme mjedene ploče sa sobom kad su napustili Jeruzalem. Ta su Sveta pisma bila 
ključ njihovog znanja o Bogu i nadolazećeg Kristovog otkupljenja. Druga grupa koja »dođe iz 
Jeruzalema« ubrzo nakon Lehija nije imala Sveta pisma, i kad su ih Lehijevi potomci susreli 
nekih 300 ili 400 godina kasnije, zabilježeno je da se »njihov... jezik bijaše iskvario... i [oni] 
nijekahu postojanje Stvoritelja svoga« (Omni 1:15, 17). 


U Tyndaleovo vrijeme nepoznavanje Svetih pisama je prevladavalo zato što ljudi nisu imali 
pristup Bibliji, pogotovo na jeziku koji su mogli razumjeti. Danas su Biblija i druga Sveta pisma 
posve dostupna, a ipak se javlja sve veća nepismenost o Svetim pismima zato što ljudi neće 
otvoriti te knjige. Zbog toga su zaboravili ono što su njihovi djedovi i bake znali. 


Sveta pisma su mjerilo razlikovanja istine 1 laži 


Bog koristi Sveta pisma kako bi ispravio pogrešno razmišljanje, lažne predaje i grijeh s njegovim 
razornim učincima. On je nježni roditelj koji bi nas rado poštedio nepotrebne patnje i tuge i 
istovremeno nam pomogao ostvariti naš božanski potencijal. Sveta pisma, na primjer, 
diskreditiraju drevno razmišljanje koje je danas vratilo svoju popularnost — razmišljanje prema 
Korihoru da ne postoje apsolutna moralna mjerila, da »svatko... uživa blagostanje u skladu s 
domišljatošću svojom, i svatko pobjeđuje u skladu sa snagom svojom. A ništa nije zločin što god 
čovjek učini« 1 »kad čovjek umre, da je s njim svršeno« (Alma 30:17-18). Alma, koji je imao 
posla s Korihorom, nije ostavio svoga sina Korijantona da sumnja o stvarnosti i sadržaju 
božanskog moralnog zakona. Korijanton je bio kriv za seksualni grijeh, i njegov mu je otac 
govorio s ljubavlju, ali jasno: »Ne znaš li, sine moj, da je to odvratnost u očima Gospodnjim, da, 
najodvratniji od svih grijeha osim prolijevanja nevine krvi ili nijekanja Duha Svetoga?« (Alma 
39:5). 


U potpunom obratu od prije jednog stoljeća, mnogi bi se danas usprotivili Almi gledom na 
ozbiljnost nemorala. Drugi bi tvrdili da je sve relativno ili da je Božja ljubav popustljiva. Ako 
ima Boga, kažu oni, on ispričava sve grijehe i nedjela zbog svoje ljubavi prema nama — nema 
potrebe za pokajanjem. Ili najviše, jednostavna je ispovijed dovoljna. Oni su zamislili Isusa koji 
želi da ljudi rade za društvenu pravdu, ali nema zahtjeva gledom na njihov osobni životi 
ponašanje.“ Ali Bog ljubavi nas ne ostavlja da učimo iz tužnog iskustva kako »opačina nikad 
sreća nije« (Alma 41:10; vidi 1 Helaman 13:38). Njegove su zapovijedi glas stvarnosti i naša 
zaštita protiv boli koju sami nanosimo. Sveta pisma su mjerilo za određivanje ispravnosti i istine, 
i ona jasno kažu da prava sreća ne leži u nijekanju pravde Božje ili u pokušaju zaobilaženja 
posljedica grijeha, već u pokajanju i oprostu kroz pomirbenu milost Sina Božjega (vidi Alma 42). 


Sveta pisma nas podučavaju načelima i moralnim vrijednostima neophodnima za održavanje 

uljudnog društva, koje uključuju poštenje, odgovornost, nesebičnost, vjernost i ljubav. U Svetim 

pismima nalazimo slikovite prikaze blagoslova koji dolaze iz poštivanja istinitih načela, kao i 

tragedije koje se događaju kada ih pojedinci i civilizacije odbacuju. Tamo gdje se istine iz Svetih 

pisama zanemaruju ili odbacuju, temeljna moralna jezgra društva se raspada i propadanje ubrzo 

slijedi. S vremenom ništa ne ostaje što bi podržalo institucije koje podržavaju društvo. 
Sveta pisma nas dovode Kristu, našem Otkupitelju 


Na kraju, središnja svrha svih Svetih pisama je ispuniti naše duše vjerom u Boga Oca i njegovog 
Sina Isusa Krista — vjerom da oni postoje; vjerom u Očev naum za našu besmrtnost i vječni život; 
vjerom u Pomirenje i Uskrsnuće Isusa Krista koji oživljuju ovaj naum sreće; vjerom da učinimo 
evanđelje Isusa Krista svojim načinom života; i vjerom da ćemo spoznati »jedino pravog Boga, i 
onoga koga [je] posla, Isusa Krista« (Ivan 17:3). 


Riječ je Božja, kao što je Alma rekao, poput sjemena posađenog u našim srcima koje stvara vjeru 
kako počinje rasti u nama (vidi Alma 32:27-43; vidi i Rimljanima 10:13-17). Vjera neće doći 
proučavanjem drevnih tekstova čisto akademski. Ona neće doći iz arheoloških iskapanja i 
otkrića. Neće doći iz znanstvenih pokusa. Ona čak neće doći iz promatranja čudesa. Sve to 
može potvrditi vjeru, ili joj ponekad dati izazov, ali to ne stvara vjeru. Vjera dolazi 
svjedočanstvom Svetog Duha našim dušama, Duha duhu, dok slušamo ili čitamo riječ Božju. A 
vjera sazrijeva kako se nastavljamo gostiti riječju. 


Izvješća iz Svetih pisama o vjeri drugih služe da ojačaju našu. Sjećamo se vjere stotnika koja je 
omogućila da Krist iscijeli njegovog slugu, a da ga nije ni vidio (vidi Matej 8:5-13) te isejeljenje 
kćeri žene Poganke jer je ta ponizna majka bila spremna prihvatiti čak i mrvice s Učiteljeva stola 
(vidi Matej 15:22-28; Marko 7:25-30). Čujemo vapaj napaćenog Joba: »On me ubit može, [no ja 
ću mu vjerovati]« (Job 13:15), i njegovu izjavu : »Ja znadem dobro: moj Izbavitelj živi i 
posljednji će on nad zemljom ustati... i iz svoje ću puti tad vidjeti Boga« (Job 19:25-26). Čujemo 
je i ohrabruje nas odlučnost nježnog dječaka proroka, kojeg su mrzili i oštro progonili toliki 
odrasli: »Imah viđenje, i znadoh to, a znadoh da to i Bog znade, i ne mogu to zanijekati niti se to 
usudih učiniti« (Josip Smith 2:25). 


Pošto ona tumače nauk Kristov, Sveta pisma prati Duh Sveti čija je uloga svjedočiti o Ocu i o 
Sinu (vidi 3. Nefi 11:32). Stoga je biti u Svetim pismima jedan način primanja Duha Svetoga. 
Naravno, Sveta pisma su najprije dana kroz Duha Svetoga (vidi 2. Petrova 1:21, NiS 20:26-27; 
68:4), a isti Duh može potvrditi njihovu istinitost vama i meni. Pažljivo, s namjerom proučavajte 
Sveta pisma. Duboko razmišljajte i molite se u svezi s njima. Sveta pisma su objave i donijet će 
dodatne objave. 


Razmotrite veličinu blagoslova što imamo Svetu Bibliju uz još oko 900 dodatnih stranica Svetih 
pisama, što uključuje Mormonovu knjigu, Nauk i saveze te Dragocjeni biser. Tada razmotrite da 
nam uz to riječi proroka izgovorene kad su oni potaknuti Duhom Svetim u okruženju poput 
ovoga, što Gospodin naziva Svetim pismom (vidi NiS 68:2-4), dolaze gotovo neprestance preko 
televizije, radija, interneta, satelitskog prijenosa, na CD-ima, DVD-ovima i u tisku. 
Pretpostavljam da nikada u povijesti ljudi nisu bili blagoslovljeni tolikim obiljem svetih zapisa. I 
ne samo to, već i svaki muškarac, žena i dijete mogu posjedovati i proučavati svoj osobni 
primjerak ovih svetih tekstova, većina na svom vlastitom jeziku. Kako li bi to čudesno izgledalo 
ljudima u vrijeme Williama Tyndalea, kao i svecima ranijih rasporedbi! Gospodin nam ovim 
blagoslovom sigurno želi reći da je naša potreba za neprestanim korištenjem Svetih pisama veća 
nego u bilo kojem prošlom vremenu. Gostimo se neprestance riječima Kristovim koje će nam 

reći sve što trebamo činiti (vidi 2. Nefi 32:3). Proučavao sam Sveta pisma, razmišljao o njima, i 
u ovo uskršnje vrijeme svjedočim vam o Ocu i Sinu kako su objavljeni u Svetim pismima, u ime 
Isusa Krista. Amen. 


NAPOMENE 


1. Korišteni su sljedeći izvori podataka o Williamu Tyndaleu: David Daniell, The Bible in 
English (2003), 140-157; Lenet Hadley Read, How We Got the Bible (1985), 67-74; S. 
Michael Wilcox, fire in the Bones: William Tyndale - Martyr, Father of the English Bible 
(2004); John Foxe, The New Foxe 's Book of Martyrs (1997), 121-133; »William Tyndale«, 
http://en.wikipedia.org/wiki/William Tyndale, pogledano 28. veljače 2010. 

2. Vidi razgovor sa Richardom Neitzelom Holzapfelom u Michael De Groote, »Questioning the 
Alternative Jesus«, Deseret News, 26. studeni 2009, MS. 


Pomažuće ruke, spasonosne ruke 
starješina Koichi Aoyagi 
iz Sedamdesetorice 


Slijedimo savjet i primjer proroka i svaki dan tražimo one u potrebi. 


Moja braćo i sestre, duboko sam zahvalan za priliku da govorim na ovom saboru. Zahvalan sam 
za predsjednika Thomasa S. Monsona i svjedočim da je on prorok živućeg Boga. Pod velikim 
sam dojmom predivnog primjera predsjednika Monsona koji je proveo svoj život koristeći svoje 
ruke da pomogne i spasi druge. 


Živimo u vrijeme kad se mnogi ljudi suočavaju s nevoljama i u dubokoj su potrebi za pomoći 
zbog uništavajućih učinaka zemljotresa, tsunamija, uragana i drugih prirodnih katastrofa. Crkva 
poseže prema tim ljudima kroz humanitarnu pomoć. Članovi Crkve vjerno daju obilne posne 
prinose svaki mjesec i služe u duhu ljubavi. Oni doslovno nude ruke pomoći na Gospodinov 
način. Slijede zapovijed Gospodnju: »U svemu se spomenite siromaha i potrebnih, bolesnika i 
ucviljenih, jer tko to ne čini, taj nije učenik moj« (NiS 52:40). 


Danas se želim usredotočiti na ruke koje pomažu i spašavaju duhovno. Gospodinovo djelo i slava 
je »ostvarivati besmrtnost i život vječni za čovjeka« (Mojsije 1:39). Mnogi oko nas trebaju 
duhovnu pomoć. Dok nudimo ruku spasenja manje aktivnim članovima, obiteljima u kojima nisu 
svi članovi i onima koji nisu od naše vjere, pozivamo sve da »dođu ka Kristu«.! 


Kao novi obraćenik u Crkvi, iskusio sam duhovno izbavljenje kroz spasonosne ruke vjernog 
člana Crkve. Odrastao sam u Matsumotu u Japanu, blizu mjesta na kojem su se održavale Zimske 
olimpijske igre u Naganu. Moj zavičajni grad vrlo je sličan Salt Lake Cityju, dolina okružena 
predivnim planinama. Kad sam imao 17 godina, upoznao sam dva američka misionara, starješinu 

Cartera 1 starješinu Hayashija. Jako je među nama bila razlika od samo nekoliko godina, 
starješine su imali nešto predivno što nikada ranije nisam osjetio. Bili su predani, veseli i 
ispunjeni s ljubavlju i svjetlošću. Duboko su me se dojmile njihove kvalitete i želio sam postati 
poput njih. Slušao sam njihovu poruku i odlučio biti kršten. Moji roditelji, koji su bili budisti, 
snažno su se opirali mom krštenju. Uz pomoć misionara i Gospodina dobio sam dopuštenje i 
začuđujuće, bio kršten. 


Sljedeće sam godine otišao na fakultet u Yokohamu. Živeći sam, daleko od mog zavičaja i ljudi 
koje sam poznavao, postao sam usamljen i odlutao od Crkve. Jednog sam dana primio 
razglednicu od člana Crkve kod kuće. Napisala je da je čula da ne dolazim na crkvene sastanke. 
Citirala je stih iz Svetih pisama i pozvala me da se vratim u Crkvu. Riječi iz Svetih pisama su me 
osvojile. Pomogle su mi shvatiti da sam možda izgubio nešto važno i razmišljao sam i borio se 
mnogo dana. Zbog toga sam upamtio obećanje koje su mi misionari dali: »Ako čitaš Mormonovu 
knjigu i pitaš u gorljivoj molitvi je li obećanje iz Moronija istinito, znat ćeš istinu kroz moć Duha 
Svetoga.« 


Shvatio sam da nisam molio sa svim svojim srcem i odlučio sam to učiniti. Jednog sam jutra 
ustao rano, kleknuo u svom malom stanu i iskreno se pomolio. Na moje iznenađenje, potvrda 
Svetog Duha došla je kako je obećano. Moje srce je gorjelo, moje tijelo se treslo i bio sam 
ispunjen s radošću. Kroz moć Svetog Duha naučio sam da Bog Otac i njegov sin Isus Krist žive i 
da su se uistinu ukazali Josephu Smithu. Donio sam odluku u svom srcu da se obratim i vjerno 
slijedim Isusa Krista ostatak mog života. 


To duhovno iskustvo potpuno je promijenilo moj život! Odlučio sam služiti misiju iz zahvalnosti 
Gospodinu i članici Crkve koja me je izbavila. Nakon misije, zapečatio sam se u hramu za 
predivnu djevojku i bili smo blagoslovljeni s četvero djece. Nije slučajno, to je ista djevojka koja 
me je spasila šaljući mi razglednicu u onaj usamljeni stan u Yokohami prije mnogo godina. 
Uvijek ću biti zahvalan za milost Gospodina i pomoć te članice Crkve koja me je pozvala da još 
jednom »dođem ka Kristu«. 


Znam da mnogi od vas pružaju svoje ruke ljubavi i spasenja svaki dan. To se odnosi na vjernu 
sestru u Potpornom društvu koja se ne brine samo za sestre kojima je dodijeljena za posjetu, već 
za svaku sestru koja je bolesna ili u potrebi na neki drugi način. Ona često posjećuje druge i 
godinama jača vjeru mnogih. Prisjećam se biskupa koji često posjećuje udovice i udovce u svom 
odjelu. Taj način pomoći nastavio se mnogo godina nakon njegovog razrješenja. 


Znam svećeničkog vođu koji provodi vrijeme s mladićem koji je izgubio svog oca. On mu se 
pridružuje u aktivnostima, podučava ga evanđelju 1 savjetuje ga onako kako bi to njegov otac 
činio. Jedna druga obitelj uživa u širenju evanđelja. I roditelji i djeca svjedoče o evanđelju 
ljudima oko sebe i vole ih mnogi. 


Kao dio aktivnosti u Maloj školi, moja petogodišnja unuka stavlja sjeme kukuruza kokičara u 


staklenu bocu svaki put kad učini nešto dobro. Ona glasno pjeva ovu pjesmu iz Male škole dok 
teži učiniti dobro svaki dan: »Proroka slijedi, proroka slijedi, proroka slijedi, on znade put!“ 


Srem 


Nemam vremena ispričati vam sve dobre stvari koje vidim da članovi Crkve rade. Oni slijede 
savjet proroka, ne samo zbog dužnosti ili odgovornosti, već zbog svoje slobodne volje, anonimno 
i radosno. 


Ponekad osjećamo da smo slabi i da nam nedostaje snage da izbavimo druge, no Gospodin nas 
podsjeća: »Zaista, kažem vam, meni ste učinili koliko ste učinili jednomu od ove moje najmanje 
braće« (Matej 25:40). 


Završavam citirajući predsjednika Thomasa S. Monsona: »Moja braćo i sestre, okruženi smo s 
onima kojima je potrebna naša pažnja, ohrabrenje, podrška, utjeha i dobrota — bili oni obitelj, 
prijatelji, poznanici ili stranci. Mi smo Gospodinove ruke na zemlji, s nalogom da služimo i 
podignemo njegovu djecu. On ovisi o svakome od nas.«? 


Slijedimo savjet i primjer proroka i svaki dan tražimo one u potrebi kako bismo mogli biti ruke 
Gospodnje u pomaganju i spašavanju njegove djece. To je moja molitva u ime Isusa Krista. 
Amen. 


NAPOMENE 

1. Vidi Propovijedaj moje evanđelje: A Guide to Missionary Service (2004), 1. 

2. Vidi Moroni 10:4-5 

3. Vidi Matej 11:28 

4. »Proroka slijedi«, Dječja pjesmarica, 36 

5. Thomas S. Monson, »What Have I Done for Someone Today?« Liahona, studeni 2009, 86. 


Kad Gospodin zapovijeda 
starješina Bruce A. Carlson 
iz Sedamdesetorice 


Vjerna poslušnost, bez obzira na očitu veličinu zadatka, dovest će Gospodinovo vodstvo, pomoć i 
mir. 


Postoji priča o dva entuzijasta za prirodu koji su unajmili mali zrakoplov kako bi otišli na 
udaljeno jezero za svoje godišnje ribičko putovanje. Nakon uspješnog izleta pilot se vratio po 
njih. Međutim, on je odmah rekao ribičima da njegov mali zrakoplov ne može ponijeti njih, 
njihovu opremu i dodatnu težinu ribe koju su ulovili. Bio je potreban drugi let. 


Ribiči nisu bili zainteresirani platiti drugi let. Tako je pilot, nakon što su oni obećali sve dobro 
spakirati i izvršiti dodatnu uplatu, kolebljivo pristao pokušati taj let. 


Ribiči su se smješkali samouvjereno dok je pilot s naporom podizao zrakoplov u zrak. Međutim, 
nekoliko sekundi kasnije zrakoplov je počeo zavlačiti i srušio se na veliko ravno močvarno 
područje na rubu jezera. 

Zrakoplov je zavlačio dok je letio zbog dobro poznatog fenomena koji se zove »efekt tla«. Efekt 
tla se stvara kad se zrak komprimira između krila zrakoplova i površine zemlje — kad su u 

neposrednoj blizini. U ovom slučaju, dok je mali zrakoplov polako išao prema gore zbog efekta 
tla bilo je potrebno da leti samostalno vlastitim uzgonom i snagom, što jednostavno nije mogao. 


Na sreću, nije bilo ozbiljnih ozljeda i nakon što su došli k sebi, jedan od ribiča je pitao drugoga: 
»Sto se dogodilo?« Drugi je odgovorio: »Srušili smo se pri uzlijetanju — oko 91 metar od mjesta 
gdje smo završili prošle godine! « 


Poput dva ribiča, ponekad vjerujemo da mora postojati lakši način, prečica ili prilagodba 
Gospodinovih zapovijedi koja će udovoljiti našim osobnim prilikama. Misli poput ovih ne 
priznaju da stroga poslušnost Božjim zakonima donosi blagoslove dok nepoštivanje njegovih 
zakona dovodi do predvidljivih posljedica. 


U vrijeme svog poziva za predsjednika Crkve Harold B. Lee je rekao: »Sigurnost Crkve leži u 
tome da članovi obdržavaju zapovijedi... Kako oni budu obdržavali zapovijedi, blagoslovi će 
doći.«! 


Kada odaberemo ne poslušati zapovijed to je obično zato što (1) smo se uvjerili da se ne odnosi 
na nas; (2) ne vjerujemo da je važna ili (3) sigurni smo da je preteško poslušati zapovijed. 


1. Ova se zapovijed ne odnosi na mene 


Tijekom završnih godina vladavine kralja Salomona Gospodin ga je obavijestio preko proroka 
»Ja ću... oduzeti od tebe kraljevstvo, 1 dat ću ga jednom od tvojih slugu.« 


Ubrzo nakon toga prorok Ahijah je prepoznao da je taj sluga Jeroboam, »valjan« čovjek kojeg 
Salomon »postavi... nad svom rabotom kuće Josipove«.“ Jeroboamove dužnosti tražile su da 
putuje od gora Efrajimovih, gdje je živio, u glavni grad Jeruzalem. Tijekom jednog od tih 
putovanja Ahijah ga je susreo na putu. Preko Ahijaha Gospodin mu je rekao: »Dat ću tebi deset 
plemena.«“ Također je podučio Jeroboama: »Ako budeš... stupao... putovima mojim... držeći 
moje zakone i zapovijedi moje... tada ću ja biti s tobom... i dat ću ti Izraela.«“ 


Nakon što je čuo Ahijahovo proroštvo Salomon je tražio da ubiju Jeroboama,pa Jeroboam 
pobjegne u Egipat.“ Nakon Salomonove smrti Jeroboam se vratio iz izgona u sjeverni dio Izraela 
i počeo je voditi deset sjevernih plemena.“ 


Međutim, Jeroboamov naum vođenja kraljevstva uključivao je mješavinu dobra i zla. Uspostavio 
je Šekem kao glavni grad, grad velikog vjerskog značaja za njegov narod. Ali je na žalost 
uključio sotonske obrede u njihovo štovanje.“ 


Jeroboam je uvjerio sam sebe da se neke Božje zapovijedi ne odnose na njega. Kao rezultat 
njegovih postupaka svi su njegovi potomci bili pobijeni i zbog poganskih običaja koje je on uveo 


u njihove svete uredbe deset je plemena na kraju bilo istjerano iz svoje baštine. 

Baš kao što će let iz O] efekta tlal)_ s više mase nego što krila zrakoplova mgu podnijeti dovesti 
do katastrofalnih posljedica, naše djelomično i probrano udovoljavanje Božjim zakonima neće 
nam donijeti pune blagoslove poslušnosti. 


2. Ova zapovijed nije važna 
Više desetljeća kasnije Naaman, aramski ratni junak, »vrsni ratnik«,!“ putovao je iz svoje rodne 
zemlje u Izrael i zamolio kralja Jorama da bude izliječen od gube. 


Naaman je bio upućen proroku Elizeju. »A Elizej poruči dolazniku: Idi i okupaj se sedam puta u 
Jordanu, i tijelo će ti opet biti čisto.« “ 


Usprkos ovom proročkom obećanju da će ozdraviti Naaman se uvrijedio da ga Elizej nije osobno 
pozdravio, i još se više uvrijedio zbog prorokove upute da se opere sedam puta u maloj i blatnoj 
rijeci Jordan. Njegov je ponos zahtijevao nešto znamenitije i grandioznije, nešto što je 
odgovaralo njegovom statusu i položaju u zajednici i u narodu. 


Srećom za Naamana njegovi su ga sluge uvjerili da što god je prorok zatražio od njega, ako ga 
posluša, to će donijeti Gospodinove blagoslove. Naaman se oprao u rijeci Jordan kako mu je bilo 
rečeno i kao rezultat svoje poslušnosti bio je izliječen od gube. 


Poslušnost Gospodnjim zapovijedima, koliko ih god smatrali beznačajnima i nevažnima, sigurno 
će donijeti obećane blagoslove. 


3. Ova je zapovijed preteška 

Slijedeći Gospodinovu zapovijed prorok Lehi je poveo svoju obitelj u divljinu. Tijekom prvih 
nekoliko dana putovanja, Lehi je naložio svojem sinu Lemuelu da bude »čvrst, postojan 1 
nepokolebljiv u obdržavanju zapovijedi Gospodnj ih«.* 


Međutim, kad je proročki zahtjev došao da se vrate u Jeruzalem kako bi uzeli mjedene ploče koje 
sadrže »židovski zapis«, > dva su se starija mladića pobunila govoreći da je to »preteško«.!* 


Usprkos mrmljanju njegove starije braće, Nefijeva vjera i poslušnost Gospodinovim 
zapovijedima doveli su do toga da dobiju te mjedene ploče. Narod je bio izgrađen, jezik bijaše 
sačuvan 1 evanđelje Isusa Krista se podučavalo tijekom mnogih budućih naraštaja. 


Ponekad se možemo opravdavati govoreći da će Gospodin razumjeti našu neposlušnost zato što 
naše posebne prilike čine poštivanje njegovih zakona teškim, neugodnim ili čak bolnim. 
Međutim, vjerna poslušnost, bez obzira na očitu veličinu zadatka, dovest će Gospodinovo 
vodstvo, pomoć i mir. 


Prorok Joseph Smith je molio Gospodina u dvije prilike pitajući može li ugledan prijatelj, Martin 
Harris, odnijeti prvih 116 pisanih stranica prevedenog materijala iz »knjige Lehijeve« iz 
Harmonyja, Pennsylvania, natrag u Palmyru. Svaki je put Gospodin savjetovao Josephu da ne 
povjerava rukopis gospodinu Harrisu. 

Martin je želio upotrijebiti prevedeni materijal kao dokaz kako bi spriječio svoje suradnike u 
širenju glasina o njegovom prijateljstvu s Josephom Smithom. U trećem je pokušaju Gospodin 
udovoljio Josephovoj molbi.!/ 


Martin je izgubio rukopis i kao rezultat toga ploče su bile uzete proroku Josephu Smithu na duže 
vrijeme. To je bila bolna lekcija za proroka Josepha koji je rekao: »Učinio sam ovo svojim 
pravilom: kada Gospodin zapovijedi, poslušaj.«'* Ovo bi trebalo i može biti i naše pravilo. 


Gospodinov odgovor kad se pokoravamo njegovim zapovijedima je siguran. On nam je obećao: 
»Budeš li obdržavao zapovijedi moje i ustraješ li do svršetka, imat ćeš život vječni.«!? 


Osim toga savjetovao nas je: »Ja, Gospod, milosrdan sam i milostiv onima koji me se boje, a 
uživam počastiti one koji mi služe u pravednosti i istini do svršetka.«Z“ 


Poslušnost Gospodnjim zapovijedima pribavlja nam pouzdanje u naš odabrani put, kvalificira nas 
za njegovo vodstvo i usmjerenje dok obavljamo svoje poslove, i nudi nam potencijal da 
postanemo poput našeg Spasitelja, Isusa Krista, i vratimo se u nazočnost našeg Oca. 


Moja je molitva da se svaki dan trudimo biti više poslušni zakonima, uredbama i zapovijedima 
evanđelja Isusa Krista kako bi on mogao potpunije blagosloviti naše živote. 


Svjedočim da poslušnost Božjim zapovijedima donosi blagoslove neba, da naš Nebeski Otac i 
njegov Sin Isus Krist žive, da je Mormonova knjiga riječ Božja, te da je predsjednik Thomas S. 
Monson Gospodinov prorok za naše vrijeme. U ime Isusa Krista. Amen. 


NAPOMENE 
1. Harold B. Lee, citirano u Stephen W. Gibson, »Presidency Meets the Press«, Church News, 15. 
srpnja 1972, 3. 
2. 1. Kraljevi 11:11 
3. 1. Kraljevi 11:28 
4. 1. Kraljevi 11:31 
5. 1. Kraljevi 11:38 
6. Vidi 1. Kraljevi 11:40 
7. Vidi 1. Kraljevi 12:2-3, 20 
8. Vidi 1. Kraljevi 12:25-30 
9. Vidi 1. Kraljevi 14:10, 15-16 
10. 2. Kraljevi 5:1 
11. Vidi 2. Kraljevi 5:5-6 
12. 2. Kraljevi 5:11-14 
13. Vidi 2. Kraljevi 5:11-14 
14. 1. Nef1 2:10 
pse SNefr3:3 
16. 1. Nef1 3:5 
17. Vidi History of the Church, 1:20-21; Nauk i savezi 3; 10 
18. Teachings of Presidents of the Church: Joseph Smith (2007), 160. 
19. Nauk i savezi 14:7 
ZA 


20. Nauk i savezi 76:5, kurziv dodan. 


Bdijte sa svom ustrajnošću 
starješina David A. Bednar 
iz Zbora dvanaestorice apostola 


Sustav ranog duhovnog upozorenja... može pomoći roditeljima u Sionu da budu oprezni 1 
razboriti glede svoje djece. 


Nedavno sam vozio svoj auto kad su kapljice kiše počele padati na moje vjetrobransko staklo. 
Pokraj ceste je elektronički znak prikazivao pravovremeno upozorenje: »Voda na kolniku 
ispred.« Površina kojom sam vozio činila se dosta sigurnom. No ovaj mi je ključni podatak 
omogućio da se pripremim za moguću opasnost koju nisam očekivao i nisam još mogao vidjeti. 
Nastavljajući prema svojem odredištu usporio sam i pazio hoću li ugledati dodatne znakove 
opasnosti. 


Rani znaci upozorenja očigledni su u mnogim aspektima našeg života. Na primjer, vrućica može 
biti prvi simptom mučnine ili bolesti. Razni financijski pokazatelji 1 pokazatelji tržišta rada 
koriste se za predviđanje budućih trendova u mjesnom i nacionalnom gospodarstvu. I ovisno o 
području svijeta u kojem živimo, možemo dobiti upozorenja o poplavama, lavinama, uraganima, 
tsunamijima, tornadima ili snježnim olujama. 


Također, blagoslovljeni smo duhovnim ranim znacima upozorenja kao izvorom zaštite ili 
smjernica u našem životu. Prisjetite se kako je Bog upozorio Nou o onome što se još nije vidjelo, 
a on »sagradi lađu da spasi svoju obitelj« (Hebrejima 11:7). 


Lehi je upozoren da napusti Jeruzalem i odvede svoju obitelj u pustinju jer su ga ljudi kojima je 
naviještao pokajanje htjeli ubiti (vidi 1. Nefi 2:1-2). 


Sam je Spasitelj pošteđen kroz anđeosko upozorenje. »Anđeo se Gospodnji ukaza Josipu u snu i 
reče mu: 'Ustani, uzmi dijete i njegovu majku pa bježi u Egipat i budi ondje dok ti opet ne kažem, 
jer će Herod tražiti dijete da ga ubije'« (Matej 2:13). 


Razmislite o načinu Gospodinovog govora o objavi znanoj kao Riječ mudrosti: »Uslijed zla i 
spletaka što postoje 1 što će postojati u srcima ljudi koji zavjere kuju u posljednje dane, upozorih 
vas i unaprijed opomenuh dajući vam objavom ovu riječ mudrosti« (NiS 89:4). 


Duhovna upozorenja trebala bi dovesti do veće budnosti i pozornosti. Vi i ja živimo u »dan[u] 


opomene« (NiS 63:58), a stoga što smo bili upozoreni i što ćemo bivati upozoravani trebamo, 
kao što je apostol Pavao opomenuo, »bdij[eti] sa svom ustrajnošću« (Efežanima 6:18). 

Molim se za vodstvo Duha Svetoga dok opisujem sustav ranog duhovnog upozorenja koji može 
pomoći roditeljima u Sionu biti oprezni i razboriti glede svoje djece. Ovaj sustav ranog 
upozoravanja važeći je za djecu svih dobi, a sadrži tri osnovna dijela: (1) čitanje Mormonove 
knjige i razgovaranje o knjizi s vašom djecom, (2) spontano iznošenje svjedočanstva o 
evanđeoskim istinama vašoj djeci, i (3) pozivanje djece da djeluju kao učenici evanđelja, a ne da 
se samo djeluje nad njima. Roditelji koji ovo čine vjerno bit će blagoslovljeni prepoznavanjem 
ranih znakova duhovnog rasta ili izazova kod svoje djece te će biti spremniji primiti nadahnuće 
da ojačaju i pomognu toj djeci. 


Prvi dio: Čitanje Mormonove knjige i razgovaranje o njoj 


Mormonova knjiga sadrži puninu Spasiteljevog evanđelja te je jedina knjiga za koju je sam 
Gospodin posvjedočio da je istinita (vidi NiS 17:6; vidi i M. Nelson »A Testimony of the Book 
of Mormon«, Liahona, siječanj 2000, 84). Uistinu, Mormonova knjiga je zaglavni kamen naše 
vjere. 


Moći uvjeravanja i obraćenja Mormonove knjige dolaze kako iz središnje usredotočenosti na 
Gospodina Isusa Krista, tako i iz nadahnute jasnoće i nedvojbenosti njezinih naučavanja. Nefi je 
izjavio: »Duša mi uživa kad je jasno narodu mojemu da nauče« (2. Nefi 25:4). Riječ jasno u 
ovom stihu ne odnosi se na ono što je uobičajeno ili jednostavno, već označava uputu koja je 
nedvojbena i lako razumljiva. 


Mormonova knjiga je najtočnija od svih knjiga na zemlji jer je usredotočena na Istini (vidi Ivan 
14:6; 1. Nefi 13:40), odnosno Isusu Kristu, te obnavlja što je jasno i dragocjeno, a što je bilo 
oduzeto iz istinitog evanđelja (vidi 1 Nefi 13:26, 28-29, 32, 34-35, 40). Jedinstvena kombinacija 
ova dva čimbenika - usredotočenost na Spasitelja i jasnoća njezinih naučavanja - snažno priziva 
svjedoka trećeg člana Božanstva, a to je Duh Sveti. Prema tome, niti jedno drugo Sveto pismo ne 
govori duhu i srcu čitatelja kao Mormonova knjiga. 


Prorok Joseph Smith je naučavao da će nam djelovanje prema podukama koje se nalaze u 
Mormonovoj knjizi pomoći »doći bliže Bogu« nego po ijednoj drugoj knjizi (Teachings of 
Presidents of the Church: Joseph Smith [2007], 64). Redovito čitanje i razgovor o Mormonovoj 
knjizi prizivaju moć da se odupremo kušnji te stvaraju osjećaje ljubavi unutar naše obitelji. A 
rasprave o naucima i načelima u Mormonovoj knjizi daju roditeljima prilike da promatraju svoju 
djecu, slušaju ih, uče od njih i podučavaju ih. 


Mladi svih dobi, čak i dojenčad, reagiraju na naročit duh Mormonove knjige. Djeca ne moraju 
razumjeti sve riječi i priče, no ona zasigurno mogu osjetiti »poznati duh« kojeg je opisao Izaija 
(Isaiah 29:4; vidi i 2. Nefi 26:16). A pitanja koja dijete postavlja, primjedbe koje iznosi i rasprave 
koje se odvijaju pružaju ključne signale ranog duhovnog upozorenja. Značajno, takvi razgovori 
mogu pomoći roditeljima razlučiti što njihova djeca uče, o čemu razmišljaju 1 što osjećaju glede 
istina koje su sadržane u ovom svesku Svetog pisma, kao i poteškoće s kojima se suočavaju. 


Drugi dio: Spontano iznošenje svjedočanstva 


SMoH 


Svjedočanstvo je osobna spoznaja temeljena na svjedočanstvu Duha Svetoga da su određene 
činjenice vječnog značaja istinite. Duh Sveti je glasnik Oca i Sina te podučava i vodi ka svoj 
istini (vidi Ivan 14:26; 16:13). Tako, »moću Duha Svetoga može[mo] spoznati istinu o svemu« 
(Moroni 10:5). 


Znanje i duhovno uvjerenje koje dobijemo od Duha Svetoga su rezultat objave. Traženje i 
stjecanje tih blagoslova zahtjeva iskreno srce, pravu nakanu i vjeru u Krista (vidi Moroni 10:4). 
Osobno svjedočanstvo također donosi obveze i odgovornost. 


Roditelji bi trebali biti budni i duhovno pozorni na spontanu pojavu mogućnosti iznošenja 
svjedočanstva svojoj djeci. Takve prilike ne trebaju biti programirane, isplanirane ili inscenirane. 
Zapravo, što je iznošenja svjedočanstava manje kontrolirano time je veća vjerojatnost za 
izgradnju 1 trajan utjecaj. »I ne budite zabrinuti što ćete govoriti. Nego sabirite neprestance u 
mislima svojim riječi života, a u onaj čas će vam se dati onaj dijelak što je podoban za svakog 
čovjeka« (NiS 84:85). 


Na primjer, obiteljski razgovor koji se prirodno vodi za vrijeme večere može biti savršena 
situacija za roditelja da prepriča ili posvjedoči o blagoslovima koje su on ili ona dobili tijekom 
relativno rutinskih aktivnosti toga dana. A svjedočanstvo ne treba uvijek započeti izrazom: 
»Svjedočim vam«. Naše svjedočanstvo može se iznijeti jednostavno kao: »Znam da sam danas 
bio blagoslovljen nadahnućem na poslu«, ili »Istina u ovom stihu uvijek mi je bila snažan izvor 
usmjerenja«. Slične prilike za iznošenje svjedočanstva mogu također proizaći dok zajedno 
putujemo autom, autobusom ili u mnogim drugim situacijama. 


Reakcije djece na takvo nepripremljeno iznošenje svjedočanstva te njihova revnost ili nevoljnost 
da sudjeluju uvjerljivi su izvori ranih znakova duhovnog upozorenja. Djetetov iskaz o lekciji o 
kojoj je učilo tijekom obiteljskog proučavanja Svetih pisama, ili otvoreno izražena zabrinutost o 
načelu evanđelja ili postupku može biti vrlo poučno i može pomoći roditeljima bolje razumjeti 
djetetovo određeno pitanje ili potrebu. Takve rasprave - posebice kada su roditelji željni pozorno 
slušati onoliko koliko su željni govoriti - može potaknuti okruženje koje pruža podršku i 
sigurnost u domu te kontinuiranu komunikaciju o teškim temama. 


Treći dio: Pozivanje djece da djeluju 


U velikoj podjeli svih Božjih stvorenja, postoji »ono što djeluje i na čemu se djeluje« (2. Nefi 
2:14). Kao djeca našeg Nebeskog oca blagoslovljeni smo darom moralnog opredjeljivanja, 
sposobnošću i moću neovisnog djelovanja. Podareni opredjeljivanjem, mi smo zastupnici te nam 
je prvenstveno dano da djelujemo, a ne da se nad nama samo djeluje - posebice dok »traži[mo] 
znanje... proučavanjem i vjerom« (NiS 88:118). 


Kao učenici evanđelja trebali bi biti »izvršioci riječi, a ne samo slušaoci« (Jakovljeva 1:22). 

Naša su srca otvorena utjecaju Duha Svetoga dok ispravno koristimo opredjeljivanje i djelujemo 
u skladu s ispravnim načelima - time prizivamo njegova naučavanja i potvrđujuću moć. Roditelji 
imaju svetu dužnost pomoći djeci djelovati i tražiti znanje po vjeri. A dijete nije nikada premlado 
da sudjeluje u ovom obrascu učenja. 

Ako date čovjeku ribu, nahranit ćete ga za samo jedan obrok. Ako ga naučite ribariti, nahranit 
ćete ga za cijeli život. Kao roditelji i učitelji evanđelja, vi i ja nismo u poslu distribucije ribe, već 
je naš posao da pomognemo našoj djeci naučiti »ribariti« i postati duhovno postojani. Ovaj 
ključni cilj najbolje se ostvaruje kada potičemo svoju djecu da djeluju u skladu s ispravnim 
načelima - dok im pomažemo učiti kroz djelovanje. »Ako tko htjedne vršiti volju njegovu, znat 
će da li je moja nauka od Boga« (Ivan 7:17). Takvo učenje zahtjeva duhovno, mentalno i fizičko 
naprezanje, a ne samo pasivno primanje. 


Ako pozovemo djecu da djeluju kao učenici evanđelja, a ne da se samo djeluje nad njima, 
nadograđujemo ono što je stvoreno čitanjem Mormonove knjige i razgovaranjem o njoj, te 
spontanom iznošenju svjedočanstva kod kuće. Zamislite, na primjer, kućnu obiteljsku večer na 
koju su djeca pozvana 1 za koju se očekuje da dođu pripremljena postavljati pitanja o onome što 
čitaju i uče iz Mormonove knjige - ili o problemu koji je nedavno istaknut tijekom rasprave o 
evanđelju ili tijekom spontanog svjedočanstva kod kuće. I zamislite nadalje da djeca postavljaju 
pitanja na koja roditelji nisu primjereno pripremljeni odgovoriti. Neki bi roditelji mogli biti 
zabrinuti zbog takvog slobodnog pristupa kućnoj obiteljskoj večeri. No najbolje kućne obiteljske 
večeri nisu nužno proizvod unaprijed pripremljenih, kupljenih ili preuzetih paketa nacrta i 
vizualnih pomagala. Kako li je veličanstvena prilika za članove obitelji da zajedno istražuju 
Sveta pisma i da ih podučava Duh Sveti. »Propovjednik ne bijaše ništa više od slušatelja, niti 
učitelj bijaše nešto više od učenika... i svi se trudiše, svatko prema snazi svojoj« (Alma 1:26). 


Pomažemo li ja i vi našoj djeci da postanu zastupnici koji djeluju i traže znanje proučavanjem 1 
vjerom, ili smo obučili svoju djecu da čekaju podučavanje i da se nad njima djeluje? Dajemo li 
mi kao roditelji svojoj djeci ono što je istovjetno duhovnoj ribi koju mogu jesti, ili im stalno 
pomažemo da djeluju, uče za sebe i stoje postojani i nepomični? Pomažemo li našoj djeci da 
baviti se postavljanjem pitanja, traženjem i kucanjem? (Vidi 3. Nefi 14:7.) 


Duhovno razumijevanje čijim smo primitkom vi i ja bili blagoslovljeni, i koje je potvrđeno kao 
istinito u našim srcima, ne može se jednostavno dati našoj djeci. Potrebno je platiti poduku 1z 
marljivosti i učenja kako proučavanjem tako i vjerom da bi se steklo i osobno »posjedovalo« 
takvo znanje. Samo na taj način ono što se zna u glavi može se osjetiti u srcu. Samo na taj način 
dijete može nadići oslanjanje na duhovno znanje 1 iskustva roditelja i odraslih te steći te 
blagoslove za sebe. Samo na taj način naša djeca mogu biti duhovno spremna za izazove 
smrtnosti. 


Obećanje i svjedočanstvo 


Svjedočim da roditelji koji stalno čitaju Mormonovu knjigu i razgovaraju o njoj sa svojom 
djecom, koji spontano iznose svoje svjedočanstvo svojoj djeci, i koji pozivaju svoju djecu kao 
učenike evanđelja da djeluju, a ne da se nad njima samo djeluje, bit će blagoslovljeni očima koje 
mogu daleko vidjeti (vidi Mojsije 6:27) i ušima koja mogu čuti zvuk roga (vidi Ezekiel 33:2-16). 
Duhovno razlučivanje i nadahnuće koje ćete primiti iz kombinacije tih triju svetih navika 
omogućit će vam da stojite kao stražari na kuli svojih obitelji - »bdij[ući] sa svom ustrajnošću« 
(Efežanima 6:18) - za blagoslov vaše uže obitelji i svojeg budućeg potomstva. To obećavam i o 
tome svjedočim, u sveto ime Gospodina Isusa Krista. Amen. 

Nema više mjesta za neprijatelja duše moje 
starješina Jeffrey R. Holland 
iz Zbora dvanaestorice apostola 


Neka radost naše vjernosti onome što je najviše i najbolje u nama bude naša dok čuvamo našu 
ljubav i brakove, naše društvo i naše duše čistima kao što trebaju biti. 


Dok smo sestra Holland i ja nedavno izlazili iz udaljene zračne luke, tri prekrasne djevojke koje 
su sišle s istog leta požurile su pozdraviti nas. Predstavile su se kao članice Crkve, što nije bilo 
preveliko iznenađenje jer nas oni koji nisu naše vjere obično ne zaustavljaju po zračnim lukama. 
U neočekivanom razgovoru ubrzo smo kroz njihove suze saznali da su sve tri žene nedavno 
razvedene, da su njihovi muževi bili nevjerni te da je kod svake od njih sjeme razdvajanja i 
grijeha započelo s privlačnošću prema pornografiji. 


S ovim neugodnim uvodom u moju današnju poruku - jedan izazov koji trebam dati - osjećam se 
poput Jakova iz davnina koji je rekao: »Žalosti me... što... moram izgovoriti toliko srčan govor 
pred [mnogima čiji su] osjećaji... veoma nježni, i čisti, 1 istančani.« "No smioni trebamo biti. 
Možda je to bio otac u meni, ili možda djed, no suze u očima tih mladih žena izazvale su suze u 
mojima i zbog njihovih sam se pitanja zapitao: »Zašto oko nas postoji toliko moralnog 
propadanja i zašto toliko pojedinaca 1 obitelji, uključujući i neke u Crkvi, postaju žrtve toga, i 
tragično su povrijeđeni time?« 


No naravno, znao sam barem djelomično odgovor na moje vlastito pitanje. Većinu dana 
napadnuti smo nemoralnim porukama neke vrste koje nas preplavljuju sa svih strana. Mračnije 
strane filmske, televizijske 1 glazbene industrije gaze sve dalje i dalje uvredljivim rječnikom 1 
seksualnom nedoličnošću. Tragično je što isto računalo i internet usluge koji mi omogućuju da 
istražujem obiteljsko rodoslovlje i pripremam ta imena za hramsko djelo mogu, bez filtra i 
kontrola, omogućiti mojoj djeci ili unucima pristup globalnoj jami percepcija koje mogu 
napraviti krater u njihovom umu zauvijek. 


Upamtite da su te mlade žene rekle da su problemi njihovih muževa počeli s privlačnošću prema 
pornografiji, no nemoralna aktivnost nije samo problem muškaraca i muževi nisu jedini koji 
ranjavaju. Opasnost koja je udaljena samo jednim klikom miša — uključujući ono što se može 
dogoditi tijekom virtualnog čavrljanja — ne gleda tko je tko, muško ili žensko, mlado ili staro, u 
braku ili nevjenčano. I kako bi osigurao da je iskušenje dostupnije nego ikad, neprijatelj je 
uposlen šireći svoju pokrivenost, kao što kažu u industriji, na mobilne uređaje, video igrice i MP3 
playere. 


Ako prestanemo obrezivati grane tog problema i udarimo više u korijen stabla, nije iznenađujuće 
što nalazimo kako tamo požuda vreba krišom. Požuda je neugodna riječ i zasigurno meni 
neugodna tema za obraditi, no postoji dobar razlog zašto je u nekim kulturama poznata kao 
najsmrtonosniji od sedam smrtnih grijeha. 


sob 


Zašto je požuda takav smrtni grijeh? Uz to što ima potpuno duhovno uništavajući učinak na naše 
duše, mislim da je to grijeh jer onečišćuje najviši i najsvetiji odnos kojeg Bog daje u smrtnosti — 
ljubav koju muškarac i žena imaju jedno za drugo i želju koju par ima da dovede djecu u obitelj 
koja treba trajati zauvijek. Netko je jednom rekao da iskrena ljubav mora uključiti ideju stalnosti. 
Iskrena ljubav traje. No požuda se mijenja brzinom kojom se okreće pornografska stranica ili se 
gleda još jedan potencijalni objekt za naslađivanje koji prolazi, muški ili ženski. Zbog iskrene 
smo ljubavi apsolutno ushićeni — kao što sam ja zbog sestre Holland; mi o tome kličemo s 
krovova. No požudu karakterizira sram, skrivanje i gotovo je patološki tajna — što je kasnije i 
mračnije, to bolje, s dvostrukom bravom na vratima za svaki slučaj. Ljubav nas potiče da 
instinktivno posegnemo prema Bogu i drugim ljudima. Požuda je, s druge strane, sve samo ne 
božanska i uzdiže samoudovoljavanje. Ljubav dolazi raširenih ruku i otvorenog srca; požuda 
dolazi samo otvorenog apetita. 


To su samo neki od razloga što je prostituiranje pravog značenja ljubavi — bilo s fantazijom ili 
drugom osobom — toliko destruktivno. To uništava ono što je na drugom mjestu nakon vjere u 
Boga; i to vjeru u one koje volimo. To potresa stupove povjerenja na kojima je sadašnja — ili 
buduća — ljubav izgrađena, a potrebno je dugo vremena da se ponovno izgradi to povjerenje 
nakon što je izgubljeno. Pogurajte tu ideju dovoljno daleko, bez obzira je li to s osobnog gledišta 
kada je u pitanju član obitelji ili s javnog gledišta kada su u pitanju izabrani dužnosnici, 
gospodarstvenici, medijske zvijezde ili sportski heroji, i ubrzo ćemo na zgradu koja je nekoć bila 
zeca da udomi moralno odgovorna društva moći objesiti znak koji kaže: »Ova je građevina 
prazna.« 


Bez obzira jesmo li samci ili vjenčani, mladi ili stari, porazgovarajmo na trenutak kako se zaštititi 
od iskušenja, bez obzira u kojem se obliku ukaže. Možda nećemo moći danas izliječiti sve 
današnje bolesti društva, no porazgovarajmo o tome što se može osobno poduzeti. 


* Iznad svega, počnimo odvajajući se od ljudi, materijala i okolnosti koje će vam naškoditi. Kao 
što oni koji se bore protiv nečega poput alkoholizma znaju, privlačnost blizine može biti fatalna. 
Tako je i s moralnim pitanjima. Poput Josipa u prisustvu Potifarove žene, * jednostavno trčite — 
trčite što dalje možete od onoga što vas zavodi. I molim vas, kad bježite s mjesta iskušenja, 
nemojte ostaviti sljedeću adresu. 


* Priznajte si da ljudi vezani lancima istinskih ovisnosti često trebaju više pomoći od 
samopomoći, a to se može odnositi i na vas. Potražite pomoć 1 prigrlite je. Razgovarajte sa 
svojim biskupom. Slijedite njegov savjet. Zatražite svećenički blagoslov. Iskoristite pomoć 
koju vam nudi crkveni program Family Service ili zatražite drugu prikladnu stručnu pomoć. 
Molite se bez prestanka. Zamolite anđele da vam pomognu. 


* Uzsve filtre na računalima i zaključavanje osjećaja, upamtite da je jedina prava kontrola u 
životu samokontrola. Imajte više kontrole čak i nad marginalnim trenucima s kojima se 
suočavate. Ako je TV program neukusan, ugasite ga. Ako je film sirov, izađite. Ako se razvija 
neprikladan odnos, prekinite ga. Mnogi od tih utjecaja, barem na početku, možda tehnički ne 
čine loše, no mogu otupjeti našu prosudbu, pomutiti našu duhovnost i odvesti ka nečemu što bi 

moglo biti zlo. Stara poslovica kaže da put od tisuću milja započinje s jednim korakom, stoga 
pazite kuda koračate. 


* Poput lopova u noći, neželjene misli mogu i traže put do našeg uma. Ali mi ne moramo širom 
otvoriti vrata, poslužiti im čaj i kekse, a zatim im reći gdje čuvamo srebrninu! (Ionako ne biste 
trebali posluživati čaj.) Izbacite ih napolje! Zamijenite nepristojne misli slikama koje pružaju 
nadu i radosnim uspomenama, zamislite lica onih koje volite i koji bi bili shrvani ako ih 
razočarate. Više nego jedan čovjek bio je spašen od grijeha ili gluposti prisjećanjem na lice svoje 
majke, žene ili djeteta koji ga čekaju kod kuće. Bez obzira kakve misli imate, pobrinite se da su 
dobrodošle u vaše srce samo uz pozivnicu. Kao što je drevni pjesnik jednom rekao, neka vaša 
volja bude vaš razlog.“ 


* Njegujte i budite tamo gdje je Duh Gospodnji. Pobrinite se da se to odnosi na vaš dom ili stan, 
što bi trebalo odrediti koju vrstu umjetnosti, glazbe i literature tamo posjedujete. Ako ste primili 
podarivanje, idite u hram onoliko koliko vam to okolnosti dopuštaju. Upamtite da vas hram 
naoružava »moću [Božjom]... [stavlja slavu svoju] oko [vas], i [daje] anđelijma]... da se brinu za 
[vas]«.' A kad izađete iz hrama upamtite simbole koje nosite sa sobom, da ih nikada ne ostavite 
po strani ili zaboravite. 


Većina ljudi u nevolji na kraju vapi: »Gdje mi je bila pamet?« Gdje god da je bila, nisu mislili o 
Kristu. Ipak, kao članovi Crkve svake nedjelje svojeg života dajemo prisegu da uzimamo na sebe 
njegovo ime i obećavamo da ćemo ga se »uvijek... spominjati«.“ Stoga, trudimo se malo više da 
ga se sjetimo — naročito da je »naše bolesti ponio, naše je boli na se uzeo... za opačine naše njega 
satriješe... Njegove nas rane iscijeliše«.? To bi zasigurno trebalo upravljati našim djelima na 
dramatičan način ako se sjetimo da svaki put kada počinimo prijestup ranjavamo ne samo one 
koje volimo, već 1 njega, koji nas toliko voli. No ako sagriješimo, bez obzira koliko je grijeh 
ozbiljan, možemo biti spašeni po tom istom veličanstvenom biću, koji nosi jedino ime pod nebom 
po kojem svaki muškarac ili žena mogu biti spašeni.'“ Kad se suočavamo s našim prijestupima 1 
naše su duše udarene pravom patnjom, odjekujmo riječi raskajanog Alme i izgovorimo njegov 
obraćenički vapaj: »O Isuse, ti Sine Božji, smiluj se meni.«'! 


Braćo i sestre, ja vas volim. Predsjednik Thomas S.Monson i braća vas vole. Još važnije, vaš 
vas Otac na Nebu voli. Danas sam pokušao govoriti o ljubavi — stvarnoj i istinitoj ljubavi, 
poštovanju za nju, njezinom pravilnom prikazu u zdravim društvima koje je čovječanstvo 
poznavalo, njezinoj svetosti između vjenčanog muža i žene i obitelji koju ta ljubav naposljetku 
stvara. Pokušao sam govoriti o otkupljujućoj manifestaciji ljubavi, utjelovljenoj dobrohotnosti, 
koja dolazi kroz milost samoga Krista. Imam potrebu govoriti o e/ diablu, zlom ocu laži i 
požude, koji će učiniti sve što može da krivotvori istinsku ljubav gdje god i kad god je susretne. I 
govorio sam o njegovoj želji da nas uništi ako može. 


Kad se suočimo s takvim iskušenjima u naše doba moramo izjaviti, poput Nefija u svojim: 
»[Neću dati] više mjesta neprijatelju duše moje.«!* Možemo odbaciti zloga. Ako to želimo 
dovoljno jako i duboko, tog neprijatelja može i hoće ukoriti otkupljujuća moć Gospodina Isusa 
Krista. Nadalje, obećavam vam da svjetlo njegovog vječnog evanđelja može i hoće ponovno sjati 
svjetlije tamo gdje ste se plašili da je život postao beznadno, bespomoćno mračan. Neka radost 
naše vjernosti onome što je najviše i najbolje u nama bude naša dok čuvamo našu ljubav i 

brakove, naše društvo i naše duše čistima kao što trebaju biti. Za to se molim u ime Isusa Krista. 
Amen. 


NAPOMENE 

1. Jakov 2:7 

2. Vidi, na primjer, The Seven Deadly Sins Today Henryja Fairliea (1978) 
3. Vidi Fairlie, The Seven Deadly Sins Today, 175. 

4. Vidi Postanak 39:1-13 

5. Lao Tzu, u John Bartlett, sast., Bartlett 's Familiar Quotations, 14. izdanje (1968), 74. 
6. Vidi Juvenal, The Satires, satira 6, red 223. 

7. Nauk i savezi 109:22 

8. Nauk i savezi 20:77, vidi i stih 79. 

9. Izaija 53:4-5 

10. Vidi Djela 4:12 

11. Alma 36:18 

12. 2. Nefi 4:28 


ZASJEDANJE SVEĆENIŠTVA 


Iscjeljenje bolesnih 
starješina Dallin H. Oaks 
iz Zbora dvanaestorice apostola 


Imamo tu svećeničku moć i trebamo biti spremni ispravno je koristiti. 


U ovo doba svjetskog nemira sve se više vjernih ljudi okreće Gospodinu za blagoslove utjehe i 
iscjeljenja. Zelim govoriti pred ovim auditorijem obnašatelja svećeništva o iscjeljenju bolesnih — 
kroz medicinu, kroz molitvu vjere i kroz svećeničke blagoslove. 

Sveci posljednjih dana vjeruju u primjenu najboljih dostupnih znanstvenih spoznaja i tehnika. 
Koristimo prehranu, vježbanje i druge aktivnosti da sačuvamo zdravlje i angažiramo pomoć 
iscjelitelja, poput liječnika i kirurga, da obnovimo zdravlje. 


Korištenje medicinske znanosti nije u sukobu s našim molitvama vjere i našim uzdanjem u 
svećeničke blagoslove. Kad je osoba zatražila svećenički blagoslov, Brigham Young bi pitao: 
»Jeste li uzeli kakve lijekove?« Onima koji su rekli ne jer »želimo da starješine polože ruke na 
nas, i imamo vjeru da ćemo biti iscijeljeni«, predsjednik Young je odgovorio: »To nije dosljedno 
s mojom vjerom. Ako smo bolesni, i tražimo Gospodina da nas liječi i učini sve za nas što je 
potrebno da se učini, prema mom razumijevanju evanđelja spasenja, mogao bih jednostavno 
tražiti Gospodina da učini da mi pšenica i kukuruz rastu, a da ja ne zaorem zemlju i ne bacim 

sjeme. Meni se čini dosljednim da primijenim svaki lijek koji je u okviru moje spoznaje, a 
[zatim] zamolim svog Oca na Nebu... da to posveti kako bi moje tijelo bilo iscijeljeno.« 


Naravno da ne čekamo da se sve druge metode iscrpe prije nego što se pomolimo u vjeri ili damo 
svećenički blagoslov za iscjeljenje. U hitnim slučajevima, molitve i blagoslovi su na prvom 
mjestu. Često moramo vršiti sve to odjednom. To je u skladu s učenjem iz Svetih pisama da 
»moli[mo] uvijek« (NiS 90:24) i da sve stvari treba činiti mudro i u redu.? 


II. 


Mi znamo da molitva vjere, izrečena samostalno, ili u našem domu, ili na mjestima za 
bogoštovlje, može biti učinkovita u iscjeljenju bolesnih. Mnoga Sveta pisma govore o moći vjere 
u iscjeljenju pojedinca. Apostol Jakov je podučio da trebamo »molit[i] jedan za drugoga da 
ozdravijmo]«, dodajući: »Mnogo može molitva pravednika ako je žarka« (Jakovljeva 5:16). Kada 
je zena koja je dotakla Isusa bila iscijeljena, rekao joj je: »Tvoja te vjera ozdravila« (Matej 

9:22). Na sličan način Mormonova knjiga podučava da Gospodin »moću djeluje prema vjeri 
sinova ljudskih« (Moroni 10:7). 


Nedavna anketa provedena širom nacije otkrila je da gotovo 8 od 10 Amerikanaca »vjeruje da se 
čuda još danas događaju kao u drevna vremena«. Trećina onih koji su bili anketirani rekli su da 
su »iskusili ili bili svjedoci božanskog isejeljenja«“. Mnogo svetaca posljednjih dana iskusilo je 
moć vjere u iscjeljivanju bolesnih. Također čujemo o primjerima toga među vjernim ljudima iz 
drugih crkvi. Novinar iz Teksasa opisao je takvo iskustvo. Kad je petogodišnja djevojčica 
odjednom počela teško disati i dobila temperaturu, njezini su je roditelji žurno odveli u bolnicu. 
Kada je tamo stigla, bubrezi i pluća su joj prestali raditi, temperatura joj je bila 42?C, a tijelo joj 
je bilo jarko crvene boje i prekriveno ljubičastim ranicama. Doktori su rekli da umire od 
sindroma toksičnog šoka, nepoznatog uzroka. Kako se vijest proširila do obitelji i prijatelja, 
bogobojazni ljudi započeli su se moliti za nju i održana je posebna molitva u njihovoj 
protestantskoj zajednici u Wacou, Teksas. Na čudesan način odjednom se vratila s ruba smrti i 
otpuštena je iz bolnice za manje od tjedan dana. Njezin je djed napisao: »Ona je živi dokaz da 
Bog odgovara na molitve i izvodi čudesa.«? 


Doista, kao što Mormonova knjiga podučava, Bog se » očituje svima onima koji u Nj vjeruju 
moću Duha Svetoga, da, svakomu narodu, plemenu, jeziku i puku čineći silna čuda... među 
sinovima ljudskim, razmjerno s vjerom njihovom« (2. Nefi 26:13). 


II. 


Za ovaj skup — odrasle osobe koje obnašaju Melkisedekovo svećeništvo i mladići koji će uskoro 
primiti tu moć — nastavit ću svoje komentare koncentrirati na blagoslove iscjeljenja koji uključuju 
moć svećeništva. Imamo tu svećeničku moć i trebamo biti spremni ispravno je koristiti. Trenutno 
povećanje broja prirodnih katastrofa i financijskih izazova pokazuju da ćemo trebati tu moć i više 
u budućnosti nego u prošlosti. 

Mnoga Sveta pisma podučavaju da će sluge Gospodnje »na bolesnike stavljat... ruke, i oni će 
ozdravljati« (Marko 16:18).5 Čuda se događaju kad se vlast svećeništva koristi za blagoslov 
bolesnih. Ja sam iskusio ta čudesa. Kao dječak i kao odrasla osoba vidio sam iscjeljenja koja su 
čudesna poput onih zapisanih u Svetim pismima, kao i mnogi od vas. 


Ima pet dijelova za korištenje svećeničke ovlasti za blagoslov bolesnih: (1) pomazanje; (2) 
pečaćenje pomazanja; (3) vjera; (4) riječi blagoslova i (5) volja Gospodnja. 


Pomazanje 


Stari zavjet često spominje pomazanje s uljem kao ok blagoslova udijeljenih svećeničkom 
vlašću." Pomazanja su bila proglašena posvećenjem“ a možda se može promatrati i kao simbol 
blagoslova koji će se izliti iz nebesa kao rezultat ovog svetog djela. 


U Novom zavjetu čitamo da su Isusovi apostoli »mnoge bolesnike mazali uljem i ozdravljali ih« 
(Marko 6:13). Jakovljeva poslanica podučava ulogu pomazanja u svezi s drugim elementima u 
blagoslovu iscjeljenja svećeničkom vlašću: 


»Boluje li tko među vama? Neka sebi dozove crkvene starješine! Oni neka mole nad njim mažući 
ga uljem u ime Gospodnje, 


pa će molitva učinjena s vjerom spasiti bolesnika! Gospod će ga podići« (Jakovljeva 5:14-15). 
Pečaćenje pomazanja 


Kada je netko pomazan vlašću Melkisedekovog svećeništva, pomazanje se pečati istom vlašću. 
Zapečatiti nešto znači potvrditi, učiniti to obvezujućim prema određenoj nakani. Kad starješine 
pomažu bolesnoj osobi i zapečate pomazanje, oni otvaraju ustave nebeske da bi Gospodin izlio 
blagoslove koji su u skladu s njegovom voljom za bolesnu osobu. 


Predsjednik Brigham Young je podučio: »Kad položim ruke na bolesnu osobu, očekujem da će 
moć iscjeljenja i utjecaj Božji proći kroz mene do pacijenta, 1 da će se bolest povući... »Kada smo 
spremni, kada smo svete posude pred Gospodinom, strujanje moći od Svemogućega može proći 
kroz tijelo osobe koja poslužuje do pacijenta, a bolesni su iscijeljeni.« 


Iako mi znamo za slučajeve gdje su ljudi blagoslovljeni sa svećeničkom vlašću bili iscijeljeni, 
rijetko govorimo o iscjeljenjima na javnim sastancima budući da nas suvremene objave 
upozoravaju da se ne »hvasta[mo] time niti govor[imo] o tomu pred svijetom. Jer to je dano vama 
na korist vašu i na spasenje vaše« (NiS 84:73). 


Vjera 


Vjera je temelj za iscjeljenje pomoću nebeskih moći. Mormonova knjiga podučava: »Nema li... 

vjere među sinovima ljudskim, Bog ne može činiti nikakvih čudesa među njima« (Eter 12:12). 

U istaknutom govoru o posluživanju bolesnima, predsjednik Spencer W. Kimball je rekao: 

»Potreba za vjerom je često podcijenjena. Bolesna osoba i obitelj često se pouzdaju isključivo na 
«Sie 


10 


moć svećeništva i dar iscjeljenja za koju se nadaju da je braća koja poslužuju uredbu imaju, dok 
veća odgovornost počiva na onome tko je bolestan... Glavni element je vjera pojedinca kada je 
osoba svjesna i uračunljiva. 'Tvoja te vjera ozdravila' (Matej 9:22) je toliko puta ponovio Učitelj 
da je gotovo postalo refren." 


Predsjednik Kimball je čak predložio da »prečesto posluživanje može biti pokazatelj nedostatka 
vjere ili da bolesna osoba pokušava prebaciti odgovornost za razvoj vjere na starješine, umjesto 
na sebe«. Ispričao je o vjernoj sestri koja je primila svećenički blagoslov. Kada su je sljedeći dan 
pitali da li opet želi blagoslov, odgovorila je: »Ne, primila sam pomazanje i blagoslov. Uredba je 
urađena. Sada je na meni da primim svoj blagoslov kroz moju vjeru.« 

Riječi blagoslova 


Još jedan dio svećeničkog blagoslova su riječi blagoslova koje izgovori starješina nakon što 
zapečati pomazanje. Te riječi mogu biti vrlo važne, no njihov sadržaj nije presudan i ne bilježe se 
u crkvene zapise. U nekim svećeničkih blagoslovima — poput patrijarhalnog blagoslova — 
izgovorene riječi su srž blagoslova. No u blagoslovu iscjeljenja srž je u drugim dijelovima 
blagoslova — pomazanje, pečaćenje, vjera i volja Gospodnja — to su presudni elementi. 


Idealno, starješina koji to vrši bit će toliko u skladu s Duhom Gospodnjim da će znati i objaviti 
volju Gospodnju u riječima blagoslova. Brigham Young je podučio obnašatelje svećeništva: 

» Vaša je povlastica i dužnost živjeti tako da znate kada je riječ Gospodnja upućena vama i kada 
vam je nakana Gospodnja objavljena.«!? Kad se to dogodi, izgovoreni blagoslov je ispunjen 
doslovno i čudesno. U nekim sam prilikama iskusio tu sigurnost nadahnuća kroz blagoslov 
iscjeljenja i znao sam da je ono što sam govorio volja Gospodnja. Međutim, poput većine koji 
obavljaju blagoslove iscjeljenja, često sam se borio s nesigurnošću po pitanju riječi koje trebam 
izreći. Zbog raznih razloga, svaki starješina iskusi povećanje i smanjenje svoje razine osjetljivosti 
na poticaje Duha. Svaki starješina koji daje blagoslov podložan je utjecaju onoga što želimo za 
osobu koja je unesrećena. Sve te nesavršenosti mogu utjecati na riječi koje govorimo. 


Na sreću, riječi izgovorene u blagoslovu iscjeljenja nisu presudne za iscjeljujući učinak. Ako je 
vjera dovoljna 1 ako je to volja Gospodinova, unesrećena osoba će biti iscijeljena ili 
blagoslovljena bez obzira da li poslužitelj izgovori te riječi ili ne. U protivnom, ako poslužitelj 
podlegne osobnim željama ili neiskustvu i izda zapovijedi ili riječi blagoslova iznad onoga što 
Gospodin odabere dati prema vjeri pojedinca, te se riječi neće ispuniti. Iz toga braćo proizlazi da 
nijedan starješina nikada ne bi trebao oklijevati da sudjeluje u blagoslovu iscjeljenja zbog straha 
da neće znati što reći. Riječi izgovorene u blagoslovu iscjeljenja mogu nadahnuti i osnažiti vjeru 
onih koji ih čuju, no učinak blagoslova ovisi o vjeri i Gospodinovoj volji, a ne o riječima koje 
izgovori starješina koji poslužuje. 


Volja Gospodnja 


Mladići i stariji muškarci, molim vas da posebno pribilježite ono što ću sada reći. Dok koristimo 
nesumnjivu moć svećeništva Božjeg i dok cijenimo njegovo obećanje da će čuti i odgovoriti na 
molitvu vjere, moramo uvijek upamtiti da vjera i moć isejeljenja ne mogu dati rezultate suprotno 
volji onoga čije je svećeništvo. To je načelo podučeno u objavi koja navodi da će starješine u 
Crkvi položiti svoje ruke na bolesne. Gospodin obećaje: »Onaj koji vjeru u me ima da će 

iscijeliti, / nije mu smrt dosuđena, on će iscijeliti« (NiS 42:48; kurziv dodan). Na sličan način, u 
još jednoj suvremenoj objavi Gospodin izjavljuje da kada onaj koji »u skladu s voljom Božjom 
ište, zato se i događa onako kako ište« (NiS 46:30). 


Iz svega toga učimo da čak i sluge Gospodnje, koji koriste njegovu božansku moć u okolnostima 
gdje ima dovoljno vjere za iscjeljenje, ne može dati svećenički blagoslov koji će postići da osoba 
bude iscijeljena ako to iscjeljenje nije volja Gospodnja. 


Kao Božja djeca koja znaju za njegovu veliku ljubav i konačno znanje o onome što je najbolje za 
našu vječnu dobrobit, mi mu vjerujemo. Prvo načelo evanđelja je vjera u Gospodina Isusa Krista, 
a vjera znači povjerenje. Osjetio sam to povjerenje u govoru kojeg je moj rođak izrekao na 
sprovodu tinejdžerke koja je preminula uslijed teške bolesti. Izgovorio je riječi koje su me isprva 
začudile, a zatim nadahnule: »Znam da je volja Gospodnja bila da umre. Imala je dobru 
medicinsku skrb. Primila je svećeničke blagoslove. Njezino je ime bilo na molitvenom svitku u 
hramu. Bila je predmet stotina molitvi za obnovu njezina zdravlja. I znam da u ovoj obitelji ima 
dovoljno vjere da bude iscijeljena osim ako je volja Gospodnja da je vrati kući u ovom trenutku.« 
Osjetio sam isto povjerenje u riječima oca druge posebne djevojčice čiji je život oduzeo rak u 
njezinim tinejdžerskim godinama. Izjavio je: » Vjera naše obitelji je u Isusa Krista, i ne ovisi o 
ishodima.« Ta učenja su istinitog prizvuka. Činimo sve što možemo za iscjeljenje voljenih, a 
zatim stavljamo povjerenje u Gospodina za ishod. 


Svjedočim o moći Božjeg svećeništva, o moći molitve vjere i o istinitosti tih načela. Najviše od 
svega, svjedočim o Gospodinu Isusu Kristu, čiji smo mi sluge, čije nam uskrsnuće daje sigurnost 
u smrtnosti, i čije nam pomirenje daje priliku za vječni život, najveći od svih darova Božjih. U 
ime Isusa Krista. Amen. 

Božanski poziv misionara 
starješina Ronald A. Rasband 
iz predsjedništva Sedamdesetorice 


Gospodin treba svakog sposobnog mladića da se pripremi i ponovo obveže, počevši večeras, biti 
dostojan poziva Božjeg proroka da služi misiju. 


Dobra večer moja draga braćo u svećeništvu. Večeras bih volio govoriti o misionarskoj službi. 
Upućujem svoje riječi velikoj vojsci mladih obnašatelja Aronovog svećeništva koji su se okupili 
diljem svijeta, njihovim očevima, djedovima i svećeničkim vođama koji bdiju nad njima. 


Misionarski rad je tema vrlo bliska mom srcu, kao i svakom članu osam Zborova 
sedamdesetorice koje je Gospodin izabrao da idu »pred [njim] u svaki grad i mjesto kamo je 
kanio doći«.' Misionarski rad je krvotok Crkve i spasonosni blagoslov svima koji prime njezinu 
poruku. 


Kada je Učitelj služio među ljudima, pozvao je ribare iz Galileje da ostave svoje mreže i slijede 
ga izjavivši: »Učinit ću vas ribarima ljudi.«“ Gospodin je uputio taj poziv skromnim ljudima, 
kroz koje bi drugi čuli istine njegovog evanđelja i došli k njemu. 


U lipnju 1837. prorok Joseph Smith je pozvao Hebera C. Kimballa, apostola, da pođe na misiju u 
Englesku. Poziv starješine Kimballa je stigao kad su njih dvojica sjedili u hramu u Kirtlandu 1 
Joseph je govorio božanskom ovlašću: »Brate Heber, Duh Gospodina mi šapnu: “Neka sluga moj 
Heber ode u Englesku i proglašava moje evanđelje i neka otvori vrata spasenja tome narodu."« 


Taj šapat Duha primjer je kako poziv dolazi slugama Gospodina da šalju misionare na njihova 
polja rada. 


Danas misionari idu postavljeni od Gospodina, dva po dva, noseći tu istu poruku, s istim 
božanskim pozivom da služe, od Božjeg proroka. Naš prorok, predsjednik Thomas S. Monson, 
rekao je o onima koji su pozvani služiti: »Životna misionarska šansa je vaša. Blagoslovi 
vječnosti vas očekuju. Vaša je povlastica ne da budete promatrači nego sudionici u svećeničkoj 
službi.« 


Na vama je red, dragi dječaci Aronovog svećeništva. Jeste li spremni i željni odraditi svoj dio? 


Gospodin treba svakog sposobnog mladića da se pripremi i ponovo obveže, počevši večeras, biti 
dostojan poziva Božjeg proroka da služi misiju. 

Rado se sjećam radosti naše čitave obitelji kad su dvoje naše djece bili pozvani da služe kao 
cjelodnevni misionari. Uzbuđenje i iščekivanje ispunilo je naša srca dok je svaki od njih otvarao 
svoja posebna pisma od Božjeg proroka. Naša kćer Jenessa bila je pozvana u misiju Michigan 
Detroit; naš sin Christian je bio pozvan u misiju Rusija Moskva Jug. Koje ponizno i uzbuđujuće 
iskustvo, u isto vrijeme! 


Dok smo sestra Rasband i ja imali povlasticu predsjedavati nad misijom New York New York 
Sjever prije nekoliko godina, divio sam kada bi misionari pristigli u New York. 


Dok sam ih ispitivao o njihovom prvom danu na misiji, imao sam dubok osjećaj zahvalnosti za 
svakog misionara. Osjećao sam da je njihov poziv u našu misiju božanski osmišljen za njih, no 1 
za mene kao njihovog predsjednika misije. 


Nakon završetka naše misije bio sam pozvan od predsjednika Gordona B. Hinckleya da služim 
kao član Sedamdesetorice u Crkvi. Dio mog ranog osposobljavanja kao novog vrhovnog 
autoriteta uključivao je priliku sjediti s članovima Dvanaestorice dok su zaduživali misionare da 
služe u jednoj od preko 300 misija ove velike Crkve. 


Uz poticaj i odobrenje predsjednika Henryja B. Eyringa, volio bih vam ispričati o iskustvu vrlo 
značajnom za mene, koje sam doživio s njim prije nekoliko godina dok je on bio član Zbora 
dvanaestorice. Svaki apostol drži ključeve kraljevstva i primjenjuje ih prema uputama i 
zaduženjima predsjednika Crkve. Starješina Eyring je postavljao misionare na njihova polja 
rada, a ja sam, kao dio mog osposobljavanja, bio pozvan promatrati. 


Pridružio sam se starješini Eyringu jednog ranog jutra u sobi gdje je nekoliko velikih računalnih 
zaslona bilo pripremljeno za zasjedanje. Bio je prisutan i član osoblja iz misionarskog odjela koji 
je bio zadužen pomoći nam taj dan. 


Prvo smo kleknuli i pomolili se. Sjećam se kako je starješina Eyring koristio vrlo iskrene riječi 
moleći Gospodina da ga blagoslovi kako bi »savršeno« znao gdje treba poslati misionare. Riječ 
»savršeno« je puno govorila o vjeri koju je starješina Eyring pokazao taj dan. 


Kad je postupak počeo, slika misionara koji je trebao biti raspoređen pojavljivala se na jednom 
od zaslona. Kako se svaka slika pojavljivala, za mene je to bilo kao da je svaki od njih s nama u 
sobi. Starješina Eyring bi tada pozdravio misionara svojim ljubaznim i brižnim glasom: »Dobro 
jutro starješino Reier ili sestro Yang. Kako ste danas?« 


Rekao mi je da bi u svojim mislima volio razmišljati o mjestu gdje bi misionari zaključili svoju 
misiju. To bi mu pomoglo znati gdje ih treba rasporediti. Starješina Eyring bi tada proučavao 
napomene biskupa i predsjednika okola, medicinske zabilješke i ostala pitanja koja se odnose na 
svakog misionara. 


Tada bi se okrenuo prema drugom zaslonu koji je prikazivao područja i misije diljem svijeta. 
Konačno, kako bi bio potaknut od Duha, rasporedio bi misionara na njegovo polje rada. 

Od ostalih Dvanaestorice doznao sam da je ova opća metoda tipična svaki tjedan dok bi apostoli 
Gospodina postavljali brojne misionare da služe diljem svijeta. 


Budući da sam služio kao misionar u svojoj zemlji u misiji Istočne države prije mnogo godina, 
bio sam duboko dirnut ovim iskustvom. Također, budući da sam služio kao predsjednik misije, 
bio sam zahvalan vidjevši u svom srcu da su misionari koje sam primio u New Yorku bili poslani 
k meni objavom. 


Nakon raspoređivanja nekoliko misionara, starješina Eyring mi se obratio dok je promišljao o 
određenom misionaru i rekao mi je: »Dakle brate Rasband, gdje smatrate da bi ovaj misionar 
trebao ići?« Bio sam zapanjen! Tiho sam ukazao starješini Eyringu da ne znam i da nisam znao 
da bih mogao znati! Pogledao je izravno u mene i jednostavno rekao: »Brate Rasband, pozorno 
se usredotoči pa ćeš i ti znati!« S tim riječima privukao sam stolac bliže starješini Eyringu i 
računalnom zaslonu, i zaista sam se usredotočio! 


Nekoliko puta nakon toga mi se starješina Eyring obratio i upitao: »Dakle, brate Rasband, gdje 
smatraš da bi ovaj misionar trebao ići?« Ja bih odredio misiju, a starješina Eyring bi me ozbiljno 
pogledao i rekao: »Ne, to nije to!« Tada bi nastavio raspoređivati misionare gdje bi se osjetio 
potaknutim. 


Kako smo se približavali završetku toga zadatka slika određenog misionara pojavila se na 
zaslonu. Imao sam najjači poticaj, najjači toga jutra, da bi taj misionar trebao ići u Japan. Nisam 
znao hoće li me starješina Eyring pitati za ovog misionara, ali začuđujuće, on je to učinio. Dosta 
pažljivo i ponizno sam rekao: »Japan?« Starješina Eyring je odmah odgovorio: »Da, idemo 
tamo.« Na zaslonu se pojavila slika misija u Japanu. Odmah sam znao da misionar treba ići u 
misiju Japan Sapporo. 


Starješina Eyring me nije pitao za točno ime misije, ali je odredio misionara za misiju Japan 
Sapporo. 


Duboko u srcu bio sam dirnut i iskreno zahvalan Gospodinu što mi je dopustio iskusiti poticaj, 
znati gdje taj misionar treba ići. 


Na kraju sastanka starješina Eyring mi je posvjedočio o ljubavi koju Spasitelj ima za svakog 
misionara određenog da ide u svijet i podučava obnovljeno evanđelje. Rekao je da po velikoj 
ljubavi Spasitelja njegovi sluge znaju gdje ovi divni mladići i djevojke, stariji misionari i 
misionarski parovi trebaju služiti. Ponovno sam toga jutra imao svjedočanstvo da je svaki 
misionar pozvan u ovoj Crkvi i određen ili ponovno određen u određenu misiju postavljen 
objavom Gospodina Boga Svemogućeg kroz jednog od ovih ljudi, njegovih slugu. 


Zaključujem Gospodinovim riječima braći Whitmer koji su imali važnu ulogu u ranim danima 
obnove. Oni su bili svjedoci zlatnih ploča i njihova potpisana svjedočanstva sadržana su na 
početku svakog primjerka Mormonove knjige. Oni su bili među prvom skupinom misionara 
pozvanih od Božjeg proroka 1829. da propovijedaju evanđelje Gospodina Isusa Krista. 

U uvodu 14. odsjeka Nauka i saveza navedeno je: »Svaki od trojice sinova, pošto primiše 
svjedočanstvo o izvornosti djela, ozbiljno se zabrinu s obzirom na svoju pojedinačnu 
odgovornost.« 


Johnu i Peteru Whitmeru mlađem Gospodin je rekao ovo: »Jer mnogo puta ti zaželje od mene 
saznati ono što bi bilo tebi najvrednije.«? 


Pretpostavljam da su se mnogi od vas mladih zapitali isto pitanje. Ovo je Gospodinov odgovor: 
»A, evo, gle, kažem ti, najvrednije će tebi biti da naviještaš obraćenje narodu ovomu kako bi duše 
privodio k meni te uzmogneš s njima otpočinuti u kraljevstvu Oca mojega. «S 


U ovom trenutku u vašem životu, poziv za misiju od Gospodina, moji mladi prijatelji, najvažniji 
je posao koji možete raditi. Pripremite se sad, živite pravedno, učite od vaših obitelji i vođa 
Crkve, i pridružite nam se u izgradnji kraljevstva Božjeg na zemlji - prihvatite vaše božanske 
zadatke »u tako velebnoj stvari«." To je moja skromna molitva u ime Isusa Krista. Amen. 


NAPOMENE 

1. Luka 10:1 

2. Matej 4:19 

3. Teachings of Presidents of the Church: Joseph Smith (2007), 327. 

4. Thomas S. Monson, »That All May Hear«, Ensign, svibanj 1995, 49. 
5. Nauk i savezi 15:4; 16:4 

6. Nauk i savezi 15:6; 16:6 

7. Nauk i savezi 128:22 


Veličanstveno Aronovo svećeništvo 
David L. Beck 
vrhovni predsjednik Mladića 


Postoji hitnost da ispunite svoju dužnost prema Bogu. Uvjeren sam da hoćete. 


Počašćen sam večeras što mogu govoriti divnim mladićima Crkve. Blagoslovljen sam što sam 
upoznao mnoge od vas širom svijeta. Vaš entuzijazam je zarazan. 


Suočavate se sa svojim izazovima iznimnom snagom i hrabrošću. Volim vas i uzdam se u vas. 


Nadahnjujete ljude oko sebe više nego što možete zamisliti. Poslušajte riječi mladića koji nije 
naše vjere pokušavajući opisati svog prijatelja obnašatelja Aronovog svećeništva: »Primjećujem 
nešto drugačije na Luisu... Taj momak nije uopće poput... drugih ljudi. To je nešto što se vidi na 
njemu... Ni ne znam što to je, no on je drugačiji od svih njih. To je nešto što osjećate; to nije 
[nešto]... što vidite vizualno. Jednostavno to osjećate.« 


GBE 


Postoji nešto vrlo važno što odjeljuje Luisa i vas od drugih mladića. Vi ste primili Aronovo 
svećeništvo. To je sveti dar, a mnogi ga ne cijene u potpunosti. Večeras ću vam pomoći uvidjeti 
kako možete otkriti za sebe veličanstvenost Aronovog svećeništva. 


I. Bog vam vjeruje 


Kad vam Bog povjeri svoje sveto svećeništvo, on pokazuje veliko pouzdanje u vas. On zna da 
vam može vjerovati da ćete koristiti svećeništvo u služenju drugima, kao što je povjerio drugim 
mladićima da obave jedno od njegovih najvažnijih djela. 


Na primjer, svijet ne bi imao moćno svjedočanstvo Mormonove knjige o Isusu Kristu da nije bilo 
dvojice mladića kojima je Bog vjerovao. Mormon, prorok koji je sabrao ovaj sveti zapis, imao je 
samo 10 godina kad je dobio zaduženje promatrati, a kasnije zabilježiti povijest svog naroda. U 
dobi od 15 godina, »pohodi [ga]... Gospod te [on okusi] 1 [spozna] dobrotu Isusovu« (Mormon 
15) 


Mormonovu knjige je preveo i objavio Joseph Smith, koji je pozvan na to veliko djelo u dobi od 
14 godina, kad su ga posjetili Nebeski Otac i Isus Krist. 


Predsjednik Thomas S. Monson je rekao: »Od vas se očekuju velike stvari... Poput zvuka trublje 
dolazi nam Gospodinova riječ, vama, meni i obnašateljima svećeništva posvuda: “Nek, dakle 
svatko upozna dužnost svoju, i nek djeluje u službi na koju je postavljen sa svom pomnjom'« 
(»The Call for Courage«, Liahona, svibanj 2004, 54, 57). 


II. Novi program Dužnost prema Bogu 


Kako bismo vam pomogli odgovoriti na taj hitan poziv, Crkva predstavlja novi program Dužnost 
prema Bogu, kao što je predsjednik Henry B. Eyring već danas najavio. Ushićen sam zbog tog 
programa. Materijali će biti poslani vašim biskupima i predsjednicima ogranaka s početkom u 
lipnju. Trebate ih početi koristiti čim ih dobijete. 


Kao đakon, učitelj i svećenik, sudjelovat ćete u aktivnostima koje će vam pomoći izgraditi 
duhovnu snagu, te naučiti i ispuniti svoje svećeničke dužnosti. Svaka aktivnost slijedi ovaj 
poseban uzorak: 


Prvo naučite o evanđeoskom načelu ili svećeničkoj dužnosti. Otkrijte što Nebeski Otac želi da 
učinite i težite steći duhovno svjedočanstvo o tome zašto je to važno. 


Zatim napravite planove da djelujete prema tome što ste naučili. Potaknuti ste zasnovati svoje 


planove prema vlastitim potrebama, okolnostima i prilikama da služite drugima. To je predivna 
prilika da preuzmete odgovornost za vlastiti rast i razvijete duhovnu samodostatnost. 


IGA: 


Zatim podijelite ono što ste naučili i iskusili s drugima. Čineći to, osnažit ćete svoje 
svjedočanstvo i izgraditi vjeru u onima oko vas. Povećat ćete svoju sposobnost da razgovarate o 
evanđelju s drugima. 


Zahvalan sam na mladiću koji je sa mnom podijelio sljedeće iskustvo. On i još jedan obnašatelj 
Aronovog svećeništva primili su zaduženje poslužiti sakrament čovjeku koji je bio vezan za kuću 
i vrlo bolestan. Došli su do njegovog doma ne znajući da zbog nedavnih medicinskih terapija nije 
mogao jesti nikakvu hranu — čak ni komadić sakramentalnog kruha. Nakon blagoslivljanja kruha, 
mladić je ponudio sakrament krhkom čovjeku. Uzeo je komadić blagoslovljenog kruha, zastao na 
trenutak, a zatim ga prislonio na svoje usne. Mladić je rekao da kad je vidio tog vjernog brata 
kako pokazuje svoje poštovanje za sakrament, osjećao je kao da ga promatra kako ljubi 
Spasiteljeva stopala. Mogao je vidjeti da ga voli. 


Značaj sakramenta ostavio je nezaboravan dojam na tog mladića taj dan. Imat ćete sveta iskustva, 
poput tog mladića. 


Vaši roditelji, vođe i članovi zbora igraju važnu ulogu u programu Dužnost prema Bogu. Vaši 
nedjeljni sastanci zbora pružit će redovite mogućnosti da učite, djelujete i dijelite. Novi program 
Dužnost prema Bogu vodit će vas na vašem putovanju da ispunite svoju dužnost prema Bogu i 
otkrijete veličanstvenost Aronovog svećeništva. 


II. Ispunite svoju Dužnost prema Bogu 


Tijekom protekle godine, bio sam na putovanju koje je zauvijek promijenilo način na koji gledam 
na vas i na Aronovo svećeništvo. Veselim se što ćete otkriti za sebe ono što sam ja otkrio. Naučit 
ćete zašto je Aronovo svećeništvo toliko važno u vašem životu i kako je presudno za Crkvu. 
Cijenit ćete zašto se naziva kao jedna od »vrhovnlih] glav[a]« svećeništva (vidi NiS 107:6). Bolje 
ćete razumjeti značaj svećeničkih ključeva, posluživanja anđela i pripremnog evanđelja (vidi NiS 
13; 84:26). 


Sotona bi želio da mislite kako ste premladi ili kako vas je premalo da učinite značajne stvari s 
Aronovim svećeništvom. To nije istina. 


Božje riječi Mojsiju su za vas danas: »A, gle, ti si moj sin... A imam ja djelo za [vas]« (Mojsije 
1:4, 6). 


Dao vam je svoju moć da učinite velike stvari. Dok ispunjavate svoju dužnost prema Bogu, 
osnažit ćete i blagosloviti svoju obitelj. To je vaša najveća svećenička dužnost. Slušajte majku 
kako opisuje utjecaj koji njezin sin ima na svoju obitelj: »Leo ima svećeništvo u našem domu i to 
je veliki blagoslov. On je dobar primjer svojoj braći i sestrama... on se brine da se uvijek mole. U 
nedjelju podjeljuje sakrament. Njegov ga mlađi brat promatra. On pomaže... kod obiteljske 
molitve. Znam da će nastaviti biti veliki blagoslov kako odrasta. On će moći krstiti svog mlađeg 
brata. To je utjeha 1 dar za nas.« 

Dok ispunjavate svoju dužnost prema Bogu, posegnut ćete prema svojim prijateljima koji nisu 
naše vjere i pomoći im da se pripreme pridružiti Crkvi. Poput pravog brata, promatrat ćete i jačati 
ih. Pokrenut ćete spasenje drugih mladića koji su izgubili svoj put. 


Dok ispunjavate svoju dužnost prema Bogu, bit ćete snaga za dobro u svako vrijeme i u svakoj 
okolnosti. Vaš pravedni primjer i vaša vjerna svećenička služba bit će snažan način da pozovete 
sve koje poznajete da dođu Kristu. 


U njihovo najopasnije doba, Nefijci su se okrenuli ka mladiću, Mormonu, za vodstvo i nadahnuće 
(vidi Mormon 2:1-2). Danas se okrećemo k vama da budete velika snaga Crkvi i moć za dobro na 
zemlji. To je što Gospodin očekuje. 


IV. Postati vjeran čovjek u svećeništvu 


Svjedočim da ćete osjetiti promjenu svog srca dok postajete vjeran čovjek u svećeništvu. Težit 
ćete biti potpuno čisti i dostojno poslužujete sakrament. Odnosit ćete se prema svakoj djevojci s 
ljubaznošću i poštovanjem. Poštovat ćete svoje roditelje. Izbjegavat ćete da uvrijedite Duha 
onime što mislite, kažete ili učinite. Spoznat ćete Gospodina, kojem služite i uvijek ćete težiti biti 
poput njega. 


Svjedočim da će vaša vjerna služba u Aronovom svećeništvu promijeniti živote onih kojima 
služite. Ima ljudi koji trebaju vašu svećeničku službu. Vaša vas obitelj treba. Vaš vas zbor treba. 
Crkva vas treba. Svijet vas treba. 


Postoji hitnost da ispunite svoju dužnost prema Bogu. Uvjeren sam da hoćete. 


U hladno jutro prije nekoliko tjedana, trčao sam pored rijeke Tagus u Lisabonu, Portugal. Došao 
sam do spomenika posvećenom portugalskim istraživačima iz prošlih stoljeća. Zaustavio sam se 
kad je izašlo sunce i obasjalo svojim toplim zrakama impozantan spomenik i mene. Bio sam 
nadahnut dok sam gledao odlučna lica istraživača koji izlaze iz vode. To su bili ljudi koji su bili 
spremni učiniti stvari koje je malo njih učinilo. Ostavili su svoj poznati i ugodan svijet i hrabro 
otišli u nepoznati ocean i otkrili nove zemlje. Oni su promijenili svijet. 


Vidim vas dok razmišljam o tom spomeniku hrabrih istraživača. Vidim vas na osobnom 
putovanju koje nekolicina u svijetu danas odabire slijediti. Vidim vas kako ispunjavate svoju 
dužnost prema Bogu. 


Molim se da možete razumjeti veličanstveno Aronovo svećeništvo i da imate povjerenje, kao što 
Bog ima, u one koji ga obnašaju. U ime Isusa Krista. Amen. 


Nastavite sa strpljenjem 
predsjednik Dieter F. Uchtdorf 

drugi savjetnik u Prvom predsjedništvu 


Lekcije koje naučimo kroz strpljenje njegovat će našu osobnost, uzdići naše živote i povećati 
našu sreću. 


Šezdesetih godina prošlog stoljeća profesor na sveučilištu Stanford je započeo skroman pokus 
istražujući snagu volje četverogodišnjaka. Pred njih je stavio velik sljezov kolačić i rekao im da 
ga mogu odmah pojesti ili, ako pričekaju 15 minuta, mogu dobiti dva. 


Tada je ostavio djecu samu i gledao što će se dogoditi kroz dvostrano zrcalo. Neka od djece su 
odmah pojela kolačić; neka su mogla čekati svega par minuta prije nego što su posustala pred 
iskušenjem. Samo 30 posto je bilo u stanju čekati. 


Bio je to srednje zanimljiv pokus i profesor je krenuo na ostala područja istraživanja jer, kako je 
rekao: »Nema tako puno stvari koje možete napraviti s djecom koja pokušavaju ne pojesti 
kolačić.« Ali kako je vrijeme prolazilo, pratio je život te djece i počeo primjećivati zanimljivu 
povezanost: Djeca koja nisu mogla čekati kasnije su se borila sa životom i imala su više 
problema s ponašanjem, dok su oni koji su čekali bili pozitivniji i bolje motivirani, imali su više 
ocjene i primanja te zdravije odnose. 


Što je počelo kao jednostavan pokus s djecom i sljezovim kolačićima postalo je orijentir u 
istraživanjima koja su ukazivala da je sposobnost čekanja - biti strpljiv - ključna osobina koja 
može predvidjeti kasniji uspjeh u životu. 


Čekanje može biti teško 


Čekanje može biti teško Djeca to znaju, a i odrasli. Živimo u svijetu koji nam nudi brzu hranu, 
instant poruke, filmove na zahtjev i trenutne odgovore na najbanalnija ili najdublja pitanja. Ne 
volimo čekati. Nekima čak naraste krvni tlak kada se red za čekanje u trgovini kreće sporije od 
onih pored njih. 


Strpljenje - sposobnost staviti naše želje na čekanje - rijetka je i vrijedna vrlina. Želimo što 
želimo i to želimo sad. Stoga nam se sama ideja čekanja čini neugodnom i, ponekad, gorkom. 


Ali ipak, bez strpljenja ne možemo udovoljiti Bogu; ne možemo postati savršeni. Uistinu, 
strpljenje je pročišćujući proces koji oplemenjuje razumijevanje, produbljuje sreću, koncentrira 
djelovanje i pruža nadu za mirom. 

Kao roditelji znamo koliko nije mudro udovoljiti svakoj želji naše djece. Ali djeca nisu jedina 
koja se razmaze kad ih se obasipa trenutnim zadovoljenjem. Naš Nebeski Otac zna ono što dobar 
roditelj shvati s vremenom: Ako želi da djeca ikad sazriju i postignu svoj potencijal, ona moraju 


naučiti čekati. 


Strpljenje nije samo čekanje 

Kad sam imao 10 godina moja je obitelj otišla u izbjeglištvo u novu zemlju. Uvijek sam bio 
dobar učenik u školi - barem dok nismo stigli u Zapadnu Njemačku. Tamo je moje iskustvo 
obrazovanja bilo značajno drukčije. Zemljopis koji smo učili u školi bio mi je posve nov. 
Povijest koju smo učili bila mi je također drukčija. Prije sam učio ruski kao drugi jezik; sad je to 
bio engleski. To mi je bilo teško. Uistinu, bilo je trenutaka kad sam pomislio da moj jezik 
jednostavno nije stvoren da govori engleski. 


Budući da je toliko toga u nastavnom planu za mene bilo novo i strano, zaostao sam. Po prvi 
puta u životu počeo sam se pitati jesam li dovoljno pametan za školu. 


Srećom, imao sam učitelja koji me je naučio strpljenju. Naučio me da će mi stalan i dosljedan 
rad - strpljiva upornost - pomoći učiti. 


Tijekom vremena teški su predmeti postali jasniji - čak i engleski. Polagano sam počeo shvaćati 
da ako budem učio dosljedno, mogu naučiti. Nije došlo brzo no, uz strpljenje, došlo je. 


Iz tog sam iskustva naučio da je strpljenje bilo više nego samo čekanje da se nešto dogodi - 
strpljenje zahtjeva aktivan rad prema vrijednom cilju i očuvanje hrabrosti ako rezultati ne budu 
vidljivi odmah ili bez napora. 


Ovdje postoji jedan važan koncept: Strpljenje nije pasivno pomirenje sa sudbinom, niti 
odustajanje od djelovanja iz straha. Strpljenje znači aktivno čekanje i ustrajnost. To znači ostati 
uz nešto 1 činiti sve što možemo - raditi, nadati se i vjerovati; hrabro se nositi s teškoćama čak i 
kada su želje našeg srca odgođene. Strpljenje ne znači samo ustrajati, već i dobro ustrajati! 


Nestrpljenje je s druge strane simptom sebičnosti. To je osobina zaljubljenih u sebe. Nastaje iz 
prevladavajućeg stanja zvanog sindrom »centra svemira«, koji vodi ljude u vjeru da se svijet vrti 
oko njih i da su svi ostali samo statisti u velikom kazalištu smrtnosti u kojem samo oni imaju 
glavnu ulogu. 


Koliko li je to drukčije, braćo moja draga, od mjerila koja je Gospodin postavio za nas kao 
obnašatelje svećeništva. 


Strpljivost, načelo svećeništva 


Kao obnašatelji svećeništva i predstavnici Gospodina Isusa Krista, moramo služiti ostalima na 
način dosljedan njegovom primjeru. Postoji razlog zbog kojeg gotovo svaka lekcija o 
svećeničkom vodstvu u nekom trenutku dolazi do 121. odsjeka Nauka i saveza. U nekoliko 
stihova Gospodin pruža majstorski tečaj o svećeničkom vodstvu. »Nikakva vlast ni utjecaj ne 
smiju se prisvajati snagom svećeništva, već jedino uvjeravanjem, velikodušnošću, plemenitošću i 
blagošću, i ljubavlju nehinjenom.«“ 


Osobine i prakse opisane u ovim stihovima su temelj božanske strpljivosti i neodvojivo su 
spojene s djelotvornim svećeništvom i patrijarhalnom službom. Te vam osobine daju snagu i 


mudrost u veličanju vaših poziva, u propovijedanju evanđelja, u suradništvu s članovima zbora i 

u davanju najvažnije svećeničke službe - koja je uistinu brižna služba unutar zidova vaših 
domova. 


Zapamtimo da je jedan od razloga zašto nam je Bog povjerio svećeništvo pomoći nam pripremiti 
se za vječne blagoslove kroz oplemenjivanje naše prirode strpljenjem koje svećenička služba 
zahtijeva. 


Kao što je Gospodin strpljiv s nama, budimo i mi strpljivi s onima kojima služimo. Shvatimo da 
su oni, poput nas, nesavršeni. Oni, poput nas, čine pogreške. Oni, poput nas, žele da im drugi 
radije povjeruju nego ne. 


Ne smijemo nikada odustati ni od koga. To uključuje ne odustati od samoga sebe. 


Vjerujem da se svatko od nas u jednom ili drugom trenutku može poistovjetiti sa slugom u 
Kristovoj usporedbi, koji je dugovao novce kralju i koji ga je molio govoreći: »[ Gospodine] 
strpljenja imaj sa mnom.« 


Gospodinov način i vrijeme 


Djeca Izraela su čekala 40 godina u divljini prije nego što su mogli ući u obećanu zemlju. Jakov 
je sedam dugih godina čekao Rahelu. Židovi su čekali 70 godina u Babilonu prije nego što su se 
mogli vratiti da ponovo izgrade hram. Nefijci su čekali znak Kristova rođenja čak 1 kad su znali 
da će, ako se znak ne pojavi, izginuti. Kušnja Josepha Smitha u zatvoru Liberty je čak Božjeg 
proroka natjerala da se zapita: »Koliko će jošte 


U svakom slučaju, Nebeski Otac je s razlogom zahtijevao da njegova djeca čekaju. 


Svatko je od nas pozvan da čeka na svoj način. Čekamo odgovore na naše molitve. Čekamo 
stvari koje se u jednom trenutku mogu činiti toliko ispravne i dobre za nas, da ne možemo 
shvatiti zašto bi nam Nebeski Otac odgodio odgovor. 


Sjećam se kad sam se pripremao za obuku pilota borbenog zrakoplova. Tijekom vojničke 
pripreme potrošili smo mnogo vremena na vježbe za tjelesnu kondiciju. Još mi uvijek nije jasno 
zašto je beskrajno trčanje smatrano tako bitnim pripremnim dijelom postajanja pilotom. Usprkos 
tome trčali smo i trčali i trčali. 


I dok sam trčao primijetio sam nešto što me iskreno mučilo. Često smo prolazili pored ljudi koji 


su pušili, pili i činili stvari koje su suprotne evanđelju, posebno Riječi mudrosti. 


Sjećam se kako bih pomislio: »Čekaj malo! Ne bih li trebao biti u stanju trčati i ne umoriti se?« 
Ali umarao sam se i prestizali su me ljudi koji sigurno nisu slijedili Riječ mudrosti. Priznajem, 
to me je tada mučilo. Pitao sam seje li obećanje istinito ili nije? 


Odgovor nije došao odmah. Ali s vremenom sam naučio da Božja obećanja nisu uvijek ispunjena 

onoliko brzo ili na način na koji se nadamo; dolaze u skladu s njegovim rasporedom 1 na njegov 

način. Godinama kasnije mogao sam vidjeti jasan dokaz svjetovnih blagoslova koji dolaze onima 

koji slijede Riječ mudrosti - kao dodatak duhovnim blagoslovima koji dolaze odmah uz 
poslušnost bilo kojem Božjem zakonu. Gledajući unatrag siguran sam da su obećanja 
Gospodnja, ako nisu uvijek brza, uvijek sigurna. 


Strpljenje zahtijeva vjeru 


Brigham Young je podučavao da kada bi se pojavile stvari koje nije mogao u potpunosti spoznati, 
molio bi Gospodina: »Daj mi strpljenja čekati dok sam ne shvatim.« I Brigham bi nastavio moliti 
sve dok ne bi mogao shvatiti. 


Moramo naučiti da u Gospodinovom naumu naše razumijevanje dolazi »redak po redak, propis 
za propisom«.* Ukratko, znanje i shvaćanje dolaze po cijenu strpljenja. 


Često duboke doline naše sadašnjosti bit će shvaćene samo gledanjem unatrag na njih s planina 
našeg budućeg iskustva. Često ne možemo vidjeti Gospodinovu ruku u našim životima dugo 
nakon što su iskušenja prošla. Često su najteža vremena naših života sastavni građevni blokovi 
koji formiraju temelj našeg karaktera i popločuju put prema našim budućim prilikama, 
shvaćanjima i sreći. 


Strpljenje, plod Duha“ 


Strpljenje je božanska osobina koja može izliječiti duše, otključati blaga znanja i razumijevanja te 
pretvarati obične muškarce i žene u svece 1 anđele. Strpljenje je doista plod Duha. 


Strpljenje znači ostati uz nešto do kraja. Znači odgoditi trenutno zadovoljstvo radi budućih 
blagoslova. Znači obuzdavanje u bijesu i zadržavanje neljubaznih riječi. Znači oduprijeti se zlu 
čak 1 kad se čini da druge čini bogatima. 


Strpljenje znači prihvaćati ono što se ne može promijeniti i suočiti se s time s hrabrošću, milošću 
i vjerom. Znači biti »voljan podložiti se svemu što Gospod smatra podobnim da [nam] nanese, 
kao što se dijete podlaže ocu svojemu.«* Konačno, pijenje znači biti »čvrst, postojan i 
nepokolebljiv u obdržavanju zapovijedi Gospodnjih«? svakog sata svakog dana, čak i kad je to 
teško. Riječima Ivana Objavitelja »Na tome se temelji postojanost svetih koji čuvaju Božje 
zapovijedi i vjeru u Isusa.« 


Strpljenje j je proces savršenstva. Spasitelj je sam rekao da u svom strpljenju posjeduješ svoju 
dušu.!! mi, ako koristimo drugi prijevod grčkog teksta: »U strpljenju osvajaš vlast nad svojom 
dušom.«! * Strpljenje znači Živjeti u vjeri znajući da ponekad upravo u čekanju, a ne u primanju, 
najviše rastemo. To je bilo istinito u Spasiteljevo vrijeme. To je istinito i u naše vrijeme jer nam 
je zapovjeđeno u ovim posljednjim danima: »Stoga ustrajte u strpljivosti dok se ne usavršite«. 


Gospodin nas blagoslivlja za naše strpljenje 


Da parafraziramo starog psalmista, ako strpljivo čekamo Gospodina on će se nagnuti nad nas. 
Čut će naše usklike. Izvući će nas iz grozne jame i postaviti naše noge na čvrsto tlo. Staviti će 


= JA 


novu pjesmu u naša usta i mi ćemo slaviti našeg Boga. Mnogi oko nas će to vidjeti i oni će 
vjerovati u Gospodina. !* 


Moja draga braćo, rad strpljenja se svodi na sljedeće: obdržavajte zapovijedi; vjerujte u Boga 
našeg Nebeskog Oca; služite mu pokorno i s kršćanskom ljubavlju; prakticirajte vjeru i nadu u 
Spasitelja; i nikada nemojte odustati. Lekcije koje naučimo kroz strpljenje njegovat će našu 
osobnost, uzdići naše živote i povećati našu sreću. Pomoći će nam biti dostojni obnašatelji 
svećeništva i vjerni učenici našeg Učitelja Isusa Krista. 


Moja je molitva da strpljenje bude definirajuća odlika nas koji obnašamo svećeništvo 
Svemogućeg Boga; da hrabro vjerujemo Gospodnjim obećanjima i njegovom rasporedu; da 
prema drugima postupamo sa strpljenjem i razumijevanjem koje tražimo za sebe; i da nastavimo 
u strpljenju dok ne postanemo savršeni. U sveto ime Isusa Krista. Amen. 


NAPOMENE 

. Vidi Jonah Lehrer, »Don't! The Secret of Self-Control«, New Yorker, 18. svibanj 2009, 26-27. 

Djelovati sa svom marljivošću 
predsjednik Henry B. Eyring 
prvi savjetnik u Prvom predsjedništvu 


Trebamo naučiti našu dužnost od Gospodina i onda trebamo djelovati sa svom marljivošću, 
nikada lijeni niti nemarni. 


Braćo, zahvalan sam što večeras mogu biti s vama. I ponizan sam zbog onoga što znam o vašoj 
vjernoj svećeničkoj službi. Govorim vam večeras o marljivosti u Gospodinovoj službi. Nedavna 
iskustva navela su me na taj izbor. 


Pe 


Jedno je bilo moje pažljivo proučavanje čudesne nove knjižice za Aronovo svećeništvo o kojoj je 
brat David L. Beck govorio. Nazvana je Ispunjavanje moje dužnost prema Bogu. Dok sam čitao i 
razmišljao o tome što ona očekuje od mladića da čine i postanu, shvatio sam da opisuje ono što je 
predsjednik Brigham Young obećao obnašatelju svećeništva koji bude marljiv tijekom svog 
života: »Pojedinac koji ima udjela u svećeništvu, i koji nastavi vjeran svojem pozivu, koji 
neprestance uživa u vršenju onoga što Bog zahtijeva iz njegovih ruku, i nastavi tijekom života 
izvršavati svaku dužnost osigurat će sebi ne samo povlasticu primanja, već i spoznaju da može 
primiti ono što je Božje, kako bi mogao znati namisao Božju neprestance.« 


Prije samo nekoliko tjedana vidio sam novog đakona kako započinje put tom stazom marljivosti. 
Njegov mi je otac pokazao skicu koju je njegov sin napravio, koja pokazuje svaki red u njihovoj 
kapeli, broj za svakog đakona koji će biti zadužen podjeljivati sakrament, i njihovu rutu po kapeli 
za posluživanje sakramenta članovima. Otac i ja smo se nasmijali misleći kako je dječak, iako se 
to nije tražilo od njega, napravio plan da bi bio siguran da će uspjeti u svojoj svećeničkoj službi. 


Prepoznao sam u njegovoj marljivosti uzorak iz nove knjižice Dužnost prema Bogu. To je 
naučiti što Gospodin očekuje od tebe, napraviti plan za izvršavanje toga, djelovati po svom planu 
s marljivošću, i onda podijeliti s drugima kako te tvoje iskustvo promijenilo i kako je 
blagoslovilo druge. 


Đakon je načinio tu skicu kako bi bio siguran da će moći učiniti ono što ga je Gospodin pozvao 
da čini. Na početku njegove svećeničke službe Gospodin ga je podučio da uživa u neprestanom 
»vršenju onoga što Bog zahtijeva iz njegovih ruku«. 


Drugo iskustvo koje me navelo da vam večeras govorim o marljivosti bilo je promatranje čovjeka 
koji je bio pri kraju svoje svećeničke službe u ovom životu. Bio je biskup dva puta. Njegov prvi 
poziv za biskupa, mnogo godina prije nego što sam ga sreo, bio je u njegovoj mladosti. Sad je 
bio star, drugi put razriješen kao biskup. Njegova sve veća fizička ograničenja učinila su bilo 
kakvu svećeničku službu vrlo teškom. 


Ipak je imao plan kako djelovati s marljivošću. Svake nedjelje, kad je mogao doći u Crkvu, 
sjedio je u redu najbližem vratima, gdje je većina ljudi ulazila na sakramentalni sastanak. 
Dolazio je ranije kako bi bio siguran da je mjesto slobodno. Svaka osoba koja je stizala mogla je 
vidjeti njegov pogled ljubavi i dobrodošlice, baš kao što su vidjeli dok je sjedio za govornicom 
kao njihov biskup. Njegov nas je utjecaj grijao i uzdizao jer smo znali nešto o cijeni koju je 
plaćao za služenje. Njegov zadatak kao biskupa bio je gotov; njegova svećenička služba nije 
završila. 


Vidjeli ste takve primjere velikih svećeničkih službenika. Večeras ću vam pokušati ispričati što 
sam ja naučio o njima. Započinje s njihovom spoznajom o tome u čijoj su službi i u koju svrhu. 
Kad to uđe u njihova srca, sve se mijenja. 


osjetite veličinu povjerenja koje vam je Bog dao. Poruka Prvog predsjedništva za vas nalazi se u 
knjižici Dužnost prema Bogu: »Nebeski Otac ima veliku vjeru i povjerenje u vas, i on ima važno 

poslanje za vas koje trebate ispuniti. On će vam pomoći kada mu se obraćate u molitvi. Slušajte 
poticaje Duha pokoravajte se zapovijedima i obdržavajte saveze koje ste sklopili.«? 


Ivan Krstitelj vratio se na zemlju da obnovi svećeništvo koje vi mladi obnašate. On je obnašao 
ključeve Aronovog svećeništva. Ivan je onaj kome se Isus obratio da ga krsti. Ivan je znao tko 
gaje pozvao. Rekao je Gospodinu: »Treba da ti krstiš mene.«“ 


Ivan je znao da Aronovo svećeništvo drži ključe posluživanja anđeoskog, i evanđelja pokajanja, i 
krštenja uranjanjem za otpust grijeha kad ga je Gospodin poslao da zaredi Josepha Smitha i 
Olivera Cowderyja 15. svibnja 1829. godine.“ On je znao tko ga je pozvao i u koju je 
proslavljenu svrhu bio poslan. 


Vaši svećenički pozivi omogućuju vam da nudite sakrament Gospodnje večere članovima 
njegove Crkve danas. To je ista povlastica koju je Spasitelj udijelio dvanaestorici apostola 
tijekom svojeg smrtnog službeništva. Učinio je to ponovno kad je pozvao dvanaest učenika 
nakon svog uskrsnuća da vode njegovu Crkvu. 


Sam je Gospodin, kako je zabilježeno u Mormonovoj knjizi, pribavio znamene svoje beskonačne 
žrtve i poslužio ih narodu. Sjetite se njega i kako vas on časti kada obavljate svoju svećeničku 
službu. Dok ga se sjećate, bit ćete odlučni obavljati tu svetu službu što sličnije njemu možete, 
onako dobro i vjerno kao što je on to činio.“ 


To može postati uzorak u vašem životu koji će povećati vašu moć da budete marljivi u svakoj 
svećeničkoj službi za koju vas Gospodin priprema i na koju će vas pozvati. Ta će vam odlučnost 
pomoći pripremiti se za primanje Melkisedekovog svećeništva, koje se u drevna vremena 
nazivalo »Svećeništvo po redu Sina Božjega«." 

A sad želim govoriti onima koji su pozvani i počašćeni služiti u Melkisedekovom svećeništvu. 
Poput Aronovog svećeništva, Melkisedekovo svećeništvo je više od zadatka da činite ono što bi 


Gospodin činio. Ono je poziv da postanete kao što je on. Ovo je obećanje: 


»Jer, koji su god vjerni sve do postizavanja tih dvaju svećeništava o kojima govorah, i u veličanju 
poziva svojega, posvećeni su Duhom za obnovu tjelesa svojih. 


Postaju oni sinovi Mojsijevi i Aronovi i potomstvo Abrahamovo, i crkva 1 kraljevstvo, i 
odabranici Božji. 


A tako i oni koji primaju to svećeništvo, mene primaju, riječ je Gospodnja. 
Jer tko sluge moje prima, mene prima. 
A tko mene prima, prima i Oca mojega. 


A tko prima Oca mojega, prima i kraljevstvo Oca mojega. Stoga će mu se dati sve što ima Otac 
2,8 
moj.« 

Postoji uzorak po kome su svi obnašatelji svećeništva uzdignuti do tog čudesnog blagoslova. 
Jedno mjesto u Svetim pismima gdje Gospodin daje uzorak za nas je u 107. odsjeku Nauka i 
saveza: 


»Nek, dakle, svatko upozna dužnost svoju, i nek djeluje u službi na koju je postavljen sa svom 
pomnjom. 


Tko je nemaran, nek se ne smatra vrijednim da ostane, i tko ne nauči dužnosti svoje i pokaže se 
ara a Šš Ž 9 
da nije iskušan, nek se ne smatra vrijednim da ostane. Upravo tako. Amen.« 


Trebamo naučiti našu dužnost od Gospodina i onda trebamo djelovati sa svom marljivošću, 
nikada lijeni niti nemarni. Uzorak je jednostavan, ali ga nije lako slijediti. Lako nas je omesti. 
Čitanje svakodnevnih vijesti može izgledati zanimljivije nego priručnik za svećeničke lekcije. 
Sjesti i odmoriti se može biti privlačnije nego dogovoriti sastanke za posjet onima koji trebaju 
našu svećeničku službu. 


Kada sam odvučen od mojih svećeničkih dužnosti drugim interesima i kad moje tijelo zahtijeva 
odmor, tada oživljujuće zavapim sam sebi: »Sjeti se njega.« Gospodin je naš savršeni primjer 
marljivosti u svećeničkoj službi. On je naš zapovjednik. Pozvao nas je. Ide pred nama. 
Odabrao nas je da ga slijedimo i da povedemo druge s nama. 


Večeras ga se sjećam i to raspiruje moje srce. Ovo je subota uvečer prije uskršnje nedjelje kad se 
sjećamo njegovog uskrsnuća. Ja se sjećam njegovog primjera u danima prije toga. 


Iz ljubavi prema svome Ocu i prema nama, prepustio se patnji izvan sposobnosti smrtnog 
čovjeka. Rekao nam je nešto od toga što je ta beskrajna žrtva zahtijevala od njega. Sjećate se 
riječi: 


»Jer, gle, ja, Bog, pretrpjeh to za sve da ne bi trpjeli oni koji se obrate. 
No, ne obrate li se oni, moraju trpjeti kao i ja. 


To trpljenje prouzroči da ja, kao Bog, najveći od svih, uzdrhtim od bola, i da krvarim iz svake 
pore i da mi trpi tijelo i duh — I htjedoh da ne pijem tu gorku čašu, i zgrozih se — 


Ipak, slava budi Ocu, ja ispih i dovrših priprave svoje sinovima ljudskim.«!“ 


S križa Kalvarije Spasitelj je najavio: »Svršeno je!«'' Tad je njegov duh napustio njegovo tijelo i 
njegovi su smrtni ostaci bili stavljeni s ljubavlju u grobnicu. Podučio nas je lekciju onim što je 
činio tri dana u duhovnom svijetu, prije svog uskrsnuća, čega se sjetim uvijek kada sam u 
iskušenju osjetiti da sam dovršio neki težak zadatak u njegovoj službi i da zaslužujem odmor. 


Spasiteljev primjer daje mi hrabrost nastaviti. Njegov trud u smrtnosti bio je dovršen, ali on je 

ušao u svijet duhova odlučan nastaviti svoje proslavljeno djelo spašavanja duša. Organizirao je 

rad vjernih duhova na spašavanju onih koji su još uvijek mogli biti učinjeni dionicima milosrđa 

omogućenog njegovom pomirbenom žrtvom. Sjetite se riječi iz 138. odsjeka Nauka i saveza: 
AL 


»Već, eto, između pravednika pribra on snage svoje i postavi glasnike, odjenut moću i vlašću, i 
njima povjeri da pođu i pronose svjetlo evanđelja onima što su u tami, to jest svim dusima 
ljudskim. I tako se evanđelje propovijedaše mrtvima. 


I tako odabrani glasnici pođoše da proglase milosni dan Gospodnji i navijeste oslobođenje 
sužnjima koji su svezani, a tako i svima onima koji se htjednu obratiti od grijeha svojim i 
evanđelje primiti. «!“ 


Kad god ga se sjećamo, postaje lakše oduprijeti se napasti da želimo odmor od svojih svećeničkih 
poslova. Sigurno smo ga se sjetili danas, i stoga smo tu da naučimo svoje dužnosti, odlučni da 
činimo ono što smo pod savezom da ćemo činiti, sa svom marljivošću. I zbog njegovog primjera 
ustrajat ćemo do svršetka zadataka koje nam daje u ovom životu, i bit ćemo zauvijek predani 
vršenju volje njegovog Oca, kao što je on bio, i jest. 


Ovo je Gospodinova Crkva. On nas je pozvao i pouzdao se u nas čak 1 u slabostima koje je znao 
da imamo. Poznavao je iskušenja s kojima ćemo se suočiti. Vjernom službom i kroz njegovo 
pomirenje možemo početi željeti ono što on želi i biti ono što moramo biti kako bismo 
blagoslovili one kojima služimo za njega. Kako mu budemo služili dovoljno dugo i s 
marljivošću, promijenit ćemo se. Možemo postati uvijek više poput njega. 


Vidio sam dokaze toga čuda u životima njegovih slugu. Vidio sam to prije nekoliko tjedana u 
dnevnom boravku vjernog obnašatelja svećeništva. 


Poznavao sam ga kao đakona, oca, biskupa i člana predsjedništva okola. Desetljećima sam 
promatrao njegovu marljivost u služenju Božjoj djeci njegovim svećeništvom. 


Njegova se obitelj okupila oko njega u dnevnom boravku. Smiješio se, odjeven u bijelu košulju i 
odijelo s kravatom. Iznenadio sam se, jer sam bio tamo zato što mi je bilo rečeno da se nalazi 
usred bolnog liječenja koje ga još nije izliječilo. 


Pozdravio me kao što je sigurno pozdravio stotine drugih posjetitelja tijekom života svećeničke 
službe, nasmijan. Došao sam mu pomoći u iskušenjima s kojima se suočavao, ali kao što se tako 
često događa u svećeničkoj službi, ja sam primio pomoć i naučio nešto. 


Sjedili smo i ugodno pričali. Pričao mi je o tome kako je njegov otac pazio na moju majku dok 
se približavala smrti. Znao sam za to. Tad sam shvatio da je on kao dječak od svog vrijednog 
oca svećenika naučio kako pružati pomoć. Ta me je pomisao učinila zahvalnim za prilike kad 
sam vodio svoje dječake sa sobom na svećeničke posjete utjehe i blagoslova. 


Nakon nekoliko minuta upitao je tiho: »Bi li bilo primjereno zamoliti da mi date blagoslov?« 
Njegov bivši predsjednik okola, s kojim je služio godinama, pomazao je njegovu glavu uljem 
posvećenim moću Melkisedekovog svećeništva. 


Dok sam pečatio blagoslov, bio sam podučen Duhom Svetim barem dio onoga što je Gospodin 
već učinio za ovog vjernog obnašatelja svećeništva. Bio je čist, njegovi su grijesi bili oprani. 
S Ste 


Njegova se priroda promijenila te je želio ono što je Spasitelj želio. Nije se bojao smrti. Želja 
njegovog srca bila je živjeti da bi služio svojoj obitelji i drugoj djeci Nebeskog Oca koja su ga 
trebala. 


Izašao sam vani u noć zahvalan što sam posvjedočio Gospodinovoj dobroti prema njegovim 
pouzdano marljivim svećeničkim slugama. On mijenja njihova srca tako da žele ono što on želi i 
djeluju onako kako bi on djelovao. 


Završavam sada s ovim savjetom Gospodinovim svećeničkim slugama. Razmišljajte duboko i 
marljivo o Svetim pismima i o riječima živućih proroka. Ustrajte u molitvi da vam Duh Sveti 
objavi prirodu Boga Oca i njegovog voljenog Sina. Tražite da vam Duh pokaže što Gospodin 
želi da činite. Planirajte to učiniti. Obećajte mu da ćete poslušati. Djelujte s odlučnošću sve dok 
učinite ono što je tražio. A onda se molite kako biste zahvalili za mogućnost služenja i da biste 
znali što sljedeće možete učiniti. 


Svjedočim da naš Nebeski Otac i Isus Krist žive. Oni su uskrsnula i proslavljena bića koja nas 
vole i bdiju nad nama. Nebeski glasnici obnovili su ključeve svećeništva proroku Josephu 
Smithu. Oni su bili preneseni u neprekinutoj liniji do predsjednika Thomasa S. Monsona. Te 
ključeve obnaša svaki od živućih apostola. 


Ostavljam vam svoj blagoslov da možete naučiti osjećati po Duhu veličinu zadatka i obećanja 
koja ste primili kao zaređeni svećenički sluge u Gospodinovoj istinitoj Crkvi. U sveto ime Isusa 
Krista. Amen. 

Priprema donosi blagoslove 
predsjednik Thomas S. Monson 

Razmotrimo naše pozive, razmislimo o našim odgovornostima i slijedimo Isusa Krista. 


Braćo, vi koji ste ovdje u Konferencijskom centru u Salt Lake Cityju, nadahnjujući ste prizor. 
Cudesno je shvatiti da u tisućama kapela diljem svijeta naši članovi — sudrugovi obnašatelji 
svećeništva Božjeg — primaju ovaj prijenos putem satelita. Vaše su nacionalnosti različite i jezici 
su mnogi, ali zajednička nas nit povezuje. Povjereno nam je da obnašamo svećeništvo i 
djelujemo u ime Boga. Primili smo svetu zadaću. Mnogo se očekuje od nas. 


Jedno od mojih najjasnijih sjećanja je prisustvovanje svećeničkom sastanku kao novozaređeni 
đakon i pjevanje uvodne pjesme »Come All Ye Sons of God«. Večeras ja vraćam duh te posebne 
pjesme i kažem vam: »Dođite svi vi sinovi Božji koji ste primili svećeništvo.«' Razmotrimo naše 
pozive, razmislimo o našim odgovornostima i slijedimo Isusa Krista, našeg Gospodina. 


Prije dvadeset godina prisustvovao sam sakramentalnom sastanku gdje su djeca govorila o temi: 
»Ja pripadam Crkvi Isusa Krista svetaca posljednjih dana.« Ti su dječaci i djevojčice pokazali da 
se obučavaju za službu Gospodinu i drugima. Glazba je bila divna, izlaganja vješto odrađena, a 
duh poslan s neba. Jedan od mojih unuka, kojemu je tada bilo 11 godina, govorio je o Prvom 
viđenju kad je iznosio svoj dio programa. Nakon toga, kad je došao svojim roditeljima, 
djedovima i bakama, rekao sam mu: » Tommy, mislim da si gotovo spreman biti misionar.« 


On je odgovorio: »Ne još. Još imam mnogo toga za naučiti.« 


Tijekom godina koje su slijedile Tommy je učio, zahvaljujući svojim roditeljima, učiteljima i 
savjetnicima u Crkvi koji su bili predani i savjesni. Kad je bio dovoljno star, bio je pozvan služiti 
misiju. Učinio je to na najčasniji način. 


Mladići, potičem vas da se pripremate za službu misionara. Postoji mnogo oruđa koja će vam 
pomoći naučiti lekcije koje će vam biti korisne, kao što će vam pomoći živjeti život koji ćete 
trebati živjeti kako biste bili dostojni. Jedno takvo oruđe je brošura nazvana Za snagu mladih, 
objavljena pod vodstvom Prvog predsjedništva i Zbora dvanaestorice apostola. Ona sadrži mjerila 
iz zapisa i učenja vođa Crkve i iz Svetih pisama, a budemo li ih se pridržavali, to će donijeti 
blagoslove našeg Nebeskog Oca i vodstvo njegovog Sina svakome od nas. Osim toga, postoje 
priručnici s lekcijama, pažljivo pripremljeni nakon razmišljanja uz molitvu. Obitelji imaju kućne 
obiteljske večeri gdje se podučavaju načela evanđelja. Gotovo svi vi imate mogućnosti pohađati 
satove vjeronauka, gdje podučavaju predani učitelji koji imaju mnogo toga za podijeliti. 


Počnite se pripremati za hramski brak, kao i za misiju. Primjereni izlasci dio su te pripreme. U 
kulturama gdje su izlasci prikladni, nemojte početi izlaziti prije šesnaeste godine. »Ne moraju svi 
tinejdžeri izlaziti, niti oni to žele... Kad počnete izlaziti, idite u grupama ili s još jednim 
parom...Omogućite da roditelji susretnu (i upoznaj ju) osobu s kojomi izlazite«. Zato što su izlasci 
priprema za brak, »izlazite samo s onima koji imaju visoka mjerila«.“ 


Budite pažljivi i odlazite na mjesta gdje je dobro okruženje, kako se ne biste suočili s iskušenjem. 
Mudar je otac rekao svom sinu: »Ako se ikada nađeš na mjestu gdje ne bi trebao biti, otiđi!« 


Dobar savjet za sve nas. 
m as 


Sluge Gospodnji uvijek su nas savjetovali da se odijevamo primjereno kako bismo pokazali 
poštovanje prema našem Nebeskom Ocu i prema sebi samima. Način na koji se odijevate 
drugima šalje poruku o vama i često utječe na način na koji se vi i drugi ponašate. Odijevajte se 
na takav način da pokazujete najbolje od sebe i od onih oko vas. Izbjegavajte ekstreme u odjeći i 
izgledu, uključujući tetovaže 1 piercing. 


Svatko treba dobre prijatelje. Vaš krug prijatelja uvelike će utjecati na vaše razmišljanje i 
ponašanje, kao što ćete vi utjecati na njihovo. Kada dijelite zajedničke vrijednosti s prijateljima, 
možete se međusobno jačati i ohrabrivati. Odnosite se prema svakome s ljubaznošću 1 
dostojanstvom. Mnogi su došli u Crkvu preko prijatelja koji su ih uključivali u crkvene 
aktivnosti. 


Često ponavljana poslovica uvijek je istinita: »Iskrenost je najbolja politika.«? Mladić svetac 
posljednjih dana živi u skladu s onime što podučava i u što vjeruje. On je iskren prema drugima. 
Iskren je prema samom sebi. Iskren je prema Bogu. Iskren je iz navike i bez razmišljanja. Kad 
treba donijeti tešku odluku, on se nikad ne pita »Što će drugi misliti?« već radije, »Što ću ja 
misliti o sebi?« 


Nekima će doći iskušenje da obeščaste osobno mjerilo iskrenosti. Na tečaju poslovnog prava koji 
sam pohađao na fakultetu, sjećam se jednog kolege koji se nikada nije pripremao za razrednu 
raspravu. Pomislio sam: »Kako će položiti posljednji ispit?« 


Otkrio sam odgovor kad je došao u učionicu za posljednji ispit, jednog zimskog dana, noseći na 
svojim golim nogama samo par sandala. Bio sam iznenađen i gledao sam ga kad je nastava 
počela. Sve je naše knjige stavio na pod, prema uputama. Skinuo je sandale s nogu; i onda je 
svojim nožnim prstima koje je uvježbao i pripremio s glicerinom vješto okretao stranice jedne od 
knjiga koje je stavio na pod, tako čitajući odgovore na ispitna pitanja. 


Dobio je jednu od najvećih ocjena na tom tečaju poslovnog prava. Ali dan obračuna je došao. 
Kasnije, dok se pripremao za svoj opsežni ispit, dekan njegovog usmjerenja je po prvi put rekao: 
»Ove ću godine prekinuti tradiciju i provest ću usmeni, a ne pismeni ispit.« Naš je omiljeni 
stručnjak uvježbanih nožnih prstiju otkrio da mu je u toj prilici noga bila u ustima i pao je na 
ispitu. 


Način na koji govorite i riječi koje koristite govore mnogo 0 slici koju želite prikazati. Koristite 
jezik koji izgrađuje i uzdiže one oko vas. Pogrdni, vulgarni ili grub govor te neprimjerene i 
neukusne šale uvredljive su Gospodinu. Nikada nemojte zlouporabiti ime Boga ili Isusa Krista. 
Gospodin je rekao: »Ne uzimaj uzalud imena Jahve, Boga svoga.«* 


Naš nas je Nebeski Otac savjetovao da tražimo »bilo... što čestito, lijepo, na dobru glasu ili 
hvalevrijedno«.? Što god čitate, slušate ili gledate ostavlja dojam na vas. 


Pornografija je posebno opasna i stvara ovisnost. Znatiželjno istraživanje pornografije može 
postati navika koja vas može kontrolirati i dovesti do vulgarnijih materijala i do seksualnih 
prijestupa. Izbjegavajte pornografiju po svaku cijenu. 

JANE 


Nemojte se bojati izaći iz kina, ugasiti televizor ili promijeniti radio stanicu ako ono što je 
predstavljeno ne zadovoljava mjerila vašeg Nebeskog Oca. Ukratko, ako imate bilo kakvu 
sumnju o tome jesu li neki film, knjiga ili drugi oblik zabave primjereni, nemojte gledati, nemojte 
čitati, nemojte sudjelovati. 


Apostol Pavao je izjavio: DE znate li da ste hram Božji i da Duh Božji prebiva u vama?... Svet 
[je] hram Božji, a taj ste vi.«* Braćo, naša je odgovornost čuvati naše hramove čistima. 


Teške droge, krivo korištenje lijekova na recept, alkohol, kava, čaj i duhanski proizvodi 
uništavaju našu fizičku, umnu i duhovnu dobrobit. Svaki oblik alkohola štetan je duhu i tijelu. 
Duhan vas može zarobiti, oslabiti vaša pluća i skratiti vam život. 


Glazba vam može pomoći da se približite svome Nebeskome Ocu. Glazbom se može podučiti, 
izgraditi, nadahnuti i ujediniti. Međutim, kroz svoj tempo, ritam, snagu i riječi pjesama glazba 
može umrtviti vašu duhovnu osjetljivost. Ne smijete si dopustiti da vam nedostojna glazba ispuni 
misli. 


Stoga što je spolna bliskost tako sveta, Gospodin zahtijeva samosvladavanje i čistoću prije braka 
te potpunu vjernost u njemu. Tijekom izlazaka, prema svom se partneru ponašajte s poštovanjem 
i od njega očekujte da pokaže isto poštovanje prema vama. Suze neizbježno slijede nakon 
prijestupa. 


Predsjednik David O. McKay, deveti predsjednik Crkve, savjetovao je: »Usrdno vas molim da 
imate čiste misli.« Tad je dao ovu značajnu istinitu izjavu: »Svakom djelu prethodi misao. 
Želimo li kontrolirati naše postupke, moramo kontrolirati naše razmišljanje.« Braćo, ispunite 
svoje umove dobrim mislima, i vaši će postupci biti ispravni. Neka svatko od vas bude sposoban 
istinski odražavati rečenicu iz Tennysona koju je izgovorio Sir Galahad: »Moja je snaga kao 
snaga desetorice, jer je moje srce čisto.« 


Nedavno je autor eseja o tinejdžerskoj seksualnosti sažeo svoje istraživanje govoreći da društvo 
šalje tinejdžerima zbunjujuću poruku: oglasi i masovni mediji prenose »veoma značajne poruke 
da je seksualna aktivnost prihvatljiva i da se očekuje«, privole koje ponekad zaglušuju poruke 
stručnjaka i molbe roditelja. Gospodin se probija kroz sve medijske poruke jasnim i preciznim 
jezikom kada nam kaže »Očistite se«. 


Kada iskušenje dođe, sjetite se mudrog savjeta apostola Pavla, koji je izjavio: »Nikakva kušnja 
veća od ljudske snage nije vas zadesila. Bog je vjeran i neće dopustiti da budete kušani Dee 
vaših snaga, nego će vam zajedno s kušnjom dati sretan ishod, da je možete podnijeti. « 


Kad ste bili potvrđeni kao članovi Crkve, dobili ste pravo na društvo Duha Svetoga. On vam 


može pomoći donositi ispravne odluke. Kad ste pred izazovom ili iskušenjem, ne trebate se 
osjećati samima. Sjetite se da je molitva putovnica do duhovne moći. 


GN) o 


Ako je netko posrnuo na svom putu, postoji put natrag. Taj se proces naziva pokajanje. Naš je 
Spasitelj umro da bi vama i meni dao taj blagoslovljeni dar. Premda je put težak, obećanje je 
stvarno: »Budu I' vam grijesi kao grimiz, pobijeljet će poput snijega.«" 


Nemojte ugrožavati svoj vječni život. Obdržavajte zapovijedi Božje. Ako ste zgriješili, što prije 
započnete put natrag, to prije ćete naći dragocjeni mir i radost koji dolaze s čudom oprosta. Sreća 
dolazi iz življenja na način na koji Gospodin želi da živite i iz služenja Bogu i drugima. 


Duhovna snaga često dolazi kroz nesebičnu službu. Prije više godina posjetio sam tadašnju misiju 
California, gdje sam razgovarao s mladim misionarom iz Georgie. Sjećam se kako sam mu 
rekao: »Salješ li pismo kući roditeljima svaki tjedan?« 


Odgovorio je: »Da, brate Monson.« 
Tad sam upitao: »Voliš li primati pisma od kuće?« 
Nije odgovorio. Na kraju sam upitao: »Kad si zadnji put dobio pismo od kuće?« 


Uzdrhtala glasa je odgovorio: »Nisam nikada primio pismo od kuće. Otac je samo đakon, a 
majka nije član Crkve. Preklinjali su me da ne idem. Rekli su da mi neće pisati ako odem na 
misiju. Sto da učinim, brate Monson?« 


Tiho sam se pomolio svom Nebeskom Ocu: »Što da kažem ovom tvojem mladom sluzi, koji je 
sve žrtvovao kako bi ti služio?« I nadahnuće je došlo. Rekao sam: »Starješino, šalji pismo kući 
svojoj majci i ocu svaki tjedan svoje misije. Reci im što radiš. Reci im koliko ih voliš, i tad im 
posvjedoči.« 


Upitao je: »Hoće li mi onda pisati?« 
Odgovorio sam: »Pisat će t1.« 


Rastali smo se, ija sam otišao svojim putem. Više mjeseci kasnije prisustvovao sam saboru okola 
u Južnoj Kaliforniji kad mi je mladi misionar prišao i rekao: »Brate Monson, sjećate li me se? Ja 
sam misionar koji nije primio pismo od svoje majke i oca tijekom prvih devet mjeseci misije. 
Rekli ste mi: (LJ Pošalji pismo kući svaki tjedan, starješino, i tvoji će ti roditelji pisati. I « Tad je 
upitao: »Sjećate li se tog obećanja, starješino Monson?« 


Sjećao sam se. Upitao sam: »Jesi li se čuo sa svojim roditeljima?« 


Posegnuo je u džep i izvukao svežanj pisama s gumicom oko njih, uzeo pismo s vrha gomile i 
rekao: »Jesam li se čuo s roditeljima! Poslušajte ovo pismo moje majke: O Sine, mi tako uživamo 
u tvojim pismima. Ponosni smo na tebe, našeg misionara. Znaš što? Tata je zaređen za svećenika. 
Priprema se da me krsti. Sastajem se s misionarima; i za godinu dana želimo doći u Kaliforniju 
kad ti budeš završavao misiju, jer s tobom želimo postati zauvijek obitelj ulazeći u hram 
Gospodnji.L « Ovaj je mladi misionar upitao: »Brate Monson, odgovara li Nebeski Otac uvijek 
na molitve i ispunjava li obećanja apostola?« 

SE 


Odgovorio sam: »Kada netko ima vjeru kao što si je ti pokazao, naš Nebeski Otac čuje takve 
molitve i odgovara na svoj način.« 


Ciste ruke, nedužno srce i spreman um dodirnuli su nebo. Blagoslov, poslan s neba, odgovorio je 
na žarku molitvu poniznog srca misionara. 


Braćo, moja je molitva da živimo tako da i mi možemo dodirnuti nebo i biti slično blagoslovljeni 
svaki od nas, u ime Darovatelja svih blagoslova, Isusa Krista. Amen. 


b] 


NAPOMENE 

1. »Come, All Ye Sons of God«, crkvena pjesma, br. 322. 

2. Za snagu mladih (knjižica, 2001), 24, 25. 

3. Miguel de Cervantes, sastavio John Bartlett, Familiar Quotations, 14. izdanje (1968) 197. 
4. Izlazak 20:7 

5. Članci vjere 1:13 

6. 1. Korinćanima 3:16-17 

7. Alfred Lord Tennyson, Familiar Quotations, 647. 


8. Nauk i savezi 38:42 
9. 1. Korinćanima 10:13 
10. Izaija 1:18 


NEDJELJNO JUTARNJE ZASJEDANJE 


»Vi ste moje ruke« 
predsjednik Dieter F. Uchtdorf 
drugi savjetnik u Prvom predsjedništvu 


Kao učenici Isusa Krista, pozvani smo dati podršku 1 liječiti, a ne osuđivati. 


Priča kaže da je tijekom bombardiranja jednog grada u Drugom svjetskom ratu veliki kip Isusa 
Krista teško oštećen. Kada su mještani pronašli kip među ruševinama, tugovali su jer je to bio 
dragi simbol njihove vjere i Božje prisutnosti u njihovim životima. 


Stručnjaci su uspjeli popraviti veći dio kipa, ali njegove su ruke bile oštećene tako teško da nisu 
mogle biti popravljene. Neki su predložili da zaposle kipara koji bi izradio nove ruke, ali drugi 

su ga htjeli ostaviti kao što je bio - stalni podsjetnik na tragediju rata. Na kraju je kip ostao bez 

ruku. Međutim, građani su dodali na podnožje kipa Isusa Krista znak s ovim riječima: »Vi ste 

moje ruke.« 


Mi smo ruke Kristove 


= 8ilt= 


Duboka je lekcija koju prenosi ova priča. Kad mislim na Spasitelja, često ga zamišljam 
ispruženih ruku, kako dopire do nas da bi utješio, izliječio, blagoslovio i volio. I on je uvijek 
razgovarao s ljudima, no nikada ne s visoka. Volio je skromne i krotke i hodao među njima, 
poslužujući im i nudeći im nadu i spasenje. 


To je ono što je činio za vrijeme svoga smrtnog života, to je ono što bi činio da danas živi među 
nama, i to je ono što bismo mi trebali činiti kao njegovi učenici i članovi Crkve Isusa Krista 
svetaca posljednjih dana. 


Ovog prekrasnog uskršnjeg jutra naše misli i srca su privučeni k njemu - Nadi Izraela i Svjetlu 
svijeta. 


Dok oponašamo njegov savršeni primjer naše ruke mogu postati njegove ruke; naše oči, njegove 
oči; naše srce, njegovo srce. 


Naše ruke mogu zagrliti 

Duboko me dojmio način kako naši članovi Crkve pružaju sebe drugima. Kada čujemo za vašu 
nesebičnu žrtvu i sveobuhvatnu sućut, naša se srca pune zahvalnošću 1 srećom. Vi ste jarka 
svjetlost svijetu i poznati ste po svojoj dobroti i sućuti diljem svijeta. 


Nažalost, s vremena na vrijeme mi također čujemo o članovima Crkve koji postaju obeshrabreni 
pa prestanu dolaziti i sudjelovati na crkvenim sastancima, jer misle da se tu ne uklapaju. 


Kada sam bio dječak, Njemačka je nakon Drugog svjetskog rata bila slomljena i u ruševinama. 
Mnogi su ljudi bilo gladni, bolesni i na samrti. Dobro se sjećam humanitarnih pošiljaka s hranom 
i odjećom koje je poslala Crkva 1z Salt Lake Cityja. I danas još uvijek mogu osjetiti miris odjeće 
i još uvijek mogu okusiti slasnost konzerviranih breskvi. 


Bilo je onih koji su se tada priključili Crkvi zbog stvari koje su tada primali. Neki su članovi s 
prezirom gledali te nove obraćenike. Čak su ih zvali i uvredljivim imenom: Brichsen Mormonen 
ili »mormoni konzervirane hrane«. Oni nisu prihvaćali te nove članove jer su vjerovali da će oni, 
nakon što njihove vremenite potrebe budu ispunjene, otpasti. 


Dok su neki uistinu otišli, mnogi su ostali - oni su došli u Crkvu, okusili slasnost evanđelja i 
osjetili nježni zagrljaj brižne braće i sestara. Otkrili su »dom«. A danas, tri i četiri naraštaja 
kasnije, mnoge obitelji povezuju svoje članstvo u Crkvi unatrag s tim obraćenicima. 


Nadam se da ćemo pružiti dobrodošlicu i voljeti svu Božju djecu, uključujući i onu koja se 


manje vrijednima. Uzdignimo one oko nas. Pružimo ruku dobrodošlice. Ugradimo u našu braću 
i sestre u Crkvi posebnu mjeru humanosti, sućuti i milosrđa tako da osjete kako su napokon 
pronašli dom. 


Kada smo u napasti suditi, pomislimo na Spasitelja koji je »ljubi[0] svijet, te život svoj polaže da 
sve ljude privuče k sebi. On, dakle, nikomu ne brani da uzme udjela u spasenju njegovu. ... 


BAS 


»[I] veli: Dođite k meni svi krajevi zemaljski... [jer] svi su, naprotiv, ljudi povlašteni, jedni kao i 
drugi, i nikomu zabranjeno nije«.! 


Dok čitam Sveta pisma, čini se da su oni koji primaju Spasiteljev najjači prijekor često oni koji 
sebe cijene vrlo visoko zbog svoga bogatstva, utjecaja ili zamišljene pravednosti. 


Jednom je prigodom Spasitelj ispričao usporedbu o dvojici muškaraca koji su otišli u hram moliti 
se. Jedan od njih, cijenjeni farizej, molio se: »Bože, zahvaljujem ti što nisam kao ostali ljudi: 
razbojnici, nepravednici, preljubnici ili kao i ovaj ovdje carinik. Postim dvaput u tjednu i dajem 
desetinu od svega što stečem.« 


Drugi čovjek, omraženi carinik, ostao je »daleko, [i] ne usudi se ni očiju podignuti prema nebu, 
već se udarao u prsa i molio: “Bože, smiluj se meni grešniku! [1 « 


A Isus je rekao: »Kažem vam, ovaj se vrati opravdan kući, a ne onaj.«“ 


U stvarnosti, mi smo »svi sagriješili i lišeni [smo] Božje slave«.? Svima nam je potrebna milost. 
U taj zadnji dan kada budemo pozvani na sud Božji, zar se ne nadamo da će mnoge naše 
nepravilnosti biti oproštene? Zar ne čeznemo osjetiti zagrljaj Spasitelja? 


Cini se jedino pravo i ispravno da proširimo na druge ono što tako žarko želimo za sebe. 


Ne kažem da bismo trebali prihvatiti grijeh ili previdjeti zlo, u našem osobnom životu ili u 
svijetu. Ipak, u našoj gorljivosti ponekad brkamo grijeh s grešnikom i osuđujemo prebrzo i s 
premalo sućuti. Znamo iz suvremene objave da je »vrijednost... duša velika u očima Božjim«.“ 
Ne možemo procijeniti vrijednost druge duše više nego što možemo izmjeriti raspon svemira. 
Svaka osoba koju sretnemo posebno je važna našem Nebeskom Ocu. Kada jednom to shvatimo, 
možemo početi shvaćati kako bismo se trebali ponašati prema bližnjima. 


Jedna je žena, koja je prošla kroz godine iskušenja i tuge, rekla kroz suze: »Došla sam do 
zaključka da sam ja kao stara novčanica od 20 dolara - zgužvana, rastrgana, prljava, zlostavljana 1 
puna ožiljaka. No još uvijek sam novčanica od 20 dolara. Imam nekakvu vrijednost. Iako 
možda ne izgledam najbolje, i iako sam iscrpljena i iskorištena, ja sam još uvijek vrijedna punih 
20 dolara.« 


Naše ruke mogu utješiti 

S time u mislima, meka se naša srca i ruke pruže sa suosjećanjem prema drugima, jer svatko hoda 
svojim teškim putem. Kao učenici Isusa Krista, našeg Učitelja, pozvani smo podržati 1 izliječiti, 
a ne osuditi. Zapovjeđeno nam je da »plačemo s onima koji plaču« i da »tješimo one kojima je 
utjeha potrebna.«? 


Za nas kao kršćane nije dostojno pomisliti da oni koji pate zaslužuju svoju patnju. Uskršnja 


nedjelja je dobar dan za prisjećanje da je naš Spasitelj dragovoljno uzeo na sebe bol, bolesti i 
patnju svih nas - čak i onih među nama za koje izgleda kao da zaslužuju svoju patnju.“ 


Poea 


U Mudrim izrekama čitamo da »prijatelj ljubi u svako vrijeme, a u nevolji i bratom postaje«." 


Trebamo uvijek voljeti. Trebamo uvijek biti tu za našu braću i sestre tijekom teških razdoblja. 


Naše ruke mogu služiti 

Stara židovska legenda govori o dva brata, Abramu i Zimriju, koji su posjedovali polje i zajedno 
ga obrađivali. Dogovorili su se da jednako podijele 1 rad i žetvu. Jedne noći kada je žetva došla 
kraju, Zimri nije mogao spavati jer mu se nije činilo pravedno da Abram, koji je imao ženu i 
sedam sinova za hraniti, dobije samo pola berbe, dok je on, koji je izdržavao samo sebe, imao 
toliko puno. 


Tako se Zimri obukao i tiho otišao u polje, uzeo trećinu svoje žetve 1 stavio na hrpu svog brata. 
Zatim se vratio u krevet, zadovoljan što je ispravno postupio. 


U međuvremenu ni Abram nije mogao spavati. Mislio je na svoga brata Zimrija koji je bio 
sasvim sam, bez sinova da mu pomognu u radu. Nije mu izgledalo pravedno da Zimri, koji radi 
tako naporno sam, dobije samo polovinu žetve. To sigurno nije pravedno pred Bogom. Tako je 
Abram tiho otišao u polje, uzeo trećinu svoje žetve 1 stavio je na hrpu svog voljenog brata. 


Sljedećeg jutra braća su otišla u polje i bila zapanjena vidjevši da su hrpe još uvijek iste veličine. 
Te su se noći braća iskrala iz svojih kuća da bi ponovila svoj rad iz prethodne noći. Ali ovaj put 
su otkrili jedan drugoga, a kada se to dogodilo, zaplakali su i zagrlili se. Nitko od njih nije 
mogao govoriti, jer su njihova srca bila prepuna ljubavi i zahvalnosti.“ 


ni oni učinili nama.!% 


Istinska ljubav zahtijeva djelovanje 

Istinska ljubav zahtijeva djelovanje. Mi možemo govoriti o ljubavi cijeli dan - možemo pisati 
bilješke ili pjesme koje je naviještaju, pjevati pjesme koje je hvale, i propovijedati propovijedi 
koje je potiču - ali sve dok ne pokažemo tu ljubav na djelu, naše su riječi samo »mjed što ječi, ili 
cimbal što zveči«''. 


Krist nije samo govorio o ljubavi, on ju je pokazivao svaki dan svoga života. On se nije udaljio 
od gomile. Budući da je bio među ljudima, Isus je dosegnuo svakoga od njih. Spasio je 
izgubljene. On nije samo podučavao u razredu o posezanju u ljubavi, a zatim prenosio stvarni 
rad na druge. On nije samo podučavao, već nam je i pokazao kako da »potpomaž[emo] slabe, 
uzdiž[emo] ruke ovješene i ojača[mo] koljena klecava«.!“ 


Krist savršeno zna kako posluživati drugima. Kada Spasitelj pruža svoje ruke, oni koje dodirne 
su uzdignuti i kao rezultat postaju veći, jači i bolji ljudi. 


Ako smo mi njegove ruke, zar ne bismo trebali činiti isto? 


Možemo voljeti kao što je on volio 

Spasitelj je otkrio savršene prioritete u našim životima, domovima, odjelima, zajednicama i 

našim narodima kada je govorio o ljubavi kao i velikoj zapovijedi o kojoj »ovisi sav Zakon i 

Proroci«.'* Možemo provesti dane razmišljajući o najsitnijim detaljima života, o zakonu i dugom 
popisu stvari koje trebamo učiniti; no ako zanemarimo velike zapovijedi, sve je uzaludno, i mi 
smo oblaci bez vode, plutajući na vjetru, i stabla bez plodova. !“ 


Bez te ljubavi za Boga Oca i naše bližnje mi smo samo oblik njegove Crkve - bez suštine. Kakvo 
dobro nosi naše podučavanje bez ljubavi? Kakvo dobro nosi misionarski, hramski ili humanitarni 
rad bez ljubavi? 


Ljubav je ono što je nadahnulo našeg Nebeskog Oca za stvaranje naših duhova; to je ono što je 
dovelo našeg Spasitelja do Getsemanskog vrta kako bi učinio sebe otkupninom za naše grijehe. 
Ljubav je veliki motiv nauma spasenja; ona je izvor sreće, uvijek obnavljajući izvor ozdravljenja, 
dragocjeni izvor nade. 


Dok pružamo svoje ruke 1 srca prema drugima u kristolikoj ljubavi, nešto se prekrasno događa 
nama. Naši vlastiti duhovi postaju ozdravljeni, profinjeniji i jači. Mi postajemo sretniji, mirniji 1 
otvoreniji za šapate Duha Svetoga. 


Svim svojim srcem i dušom zahvalan sam našem Nebeskom Ocu za njegovu ljubav za nas, za dar 
njegovog Sina, za život i primjer Isusa Krista i za njegovu bezgrešnu i nesebičnu žrtvu. Radujem 
se zbog toga što Krist nije mrtav, već je uskrsnuo iz groba! On živi i vratio se na zemlju obnoviti 
svoju ovlast i evanđelje ljudima. Dao nam je savršen primjer kakvi muškarci i žene trebamo biti. 


Ove uskršnje nedjelje, kao i svaki dan, dok razmišljamo s pobožnošću i strahopoštovanjem kako 
nas naš Spasitelj grli, tješi i ozdravlja, obvežimo se da ćemo postati njegove ruke, da 1 drugi 
preko nas mogu osjetiti njegov zagrljaj pun ljubavi. U ime Isusa Krista. Amen. 


NAPOMENE 

1. 2. Nefi 26:24-25, 28; kurziv dodan. 

2. Vidi Luka 18:9-14 

3. Rimljanima 3:23 

4. Nauk 1 savezi 18:10 

5. Mosija 18:9 

6. Vidi Alma 7:11-13; Nauk i savezi 19:16 
7. Mudre izreke 17:17 

8. Vidi Clarence Cook, »Abram and Zimri«, u Poems, Clarence Cook (1902), 6—9. 
9. Vidi Matej 22:39 

10. Vidi Matej 7:12 

11. 1. Korinćanima 13:1 

12. Nauk i savezi 81:5 

13. Matej 22:40 

14. Vidi Judina 1:12 

On živi! Imenu mu čast! 
starješina Richard G. Scott 
iz Zbora dvanaestorice apostola 


Naše razumijevanje i vjera u pomirenje Isusa Krista pružit će snagu i sposobnost potrebnu za 
uspješan život. 


Uskršnje je jutro, taj sveti dan određen u cijelom kršćanskom svijetu kao dan kada se slavi 
pobjeda Isusa Krista nad smrću. Njegovo uskrsnuće skršilo je ono što su do tada bili neslomljivi 
lanci smrti. Otvorio je put po kojem će svako dijete Nebeskoga Oca rođeno na zemlji imati 
priliku ustati od mrtvih i ponovno živjeti. 


Kako li se naš Otac na Nebu radovao toga svetog dana kada je njegov potpuno poslušan, potpuno 
dostojan Sin skršio lance smrti. Kakvu bi vječnu svrhu naum sreće našeg Nebeskog Oca imao da 
nije oživotvoren kroz beskonačno i vječno pomirenje njegovog veličanstveno poslušnog Sina? 
Kakva bi vječna svrha proizašla iz stvaranja zemlje gdje su razumna bića spojena s duhovima 
primila tijelo, da je smrt bila kraj postojanja i da nitko nije bio uskrsnut? Kako li je veličanstveni 
trenutak bilo to jutro za sve koji su shvaćali njegovo značenje. 


Uskrs je to sveto doba kada se srce svakog pobožnog kršćanina okreće našem ljubljenom 
Spasitelju u poniznoj zahvalnosti. To je vrijeme koje bi trebalo donijeti mir i radost svima koji 
ga vole i pokazuju to obdržavanjem njegovih zapovijedi. Uskrs potiče misli na Isusa, njegov 
život, pomirenje, uskrsnuće i ljubav. On je ustao od mrtvih »iscjeljenjem u krilima svojim« 
Malahi 4:2; 3. Nefi 25:2). O, kako li svi mi trebamo to iscjeljenje koje Otkupitelj može dati. 
Moja je poruka nade temeljena na načelima izraženim u naučavanjima velikog Učitelja, Isusa 
Krista. 


Članovi Crkve Isusa Krista svetaca posljednjih dana mogu potpunije razumjeti širinu i dubinu 
iscjeljenja koje nudi njegovo pomirenje jer imamo puninu njegovog nauka. Shvaćamo da ono što 
je on svojevoljno učinio s neizmjernom patnjom i žrtvom neće samo utjecati na nas u ovom 
životu već kroz cijelu vječnost. 


Ovog Uskrsa, dok se prisjećate uskrsnuća i plaćene cijene te dara danog kroz pomirenje, 
promislite o tome što nas Sveta pisma podučavaju o tim svetim događajima. Vaše osobno 
svjedočanstvo o njihovoj stvarnosti bit će ojačano. Oni moraju biti više od načela koja pamtite. 
Oni moraju biti protkani u samu srž vašeg bića poput snažnog bedema protiv rastuće plime 
odvratnosti koja širi zarazu po našem svijetu. 


Prorok Lehi je izrekao mudru istinu kada je izjavio: »Otkupljenje, dakle, dolazi u Svetomu 
Mesiji, i po njemu, jer on je pun milosti i istine. Gle, on sebe prinosi kao žrtvu za grijeh da 
odgovori ciljevima zakona, za sve one koji imaju srce skršeno i duh raskajan. I ciljevi zakona ne 
mogu biti dostupni nikomu drugomu« (2. Nefi 2:6-7). Ti stihovi iz Svetih pisama ukazuju da za 
ponosite i ohole, to je kao da nikada nije bilo pomirenja. 


Isus Krist živi. On je naš Spasitelj, naš Otkupitelj. On je proslavljeno, uskrslo biće. On ima 
sposobnost izraziti ljubav koja je toliko snažna, toliko silovita da nadilazi sposobnost ljudskog 

jezika da je prikladno izrazi. Dao je svoj život kako bi skršio okove smrti. Njegovo je pomirenje 
učinilo naum sreće njegovog Oca na Nebu potpuno djelotvornim. 


Isus poslužuje ravnotežu između pravde i milosrđa uvjetovanu našom poslušnošću njegovom 
evanđelju. On je svjetlost cijelom čovječanstvu. To je izvor svake istine. Ispunjava sva svoja 
obećanja. Svi koji su poslušni njegovim zapovijedima steći će najveličanstveniji blagoslov koji 
mogu zamisliti. 


Bez pomirenja, naum sreće Oca na Nebu ne bi mogao biti potpuno djelotvoran. Pomirenje pruža 
svaku priliku da se nadiđu posljedice grešaka učinjenih tijekom života. Kada smo poslušni 
zakonu primamo blagoslov. Kada prekršimo zakon ne ostaje ništa od prijašnje poslušnosti što bi 
udovoljilo zahtjevima pravde za taj prekršeni zakon. Spasiteljevo pomirenje dopušta nam 
pokajati se za svaku neposlušnost i na taj način izbjeći kazne koje bi pravda nametnula. 


Moje poštovanje i zahvalnost za pomirenje Sveca Izraelova, Kneza mironosnog i našeg 
Otkupitelja stalno raste dok nastojim shvatiti više o tome. Jasno mi je da niti jedan smrtni um ne 
može na odgovarajući način pojmiti puni značaj svega što je Isus Krist učinio kroz svoje 
pomirenje za djecu našeg Nebeskog Oca, niti ljudski jezik može to prikladno izraziti. Ipak, 
ključno je da svatko od nas nauči što može o tome. Pomirenje je taj ključni sastojak nauma sreće 
našeg Oca na Nebu bez kojeg taj naum ne bi mogao zaživjeti. Vaše razumijevanje pomirenja i 
uvid koji ono pruža u vaš život uvelike povećava učinkovito korištenje svih znanja, iskustava i 
vještina koje stječete tijekom smrtnog života. 


Vjerujem da je poučno pokušati zamisliti što je pomirenje zahtijevalo i od Oca i od njegovog 
voljnog Sina. Tri izazova s kojima se Spasitelj suočio bila su: 


prvo, ogroman osjećaj odgovornosti jer je shvatio da ako se to ne učini na savršen način niti 
jedno od djece njegovog Oca ne bi se moglo vratiti k njemu. Bili bi zauvijek izgnani iz njegove 
nazočnosti jer ne bi bilo načina da se pokaju za prekršene zakone, a ništa nečisto ne može 
postojati u Božjoj nazočnosti. Naum njegovog Oca propao bi, a svako duhovno dijete bilo bi pod 
Sotoninom vječnom vlašću i mučenjem. 


Drugo, u svojem je potpuno čistom umu i srcu trebao osobno osjetiti posljedice svega s čime bi 
se čovječanstvo ikada suočilo, čak i najizopačenije, najpodlije grijehe. 


Treće, trebao je otrpjeti zlobni napad Sotoninih hordi kroz krajnji tjelesan i emocionalan pritisak. 
Tada, iz razloga kojeg ne znamo u potpunosti, dok je bio pri kraju svojih snaga, u trenutku kada 
je Spasitelj trebao najviše pomoći, njegov mu je Otac dopustio da ponese ogromnu odgovornost 
samo vlastitom snagom i sposobnošću. 


Pokušavam zamisliti kako je intenzivno bolno moralo biti za našeg Oca na Nebu kada je Spasitelj 
zavapio s križa: »Bože moj! Bože moj! Zašto si me ostavio?« (Matej 27:46; Marko 15:34). Ne 
vjerujem da je Otac na Nebu napustio svojeg Sina na križu. Vjerujem da je vapaj bio potaknut 
kada se Sin osjetio izuzetim od potpomažuće podrške koju je uvijek ima od svojeg Oca. Njegov 
je Otac uvidio da je Spasitelj trebao ostvariti pomirenje potpuno i sasvim sam bez vanjske 

pomoći. Otac nije napustio svojeg Sina. Omogućio je svojem savršenom Sinu da osvoji vječne 
plodove pomirenja. 


Nitko od nas ne može na odgovarajući način cijeniti u smrtnosti pune blagotvorne posljedice 
pomirenja. 


Postoji nužna potreba za svakog od nas da ojačamo svoje razumijevanje o značajnosti pomirenja 
Isus Krista kako bi ono postalo nepokolebljiv temelj na kojem ćemo graditi svoje živote. Kako 
svijet postaje sve više lišen temeljnih mjerila, i kako se poštenje, vrlina i čistoća sve više stavljaju 
na stranu u potrazi za žudnjom, naše razumijevanje i vjera u pomirenje Isusa Krista pružit će 
snagu i sposobnost potrebnu za uspješan život. Također će donijeti pouzdanje tijekom vremena 
kušnji i mir u trenucima nemira. 


Odlučno vas potičem da uspostavite plan osobnog proučavanja kako biste bolje razumjeli 1 
cijenili neusporedive, vječne, beskrajne posljedice savršenog ispunjenja božanski određenog 
poziva Isusa Krista kao Spasitelja i Otkupitelja. Duboko osobno razmišljanje o Svetim pismima 
popraćeno istraživačkom, iskrenom molitvom ojačat će vaše razumijevanje i zahvalnost za 
njegovo dragocjeno pomirenje. Još jedan snažan način učenja o Isusu Kristu i njegovom 
pomirenju je kroz stalne posjete hramu. 


Neka svatko od nas obnovi svoju odlučnost da podučava istinita načela unutar svetosti naših 
domova. Dok to činimo omogućujemo najveću priliku za sreću duhovima koji su nam povjereni 
na brigu. Iskoristite Crkvu kao pravedno pomagalo kako biste ojačali dom, no prepoznajte da 
kao roditelji imamo temeljnu odgovornost i povlasticu od Gospodina da nas vodi u odgoju 
duhovne djece koju nam je povjerio na brigu. 


Ključna važnost u naučavanju istine u domu je osnovna. Crkva je važna, no u domu roditelji 
pružaju potrebno razumijevanje i usmjerenje za svoju djecu. Istinita je uzrečica da su najvažniji 
pozivi za vrijeme 1 vječnost pozivi oca i majke. S vremenom ćemo svi biti razriješeni svih drugih 
zaduženja koja dobijemo, no ne od onoga oca i majke. 


Dok razmišljate, ne samo čitate, već duboko razmišljate i premišljate o svetopisamskim 
stihovima, moć Duha Svetoga kapat će istine u vaš um i srce tvoreći sigurni temelj u ovim 
nesigurnim vremenima u kojima živimo. Kao roditelji pripremajte svoju djecu za izazove s 
kojima će se suočiti. Podučavajte ih istini, potičite ih da žive po njoj i oni će biti dobro bez 
obzira koliko je ozbiljno svijet potresen. 


Ovog Uskrsa odlučite učiniti Gospodina Isusa Krista živućim središtem svojeg doma. Pobrinite 
se da svaka odluka koju donesete, bila ona duhovne ili tjelesne prirode, bude vođena mišlju: »Što 
bi Gospodin Isus Krist htio da učinim?« Kada je Spasitelj u središtu vašeg doma, on je ispunjen 
mirom i spokojem. Duh staložene sigurnosti koji prožima dom osjećaju i djeca i odrasli. 


Najbolji način da se ostvari stalna pozitivna promjena je učiniti Isusa Krista svojim primjerom, a 
njegova naučavanja vašim vodičem kroz život. 

Ako ste bili neposlušni njegovim zapovijedima i osjetili se nedostojnima, prepoznajte da je ovo 
razlog zbog kojeg je Gospodin Isus Krist položio svoj život. Kroz svoje je pomirenje on zauvijek 
otvorio priliku da se nadiđu takve pogreške, da se pokajemo za nepravilne odluke i savladamo 
negativne posljedice života suprotnog njegovim naučavanjima. 


Spasitelj voli svakog od nas i omogućit će nam ispunjenje svake naše potrebe kada se 
osposobimo poslušnošću za sve blagoslove koje on želi da imamo na zemlji. Volim ga i divim 
mu se. Kao njegov ovlašteni sluga svečano svjedočim sa svom sposobnošću svojeg bića da on 
živi, u ime Isusa Krista. Amen. 


Okreni se Gospodinu 
starješina Donald L. Hallstrom 
iz predsjedništva Sedamdesetorice 


Nikad ne dopustite da vas zemaljska okolnost onemogući duhovno. 


Prije mnogo godina promatrao sam veliku tugu - koja je postala tragedija. Mladi par je iščekivao 
rođenje svog prvog djeteta. Njihov je život bio ispunjen iščekivanjem i uzbuđenjem zbog ovog 
veličanstvenog događaja. Tijekom porođaja došlo je do komplikacija i beba je umrla. Tuga se 
pretvorila u patnju, patnja u ljutnju, ljutnja u okrivljavanje, a okrivljavanje u traženje osvete 
prema liječniku kojeg su smatrali odgovornim. Roditelji i ostali članovi obitelji su se žustro 
uključili, zajedno nastojeći uništiti ugled i karijeru liječnika. Dok su tjedni, a zatim mjeseci 
gorčine obuhvaćali obitelj, njihovo se ogorčenje proširilo i do Gospodina. »Kako je mogao 
dopustiti da se tako užasna stvar dogodi?« Oni su odbacili uporna nastojanja crkvenih vođa i 
članova da ih duhovno i emocionalno utješe i s vremenom su se udaljili od Crkve. Četiri 
naraštaja te obitelji sada je pod utjecajem toga. Tamo gdje je nekada postojala vjera i odanost 
Gospodinu i njegovoj Crkvi, sada već desetljećima nije bilo nikakve duhovne aktivnosti kod niti 
jednog člana obitelji. 


U najtežim životnim okolnostima često postoji samo jedan izvor mira. Knez Mironosni, Isus 
Krist, pružio je svoju milost pozivom: »Dođite k meni svi koji ste umorni i opterećeni, i ja ću vas 
okrijepiti« (Matej 11:28). Nadalje je obećao: »Ostavljam vam mir... Ja vam ga ne dajem kakav 
svijet daje« (Ivan 14:27). 


Roditelji moga oca imali su dvoje djece, sina (moga oca) i kćer. Nakon služenja misije i vojnog 
roka na Havajima, moj se otac vratio na otoke 1946. kako bi izgradio svoju karijeru i stvorio 
obitelj. Njegovi su roditelji živjeli u Salt Lake Cityju, kao i njegova sestra. Ona se udala 1946. 
godine i četiri godine kasnije očekivala je dijete. Postoji nešto vrlo posebno za roditelje koji 
očekuju da njihova kćer (u ovom slučaju jedina kćer) prvi put rodi dijete. Nitko nije znao da nosi 
blizance. Nažalost, i ona i blizanci su umrli tijekom porođaja. 


RO 


Moji su baka i djed bili očajni. Međutim, tuga ih je odmah okrenula Gospodinu i njegovom 
pomirenju. Ne raspravljajući o tome zašto se ovo dogodilo i tko je kriv za to, usredotočili su se 
na življenje pravednog života. Moji baka i djed nikada nisu bilo bogati, nikada nisu pripadali 
društvenoj eliti, nikada nisu obavljali visoku funkciju u Crkvi - oni su jednostavno bili odani 
sveci posljednjih dana. 


Nakon umirovljenja 1956. godine preselili su se na Havaje kako bi bili sa svojim jedinim 
djetetom. Uslijedila su desetljeća u kojima su voljeli svoju obitelj, služili u Crkvi, i uglavnom, 
jednostavno su uživali biti zajedno. Nikada nisu voljeli biti razdvojeni i čak su govorili o tome 
da će, tko god prvi umre, pronaći način da ubrzo ponovno budu ujedinjeni. Pred njihov 90. 
rođendan i nakon 65 godina braka, preminuli su nekoliko sati jedan iza drugoga prirodnom 
smrću. Kao njihov biskup, vodio sam njihov dvostruki sprovod. 


Vjera kojom su bili ispunjeni djed Art i baka Lou, posebice kada su se suočavali s teškoćama, 
utjecala je na četiri naraštaja koji su uslijedili. Izravno je i duboko utjecala je na njihovog sina 
(moga oca) i na moju majku, kada je jedina kćer mojih roditelja, njihovo najmlađe dijete, umrla 
zbog komplikacija na porođaju. U 34. godini života umrla je 10 dana nakon porođaja, 
ostavljajući četvoro djece u dobi od 10 dana do 8 godina. Uz primjer koji su vidjeli u 
prethodnom naraštaju, moji su se roditelji - bez oklijevanja - okrenuli Gospodinu za utjehu. 


Diljem svijeta i među članovima Crkve ima mnogo radosti i mnogo boli. Oboje su dio nauma. 
Bez jednoga ne možemo poznavati drugo. Izjave »Ljudi jesu da bi radost imali« (2. Nefi 2:25) 1 
»Jer svakako mora biti oprečnosti u svemu« (2 Nephi 2:11) nisu kontradiktorne, već 
komplementarne. Opisujući kako se osjećao kada se okrenuo Gospodinu, Alma Mlađi je rekao: 
»Duša mi se ispuni radošću tako silnom kakva bijaše i moja bol« (Alma 36:20). 


Neki su nadvladani velikim problemima, drugi dopuštaju da mali problemi postanu veliki. 
Symonds Ryder bio je vođa Campbellovaca koji je čuo o Crkvi i sastao se s Josephom Smithom. 
Potaknut tim iskustvom priključio se Crkvi u lipnju 1831. Odmah nakon toga bio je zaređen za 
starješinu i pozvan služiti misiju. Međutim, u pozivnom pismu Prvog predsjedništva i službenom 
ovlaštenju za propovijedanje njegovo je ime bilo pogrešno napisano... u jednom slovu. Njegovo 
je prezime bilo napisano R-1-d-e-r, ane R-y-d-e-r kako je bilo ispravno. To je uzrokovalo da 
propituje svoj poziv 1 osobe koje su mu ga uputile. Odlučio je ne ići na misiju i otpao je, što je 
uskoro dovelo do mržnje i intenzivnog suprotstavljanja Josephu i Crkvi. U ožujku 1832. kada je 
bijesna rulja Josepha Smitha i Sidneyja Rigdona tijekom noći izvukla iz kuće te ih prekrila 
katranom i perjem, začuo se glas: »Symonds, Symonds, gdje je kanta s katranom?« (History of 
the Church, 1:262-263). U manje od deset mjeseci Symonds Ryder se preobrazio od žarkog 
obraćenika u vođu rulje, s duhovnim padom koji je počeo uvredom zbog krivo napisanog imena... 
u jednom slovu. Bez obzira na veličinu pitanja, kako ćemo odgovoriti može odrediti tijek našeg 
života. 


Prorok Joseph Smith dao nam je uzorak kako se nositi s osobnom tragedijom i protivljenjem. U 
nehumanim uvjetima zatvora Liberty objavljena mu je sljedeća božanska uputa (što je, dijelom, 
bio opis Josephovog života do te točke i rano upozorenje): Ako će ti se »bezumnici... 
podsmjehivati... Ako si pozvan da prođeš kroz nevolju... ako neprijatelji tvoji navaljuju na tebe... 
i budeš li u jamu bačen, ili u ruke ubojica... a sva se počela slože da ti put prepriječe, a vrhu 

svega, i same ralje paklenske razvale li širom ždrijelo da te prožderu, znaj, sine moj, sve će to 
tebi iskustvo pružiti i bit će za dobro tvoje« (NiS 122:1, 5-7). Zatim duboka izjava: »Sin se 
Covječji spusti ispod svega toga. Zar si ti veći od njega?« (stih 8). Nakon toga su slijedili jasna 
uputa i velika obećanja. »Drži se, dakle, puta svojega... Ne boj se onoga što čovjek može učiniti, 
jer Bog će biti s tobom u vijeke vjekova« (stih 9). 


Tijekom godina koje su uslijedile Joseph Smith je nastavio pravedno živjeti i trpjeti život pun 
nedaća. Iznio je svoje viđenje ispunjeno vjerom: »A gledom na pogibli kroz koje sam pozvan 
prolaziti, izgledaju mi one posve neznatnima... No, ipak, vičan sam plivati u dubokoj vodi... ja 
osjećam... da se u nevolji proslavljam, jer... Bog [me]... izbavljao... iz svih njih, a izbavljat će me 
i odsele ubuduće« (NiS 127:2). Josephova pouzdanost u prevladavanju stalnog protivljenja 
temelji se na njegovoj sposobnosti da se neprestano okreće Gospodinu. 


Ako smatrate da vam je nanesena nepravda - od strane bilo koga (člana obitelji, prijatelja, drugog 
člana Crkve, crkvenog vođe, poslovnog suradnika) - ili bilo čega (smrti voljene osobe, 
zdravstvenih problema, financijskog preokreta, zlostavljanja, ovisnosti), nosite se s tim pitanjem 
izravno i svom snagom koju imate. »Drži[te] se, dakle, puta svojega« (NiS 122:9); odustajanje 
nije opcija. I bez odgađanja, okrenite se Gospodinu. Primijenite svu vjeru koju imate u njega. 
Dopustite mu da s vama podijeli vaše breme. Omogućite njegovoj milosti da vam olakša teret. 
Obećano nam je da nećemo »trp[jeti] nikakvih nevolja, već [će nas] samo... prožim[ati] radost 
Kristova« (Alma 31:38). Nikad ne dopustite da vas zemaljska okolnost onemogući duhovno. 


U svojem najprimjerenijem činu, pomirenje je zahtijevalo da Isus siđe »u donje krajeve« (NiS 
88:6) i podnosi »boli svih ljudi« (2. Nefi 9:21). Tako shvaćamo da pomirenje ima širu namjenu 
nego samo omogućiti način prevladavanja grijeha. Ovaj najveći od svih zemaljskih postignuća 
daje Spasitelju snage ispuniti ovo obećanje: »Okrenete li se Gospodu s cjelovitom namjerom 
srca, i oslonite li na nj uzdanje svoje, i budete li mu služili svom pomnjom duha, učinite li to, on 
će vas... izbaviti iz sužanjstva« (Mosija 7:33). 


Dok slavimo ovo uskršnje jutro, okrenimo se Gospodinu, našoj »sjajn[0]] zvijezdli] Danic[1]« 
(Otkrivenje 22:16). Svjedočim da će on zauvijek biti svjetlo na našem putu, naša istina i naš 
život (vidi Ivan 14:6), u ime Isusa Krista. Amen. 


Da bi naša djeca mogla vidjeti lice Spasitelja 
sestra Cheryl C. Lant 
nedavno razriješena vrhovna predsjednica Male škole 


Naša je sveta odgovornost kao roditelj i vođa ovog naraštaja djece da ih dovedemo Spasitelju. 


Prije nekoliko godina podučavala sam skupinu vođa vrtića kako da održe kratku lekciju o 
evanđelju sasvim maloj djeci. Jedna od vođa držala je u krilu svog malog sina. Držala sam sliku 
Spasitelja u rukama i pokazujući kako govoriti djeci, počela sam govoriti o Isusu. Maleni dječak 

je skliznuo s majčinog krila, odgegao do mene, napeto pogledao u sliku i dotaknuo lice. U tom 
trenutku razgovora upitala sam: »Tko je to?« S osmjehom na licu dijete je odgovorilo: »Isus.« 


To dijete nije bio dovoljno staro da kaže i svoje ime, ali on je prepoznao sliku i znao je ime 
Spasitelja. Dok sam slušala ovaj mili odgovor, pomislila sam na riječi Spasitelja: »Uvijek tražite 
lice Gospodnje, da u strpljivosti zadobijete duše svoje i život vječni imadnete« (NiS 101:38). 


Što znači tražiti lice Spasitelja? Sigurno znači puno više nego samo prepoznati njegovu sliku. 
Kristov poziv da ga se traži je poziv da se spozna tko je on, što je učinio za nas i što je zatražio da 
mi napravimo. Doći Kristu i na kraju vidjeti njegovo lice dogodi se samo ako mu se približimo 
našom vjerom i djelima. Dogodi se kroz doživotno nastojanje da to postignemo. Kako ga, dakle, 
tražimo u ovom životu da bismo mogli vidjeti njegovo lice u sljedećem? 


U 3. Nefiju imamo priču o ljudima koji su uistinu vidjeli lice Spasitelja u ovom životu. I premda 
ga sada ne možemo vidjeti, možda možemo učiti iz njihovog iskustva. Nakon svoje smrti 
Spasitelj se pojavio tim ljudima, podučavao ih i blagoslovio ih. A zatim: »Naredi on da mu oni 
donesu dječicu svoju« (3. Nefi 17:11). 


Naša je sveta odgovornost kao roditelja i vođa ovog naraštaja djece dovesti ih Spasitelju kako bi 
mogli vidjeti njegovo lice kao i lice našeg Oca na Nebesima. Kada to činimo , dovodimo i sebe. 


Opet pitanje, kako to učiniti, osobito u svijetu koji je pun prepreka? U 3. Nefiju roditelji su 
voljeli Gospodina. Oni su bili vjernici. Vjerovali su u čudesa koja je Isus izveo. Voljeli su svoju 
djecu. Okupili su ih da čuju riječi Gospodina i poslušali su njegovu zapovijed da dovedu djecu k 
njemu. 


Nakon što su doveli djecu, Krist je zatražio od roditelja da kleknu. Onda je za njih napravio ono 
što je napravio za sve nas. Molio se za njih Ocu i rečeno je da je molitva bila »tako velebna i 
čudesna« da je riječi ne mogu opisati (3. Nefi 17:16). Dolaskom Spasitelju i prihvaćanjem 
njegovog pomirenja ti su roditelji bili ojačani kako bi učinili sve što je potrebno da »donesu« 
svoju djecu. 


Nešto drugo što je Krist zamolio da ti roditelji učine nalazi se u 3. Nefiju 22:13: »Svi će ti sinovi 
Jahvini biti učenici, i velika će biti sreća djece tvoje.« 


I tako, slijedeći vlastito iskustvo sa Spasiteljem, ti su roditelji Nefijci podučavali svoju djecu o 
njemu. Podučavali su ih da vole Gospodina. Podučavali su ih o njegovom evanđelju. 
Podučavali su ih kako živjeti to evanđelje. Podučavali su ih tako dobro da su živjeli pravedno i u 
miru u toj zemlji tijekom 200 godina (vidi 4. Nefi 1:1-22). 


Sada, zamolit ću vas da pogledate oko sebe one koje volite. To je ono što je najvažnije - naše 
obitelji. Posve sam sigurna kako više od svega želite da ta obitelj bude vječno vaša. Priča iz 3. 
Nefija može nam pomoći da dovedemo našu djecu k njemu jer nam daje obrazac koji možemo 
slijediti. Prvo, moramo voljeti Gospodina svim svojim srcem i moramo voljeti našu djecu. 
Drugo, moramo im postati dostojan primjer stalnim traženjem Gospodina i nastojanjem da 

živimo prema evanđelju. Treće, moramo podučavati našu djecu o evanđelju i kako živjeti 
njegova naučavanja. 


Praćenje ovog obrasca dovođenja djece Spasitelju je proces. Pogledajmo ponovno obrazac. Prvo 
moramo naučiti kako voljeti Gospodina i naše obitelji. To zahtijeva vrijeme, iskustvo i vjeru. 
Zahtijeva nesebično služenje. Tada, ako smo ispunjeni ljubavlju Gospodina, možemo voljeti. 

On može plakati nad onim što činimo, ali on nas voli i uvijek je tu da nam pomogne. Tako 
moramo naučiti voljeti našu djecu. 


Drugo, moramo postati dostojan primjer. To je također proces. Ako želimo da naša djeca dođu 
Kristu kako bi mogla vidjeti njegovo lice, važno je da ga i mi nastojimo vidjeti. Moramo znati 
put kako bismo im ga mogli pokazati. Moramo srediti vlastite živote kako bi se djeca mogla 
ugledati na nas i slijediti nas. Možemo se upitati: »Što moja djeca vide kada me pogledaju u 
lice? Vide li sliku Spasitelja na mom licu zbog načina kako živim svoj život?« 


Zapamtite, nitko od nas neće biti savršeni primjer svojoj djeci, no svi mi možemo postati dostojni 
roditelji i vođe. Naše nastojanje da budemo dostojni primjer je samo po sebi. Možda ćemo 
ponekad osjećati kao da ne uspijevamo, no trebamo i dalje pokušavati. S Gospodinom i kroz 
njega, možemo biti ojačani da postanemo ono što trebamo biti. Možemo učiniti ono što trebamo 
učiniti. 


I treće, imamo proces dovođenja naše djece Spasitelju učeći ih o istinama evanđelja iz Svetih 
pisama i riječi proroka, i pomažući im da osjećaju i prepoznaju prisustvo Duha. Čak i vrlo mala 
djeca mogu razumjeti i prihvatiti stvari koje imaju vječnu prirodu. Ona vole Sveta pisma i vole 
proroka. Ona intuitivno žele biti dobra. Mi smo ti koji trebamo održati otvorenom tu vezu s 
nebesima. Mi smo ti koji ih trebamo zaštititi od utjecaja koji ih odvlače od Duha. Možemo 
pronaći pomoć i upute u Svetim pismima. Poslije možemo podučavati našu djecu da tamo sami 
pronađu svoje odgovore. Možemo našu djecu podučavati o ispravnim načelima i pomoći im 
primijeniti ta načela u životu. Možemo ih usmjeriti prema Duhu, tako da oni mogu dobiti svoje 
vlastito svjedočanstvo o istinama koje uče. Možemo im pomoći da pronađu radost u življenju 
evanđelja. To će izgraditi čvrst temelj vjere i poslušnosti u njihovom životu koji će ih ojačati. 


No sve ovo nije lako. Priča o Nefijcima kaže da su te obitelji imale 200 godina mira. No to je 
sigurno zahtijevalo velik trud. Potrebno je puno rada i strpljivosti i vjere, no ništa nije važnije ili 
vrednije od toga. A Gospodin će nam pomoći, jer on voli ovu djecu čak 1 više od nas. Voli ih i 
blagoslovit će ih. 


Sjetit ćete se da je on blagoslovio Nefijsku djecu, pojedinačno, i moleći se za njih (vidi 3. Nefi 
17:14-17,21). Zatim, »on progovori mnoštvu i kaza im: Pogledajte mališane svoje. 


I kako oni gledahu, upraviše oči prema nebu, i vidješe nebesa otvorena, i vidješe anđele kako 
silaze s neba kao da su posred ognja. I oni silažahu i opkoliše one mališane, a oni bijahu okruženi 
ognjem. I anđeli im posluživahu« (3. Nefi 17:23-24). 


Kako naša djeca mogu danas doživjeti takve blagoslove? Starješina M. Russell Ballard je rekao: 
»Jasno je da je onima od nas kojima su povjerena dragocjena djeca dano sveto, plemenito 

upravništvo, jer smo mi ti koje je Bog odredio da okružimo današnju djecu ljubavlju te ognjem 
vjere i razumijevanjem toga tko su« (»Behold Your Little Ones«, Tambuli, listopad 1994, 40). 


Braćo i sestre, mi smo anđeli koje je Nebeski Otac poslao danas da blagoslove djecu, i možemo 
im pomoći da jednog dana vide lice Spasitelja dok ih podučavamo o načelima evanđelja i 
ispunjavamo svoje domove radošću življenja tih načela. Zajedno ga možemo upoznati. Možemo 
osjetiti njegovu ljubav i blagoslove. I kroz njega se možemo vratiti u nazočnost Oca. To činimo 
kada smo spremni biti poslušni, vjerni i marljivi dok slijedimo njegova učenja. 


»Zaista, ovako govori Gospod, dogodit će se: Svatko tko se okani grijeha svojih i dođe k meni, i 
ime moje prizove, i posluša glas moj, i obdržava zapovijedi moje, moje će lice vidjeti i znati da 
sam to ja« (NiS 93:1). 


Braćo i sestre, znam da Bog živi, da je Isus Krist njegov Sin, naš Spasitelj i Otkupitelj. On nas je 
pozvao da dođemo k njemu i zapovjedio nam je da dovedemo našu djecu kako bismo zajedno 
mogli vidjeti njegovo lice 1 živjeti vječno s njim 1 s našim Ocem na Nebu. Moja je molitva da svi 
možemo raditi kako bismo primili ovaj veliki blagoslov, u ime Isusa Krista. Amen. 


Mi slijedimo Isusa Krista 
starješina Quentin L. Cook 
iz Zbora dvanaestorice apostola 


Radujemo se u svemu što je Spasitelj učinio za nas. On je omogućio svakome od nas da 
zadobijemo spasenje i uzvišenje. 


Značajna je odgovornost na uskršnju nedjelju govoriti svecima posljednjih dana iz cijelog svijeta 
koji ljube našeg Gospodina i Spasitelja, Isusa Krista. Ovo jutro slavimo njegovu pobjedu na 
smrću. Njegujemo svoje razumijevanje te osjećamo iskrenu zahvalnost za Spasiteljevu 
dobrovoljnu pomirbenu žrtvu za nas. Njegovo prepuštanje volji njegova Oca ostvarilo je 
uzvišenu pobjedu nad smrću te je nadmoćan događaj u povijesti čovječanstva. Cijenim ovu 
priliku što vam mogu govoriti o slijeđenju Spasitelja. 


Posljednja dva dana Spasiteljevog smrtnog poslanja prije njegovog raspeća duboko su važna i na 
neke načine nepojmljiva. Toliko toga što je ključno za našu vječnu sudbinu dogodilo se u 
četvrtak i zatim u petak, dan kada je Krist razapet. Posljednja večera, pashalna večera, 
»uspostavljeni spomen Izraelovog izbavljenja iz ropstva«, započela je u četvrtak navečer.' Na 
posljednjoj večeri uvedene su uredbe i nauci od velikog značaja. Spomenut ću samo tri. Prvo, 
Spasitelj je uveo uredbu sakramenta. Uzeo je kruh, pomolio se za njega i podijelio ga svojim 
učenicima rekavši: »Ovo je tijelo moje, koje se za vas daje. Ovo činite na moju uspomenu!«“ Na 
taj je način uspostavio sakrament. Drugo, snažno je istaknuo nauke o ljubavi kao značajnom 
načelu. Naučavao je: »Ako imadnete ljubavi jedan prema drugome, po tom će svi upoznati da ste 

moji učenici«.? Treće, kroz Kristovo posredovanje ili usmjerenje »Duh Sveti bi obećan 
apostolima« kao drugi tješitelj.“ 


Spasitelj je potom ostvario pomirenje. Preuzeo je na sebe »breme grijeha čovječanstva« i »užase 
koje je Sotona... mogao nanijeti«.* U tom je postupku prošao kroz suđenja zavijena nepoštenjem 
te strašne i tragične događaje koji su doveli do njegovog raspeća. To je naposljetku doseglo 
vrhunac u Kristovom pobjedonosnom uskrsnuću na uskršnju nedjelju. Krist je ispunio svoje 
sveto poslanje kao Spasitelj i Otkupitelj. Uskrsnut ćemo od smrti, a naši će duhovi biti sjedinjeni 
s našim tijelima. Na temelju osobne dostojnosti možemo kroz njegovu milost imati 
veličanstvenu priliku ponovnog ulaska u Božju nazočnost.“ 


Govoreći o uskršnjim događajima, prorok Joseph Smith je rekao: »Temeljna načela naše religije 
su svjedočanstvo apostola i proroka o Isusu Kristu, da je umro, bio pokopan, ponovno ustao treći 
dan i bio uznesen na nebo; i sve drugo što se odnosi na našu religiju samo je dodatak tome.«" 


Dok se radujemo u uzvišenoj značajnosti Getsemanije i Kalvarije, naša usredotočenost uvijek je 
bila na uskrslom Gospodinu. Frederic Farrar, engleski teolog i vjernik, posvjedočio je da je rani 
naraštaj vjernika u prvotnoj kršćanskoj Crkvi slavio Spasitelja kao »uskrslog, vječnog, 
proslavljenog Krista«, te su »razmišljali o njemu, ne kao na križu, već kao na prijestolju«.Š 
Predsjednik Gordon B. Hinckley je naučavao kako je naša poruka svijetu da on živi! Simbol 
Krista za svece posljednjih dana pronaći će se u smislenom izrazu naše vjere i načinu na koji 
živimo njegovo evanđelje. 


Dok razmišljamo što danas znači biti kršćanin, razmislite o tome što će naš put sljedbeništva 
zahtijevati od nas. Predlažem da razmišljamo o tome što je Spasitelj činio ta posljednja dva dana 
svojeg smrtnog života te da to na odgovarajući način oponašamo. 


Prvo, razmotrite Spasiteljevo uspostavljane sakramenta. Spasitelj je znao što ga je upravo trebalo 
snaći. Njegovo sveto, pomirbeno poslanje koje je počelo s ratom na nebu u predzemaljskom 
životu upravo se trebalo odviti te večeri i narednog dana. Ipak, uz tužbe njegovih protivnika 
neposredno pred njim, ne postoji niti najmanji dokaz njegovog pripremanja obrane protiv 
neistinitih optužbi. Spasitelj je umjesto toga predstavio svete uredbe sakramenta svojim 
učenicima. Dok razmišljam o tom svečanom događaju moji su osjećaji duboko dirnuti. 
Sakramentalni sastanak je najsvetiji od svih sastanaka u Crkvi. Nakon njegovog uskrsnuća 
Spasitelj je ustanovio sakrament među Nefijcima.'" Želimo li biti njegovi učenici i odani članovi 
njegove Crkve, moramo se prisjećati uredbe sakramenta i poštovati ju. Ona omogućava svima 
nama da sa skršenim srcem i raskajanim duhom izrazimo svoju voljnost da slijedimo Spasitelja, 
pokajemo se i postanemo sveci kroz Kristovo pomirenje.'' Sakrament nam također omogućava 
da svjedočimo Bogu kako ćemo se sjećati njegovog Sina i uvijek obdržavati njegove zapovijedi 
dok obnavljamo svoje krsne saveze. 1? To uvećava našu ljubav i zahvalnost i za Oca i za Sina. 


Spasitelj je naglasio ljubav i jedinstvo te je izjavio da ćemo mi biti znani kao njegovi sljedbenici 

ako imamo ljubavi jedni za druge. Suočen s pomirenjem koje je tada trebao izvesti, a koje je 

odredilo vječnost, to je zapovijed koja zahtijeva našu poslušnost. Svoju ljubav za Boga 

prikazujemo kada obdržavamo njegove zapovijedi i služimo njegovoj djeci. Mi ne razumijemo u 
LOSE 


potpunosti njegovo pomirenje, no možemo provesti svoj život pokušavajući biti brižniji i 
ljubazniji bez obzira na oprečnost s kojom se suočavamo. 


Spasiteljev zadatak njegovim učenicima da volje jedan drugoga te dramatičan i snažan način na 


prizora iz posljednjih dana njegovog smrtnog života. 


Nije podučavao jednostavnu lekciju iz etičkog ponašanja. Sin je Božji usrdno molio svoje 
apostole i sve učenike koji će doći nakon njih da se sjećaju i slijede ovo njegovo središnje 
naučavanje. Kako se odnosimo jedni prema drugima je mjera naše voljnosti da slijedimo Isusa 
Krista. 


Dok slušamo poruke ovog sabora bit ćemo dirnuti u svojim srcima i donijet ćemo odluke i 
obveze da budemo bolji. No, u ponedjeljak ujutro vratit ćemo se na posao, u školu, susjedstva i u 
svijet koji je u mnogim slučajevima pun meteža. Mnogi u ovom svijetu boje se 1 ljuti su jedni na 
druge. Iako shvaćamo ove osjećaje, trebamo biti pristojniji u svojim razgovorima i uljudni u 
svojim odnosima s drugima. To je posebice istina kada se ne slažemo. Spasitelj nas je 
podučavao da volimo čak i svoje neprijatelje. > Velika većina naših članova treba ovaj savjet. 
Ipak, postoje oni koji osjećaju da je davanje oduška svojoj osobnoj ljutnji ili duboko držanim 
mišljenjima važnije od ponašanja na način kako je Isus Krist živio 1 naučavao. Pozivam svakog 
od nas, zasebno, da prepoznamo kako je način na koji se ne slažemo prava mjera onoga tko mi 
jesmo i slijedimo li uistinu Spasitelja. Primjereno je ne slagati se, no nije primjereno da budemo 
neprijatni. Nasilje 1 vandalizam nisu odgovor na naše nesuglasice. Pokažemo li ljubav 1 

Spasiteljevo obećanje Apostolima o Duhu Svetome iznimno je značajno u uspostavljanju 
značajne uloge Duha Svetoga, trećeg člana božanstva. Duh Sveti je osoba od duha, Tješitelj koji 
svjedoči o Ocu i Sinu, objavljuje istinu o svemu, posvećuje one koji su se pokajali i koji su 
kršteni. Naziva ga se i Duhom Svetim obećanim, i kao takav on potvrđuje da su djela 
pravednosti, uredbe i savezi svakog od nas prihvatljivi Bogu.'“ Oni koji su zapečaćeni Svetim 
Duhom obećanim primaju sve što Otac ima. 


Živimo u bučnom, prijepornom svijetu gdje je moguće gledati ili slušati informacije, glazbu ili 
čiste gluposti gotovo svakog sata naše budnosti. Želimo li imati nadahnuće Duha Svetoga 
moramo pronaći vremena usporiti, razmišljati, moliti se i živjeti na način da smo dostojni 
primanja njegovih poticaja 1 djelovanja u skladu s njima. Izbjeći ćemo velike pogreške 
poslušamo li njegova upozorenja. Naša je povlastica kao članova primiti svjetlo i znanje od 
njega čak do savršenog dana.!* 


Pomirbene kušnje s kojima se Spasitelj suočio u Getsemaniji i na križu veliki su nam primjer. 
Suočio se s mentalnim, tjelesnim i duhovnim bolima koje ne možemo shvatiti. U Getsemanskom 
se vrtu molio svojem Ocu govoreći: »Oče moj! Ako je moguće, neka me mimoiđe ovaj kalež! Ali 
neka ne bude moja, nego tvoja volja.«'" Kao njegovi učenici, doći će vremena kada ćemo mi biti 
nepravedno kušani i protjerivani, nepošteno izrugivani, te ćemo se suočiti s vremenitim i 
duhovnim olujama veličine koja će nam se činiti nepodnosiva, i iskusit ćemo gorke kaleže za 
koje ćemo moliti da nas mimoiđu. Nitko nije izuzet od životnih oluja. 

Mi se pripremamo za Spasiteljev drugi dolazak. Sveta pisma su jasna kada kažu da nitko ne zna 
kada će se to dogoditi. Ona nam kažu da će u posljednjim danima među gorkim kaležima s 
kojima ćemo se suočiti biti »potresa zemlje na raznim mjestima«!* i »valova morskih što će 
preplavljivati preko međa svojih«.!? 


Razarajući potresi i tsunamiji nedavno su pogodili različita mjesta uključujući Čile, Haiti i 
pacifička otočja. Prije nekoliko tjedana predsjedavajući biskup H. David Burton, starješina Tad 
R. Callister i ja uspjeli smo se sastati sa svecima koji su izgubili članove svojih obitelji u 
tsunamiju koji je pogodio istočnu stranu Samoe prošloga rujna. Kapela je bila puna i bio je to 
sastanak pun emocija. Uspjeli smo uvjeriti ove izabrane članove da će oni zbog pomirenja Isusa 
Krista moći biti sjedinjeni sa svojim voljenima koje su izgubili. 


Predsjednik okola, Sonny Purcell, vozio se u svojem autu kada je vidio ogroman val kako dolazi 
s otvorenog mora. Zatrubio je i zaustavio djecu na cesti koja su išla u školu te ih upozorio da 
otrče na uzvisinu i u sigurnost što brže mogu. Djeca su slijedila njegove upute. Mahnito je 
vozio, došao do svoje četverogodišnje kćerke, stavio je u auto i pokušao doći do svoje majke. 
Prije negoli je uspio stići do nje, vodeni zid je podignuo njegov auto i odbacio ga preko 91 metar 
gdje ga je nabio na stablo. Popeo se i pobrinuo da njegova kćer bude na sigurnom na vrhu auta, a 
zatim je otplivao do svoje majke koja se držala za granu drugog stabla blizu njihove kuće. Uz 
velike je napore otplivao s njom do auta na sigurno. Mnogi nisu bili toliko sretni. Nisu imali 
vremena popeti se na uzvisinu i na sigurno. Mnogi su izgubili život, posebice mladi 1 stariji. 


Samoanskim obiteljima rekli smo da su članovi iz cijelog svijeta izrazili svoju ljubav 1 brigu za 
njih, te da su se molili za njih i donirali svoje posne prihode i humanitarnu pomoć za članove kao 
i za njihove susjede. To je istina, i za članove i njihove susjede iz Čilea i s Haitija. To činimo jer 
slijedimo Isusa Krista. 


Kada smo se susreli s članovima sa Samoe, značajnost duhovnog penjanja na uzvisinu, življenja 
boljim životom i prianjanja uz spasonosne uredbe bila je obilato jasna. Spasiteljev primjer 1 život 
podučavaju nas da izbjegavamo duhovno niske putove gdje svjetovno vlada. Dok sam se 
rukovao s članovima nakon našeg sastanka, jedna mi je sestra rekla da njezina obitelj nije bila u 
hramu, a da su izgubili kćer. U suzama mi je rekla da je njihov cilj sada pripremiti se za svete 
uredbe hrama kako bi mogli vječno biti zajedno. 


Dok sam razmišljao o tome što je ta sestra rekla i o trenutnom stanju svijeta, osjetio sam osjećaj 
žurnosti savjetovati svakog od vas da tražite uzvisinu, utočište i vječnu zaštitu hrama. 


Na uskršnju nedjelju, 3. travnja 1836, tjedan dana nakon posvete hrama u Kirtlandu, dvanestorica 
su posluživala sakrament Gospodinove večere članovima. Nakon sastanka, po završetku svečane 
i tihe molitve Spasitelj se ukazao u svojoj veličanstvenosti proroku Josephu Smithu i Oliveru 
Cowderyju, a preko Mojsija i obojice Ilija započeo obnovu dodatnih NE ključeva, 
uključujući svetu moć pečaćenja koja sjedinjuje obitelji kroz vječnost.“ 

Danas, na uskršnje jutro, radujemo se u svemu što je Spasitelj učinio za nas. On je omogućio 
svakome od nas da zadobijemo spasenje i uzvišenje. No mi, poput samoanske djece, moramo 
otrčati koliko brže možemo do uzvisine koju je on pružio za sigurnost i mir. 


Jedan od načina na koji to činimo je prijanjanjem uz naučavanja našeg živućeg proroka, 
predsjednika Thomasa S. Monsona. On je sjajan primjer osobe koja slijedi Spasitelja. 


Na ovo veličanstveno uskršnje jutro ispunjen sam dragocjenim riječima crkvene pjesme koju je 
napisala Eliza R. Snow, vjerna sluškinja obnove: 


Kako velik, veličanstven, slavan, 
Otkupa veliki plan, 

Gdje se pravda, ljubav i milost nađu, 
U božanskome skladu!?! 


Iznosim svoje apostolsko svjedočanstvo da Isus Krist jest Spasitelj i Otkupitelj svijeta. On je 
omogućio stazu do istinske sreće. O tome svjedočim u ime Isusa Krista. Amen. 

8. Frederic W. Farrar, The Life of Lives - Further Studies in the Life of Christ (1900), str. 209. 


9. Vidi Gordon B. Hinckley, »This Glorious Easter Morn«, Ensign, svibanj 1996, 65-67; »The 
Symbol of Our Faith«, Liahona, travanj 2005, 2-6. 

. Vidi 3. Nefi 18:1-11 

. Vidi Mosija 3:19 

. Vidi Mosija 18:8-10; Nauk i savezi 20:37, 77-79. 

13. Vidi Matej 5:44 

14. Nauk i savezi 132:7 

15. Vidi Rimljanima 8:16-17; Efežanima 1:13-14; Nauk i savezi 76:51-60 
16. Vidi Nauk 1 savezi 50:24 

17. Matej 26:39 

18. Matej 24:7, Josip Smith 1:29 

19. Nauk i savezi 88:90 

20. Vidi Nauk i savezi 110 

21. »How Great the Wisdom and the Love«, Hymns, br. 195. 

Uskrsnuo je! 
predsjednik Thomas S. Monson 


Prazna grobnica toga prvog uskršnjeg jutra bila je odgovor na Jobovo pitanje: »Kad umre čovjek, 
zar uskrsnut može?« 


Ovo je bilo značajno zasjedanje. U ime svih koji su do sada sudjelovali riječju ili glazbom, kao 
predsjednik Crkve želio bih vam reći u ovom trenutku samo dvije riječi, poznate kao dvije 
najvažnije riječi u engleskom jeziku. Sestri Cheryl Lant i njezinim savjetnicima, zboru, 
glazbenicima, govornicima, te riječi su: »Hvala«. 


Prije mnogo godina dok sam bio u Londonu u Engleskoj posjetio sam poznatu umjetničku 
galeriju Tate. Djela Gainsborougha, Rembrandta, Constablea i drugih priznatih umjetnika bila su 
izložena u prostoriji za prostorijom. Divio sam se ljepoti i prepoznao vještinu koja je bila 
potrebna za stvaranje ovih remek djela. Međutim, smještena u tihom uglu trećeg kata bila je slika 
koja je ne samo privukla moju pažnju već je i dirnula moje srce. Umjetnik, Frank Bramley, 
naslikao je skromnu kolibu nasuprot vjetrom udaranog mora. Dvije žene, majka i žena odsutnog 
ribara, gledale su i očekivale njegov povratak cijele noći. Noć je bila prošla, i spoznaja se utisnula 
da je izgubljen na moru 1 da se neće vratiti. Klečeći pored svoje svekrve, glave uronjene u krilo 
starije žene, mlada je žena plakala u očaju. Dogorjela svijeća na izbočini prozora govorila je o 
uzaludnom bdijenju. 


Osjetio sam bol mlade žene, njezinu tugu. Proganjajuće živopisan natpis koji je umjetnik dao 
svojem djelu pričao je tragičnu priču. Pisalo je: Beznadna zora. 


O, kako je mlada žena čeznula za utjehom, ili čak stvarnošću, »Requiema« Roberta Louisa 
Stevensona: 


Kući je mornar, kući s mora, 
. r. 1 
A lovac je kući s brda. 


Među svim činjenicama smrtnosti nijedna nije tako sigurna kao njezin kraj. Smrt dolazi svima, 
ona je naše »univerzalno nasljeđe, može tražiti svoje žrtve u djetinjstvu ili mladosti; [može 
pohoditi] u naponu života; ili njezin poziv može biti odgođen dok se snjegovi starosti ne skupe 
na... glavi; može se dogoditi kao rezultat nesreće ili bolesti... ili... na prirodan način; ali mora 
doći.«* Ona neizbježno predstavlja bolan gubitak povezanosti, te posebno kod mladih strašan 
udarac neostvarenim snovima, neispunjenim željama i skršenim nadama. 


Koje smrtno biće, suočeno s gubitkom voljene osobe, ili dok samo stoji na pragu vječnosti, nije 
razmišljalo o tome što leži iza zastora koji odvaja vidljivo od nevidljivoga? 


Prije mnogo stoljeća čovjek Job - tako dugoročno blagoslovljen svakim materijalnim darom, 
našavši se, međutim, pogođen svim što se može dogoditi ljudskom biću - sjeo je sa svojim 
prijateljima i postavio bezvremeno, vječno pitanje: »Jer kad umre čovjek, zar uskrsnut može?«? 
Job je izgovorio ono o čemu su svaki živući čovjek ili žena razmišljali. 


= 00k 


Ovoga čudesnog uskršnjeg jutra želio bih razmotriti Jobovo pitanje: »Jer kad umre čovjek, zar 
uskrsnut može?« i dati odgovor koji ne dolazi samo iz dubokog razmišljanja, već i iz objavljene 
riječi Božje. Počinjem s osnovama. 


Ako postoji nacrt u ovome svijetu u kojem živimo, mora postojati i onaj koji ga je osmislio. Tko 
može promatrati mnoga čudesa u svemiru, a ne vjerovati da postoji nacrt za cijeli ljudski rod? 
Tko može sumnjati u postojanje onoga tko ga je osmislio? 


U knjizi Postanka učimo da je Veliki Stvoritelj stvorio nebo i zemlju: »Zemlja bijaše pusta i 
prazna; tama se prostirala nad bezdanom.« 


»Neka bude svjetlost«, rekao je Veliki Stvoritelj, »i bi svjetlost«. Stvorio je nebeski svod. 
Odvojio je zemlju od voda i rekao: »Neka proklija zemlja zelenilom ... stablima plodonosnim 
koja, svako prema svojoj vrsti, na zemlji donose plod što u sebi nosi svoje sjeme.« 


Dva je svjetla stvorio — sunce i mjesec. Zvijezde su došle njegovim naumom. Prizvao je živa 
stvorenja u vodi i ptice da lete iznad zemlje. I tako je bilo. Stvorio je stoku, zvijeri i gmizavce. 
Nacrt je bio gotovo potpun. 


Na kraju svega, stvorio je čovjeka na svoju sliku — muško i žensko — da vlada nad svim živim 
stvorovima. 


Samo je čovjek primio razum — mozak, um i dušu. Samo je čovjek, s tim odlikama, imao 
sposobnost za vjeru i nadu, za nadahnuće 1 želje. 


Tko može uvjerljivo tvrditi da čovjek, najplemenitije djelo Velikog Stvoritelja, s vlašću nad svim 
živim stvorovima, s mozgom i voljom, s umom i dušom, s razumom i božanskom naravi, treba 
završiti kada duh napusti svoj zemaljski hram? 


Da bismo razumjeli značenje smrti, moramo cijeniti svrhu života. Blijedo svjetlo vjere mora 
popustiti pred podnevnim suncem objave, po kojoj znamo da smo živjeli prije našeg rođenja u 
smrtnost. U našem predsmrtničkom stanju bili smo bez sumnje među sinovima i kćerima Boga 
koji su klicali od radosti radi prilike dolaska u ovo teško, ali ipak potrebno smrtno postojanje.> 
Znali smo da je naša svrha steći fizičko tijelo, prevladati iskušenja i dokazati da ćemo obdržavati 
zapovijedi Božje. Naš je Otac znao da ćemo zbog prirode smrtnosti biti iskušani, da ćemo 
griješiti 1 padati. Kako bismo mogli imati priliku za uspjeh, on je pribavio Spasitelja koji će 
trpjeti 1 umrijeti za nas. Ne samo da je on trebao pomiriti za naše grijehe, već je kao dio tog 
pomirenja trebao prevladati fizičku smrt kojoj ćemo biti podložni zbog Pada Adamova. 


Tako se prije više od 2000 godina Krist, naš Spasitelj, rodio u smrtni život u štali u Betlehemu. 
Dugo pretkazivani Mesija je došao. 


Vrlo je malo zapisano o Isusovom djetinjstvu. Volim stih iz Luke: »A Isus je napredovao u 
mudrosti, rastu i milosti pred Bogom i ljudima.«* A u knjizi Djela postoji kratka rečenica o 


Spasitelju koja ima duboko značenje: »Prošao [je] čineći dobro.«" 

Krstio ga je Ivan u rijeci Jordan. Pozvao je dvanaestoricu apostola. Blagoslivljao je bolesne. 
Postigao je da hromi hodaju, slijepi vide, a gluhi da čuju. Čak je oživio mrtve. Podučavao je, 
svjedočio 1 dao savršen primjer koji možemo slijediti. 


A tad se smrtno poslanje Spasitelja svijeta približilo svršetku. Posljednja večera s njegovim 
apostolima bila je u gornjoj sobi. Pred njim su bili Getsemani i križ Kalvarije. 


Nijedan običan smrtnik ne može pojmiti punu važnost onoga što je Krist učinio za nas u 
Getsemaniju. On je sam kasnije opisao to iskustvo: »Trpljenje prouzroči da ja, kao Bog, najveći 
od svih uzdrhtim od bola, i da krvarim iz svake pore i da mi trpi tijelo i duh.«č 


Nakon agonije u Getsemaniju, sada iscrpljenog, uhvatile su ga grube, okrutne ruke i odvele ga 
pred Anu, Kajfu, Pilata i Heroda. Optuživali su ga i proklinjali. Opaki udarci nastavili su slabiti 
njegovo izmučeno tijelo. Krv je tekla niz njegovo lice kad je okrutna kruna načinjena od oštrog 
trnja bila silom stavljena na njegovu glavu, probadajući njegovo lice. A tad je još jednom bio 
odveden Pilatu, koji je popustio pred povicima bijesne gomile: »Razapni ga! Razapni gal? 


Bičevali su ga bičem na čije su mnogobrojne kožne trake bili pričvršćeni oštri komadi metala i 
kostiju. Podižući se nakon okrutnosti bičevanja, posrćućim korakom nosio je svoj križ sve dok 
više nije mogao i drugi je ponio teret za njega. 


Napokon, na brdu nazvanom Kalvarija, dok su bespomoćni sljedbenici gledali, njegovo je 
ranjeno tijelo bilo pribijeno na križ. Nemilosrdno su mu se rugali, proklinjali ga i ismijavali. A 
ipak je zavapio: »Oče, oprosti im, jer ne znaju što čine!«/" 


Bolni sati su prolazili dok je njegov život otjecao. S njegovih su sprženih usana došle riječi: 
»Oče, u ruke tvoje predajem duh svoj. To reče i — izdahnu.«'! 


Kad su ga spokojnost i utjeha milosrdne smrti oslobodili patnje smrtnosti, vratio se u nazočnost 
svog Oca. 


U posljednjem trenutku Učitelj se mogao vratiti natrag. Ali nije to učinio. Prošao je ispod svega, 
da bi mogao spasiti sve. Njegovo beživotno tijelo bilo je brzo ali nježno položeno u posuđenu 
grobnicu. 


Nijedne riječi u kršćanskim Svetim pismima ne znače mi više od onih koje je anđeo izgovorio 
uplakanoj Mariji Magdaleni i drugoj Mariji dok su one, prvoga dana u tjednu, prilazile grobnici 
da se pobrinu za tijelo svojeg Gospodina. Anđeo je rekao: 


»Zašto tražite živoga među mrtvima? 

On nije ovdje! Uskrsnuo jela? 

Naš je Spasitelj živio ponovno. Najčudesniji, najutješniji i najviše ohrabrujući od svih događaja u 
ljudskoj povijesti se dogodio - pobjeda nad smrću. Bol i patnja Getsemanija i Kalvarije bili su 


izbrisani. Spasenje ljudskog roda bilo je osigurano. Pad Adamov bio je popravljen. 

Prazna grobnica toga prvog uskršnjeg jutra bila je odgovor na Jobovo pitanje: »Kad umre čovjek, 
zar uskrsnut može?« Svima unutar dosega svoga glasa izjavljujem, kad čovjek umre, uskrsnut će. 
Mi znamo, jer imamo svjetlo obnovljene istine. 


»Budući da je po čovjeku došla smrt, po Čovjeku dolazi i uskrsnuće mrtvih. 
Jer kao što u Adamu svi umiru, tako će u Kristu svi oživjeti.« > 


Pročitao sam svjedočanstva onih koji su iskusili bol Kristovog raspeća i radost njegovog 
uskrsnuća, i vjerujem im. Pročitao sam svjedočanstva onih u Novom svijetu koje je posjetio isti 
uskrsnuli Gospodin, i vjerujem im. 


Vjerujem svjedočanstvu onoga koji je u ovoj rasporedbi govorio s Ocem i Sinom u šumarku koji 
se sada naziva svetim, i koji je dao svoj život, zapečativši to svjedočanstvo svojom krvlju. Izjavio 
IJE= 


»A sad, nakon mnogih svjedočanstava koja su o njemu dana, ovo svjedočanstvo, posljednje od 
svih, dajemo mi o njemu: Da on živi! 


Jer vidjesmo ga, i to zdesna Bogu. I čusmo glas gdje svjedoči da je on Jedinorođenac Očev.«!“ 


Tama smrti uvijek se može otjerati svjetlom obnovljene istine. »Ja sam uskrsnuće i život«, rekao 
je Učitelj." »Ostavljam vam mir; mir, i to svoj, dajem vam.«!* 


Tijekom godina čuo sam i pročitao svjedočanstva toliko brojna da ih se ne može izbrojati, koja su 
sa mnom podijelile osobe koje su svjedočile o stvarnosti uskrsnuća i koje su primile, u trenutku 
najveće potrebe, mir i utjehu što ih je Spasitelj obećao. 


Spomenut ću samo dio jednog takvog izvješća. Prije dva tjedna primio sam dirljivo pismo oca 
sedmero djece koji je pisao o svojoj obitelji, a posebno o svom sinu Jasonu koji se razbolio u 
jedanaestoj godini života. Tijekom sljedećih nekoliko godina Jasonova se bolest vraćala 
nekoliko puta. Ovaj je otac govorio o Jasonovom pozitivnom stavu i veseloj prirodi, unatoč 
njegovim zdravstvenim problemima. Jason je primio Aronovo svećeništvo u dobi od 12 godina 1 
»uvijek je spremno izvršavao svoje odgovornosti s izvrsnošću, bez obzira osjeća li se dobro ili 
ne.« Primio je svoju nagradu Eagle Scout u dobi od 14 godina. 


Prošlog ljeta, ubrzo nakon Jasonovog 15. rođendana, bio je još jednom primljen u bolnicu. 
Tijekom jednog od svojih posjeta Jasonu, njegov ga je otac našao zatvorenih očiju. Ne znajući 
spava li Jason ili je budan, počeo je mu je tiho govoriti. »Jason«, rekao je, »znam da si prošao 
mnogo toga u svom kratkom životu 1 da je tvoje trenutno stanje teško. Iako je pred tobom 
ogromna bitka, ne želim da ikada izgubiš svoju vjeru u Isusa Krista.« Rekao je da se iznenadio 
kad je Jason odmah otvorio svoje oči i rekao »Nikada!« jasnim, odlučnim glasom. Jason je tada 
zatvorio oči i nije rekao ništa više. 

Njegov je otac napisao: »Tom jednostavnom izjavom Jason je izrazio jedno od najsnažnijih, 
najčišćih svjedočanstava o Isusu Kristu koje sam ikada čuo. ... Kako se njegova izjava »Nikada!« 
usjekla u moju dušu toga dana, moje se srce ispunilo radošću što me Nebeski Otac blagoslovio da 
budem otac tako čudesnom i plemenitom dječaku ... Bio je [to] posljednji put što sam ga čuo 
kako iznosi svoje svjedočanstvo o Kristu.« 


Jako je njegova obitelj očekivala da će ovo biti samo još jedan rutinski boravak u bolnici, Jason je 
preminuo nakon manje od dva tjedna. Stariji brat i sestra služili su misiju u to vrijeme. Drugi 
brat, Kyle, upravo je bio primio poziv za misiju. Zapravo, poziv je došao ranije nego što se 
očekivalo, 1 5. kolovoza, samo tjedan dana prije Jasonove smrti, obitelj se okupila u njegovoj 
bolničkoj sobi tako da se Kyleov poziv za misiju može otvoriti tamo i da ga cijela obitelj može 
pročitati. 


U svom pismu meni ovaj je otac uključio fotografiju Jasona u njegovom bolničkom krevetu, dok 
je njegov stariji brat Kyle stajao pored kreveta, držeći svoj poziv na misiju. Ovaj je natpis bio 
ispod fotografije: »Zajedno pozvani služiti misiju — s obje strane zastora.« 


Jasonovi brat i sestra koji su već služili misiju poslali su predivna, utješna pisma kući da se 
pročitaju na Jasonovom sprovodu. Njegova sestra, koja služi u misiji Argentina Buenos Aires 
Zapad, kao dio svog pisma je napisala: »Znam da Isus Krist živi, i zato što on živi, svi ćemo mi, 
uključujući našeg voljenog Jasona, također živjeti ponovno... Možemo primiti utjehu u sigurnoj 
spoznaji koju imamo da smo zapečaćeni zajedno kao vječna obitelj... Budemo li se trudili što 
bolje možemo biti poslušni i činiti bolje u ovom životu, vidjet ćemo [ga ponovno].« Nastavila je: 
»Stih koji već dugo volim sada ima novo značenje i važnost ... [Iz] Otkrivenja, poglavlje 21, stih 
4: O On će otrti svaku suzu s njihovih očiju. Smrti više neće biti; neće više biti ni tuge, ni jauka, 
ni boli, jer stari svijet prođe. L] « 


Moja voljena braćo i sestre, u trenutku naše najveće tuge možemo primiti duboki mir iz riječi 
anđela toga prvog uskršnjeg jutra: »On nije ovdje! Uskrsnuo je.« s: 


Uskrsnuo je! Uskrsnuo je! 
Proglašavajte to radosnim glasom. 
Slomio je trodnevnu tamnicu; 

Nek se cijela zemlja raduje. 

Smrt je osvojena, čovjek, je slobodan. 
Krist je odnio pobjedu!" 


Kao jedan od njegovih posebnih svjedoka na zemlji danas, ove proslavljene uskršnje nedjelje, 
izjavljujem da je ovo istina, u njegovo sveto ime - u ime Isusa Krista, našeg Spasitelja. Amen. 


NAPOMENE 
1. Robert Louis Stevenson, »Requiem« iz An Anthology of Modern Verse, uredio A. Methuen 
(1921), 208. 
2. James Talmage, Jesus the Christ, 3. izdanje (1916), 20. 
3. Job 14:14 
4. Vidi Postanak 1:1-27 

5. Vidi Job 38:7 

6. Luka 2:52 

7. Djela 10:38 

8. Nauk i savezi 19:18 

9. Luka 23:21 

10. Luka 23:34 

11. Luka 23:46 

12. Luka 24:5-6 

13. 1. Korinćanima 15:21-22 
14. Nauk i savezi 76:22-23 
15. Ivan 11:25 

16. Ivan 14:27 

17. Matej 28:6. 

18. »He Is Risen!« Hymns, br. 199. 


NEDJELJNO POSLIJEPODNEVNO ZASJEDANJE 


Naraštaji povezani u ljubavi 
starješina Russell M. Nelson 
iz Zbora dvanaestorice apostola 


Naša urođena čežnja za obiteljskim vezama ispunjava se kada smo povezani s našim precima 
kroz svete uredbe hrama. 


Pisma koja primamo u Božićno vrijeme iznova nas podsjećaju na drage prijatelje i rodbinu. Neke 
od tih poruka obogaćene su dragocjenim obiteljskim fotografijama. Evo jedne koja mi je uistinu 
privukla pažnju. 


Ovo je jedna od naših praunuka. Zovem ju »draga Ruby«. Ova me slika podsjetila na njezinu 
majku kada je bila njezinih godina. Iz svojeg sam arhiva izvukao ovu fotografiju majke »drage 
Ruby« - jedne od naših unuka. 


Snimak majke »drage Ruby« načinio sam prije nekih 29 godina. Njezine su oči još uvijek tako 
plave. 


Navrla su mi draga sjećanja od prije pola stoljeća, kada je baka »drage Ruby« - jedna od mojih 
kćerki - bila najnovija prinova naše obitelji. Ovo je jedna od njezinih fotografija kao bebe. Sada 
je brižna baka, a ja sam pradjed »drage Ruby«. (Neću vam pokazati svoju fotografiju kao bebe. 
To ne bi pomoglo.) Ove fotografije nagoviještaju ljubav koja povezuje naša četiri naraštaja. 


Kada razmišljam o ljubavi koju osjećam za svakog člana naše obitelji, donekle osjećam ljubav 
koju naš Nebeski Otac ima za svoju djecu. Iako su obitelji pod napadom diljem svijeta, Crkva 

« jaanja 


napori u obiteljskom rodoslovlju tek su dva dokaza o tome kako ( ova Crkva donosi nadu i pomoć 
svetoj instituciji obitelji. 


Naučavamo da j je Božja ljubav za njegovu djecu beskrajna. Bez obzira na rasu, narodnost ili 
spol, on voli sve. ! Tako j je od početka i tako će biti i dalje. On poziva sve da steknu vječno 
uzvišenje za svoje obitelji. Njegovo djelo i njegova slava su ostvarivati besmrtnost i život vječni 
- uzvišenje - njegove djece.“ »Da, Bog je tako ljubio svijet da je dao svog jedinorođenog Sina da 
ne pogine ni jedan koji u nj vjeruje, već da ima život vječni.« 


Pomirenje njegovog voljenog Sina omogućilo je ostvarenje oba cilja njegovog Oca. Bez 
pomirenja ne bi bilo besmrtnosti. Ne bi bilo povratka u nazočnost Oca, a obitelji se ne bi 
nastavljale nakon smrti. 


Zbog pomirenja, ove besprijekorne blagoslove može ostvariti svako Božje dijete koje je poslušno 
njegovim vječnim zakonima. Tijekom godina mnoga od njegove djece imali su pristup 
blagoslovima evanđelja, no mnogo više njih nije imalo taj pristup. Prije utemeljenja svijeta naš 
je Nebeski Otac ustanovio uredbe krštenja za one koji preminu bez spoznaje evanđelja.“ On voli i 
tu djecu. 


I za njih je također osigurao način po kojem mogu biti vječna obitelj. Svako ljudsko biće koje 
dođe na ovu zemlju plod je naraštaja roditelja. Imamo prirodnu čežnju da se povežemo s našim 
precima. Ova želja prebiva u našim srcima, bez obzira na dob. 


Razmislite o duhovnim vezama koje se stvaraju kada djevojka pomaže svojoj baki unijeti 
obiteljske podatke u računalo, ili kada mladić vidi ime svojeg pradjeda na popisu stanovništva. 
Kada se naša srca okrenu našim precima, nešto se promijeni u nama. Osjetimo se dijelom nečeg 
većeg od nas samih. Naša urođena čežnja za obiteljskim vezama ispunjava se kada smo povezani 
s našim precima kroz svete uredbe hrama. 


Zbog važnosti ovog djela, Crkva je izgradila hramove bliže ljudima,? a rad na obiteljskom 
rodoslovlju lakši je nego ikada prije. Metode pronalaska 1 pripreme imena za uredbe hrama 
također se poboljšavaju. Na saboru u listopadu 2005., predsjednik Gordon B. Hinckley je najavio 
uzbudljiv novi korak u obiteljskom rodoslovlju i hramskom radu. Rekao je: »Jedan od 
najzabrinjavajućih aspekata našeg hramskog djelovanja je da, dok imamo sve više i više hramova 
diljem zemlje, dolazi do dupliciranja truda u zastupničkom radu... Stoga smo već me vrijeme 
zaokupljeni vrlo teškim pothvatom... Rješenje leži u složenoj računalnoj tehnologiji. «6 


Od tada je dupliciranje ne samo smanjeno, već su postupci pojednostavljeni kako bi gotovo svaki 
član Crkve mogao sudjelovati u hramskom djelu i obiteljskom rodoslovlju. Prošli su dani kada 
su ovo sveto djelo vršili samo stručnjaci. Bez obzira na vašu situaciju, možete učiniti obiteljsko 
rodoslovlje dijelom vašeg života sada. Djeca u Maloj školi mogu narisati obiteljsko stablo. 
Mladi mogu sudjelovati u zastupničkim krštenjima. Oni također mogu pomoći starijim 
naraštajima raditi na računalima. Roditelji mogu prepričavati priče iz svojeg života svojem 

potomstvu. Dostojni odrasli članovi mogu obnašati hramske preporuke i vršiti hramske uredbe 
za vlastiti rod. 


Prorok Joseph Smith je rekao: »Najveća odgovornost koju je Bog položio na nas u ovom svijetu 
je istraživati svoje rodoslovlje. «' Nova tehnologija čini ispunjavanje ove odgovornosti lakšom 
nego ikada prije. Hramsko djelo i obitelj sko rodoslovlje sada su potpomognuti sustavom znanim 
kao »New FamilyShearch« program. * Ovaj program temeljen na radu preko interneta pomaže 
članovima pronaći njihove pretke, odrediti koje uredbe trebaju biti izvršene za njih 1 Pupenin 
njihova imena za hram. Može mu se pristupiti od doma, iz Centra za obiteljsko rodoslovlje, ili s 
bilo kojeg mjesta gdje je internet dostupan. Koraci koje treba slijediti su lagani.! " 


Prvo pronađete pojedince za koje želite vršiti hramsko djelo. 


Zatim ispišete Zahtjev za obiteljsku uredbu. Ovaj dokument sadrži podatke koji su neophodni u 
hramu i otklanja potrebu da nosite računalne diskete sa sobom. 


Sa Zahtjeva za obiteljsku uredbu ispisuju se kartice za uredbe u hramu. Nakon što je uredba 
izvršena zabilježi je se i unese u program New FamilySearch tog istog dana. 


Što je s vama koji nemate pristup računalu ili ne preferirate korištenje te tehnologije? Ne brinite! 
Idite korak po korak. Počnite od doma. Započnite s praznom kutijom za kartice, kao što je 
predložio predsjednik Boyd K. Packer.'! U tu kutiju stavite važne podatke o sebi i svojoj obitelji. 
Nadodajte podatke od drugih iz svoje obitelji. Zatim zatražite pomoć od svojeg savjetnika za 
obiteljsko rodoslovlje u odjelu ili ogranku. Sustav New FamilySearch omogućit će savjetniku da 
izvrši sve potrebne računalne funkcije za vas, uključujući pripremu imena za hram. Diljem 
svijeta služi oko 60.000 savjetnika. Jedan u vašem odjelu ili ogranku može vam biti od velike 
pomoći. 


Novi sustav FamilySearch mijenja dinamiku rada na obiteljskom rodoslovlju olakšavajući 
stvaranje jednog zajedničkog obiteljskog stabla. U prošlosti su ljudi radili zasebno, čuvajući 
vlastite obiteljske zapise. Često bi jedna osoba radila ne znajući što drugi članovi obitelji čine. 
Sada svaka osoba može nadodati podatak dok surađuje s drugima na razvoju njihovog obiteljskog 
stabla. 


lako je novi program FamilySearch ogroman korak prema naprijed, to je ipak samo korak. Još 
ima posla pred nama. Stoga što sustav omogućava pristup podacima podnijetim Crkvi tijekom 
mnogo desetljeća iz mnogih izvora, novi program FamilySearch može prikazati duplicirane 
unose ili pogreške koje prije nisu bile prepoznate. Ova je pogodnost posebice korisna za one 
kojima su preci rani pioniri. Duplikati i pogreške trebaju biti ispravljeni, a nitko to ne može 
učiniti bolje nego svaki pojedinac za svoju obitelj. 


Možete se osjetiti osujećenima dok rješavate te izazove. Molimo vas znajte da dobro razumijemo 
vaše brige. Crkva, pod nadahnutim vodstvom predsjednika Thomasa S. Monsona, marljivo radi 
kako bi vam pomogla riješiti te probleme. Zajedno nastojimo uspostaviti obiteljsko stablo za svu 
Božju djecu. To je ogroman poduhvat s ogromnim nagradama. 

Ovo je radosno djelo. Pogledajte ovu fotografiju novih obraćenika kako vrše hramsko djelo za 
vlastiti rod. Ovi dragi sveci su iz okola San Salvador EI Salvador Ilopango, a u posjetu su hramu 
Guatemala City po prvi puta. Drže svoje hramske kartice, a svaka od njih nosi ime preminulog 
rođaka za kojeg su oni izvršili zastupničko krštenje. 


Kako bi Crkveni napori na obiteljskom rodoslovlju bili uspješni, ključno je svećeničko 
usmjeravanje i vodstvo. Vođe podučavaju i svjedoče o nauku koji podupire ovo sveto djelo." 
Oni daju pozive i brinu se da su poduke dostupne.!? Gledaju na aktivnost u hramskom djelu i 
obiteljskom rodoslovlju kao na način da se uzdigne duh njihovog odjela, ojačaju duhovni korijeni 
novih obraćenika i blagoslove životi svih članova. 


Iako hramsko djelo i obiteljsko rodoslovlje imaju moć blagosloviti one s druge strane vela, imaju 
podjednaku moć blagosloviti žive. Imaju pročišćujući utjecaj na one koji su upušteni u njih. Oni 
doslovno pomažu uzvisiti njihove obitelji. 


Uzvišeni smo kada možemo boraviti zajedno s našom proširenom obitelji u nazočnosti 
Svemogućeg Boga. Prorok Joseph Smith je predvidio našu dužnost: »Blizu je veliki dan 
Gospodnji«, rekao je. »Dajmo, stoga, kao crkva i narod, i kao Sveci posljednjih dana, prinesimo 
Gospodu žrtvu u pravednosti, i prikažimo u svetom Hramu... knjigu što sadržava zapise o 
mrtvima našim koja će biti vrijedna da se u svemu prihvati.«'* 


Priprema tog zapisa je naša zasebna i kolektivna odgovornost. Dok radimo zajedno možemo ga 
učiniti vrijednim da ga Gospodin u svemu prihvati. Taj zapis omogućava da uredbe budu 
izvršene za naše preminule pretke i da ih oni prihvate ako tako odluče. Te uredbe mogu donijeti 
slobodu sužnjima s druge strane vela.!? 


Naša djeca, unuci, »draga Ruby« i svi naši praunuci povezani su u ljubavi. Također su povezani 
o E : ALO S. sade uI6 

u ljubavi s precima. Te veze, zakovane kroz svete uredbe, vode do uzvišenja naših obitelji. "Da 

se ovaj sveti cilj može ostvariti za svakog od nas moja je molitva, u ime Isusa Krista. Amen. 


NAPOMENE 

1. Vidi 1. Korinćanima 12:13; Galaćanima 3:28; 2. Nefi 26:33 

2. Vidi Mojsije 1:39 

3. Ivan 3:16 

4. Vidi Nauk i savezi 124:33 

5. Nedavno je predsjednik Thomas S. Monson rekao da 83 posto članova Crkve diljem svijeta 

sada žive unutar 320 kilometara od hrama (vidi »Welcome to Conference«, Liahona, studeni 
2009, 4.) 

6. Gordon B. Hinckley, »Opening Remarks«, Liahona, studeni 2005, 5-6. 

7. Teachings of Presidents of the Church: Joseph Smith (2007), 475. 

8. Trenutno dostupno na engleskom, španjolskom, portugalskom, francuskom, njemačkom, 

japanskom, kineskom i korejskom jeziku. 

9. Imamo više od 4.000 centara za obiteljsko rodoslovlje diljem svijeta. 

10. Imate li pristup računalu posjetite web-stranicu new.familysearch.org. Kako biste se prijavili 
po prvi puta, trebat ćete svoj članski broj i datum potvrde. Te podatke možete dobiti od 
svojeg zapisničara u odjelu ili ogranku. Jednom kada se prijavite u sustav možete provjeriti 

jesu li vaši preci u sustavu i koje hramske uredbe treba izvršiti. Možete pronaći pretke za 
koje sada ne znate i nadodati ih u svoje obiteljsko stablo. Otisnite Zahtjev za obiteljsku 
uredbu koji ćete ponijeti u hram i na taj način otvoriti put za vršenje neophodnih uredbi. 


11. Vidi Boyd K. Packer, »Your Family History: Getting Started«, Liahona, kolovoz 2003, 12- 
14. 

12. Pod vodstvom predsjedništva okola, jedan ili više zaduženih velikih vijećnika nadgledaju 
hramsko djelo i obiteljsko rodoslovlje u okolu. Na razini odjela ili ogranka, vođe grupe 
velikih svećenika ili predsjednik zbora starješina predvodi put. Dostupni su mnogi materijali 
u tiskanom obliku i putem interneta kako bi pomogli savjetnicima za obiteljsko rodoslovlje i 
svećeničkim vođama ispuniti njihove dužnosti. 

13. Među korisnim novim materijalima su: Member 's Guide to Temple and Family History Work 
(stavka br. 36795) i Instructor 's Guide (stavka br. 35804) te prateći DVD. Ovi vodiči mogu 
se preuzeti ili pogledati putem interneta na 1ds.org ili ih možete naručiti putem 
Distribucijskog centra. 

14. Nauk 1 savezi 128:24 

15. Vidi Izaija 61:1; Luka 4:18; Nauk i savezi 138:18, 31, 42 

16. Vidi Nauk i savezi 128:18 


Naša dužnost prema Bogu: Poslanje roditelja i vođa prema mladom naraštaju 
starješina Robert D. Hales 
iz Zbora dvanaestorice apostola 


Naša je neodložna dužnost pomoći mladima da razumiju evanđelje i povjeruju u njega na dubok, 
osoban način. 


Ovo poslijepodne želim ohrabriti roditelje i sve one koji su pozvani voditi mlade u ovom svijetu 1 
služiti im. Gospodin je objavio Josephu Smithu da imamo »neodložn[u] dužnost što je dugujemo 
svemu mladom naraštaju« (NiS 123:11). 


Tijekom svog života kao otac i djed razmišljao sam o pitanju koja je moja dužnost prema Bogu u 
odnosu na mlade? Iznio bih vam nešto od onoga što sam naučio kroz osobno razmišljanje i 
svjedočanstvo. 


Za sve nas izvršavanje dužnosti prema Bogu kao roditelja i vođa započinje vođenjem primjerom - 
dosljednim i marljivim življenjem načela evanđelja kod kuće. Za to su potrebne svakodnevna 
odlučnost i marljivost. 


Za mlade ne postoji zamjena za to kada vide kako se evanđelje živi u našem svakodnevnom 


životu. Mladi ratnici nisu se trebali pitati što njihovi roditelji vjeruju. Oni su rekli: »Ne 
sumnjamo da majke naše to znaju« (vidi Alma 56:47-48). Znaju li naša djeca ono što mi znamo? 

Imam unuka koji me jednom zamolio da odem s njim pogledati popularan, ali neprimjeren film. 
Rekao sam mu da nisam dovoljno star da gledam taj film. Bio je zbunjen sve dok mu baka nije 
objasnila da film ne odgovara mojoj dobi. »Shvaćam sada djede. Ti nikada nećeš biti dovoljno 

star da vidiš taj film, zar ne?« I bio je u pravu! 


Osim pokazivanja puta mladima primjerom, mi ih vodimo razumijevajući njihova srca i hodajući 
uz njih na stazi evanđelja. Kako bismo istinski razumjeli njihova srca, moramo učiniti više nego 
samo biti u istoj prostoriji ili odlaziti na iste obiteljske ili crkvene aktivnosti. Moramo planirati i 
koristiti trenutke podučavanja koji ostavljaju dubok i trajan dojam na njihov um i srce. 


Na primjer, crkveni vođe redovito planiraju svećeničke aktivnosti i izviđačka okupljanja i 
kampove — ali ostvaruju li te aktivnosti uvijek svoju najvažniju svrhu? Naučio sam da ono što 
čini svećeničku ili izviđačku aktivnost najznakovitijom za dječaka nije samo zadobivanje značke 
za zasluge, već i mogućnost da sjedne i razgovara s vođom koji se zanima za njega i njegov život. 


Slično tome, majke i očevi, dok vozite ili pratite djecu u školu ili na njihove razne aktivnosti, 
koristite li to vrijeme za razgovor s njima o njihovim nadama, snovima, strahovima 1 radostima? 
Izdvojite li vremena da biste učinili da iz ušiju izvade slušalice njihovih MP3 playera i drugih 
uređaja, kako bi vas mogli čuti i osjetiti vašu ljubav? Što više živim, to više prepoznajem da su 
trenuci podučavanja u mojoj mladosti, pogotovo oni koje su omogućili moji roditelji, oblikovali 
moj život i učinili me osobom kakva sam. 


Nije moguće precijeniti utjecaj roditelja koji razumiju srca svoje djece. Istraživanje pokazuje da 
tijekom najvažnijih prekretnica u životu - uključujući ona razdoblja kada je najvjerojatnije da će 
mladi odlutati od Crkve - najveći utjecaj ne dolazi iz razgovora s biskupom ili nekim drugim 
vođom, već iz redovitog, toplog, prijateljskog, brižnog druženja s roditeljima. 


S tim na umu, kada sjednemo za stol večerati, je li naša cijela obitelj prisutna? Sjećam se kako 
sam kao mladić tražio dozvolu da igram baseball tijekom večere. »Samo stavi moj obrok u 
pećnicu«, rekao sam majci. Ona je odgovorila: »Roberte, zaista želim da uzmeš pauzu, dođeš 
kući, budeš s obitelji za večeru, i onda možeš ići vani i igrati bejzbol dok ne padne mrak.« Sve 
nas je podučila da kad se radi o obiteljskim obrocima, nije hrana ono što hrani dušu, već 
obiteljsko druženje. Moja je majka podučavala da je najveća ljubav koju dajemo unutar našeg 
doma. 


Kako bi naše druženje s mladima doista dirnulo njihova srca, moramo obraćati pažnju na njih 
jednako kao što bismo obraćali pažnju na povjerljivog odraslog kolegu ili bliskog prijatelja. 
Najvažnije je da im postavljamo pitanja, pustimo im da govore, a onda da budemo spremni 
slušati - da, slušati i slušati, čak i pozorno slušati duhovnim ušima! Prije nekoliko godina čitao 
sam novine kad se jedan od mojih mladih unuka udobno smjestio do mene. Dok sam čitao, bio 
sam očaran slušajući njegov dragi glas kako brblja u pozadini. Zamislite moje iznenađenje kad 
se nekoliko trenutaka kasnije ugurao između mene i novina. Uzimajući moje lice u svoje ruke i 
pritisnuvši svoj nos uz moj upitao je: »Djede! Jesi tu?« 

Mama, tata, jeste li tu? Djede, bako, jeste li tu? Biti fu znači razumjeti srca naših mladih i 


njima. 


Nedavno sam čuo kako majka priča o tome kako je pomogla svojim prvim trima kćerima da 
dovrše zahtjeve programa Osobni napredak čineći ono što se očekivalo — bila je informirana i 
potpisivala je projekte. Tad je blago objasnila sa suzama u očima: »Nedavno sam radila sa 
svojom četvrtom kćerkom zapravo izvršavajući njezine projekte s njom. To je stvorilo svu 
razliku u našem životu i u našem odnosu. Ali o, kakvu tugu osjetim kada shvatim što sam 
izgubila ne čineći to s mojim ostalim trima kćerima.« Najtužnije izgovorene i napisane riječi su 
one koje kažu: »Moglo je biti!« 


Odrasli članovi Crkve trebaju razumjeti da zahtjevi programa Osobni napredak i Dužnost prema 
Bogu nisu samo dugi popisi stvari koje treba odraditi. To su osobni ciljevi koje svaki mladić i 
svaka djevojka postavlja kako bi im pomogli da postanu dostojni primiti hramske uredbe, služiti 
misiju, ući u vječni brak i uživati u uzvišenju. Ali neka se razumije: ako bi mladići i djevojke 
sami pokušali ostvariti ove ciljeve, to bi bio veliki gubitak i tragedija! 


Očevi, majke i vođe mladih, molimo vas da sudjelujete u programima Osobni napredak 1 Dužnost 
prema Bogu sa svojom djecom i mladima. Neće samo oni rasti, već će te 1 vi rasti. Išto je 
jednako važno, rast ćete zajedno u vezi vjere 1 prijateljstva koja će vam omogućiti da jačate jedni 
druge 1 ostanete na stazi evanđelja zauvijek, kako bi uistinu postali vječna obitelj. 


Jednako važan dio ispunjavanja naše roditeljske dužnosti prema Bogu je podučavanje naše djece 
evanđelju i njihovo pripremanje da potpuno sudjeluju u Spasiteljevoj obnovljenoj crkvi. Sjetite 
se lekcije o narodu kralja Benjamina. Kao rezultat njegovih učenja, mnogi od odraslih doživjeli 
su snažnu promjenu srca (vidi Mosija 5:2). Ali zatim se govori da »mnogi od mlađeg naraštaja 
ne mogaše razumjeti riječi kralja Benjamina, jer tad bijahu još malena djeca, dok on govoraše 
narodu svojemu. I oni ne vjerovahu. ... [ srca im bijahu otvrdnula« (Mosija 26:1, 3). 


Naša je neodložna dužnost pomoći mladima da razumiju evanđelje i povjeruju u njega na dubok, 
osoban način. Mi ih možemo podučiti da hodaju u svjetlu, ali to svjetlo ne može biti posuđeno. 
Moraju ga samo zaslužiti. Oni moraju steći vlastito svjetlo svjedočanstva izravno iz Izvora 
duhovnog svjetla - samoga Boga - molitvom, proučavanjem, razmišljanjem. Oni moraju 
razumjeti tko su 1 što Nebeski Otac želi da postanu. Kako im možemo pomoći? 


Kada održavamo kućnu obiteljsku večer, obiteljsko vijeće ili znakovit razgovor o evanđelju s 
našom djecom, imamo priliku pogledati u njihove oči i reći im da ih volimo i da ih Nebeski Otac 
voli. U ovim svetim okruženjima možemo im također pomoći da razumiju, duboko u svom srcu, 
tko su i kako su sretni što su došli na ovu zemlju i u naš dom te što sudjeluju u savezima koje 
smo sklopili u hramu da bismo bili vječna obitelj. U svakom druženju iznosimo, prikazujemo 
načela i blagoslove evanđelja. 


U ovim opasnim vremenima nije dovoljno da naši mladi samo znaju. Oni moraju činiti. Iskreno 
sudjelovanje u uredbama, zborovima i pomoćnim organizacijama, nadahnutim programima i 
izgrađujućim aktivnostima pomaže mladima da odjenu bojnu opremu Božju. Hoćemo li im mi 

pomoći odjenuti tu opremu tako da se oni mogu oduprijeti ognjenim strijelama protivnika? Kako 
bi istinski odabrali Gospodinov put, oni moraju upoznati njegov put. A kako bi istinski upoznali 
njegov put, mi ih moramo podučiti i voditi u djelovanju, u sudjelovanju i u činjenju. 


Najveće misionarsko djelo koje ćemo ikada učiniti bit će u našim domovima. Naši domovi, 
zborovi i razredi također su dio misionarskog polja. Naša djeca i unuci naši su najvažniji 
istraživači. 


Najveći rad na obiteljskom rodoslovlju koji ćemo učiniti bit će u našim domovima. To je 
duhovna priprema naše djece u mladom naraštaju koji će, kroz svoju poslušnost, osigurati vječno 
očuvanje i održavanje naših obitelji za nadolazeće generacije. 


Najveće spašavanje, najveća aktivnost, bit će u našim domovima. Ako netko u vašoj obitelji luta 
nepoznatim stazama, vi ste spasitelj, uključen u najveću operaciju spašavanja koju je Crkva ikada 
upoznala. Svjedočim iz osobnog iskustva: Ne postoji neuspjeh osim ako odustanemo. Nikada 
nije prerano ili prekasno započeti. Ne brinite o onome što se dogodilo u prošlosti. Uzmite 
telefonsku slušalicu. Napišite poruku. Pođite u posjet. Uputite poziv za povratak kući. Nemojte 
se bojati niti brinuti. Vaše dijete je dijete Nebeskog Oca. Uključeni ste u njegovo djelo. On je 
obećao da će okupiti svoju djecu, i on je s vama. 


Najveća vjera koju imamo bit će unutar naših domova dok ostajemo snažni u našim iskušenjima i 
nevoljama roditeljstva. Maloj skupini majki predsjednik Monson je nedavno rekao: »Ponekad 
prebrzo sudimo o učinku naših uspjeha i neuspjeha.« Dodao bih, nemojte gledati na današnja 
iskušenja kao na vječna. Nebeski Otac vrši svoje djelo dugoročno. »Mnogo je... toga što krije 
budućnost«, rekao je prorok Joseph Smith. »Stoga, ... učinimo rado sve što je u našoj moći; a tad 
možemo biti mirni s najvećom sigurnošću da ćemo gledati spasenje Božje, 1 da se ruka njegova 
objavi« (NiS 123:15, 17). 


Ove se uskršnje nedjelje nadam da ćemo imati priliku posvjedočiti da znamo da Bog živi 1 da 
Isus jest Krist. Nadam se da ćemo posvjedočiti kako bi naša djeca znala gdje su naša srca i da ih 
volimo. Najveća ljubav i najveća učenja trebaju biti u našim domovima. 


Molim da Gospodinovi blagoslovi budu s roditeljima i s mladima koji su odgojeni u domovima 
vjernika, da će razumjeti radost koja dolazi kada rastu u kući i obitelji gdje mogu biti voljeni, 
podučavani i vođeni. Moja je molitva da imamo vječne obitelji i da zauvijek budemo zajedno u 
prisutnosti Boga Oca i njegovog Sina, Isusa Krista. 


Iznosim svoje posebno svjedočanstvo da Isus Krist živi. On je pastir izgubljenih ovaca, spasitelj 
nasukane duše, iscjelitelj ranjena srca, nada za cijeli ljudski rod. S njim kao našim Učiteljem, 
ispunimo našu dužnost prema Bogu s vjerom u njega i njegovu vječnu ljubav prema svakome od 
nas, molim se u ime Isusa Krista. Amen. 


NAPOMENA 
1. Vidi »Maud Muller«, The Complete Poetical Works of John Greenleaf Whittier (1876), 206. 

Majka mi je rekla 
starješina Bradley D. Foster 
iz Sedamdesetorice 


Možda je razlog što tako univerzalno reagiramo na ljubav naših majki jer ona odražava ljubav 
našeg Spasitelja. 


Gospodin je na roditelje stavio primarnu odgovornost za duhovnu njegu svoje djece. Ponekad ta 
odgovornost padne na samohranog roditelja. Moja je majka bila relativno mlada kada je moj otac 
umro, ostavivši je da sama odgoji četvoro djece. No suočila se sa svojim izazovom uz vjeru 1 
hrabrost, obećavši nam da će, ako ostanemo na putu istine, kraj biti bolji od početka. Poput druge 
djece odvažnih majki u Mormonovoj knjizi, »ne sumnjasmo da majke naše to znaju« (Alma 
56:48). Braćo 1 sestre, ja iz osobnog iskustva razumijem veliki utjecaj majki. 


Moj dobri prijatelj, Don Pearson, iznio je iskustvo koje naglašava taj utjecaj. Jedne ga je večeri 
njegov četverogodišnji sin zamolio da mu pročita priču za laku noć. Eric je izabrao svoju 
omiljenu knjigu: The Ballooning Adventures of Paddy Pork [Avanture Paddyja Porka u balonu], 
priču o obitelji koja je živjela na morskim otocima i putovala s otoka na otok u balonu. To je bila 
slikovnica bez riječi, pa je brat Pearson izmišljao riječi priče. 

»Paddy je u balonu. Sada slijeće na otok. Spušta špagu pored balona.« 


Eric ga je zaustavio. » Tata, to nije špaga. To je uže.« 


Brat Pearson pogledao je Erica, pa u slikovnicu, a zatim je nastavio: »Paddy izlazi iz balona i 
spušta se niz stablo. O ne! Njegov je kaput zapeo za granu!« 


Eric ga je ponovno zaustavio. » Tata, to nije kaput. To je jakna. « 


Sada je brat Pearson već bio pomalo zbunjen. Rekao je: »Eric, u ovoj knjizi nema riječi, samo 
slike. Zašto inzistiraš na tome da je ovo jakna?« 


Eric je odgovorio: »Jer mi je majka rekla.« 


Njegov je otac zatvorio knjigu i rekao: »Eric, što misliš tko ima zadnju riječ, konačnu ovlast u 
ovoj kući?« 


Ovoga puta Eric je pažljivo promislio prije nego što je odgovorio: »Ti, tata.« 
Brat Pearson se ozario na svog sina. Kako izniman odgovor! »Kako si to znao? pitao je. 


Eric je brzo odgovorio: »Majka mi je rekla.« 


- 112- 


Predsjednik James E. Faust je rekao: »Nema većeg dobra u cijelom svijetu od majčinstva. Utjecaj 
majke u životima njezine djece je nemjerljiv« (»Fathers, Mothers, Marriage«, Liahona, kolovoz 
2004, 3). 


Prema božanskom naumu, čini se da je brižnost dio duhovnog nasljeđa koje je dano ženama. 
Vidio sam to kod svojih kćeri, a sada, vidim kod svojih unuka — čak i prije nego što su mogle 
hodati htjele su nositi svoje lutke i brinuti se o njima. 


U svom poslu kao farmer i rančer, iz prve sam ruke promatrao kako se prirodni majčinski osjećaj 
manifestira i u samoj prirodi. Svakog smo proljeća gonili stado krava i njihove teladi uz rijeku 
Snake u Idahu, gdje su pasli u dolinama oko mjesec dana. Zatim bismo ih okupili i vratili niz put 
koji vodi do tora. Od tamo se tovare na kamione koji ih voze do ljetnih pašnjaka u Montani. 


Jednog naročito vrućeg proljetnog dana, pomagao sam u okupljanju jašući na kraju stada koje se 
kretalo po pješčanom putu prema toru. Moj je posao bio okupiti zaostalu telad koja je odlutala s 
puta. Tempo je bio spor i imao sam nešto vremena za razmišljanje. 


Budući da je bilo vruće, mala telad je stalno bježala među stabla radi hlada. Pomislio sam na 
mlade u Crkvi kojima je ponekad odvučena pažnja s ravnog i uzanog puta. Također sam pomislio 
na one koji su napustili Crkvu ili koji možda osjećaju da je Crkva napustila njihovo srce, dok im 
je pažnja bila odvučena. Pomislio sam da odvlačenje pažnje ne mora biti neko zlo da bi bilo 
učinkovito — ponekad to može biti samo hlad. 


Nakon nekoliko sati skupljanja zalutale teladi, i sa znojem koji se lio niz moje lice, u frustraciji 
sam povikao na telad: »Slijedite svoje majke! One znaju kamo idu! One su prošle ovim putem!« 
Njihove su majke znale da će, iako je put sada bio vruć i prašnjav, kraj biti bolji od početka. 


Čim smo stjerali stado u tor, primijetili smo da tri krave nervozno koračaju uz vrata. Nisu mogle 
pronaći svoju telad i činilo se da osjećaju da se telad nalazi negdje na putu. Jedan od kauboja me 
je pitao što trebam učiniti. Rekao sam: »Kladim se da znam gdje se nalazi telad. Oko 0,4 km 
odavde nalazi se nekoliko stabala. Siguran sam da ćemo ih tamo pronaći.« 


Zasigurno, kao što sam i pomislio, pronašli smo izgubljenu telad kako drijema u hladu. Naš 
dolazak ih je uplašio i odupirali su se našim pokušajima da ih okupimo. Bili su uplašeni jer mi 
nismo njihove majke! Što smo ih više pokušavali otjerati u tor, to su bili tvrdoglaviji. Naposljetku 
sam rekao kaubojima: »Žao mi je momci, znam bolje od ovoga. Vratimo se i pustimo njihove 
majke iz tora. Krave će doći po svoju telad, a telad će slijediti svoje majke.« Bio sam u pravu. 
Majke krave znale su točno gdje će pronaći svoju telad i vratile su ih nazad u tor kako sam 
pretpostavio. 


Braćo i sestre, u svijetu u kojem svi imamo slobodu, neki od naših voljenih mogu privremeno 
zalutati. No mi nikada ne možemo odustati. Moramo se uvijek vraćati po njih — nikada ne 
smijemo prestati pokušavati. Naš prorok, predsjednik Thomas S. Monson, uputio je molbu svima 
nama da odemo spasiti voljene koji su možda izgubljeni (za primjer vidi » Stand in Your 
Appointed Place«, Liahona, svibanj 2003, 54-57). Uz pomoć svećeničkih vođa, roditelji se 

moraju vratiti i pronaći svoje izgubljene, uvjeravajući ih da će uvijek imati »dom«, uz obitelj i 
Crkvu, koji čekaju na njihov povratak. Nikada ne znamo kada će doći do promjene srca. Nikada 
ne znamo kada će se duša umoriti i iscrpiti od svijeta. Kad se to... dogodi, čini se da se naša djeca 
gotovo uvijek prvo obrate majci, s osjećajima poput onih izraženih u pjesmi Elizabeth Akers 
Allen: 


Natrag, vrati se natrag, o valu godina! 
Toliko sam umorna od muke i suza... 


Umorna od ispraznosti, prizemnosti i laži, 
Majko, o majko, moje te srce zove!... 


Mome srcu, u protekle dane, 
Ljubavi poput majčinske nije bilo za me, 


Nitko poput majke boli ne uklanja 
Iz uboge duše i svijetom iscrpljena uma. 


Drijemež neka blagi prekrije moje teške kapke; 
Uspavaj me, majko, uspavaj me! 


(»Rock Me to Sleep«, The Family Library of Poetry and Song, ur. William Cullen Bryant [1870], 
190-191; interpunkcije osuvremenjene.) 


Možda je razlog što tako univerzalno reagiramo na ljubav naših majki jer ona odražava ljubav 
našeg Spasitelja. Kao što je predsjednik Joseph F. Smith rekao: »Ljubav prave majke bliža je 
ljubavi Božjoj od bilo koje druge ljubavi.« (»The Love of Mother«, Improvement Era, siječanj 
1910, 278.) 


Kao u svemu, Spasitelj je postavio savršen primjer kroz ljubav koju je pokazao za svoju 
zemaljsku majku. U zadnjem, središnjem trenutku svog smrtnog života - nakon tegoba u 
Getsemanskom vrtu, izrugivanja, krune od trnja, teškog križa na koji je bio brutalno pribijen, Isus 
je pogledao prema dolje s križa i vidio svoju majku, Mariju, koja je došla da bi bila sa svojim 
Sinom. Njegovo je konačno djelo ljubavi prije svoje smrti bilo da se zbrine njegova majka, 
govoreći svom učeniku: »Evo ti majke!« I od tog trenutka nadalje učenik ju je primio u svoj dom. 
Kao što Sveta pisma kažu, tada je Isus znao da »je sve dovršeno«, te je pognuo svoju glavu 1 
umro (vidi Ivan 19:27-28, 30). 


Danas stojim pred vama da vam posvjedočim da je Isus Krist Spasitelj i Otkupitelj svijeta. Ovo je 
njegova Crkva, Crkva Isusa Krista svetaca posljednjih dana. Naš Nebeski Otac želi da mu se sva 
njegova djeca vrate. Znam to bez proturječnosti zbog svjedočanstva Svetog Duha u mom srcu. 
Nisam uvijek znao — dok sam bio mlađi morao sam se pouzdati u svjedočanstvo svojih roditelja. 
Moja me je majka uvjerila da će, ako ostanem na putu istine, čak i kada se činilo da je vruće 1 
prašnjavo, čak 1 kada je došlo do odvlačenja pažnje, kraj biti bolji od početka. Bit ću vječno 
zahvalan što mi je majka to rekla. U ime Isusa Krista. Amen. 


mas 


Sve pridonosi dobru 
starješina James B. Martino 
iz Sedamdesetorice 


Možda nikada ne otkrijemo, za ovog života, zašto smo morali doživjeti to što doživimo, ali 
možemo imati pouzdanje da ćemo rasti iz tog iskustva. 


Kad sam bio mlad radovao sam se proljeću. Dok je vrijeme postajalo toplije, ja sam se 
pripremao za početak baseballa. Poput mnogih mladih dječaka, sanjao sam o tome da postanem 
veliki igrač baseballa. Prisjećam se priče o vrlo mladom dječaku sličnih snova. Sa željom da 
postane sljedeći veliki igrač odlučio je izaći iz kuće i vježbati. Držao je loptu za baseball u jednoj 
ruci i palicu u drugoj, i bacio je loptu u zrak. Sa željom udariti loptu što dalje može jako je 
zamahnuo, no lopta je pala na tlo ni ne okrznuvši palicu. Kako ne bi bio uskraćen zadovoljstva, 
pokušao je ponovo. S namjerom da baci loptu u zrak njegova je odlučnost rasla, dok je ideja o 
moćnom udarcu letjela njegovom glavom. No na žalost rezultati su bili isti. Lopta je ležala na 
tlu. No kao što svaki dobar igrač zna, imaš pravo na tri pokušaja prije ispadanja. Još se više 
usredotočio, bacio loptu u zrak i zamahnuo jače nego ikad prije. Kad je lopta ponovo pala na tlo, 
suze su počele nadirati u njegove oči. Tada se odjednom veliki osmjeh razvukao preko njegovog 
lica i on je uzviknuo: »Kakav dobar bacač! « 


Svatko od nas suočit će se s izazovima i ispitima, ali kao što vidimo iz ovog jednostavnog 
primjera, kako reagiramo na te teškoće je ono što će odrediti naš uspjeh i sreću. Svatko od nas će 
se suočiti s nedaćama bez obzira gdje se nalazimo. Sveta pisma navode da »mora biti oprečnosti 
u svemu«.! Suočit ćemo se s teškim vremenima i pitanje nije kada nego kako ćemo se s njima 
suočiti. 


Apostol Pavao je poučavao jednu zanimljivu lekciju samo par godina prije nego što su sveci u 
Rimu bili izloženi jednom od najnasilnijih progona svih kršćanskih doba. Pavao je podsjetio 
svece da »Bog čini da sve pridonosi dobru onih koji ga ljube«.“ Naš Nebeski Otac, koji nas voli 
potpuno i savršeno, dozvoljava da stvaramo iskustva koja će nam omogućiti da razvijamo 
osobine i vrline koje trebamo kako bismo postali sve više nalik Kristu. Naša iskušenja mogu 
poprimiti mnoge oblike, no svako će nam omogućiti da postanemo više poput Spasitelja dok 
učimo prepoznati dobro koje proizlazi iz svakog iskustva. Ako razumijemo ovaj nauk možemo 
steći veću uvjerenost u ljubav našeg Oca. Možda nikada ne otkrijemo, za ovog života, zašto smo 
morali doživjeti to što doživimo, ali možemo imati pouzdanje da ćemo rasti iz tog iskustva. 


Sada shvaćam da je puno lakše pogledati unatrag kada je iskušenje završilo i vidjeti što smo 
naučili iz našeg iskustva, no izazov je steći vječnu perspektivu dok prolazimo kroz naše kušnje. 
Nekima se naše kušnje ne čine velikima, ali svakome od nas koji prolazi kroz ta iskustva kušnje 
su stvarne i zahtijevaju od nas poniznost pred Bogom i učenje od njega. 

Na ovu Uskršnju nedjelju prisjećamo se života našeg Spasitelja. On je taj kojeg stremimo 
oponašati u svim našim djelima. Spomenuo bih pet stvari koje možemo naučiti iz tih zadnjih sati 
Spasiteljevog života na zemlji koje nam mogu pomoći suočiti se s našim izazovima. 


Prvo, on nije pokušavao provesti svoju volju, nego volju svog Oca. Ostao je predan svom 
svetom poslanju čak i kroz iskušenje. Kad je pao na svoje lice u Getsemanskom vrtu uzviknuo 
je: »Oče! Ako hoćeš, otkloni ovaj kalež od mene! ali neka ne bude moja, nego tvoja volja.« 
Ponekad prolazimo kroz patnju i tugu kako bismo mogli rasti i biti spremni za moguće kušnje u 
budućnosti. Postavljam pitanje vama majkama: »Biste li ikad učinile nešto što bi vašoj djeci 
nanijelo bol i donijelo suze iako nisu ništa krivo učinila?« Naravno da biste to učinile! Kada 
majke vode svoju djecu liječniku zbog cijepljenja, gotovo svako dijete izlazi iz liječničke 
ordinacije u suzama. Zašto to činite? Jer znate da će ih mala količina boli sada štititi od moguće 
boli i patnje u budućnosti. Naš Nebeski Otac razlikuje kraj od početka. Mi moramo slijediti 
primjer Spasitelja i vjerovati u njega. 


Drugo, kad se suočimo s kušnjama moramo naučiti ne žaliti se niti gunđati. Nefi nam je u 
velikom viđenju Spasiteljeve pomirbene žrtve rekao: »Stoga ga bičuju, 1 on to podnosi; i udaraju 
ga, aon to podnosi. Da, pljuju po njemu, i on to podnosi zbog ljubazne dobrote i strpljivosti 
svoje prema sinovima ljudskim.«“ Moramo se uvijek truditi ispraviti problem i nadići kušnje, ali 
umjesto pitanja: »Zašto ja?« ili »Čime sam to zaslužio?« možda bi pitanje trebalo biti: »Što mi je 
činiti? Što mogu naučiti iz ovog iskustva? Što trebam promijeniti?« 


Prije nekoliko godina dok smo moja supruga i ja služili u Venezueli naš je najmlađi sin napustio 
udobnost srednje škole kako bi nam se pridružio. Nije se žalio iako je bilo očito da se mučio 
budući da je otišao u zemlju gdje mu je sve bilo novo. No čudesnim spletom okolnosti jedna 
kušnja je prešla u veliki životni blagoslov. To je postigao promijenivši svoj stav i razvijajući 
odlučnost da će uspjeti. 


Treće, kad se suočavamo s izazovima moramo tražiti veću pomoć od Žue Čak je i naš Spasitelj 
našao potrebu moliti se još »žarče« dok je bio u Getsemanskom vrtu.* Čineći to možemo naučiti 
kako steći veliku vjeru. Moramo upamtiti da odgovori našeg Nebeskog Oca često ne uklanjaju 
iskušenja s našeg puta, već nam umjesto toga on pomaže postati snažnijima dok prolazimo kroz 
to iskustvo. Kao što je to učinio za Almine sljedbenike, Gospodin može »olakšati bremena što su 
natovarena na leđa vaša, te ih vi ni osjetiti nećete na plećima svojim«.* U našim kušnjama ne 
trebamo se ispuniti gorčinom i izgubiti predanost, već trebamo slijediti Spasiteljev primjer kako 
postati odaniji, iskreniji i vjerniji. 


Četvrto, naučite služiti i misliti na druge čak i u vremenima kušnje. Krist je bio utjelovljenje 
služenja. Njegov je život bio pun primjera pomaganja i služenja drugima, a njegov je najveći dar 
ono što je učinio E nas. Kao što je rekao: »Jer, gle, ja, Bog, pretrpjeh to za sve da ne bi trpjeli 
oni koji se obrate.«' Moramo se pokajati, a zatim slijediti njegov primjer služenja. Kada služimo 
drugima, zaboravljamo vlastite probleme, a kada radimo na uklanjanju boli ili poteškoća drugih, 
jačamo sebe. Na našem zadnjem Općem saboru naš je voljeni prorok, predsjednik Thomas S. 
Monson je rekao: »Vjerujem da nam Spasitelj govori da osim ako ne izgubimo sebe u služenju 
drugima, nema previše svrhe za naš vlastiti život. Oni koji žive samo za sebe naposljetku se 

smežuraju i figurativno izgube svoj život, dok oni koji izgube sebe u služenju drugima rastu i 
bujaju - i spase svoj život.« 


Peto, praštajte drugima i nemojte nastojati njih kriviti zbog naše situacije. Ponekad volimo reći: 
»Da oni nisu to učinili, ne bih onako reagirao.« U naravi je čovjeka nekog drugog okriviti kako 
ne bi sam bio odgovoran za svoje postupke. Spasitelj je pogledao one koji su ga prikovali na križ 
i preklinjao svoga Oca na Nebesima: »Oprosti im, jer ne znaju što čine“ Možemo li postati 
spremniji oprostiti? 


Dok prolazimo kroz životna iskušenja, nastojmo održati vječnu perspektivu, nemojmo se žaliti, 
molimo se još i više, služimo drugima i međusobno si praštajmo. Dok to budemo činili, »Bog 
čini da sve pridonosi dobru onih koji ga ljube«.'“ Svečano i sa sigurnošću svjedočim da nas naš 
Otac voli i da je poslao svoga Sina kako bi nam pokazao i otvorio put. On je patio, umro je i 
uskrsnuo kako bismo mi mogli živjeti i on želi da »radost imamo« | čak i u životnim 
iskušenjima. Kažem to u ime Isusa Krista. Amen. 


NAPOMENE 
Jes 2ENefi 2:11 

2. Rimljanima 8:28 

3. Luka 22:42 

4. 1. Nefi 19:9 

5. Luka 22:44 

6. Mosija 24:14 

7. Nauk i savezi 19:16 

8. Thomas S. Monson, »Što sam učinio za nekoga danas?« Liahona, studeni 2009, 85. 
9. Luka 23:34 

10. Rimljanima 8:28 

BlEš2ENefn 2:25 


Razviti dobru prosudbu i ne suditi drugima 
starješina Gregory A. Schwitzer 
iz Sedamdesetorice 


Dobra prosudba nije potrebna samo u razumijevanju ljudi, već i u suočavanju s odlukama koje 
nas vode prema Nebeskom Ocu ili dalje od njega. 


Živimo u svijetu u kojem mnoge situacije traže od nas da donesemo prosudbu kojaj je često teška. 
Ipak, Spasitelj je dao zapovijed »nemojte suditi« u odnosu prema našim bližnjima." Kako 
možemo to učiniti, a ipak donositi ispravnu prosudbu u svijetu punom prijevare 1 iskvarenosti? 
Moramo dobro prosuđivati kada donosimo iznimno važne odluke na svakom stupnju svog života; 
kao što je biranje prijatelja, nalaženje vječnog suputnika, ili odabir zanimanja koje će nam 

omogućiti da se brinemo za svoju obitelj i služimo Gospodinu. Iako je Spasitelj zatražio od nas 
da ne sudimo drugima, on ipak očekuje od nas da izvrsno prosuđujemo. 


Često otkrivamo kako brzo sudimo ljudima, što može promijeniti ili preusmjeriti naš odnos s 
njima. Cesto krivo prosuđujemo zbog ograničenih informacija, ili zato što ne vidimo dalje od 
onoga što je izravno pred nama. 


Kao primjer često se iznosi priča o vremenu kada je Isus posjetio dom Marije i Marte koje su 
živjele u Betaniji sa svojim bratom Lazarom. To je bilo ugodno mjesto za Učitelja gdje se mogao 
odmoriti i uživati u okruženju pravednog doma. Tijekom jednog od njegovih posjeta Marta je 
bila zaposlena pripremanjem obroka, a Marija je odabrala sjediti do Učiteljevih nogu kako bi 
primila njegovu poduku. 


»A Marta bijaše mnogo zauzeta posluživanjem. Ona mu pristupi i reče: (0 Gospodine! Tebi nije 
ništa stalo do toga što me moja sestra ostavila samu da poslužujem?(] ... 


(IMarta, Marta! - odgovori joj Gospodin - brineš se i uznemiruješ za mnoge stvari; 


ipak je malo ili samo jedno potrebno. Marija je doista izabrala najbolji dio koji joj se zato neće 
oduzeti.«“ 


Mnoge su se nedjeljne lekcije podučavale koristeći ovu priču, koje su možda spustile Martu na 
niži položaj gledom na njezinu vjeru. Ipak, postoji još jedna priča o ovoj velikoj ženi Marti koja 
nam daje dublji pogled na njezino razumijevanje i svjedočanstvo. To se dogodilo kad je Spasitelj 
došao uzdignuti njezinog brata Lazara od mrtvih. U toj je prilici Marta ona koja odlazi Isusu 
»čim ču« da on dolazi. Kad ga susretne, ona kaže kako »zna« da će mu »Bog dati sve što god 
zatraži[] od njega«. 


Tad je Krist iznio Marti veliki naum uskrsnuća govoreći: 
»Ja sam uskrsnuće 1 život... Tko vjeruje u mene, ako i umre, živjet će. 
Tko god Živi 1 vjeruje u me, sigurno neće nigda umrijeti. Vjeruješ li ovo?« 


Ona mu odgovori svojim snažnim i žarkim svjedočanstvom: »Da, Gospodine, ja tvrdo vjerujem 
da si ti Mesija, Sin Božji koji je došao na svijet.«? 


Koliko su često Martu krivo prosudili kao osobu koja se više brinula za obavljanje stvari nego za 
Duha? Međutim, njezino svjedočanstvo u iskušenju tijekom smrti njezinog brata jasno pokazuje 
dubinu njezinog razumijevanja i vjere. 


Mnoge su sestre često čule prvu priču i pitale se jesu li Marija ili Marta, ali istina leži u 
poznavanju cijele osobe i korištenju ispravne prosudbe. Znajući više o Marti otkrivamo da je ona 
zapravo bila osoba duboke duhovne osobnosti, koja je imala snažno i odvažno svjedočanstvo o 
Spasiteljevom poslanju i njegovoj božanskoj moći nad životom. Kriva prosudba o Marti možda 
je uzrokovala da ne poznajemo pravu prirodu ove divne žene. 

Osobno, kao mladi liječnik, naučio sam važnu lekciju o donošenju brze prosudbe. Dok sam radio 
noćnu smjenu u hitnoj službi, došli su jedan mladi čovjek i njegova žena jer je ona trpjela 
ozbiljne bolove. Iz njihove odjeće i higijene lako se moglo vidjeti da im je život bio težak. Kosa 
mu je bila zapuštena i veoma duga. Njihova odjeća nije bila oprana neko vrijeme i utjecaji 
teškog života bili su zapisani na njihovim licima. 


Nakon pregleda sjeo sam s njim kako bih mu objasnio problem i porazgovarao o liječenju. Taj 
me čovjek pogledao s dubokom jasnoćom ljubavi u očima koja se rijetko iskusi i upitao sa svom 
ljubavlju brižnog muža: »Doktore, hoće li moja draga žena biti dobro?« U tom sam trenutku 
osjetio kako mi Duh svjedoči da je on dijete Božje i vidio sam u njegovim očima dokaz 
Spasitelja. Ovaj je čovjek doista iskazao ljubav prema drugoj osobi, a ja sam ga krivo prosudio. 
Bila je to lekcija koja je ostavila trajan dojam. 


Dobra prosudba nije potrebna samo u razumijevanju ljudi, već i u suočavanju s odlukama koje 
nas vode prema Nebeskom Ocu ili dalje od njega. Dok gledam unatrag na svoj život, mogu 
vidjeti mnoge prilike u kojima bi me sitna promjena usmjerenja, utemeljena na krivoj prosudbi, 
odvela daleko od mjesta gdje bi Gospodin želio da budem - odluke poput osnivanja obitelji 
tijekom stjecanja obrazovanja, aktivnosti u svim vidovima evanđelja, plaćanja desetine i prinosa 
kad je prihod ozbiljno ograničen, i prihvaćanja poziva u teškim vremenima pomogle su mi da 
shvatim više o žrtvi. Mnogi se blagoslovi u životu propuštaju zato što se svjetovna prosudba 
primjenjuje na ono što je zapravo duhovna odluka. 


Postoje mnoge odlike ljudi koji su razvili dobru prosudbu. Iznio bih četiri vodiča za razvijanje 
takve prosudbe u donošenju važnih odluka. 


Prvo, uskladite svoja osobna mjerila s evanđeljem Isusa Krista. Osoba nikada ne može dobro 
prosuđivati bez evanđelja Isusa Krista kao vodiča. Evanđelje ima dugu i uspješnu povijest 
vođenja ljudi prema sreći. Neke od svjetovnih ideja ostavljaju ljudski rod bespomoćnim dok 
nastoji definirati svoja mjerila. Zbog toga čujemo izraze kao što je »novi moral«. Taj izraz 
obmanjuje! Moralna mjerila su vječna i nisu se mijenjala; niti bismo trebali pokušavati otkriti 
njihova nova tumačenja. Za mlade su ta mjerila zapisana u brošuri Za snagu mladih. Ta su 
mjerila jasno usklađena s evanđeljem Isusa Krista i namjera im je da ustraju tijekom cijelog 
života. Možda bi bilo dobro da mi odrasli sami proučimo i primijenimo tu brošuru. 


Drugo, slušajte poruke živućeg proroka. Koliko se loših financijskih odluka moglo izbjeći da 
smo slušali godine savjeta koje su dali naši proroci o izbjegavanju rizičnih ulaganja i vođenju 
pažljivog proračuna kako bi se izbjegao potrošački dug? Koliko se brakova moglo spasiti 
koristeći dobru prosudbu u izbjegavanju medija koji vode do ovisnosti o pornografiji i boli? 
Svaki opći sabor i crkveni časopis sadrži savjete proroka koji će nas, ako se primijene, dovesti do 
dobre prosudbe. Ostajemo bez isprike ako ih zanemarujemo. 


Treće, njegujte odnos slušanja sa Svetim Duhom. Dan nam je dar Duha Svetoga nakon 

krštenja, ali mi često ostavljamo ovaj dar na polici, zaboravljajući da će nam on pomoći u 

najvažnijim prosudbama našeg života. Gospodin nam je dao ovaj dar znajući da ćemo se 

suočavati s teškim odlukama u životu. Slušanje ovoga glasa neophodno je u razvijanju dobre 

prosudbe. Odnos slušanja često traži tihu okolinu u kojoj možemo uzeti vremena za razmišljanje 
i slušanje tihog, blagog glasa. Ova mirna okolina istovremeno je izvanjska i unutrašnja. Stoga je 
ona više od samog gašenja svjetovne glazbe ili treštanja drugih medija; ona je također gašenje 
buke grijeha koja se nalazi u našoj duši. To će otvoriti vezu s Duhom, koja je toliko snažno 
potrebna. 


Isus je rekao: »Ostavljam vam mir; mir, i to svoj, dajem vam. Ja vam ga ne dajem kakav svijet 
daje. Neka se ne uznemiruje i ne plaši vaše srce!«* Mir koji dolazi od slušanja Svetog Duha 
uklanja strah od donošenja loših odluka u životu. 


Četvrto, obdržavajte zapovijedi. Spremnost da obdržavamo Božje zapovijedi otvara nam mnoge 
obećane blagoslove. Mormonova knjiga je, osim što je još jedno svjedočanstvo o Isusu Kristu, 
također knjiga o rezultatima obdržavanja i izbjegavanja obdržavanja zapovijedi. Gospodin je 
rekao Nefiju u drugom poglavlju njegove prve knjige: »I budeš li obdržavao zapovijedi moje, 
uživat ćeš blagostanje.« 


Ovo je isto obećanje ponavljao gotovo svaki veliki prorok u Mormonovoj knjizi. Nakon toga je 
zabilježeno tisuću godina povijesti koje svjedoče da su ove riječi istinite. Ista se poruka odnosi 
na nas danas. Dobra prosudba najbolje se uči 1 vježba u granicama koje Gospodin postavlja 
dajući nam zapovijedi. 


Svjedočim da kada se suočavamo s teškim odlukama i slijedimo te smjernice, bolje ćemo znati 
kako trebamo prosuđivati. U ime Isusa Krista. Amen. 


NAPOMENE 

1. Matej 7:1. Vidi i Matej 7:1, fusnota a; prijevod Josepha Smitha, kada nam Spasitelj zapovijeda 
da ne prosuđujemo nepravedno. 

2. Luka 10:40-42 

3. Vidi 11:20-27 

4. Ivan 14:27 

5. 1. Nefi 2:20 


Ono što spada na pravednost 
starješina Francisco J. Vinas 
iz Sedamdesetorice 


Kao roditelji 1 vođe trebamo bdjeti nad svojim članovima i obiteljima, pomažući ima da se drže 
podalje od onoga što ih može odvesti u duhovnu smrt. 


U Nauku i savezu nam se kaže da će nakon svjedočanstva slugu Božjih uslijediti svjedočanstvo 
potresa i drugih događaja. »I sve će se uskomešati. A zacijelo srca će ljudska otkazati, jer će 
strah obuzeti sve ljude« (NiS 88:91; vidi istihove 88-90). 

Kao član predsjedništva područja Kariba osobno sam svjedočio kako su vjerni sveci zamijenili 
strah s vjerom. Naučene lekcije na Haitiju mogu se usporediti s prikazima iz Mormonove knjige. 


Dojam tog užasnog uništavanja podsjetio me na riječi 28. poglavlja Alme: »Bijaše to trenutak 
kad se veliko naricanje i oplakivanje začu diljem cijele zemlje« (Alma 28:4). 


Četrdeset i dvoje članova također je izgubilo svoj život. Dok njihove obitelji i prijatelji »oplakuju 
gubitak roda svoga, a ipak se raduju i kliču u nadi, pa i znadu gledom na obećanja Gospodnja, da 
su oni uzneseni prebivati zdesna Bogu u stanje sreće beskrajne« (Alma 28:12). 


Crkva je poslala neposrednu pomoć članovima i onima koji nisu članovi te je ta pomoć 
raspodijeljena pod vodstvom mjesnih svećeničkih vođa i vođa Potpornog društva. Oni nisu 
primili samo medicinsku pomoć, hranu, vodu i druge osnovne namirnice, već su primili i savjet, 
vodstvo i utjehu od svojih mjesnih vođa. Primili su pomoć od članova Crkve iz cijelog svijeta 
koji su »plaka[li] s onima koji plaču, da, i tješi[li] one kojima je utjeha potrebna« (Mosija 18:9). 


Razni proroci iz raznih razdoblja upozoravali su nas na drugu tragediju koja je manje primjetna, 
ali ne i manje važna, a to je »strašna... smrt [koja se] obara na opake, jer umiru oni za ono što 
spada na pravednost. Oni su, naime, nečisti, a ništa nečisto ne može baštiniti kraljevstva 
Božjega« (Alma 40:26). 


Nefi je podučavao svoju braću o ovom načelu govoreći im da oni koji »umru... u opačini svojoj... 
moraju biti odbačeni gledom na ono što je duhovno, što spada na pravednost« (1. Nefi 15:33). 


Prorok Samuel Lamanac naučavao je da oni »koji se ne obrate, sijeku se i u vatru bacaju; i tada 
opet na njih dolazi smrt duhovna, da, druga smrt, jer su oni iznova isključeni gledom na ono što 
spada na pravednost« (Helaman 14:18). 


Tragedija umiranja za duhovne stvari ima veći učinak na one koji »jednom bija[hu] 
prosvijetljen[i] Duhom Božjim, i imaše veliku spoznaju o onomu što spada na pravednost, [a] kad 
poslije upad[oše] u grijeh i prijestup, posta[doše] još okorjeliji, i tako [im] stanje bude gore nego 
da nikad ni[su] za to zna[li]« (Alma 24:30). 


Kao roditelji i vođe trebamo bdjeti nad svojim članovima i obiteljima, pomažući ima da se drže 
podalje od onoga što ih može odvesti u duhovnu smrt. Također nastojimo spasiti one koji su sada 
mrtvi za duhovne stvari pomažući im da se »iznova rod[e], da, od Boga rod[e], promijen[e] od 
svoga putenoga i paloga stanja u stanje pravednosti, da ih Bog otkupi, te oni postanu sinovi 
njegovi i kćeri«(Mosija 27:25). 


Duhovno iscjeljenje onih koji su bili mrtvi za ono što spada na pravednost ostvaruje se kroz moć 
pomirenja, obraćenja k istini i prianjanja uz načela pravednosti. 


Podučavanje naših članova i obitelji o onome što spada na pravednost ključno je u postupku 
postizanja trajnog obraćenja budući da može dovesti do stjecanja ispravnog znanja o 

Gospodinovim zapovijedima, načelima i naucima evanđelja te uvjetima i uredbama kojima se 
trebamo pokoriti kako bismo postigli spasenje u Gospodinovom kraljevstvu. 


Mnogo je primjera u Svetim pismima koji potvrđuju važnost naučavanja »ono[g] što spada na 
pravednost« kako bi se uspjelo steći trajno obraćenje. U zapisu koji govori o tome kako su Amon 
i njegova braća propovijedala evanđelje među Lamancima čitamo: »A Amon propovijedaše 
narodu kralja Lamonija. I dogodi se: Podučavaše ih on o svemu onomu što spada na pravednost« 
(Alma 21:23). 


Možemo vidjeti rezultate marljivog podučavanja svega što spada na pravednost dok nastavljamo 
s čitanjem zapisa u poglavljima 23 i 27, gdje je zapisano: »Svi koji god povjerovaše, odnosno svi 
koji bijahu privedeni k spoznaji istine... obratiše se ka Gospodu, [i] nikada oni ne otpadoše« 
(Alma 23:6). 


Kada je Alma stariji uspostavio Crkvu posvetio je dostojne muškarce kao njihove svećenike 1 
učitelje koji »nadzirahu narod svoj, i njegovahu kod njih ono što spada na pravednost« (Mosija 
23:18) 


Roditelji igraju ključnu ulogu u pomaganju svojoj djeci da razumiju ono što spada na pravednost. 
U Mormonovoj knjizi otkrivamo da je Alma mlađi - ožalošćen zbog opačine, ratova i sukoba koji 
su postojali - te ojađen zbog tvrdoće ljudski srdaca »naredi[o] da se sinovi njegovi okupe, da bi 
im svakom napose predao dužnost njegovu gledom na ono što spada na pravednost« (Alma 
35:16; kurziv nadodan). 


Zanimljivo je primijetiti kako je podučavao svoju djecu i davao im zadatke svakom ponaosob, 
prilagođavajući svoje upute svakom sinu u skladu s potrebama tog sina. Svjedočio je i 
podučavao ih nauku i načelima, pripremajući ih da propovijedaju ta ista načela drugima. 


U vrijeme kada je obitelj napadnuta od strane zlih sila i kada uvjeti u kojima živima nisu toliko 
različiti od onih koje je Alma iskusio, Prvo predsjedništvo i Zbor dvanaestorice objasnili su u 
proglasu »Obitelj: Proglas svijetu« kako »roditelji imaju svetu dužnost da podižu svoju djecu u 
ljubavi i pravednosti« (Liahona, listopad 2004, 49). 


Ono uključuje odgajanje, podržavanje i podučavanje djece u svemu što spada na pravednost kako 
bi ona mogla ostati postojana, sa svojim bedrima opasanim s istinom, imajući »oklop 
pravednosti, potpa|sane] noge spremn[ne] za Evanđelje mira« (NiS 27:16). 


Baš kao i u doba Alme, naši vođe bdiju nad članovima Crkve i njeguju ih s onime što spada na 
pravednost. To će nam pomoći da ostvarimo trajno obraćenje. U dokumentu »Leadership 
Training Emphasis«, revidiranom 10. prosinca 2009, Prvo predsjedništvo i Zbor dvanaestorice 
zamolili su i svećeničke vođe i vođe pomoćnih organizacija da »potiču svakog člana obitelji, 
roditelje 1 djecu, da redovito proučavaju Sveta pisma, mole se i žive evanđelje Isusa Krista« 
(Pismo Prvog predsjedništva, 15. prosinca 2009). 

Proučavanje Svetih pisama, redovita molitva i življenje evanđelja Isusa Krista djela su 
pravednosti, i Gospodin je objavio ovo predivno obećanje: »Onaj koji čini djela pravednosti ima 
primiti plaću svoju, i to mir na ovom svijetu, a život vječni u budućem svijetu« (NiS 59:23). 


Kako bismo učinkovitije podučavali ono što spada na pravednost važno je razumjeti da uz 
priopćivanje informacija moramo omogućiti objavu. Na taj način, osoba koju se podučava može 
osjetiti želju da spozna ta načela za sebe. 


Gospodin je objavio Hyrumu Smithu preko proroka Josepha Smitha, njegovog brata: 
»Podat ću tebi od Duha svojega, i on će ti um prosvijetliti, a to će dušu tvoju ispuniti radošću. 


I tad ćeš znati... sve što god zaželiš od mene, što spada na pravednost, što s vjerom u me 
povjeruješ da ćeš primiti« (NiS 11:13-14). 


Na kraju, Sveta pisma nas upozoravaju na opasnost umiranja za ono što spada na pravednost, te 
na ozbiljne posljedice koje to ima za one koji, nakon što bijahu prosvijetljeni Duhom Božjim, 
padnu u grijeh i prijestup. 


Naučavanje onoga što spada na pravednost ključan je element u pomaganju ljudima da dođu k 
spoznaji istine, obrate se i ostanu postojani u vjeri u Krista do kraja. 


Roditelji imaju svetu dužnost podučavati svoju djecu o onome što spada na pravednost. Vođe i 
učitelji mogu bdjeti nad članovima za koje su zaduženi te ih njegovati, marljivo ih podučavajući 
svemu onome što spada na pravednost. 


To se može učinkovitije postići ako se omogući objava tijekom postupka podučavanja, time 
stvarajući u ljudima želju da budu prosvijetljeni Duhom Božjim. Tada, dok žive po vjeri, Duh im 
može obznaniti ono što spada na pravednost. O ovome svjedočim, u ime Isusa Krista. Amen. 


Pričaj mi priče o Isusu 
starješina Neil L. Andersen 
iz Zbora dvanaestorice apostola 


Snažnija osobna vjera u Isusa Krista pripremit će [vašu djecu] za izazove s kojima će se sigurno 
suočiti. 


Kada ste zaduženi govoriti na kraju završnog zasjedanja općeg sabora, slušate svaku riječ, 
pitajući se koji dijelovi vašeg govora će biti izgovoreni prije nego dođe vaš red. Ne postoje 
dodijeljene teme niti dogovaranje oko njih. Gospodinov način, svakako, je uvijek najbolji način. 
On prihvaća iskrene individualne napore svakog govornika i stvara duhovnu simfoniju punu 
objavom i moći. Ponovljene teme, građenje načela nad načelom, proročka upozorenja, 

nadahnjujuća obećanja - božanska harmonija je čudo! Svjedočim da smo na ovom saboru čuli i 
osjetili misli i volju Gospodina. 


Predsjednik Thomas S. Monson opisao je mlađi naraštaj kao »boljeg nego ikad«! i rekao 
mladima: »Došli ste na ovu zemlju u veličanstveno vrijeme. Mogućnosti pred vama gotovo su 
neograničene.«* No zatim je i upozorio: »Došli smo na zemlju u nemirnim vremenima. «? »Ovo 
je vrijeme popustljivosti, s društvom koje uglavnom rutinski zanemaruje i krši Božje zakone.«“ 
Okruženi smo s toliko puno stvari koje su osmišljene da nam odvuku pozornost. »Neprijatelj 
koristi svako moguće sredstvo da nas uhvati u svoju mrežu obmane.«? 


U svojim rukama držimo mlađi naraštaj. Oni dolaze na ovu zemlju s važnim odgovornostima i 
velikim duhovnim mogućnostima. Ne možemo biti nemarni s njihovom pripremom. Naš izazov 
kao roditelja i učitelja nije stvoriti duhovnu jezgru u njihovima dušama, nego raspaliti vatru 
njihove duhovne jezgre već zažarenu ognjem njihove predsmrtničke vjere. 


Ovog poslijepodneva želim istaknuti molbu djeteta iz pjesme Male škole: 


Pričaj mi priče o Kristu drage mi sve, 
sve što bih pitao njega da tu je, gle!* 


U današnjem svijetu svako dijete, svaka djevojka i mladić trebaju svoje vlastito obraćenje ka 
istini. Svatko treba svoje vlastito svijetlo, svoju vlastitu »postojanu i nepokolebljivu«“ vjeru u 
Gospodina Isusa Krista, neovisno o roditeljima, vođama mladih i dobrim prijateljima. 


Priče o Isusu mogu biti kao vihor vjetra preko žara vjere u srcima naše djece. Isus je rekao: »Ja 
on Zrće 8 A . Se si : < o 

sam put, istina 1 život.« Priče o Isusu ispričane uvijek iznova nose vjeru u Gospodina Isusa 

Krista i snagu temeljima svjedočanstva. Možete li se sjetiti vrednijeg dara za našu djecu? 


Jesu li život i učenja Isusa Krista ugrađeni u misli i dušu naše djece? _Misle li oni na život 
Spasitelja kada se pitaju što učiniti s vlastitim životom? Ovo će biti sve važnije u godinama koje 
dolaze. 


Jesu li naša djeca zamislila predsmrtničko vijeće? kada je Isus - najveći od svih - izjavio: »Evo 
SORE! 9 z B : saa a SO 
me, mene pošalji«?'“ Vide li oni vlastitu spremnost služiti prema njegovom primjeru? 


Misle li na njegovo skromno rođenje,'' na Spasitelja svijeta »polož[enog] u jasle«.!? Hoće li im 
njegove okolnosti pomoći da bolje razumiju pravilno mjesto materijalnih stvari koje 
posjedujemo? 


Znaju li da je Isus često podučavao: »Ištite, dakle, i dat će vam se«?'* Teku li njegove molitve 
zahvale'* i njegove molbe upućene njegovom Ocu'> kroz misli naše djece kada kleknu u molitvi 


obuhvaćeni vlastitim brigama? 


Jesmo li im ispričali o ljubavi koju je Isus imao za djecu, o tome kako ih je držao u rukama, kako 
se molio za njih i plakao? !* Znaju li naša djeca da Isus stoji »raskriljenih ruku da [ih] primi«?'" 


pona 


Pronalaze li snagu u pričama o Isusu kako posti!* - dok ih podučavamo o zakonu posta? 


U vlastitoj samoći, poznaju li naša djeca usamljenost koju je Spasitelj osjećao kada su ga 
napustili prijatelji i kada je upitao svoje apostole: »Zar ćete i vi otići?«!? 


Jesu li naa djeca osjetila moć Spasiteljevih čudesa? Isus je ozdravio gubavca,?" dao vid 
slijepom.“ Nahranio je 5.000 ljudi,“ umirio mora“ i uzdigao Lazara iz mrtvih.“ Vjeruju li naša 
djeca da se »vjerom..., naime, čine čudesa«“ i mole li se za ostvarenje čudesa u svom životu? 


Jesu li naša djeca pronašla hrabrost u Spasiteljevim riječima upravitelju sinagoge: »Ne boj se! 
Samo vjeruj!«* 


Znaju li naša djeca o njegovom savršenom životu," nesebičnom službeništvu, izdaji nad njim i 
surovom raspeću? * Jesmo li im posvjedočili o pouzdanosti njegovog uskrsnuća,** njegovom 
posjetu Nefijcima u Americi,“ njegovom pojavljivanju proroku Josephu Smithu u Svetom 

. 31 

šumarku? 


Predviđaju li njegov veličanstven povratak, kada će sve biti ispravljeno, i svako koljeno će se 
saviti i svaki jezik će priznati da Isus jest Krist? = 


Kažu li naša djeca: »Pričaj mi priče o Kristu drage mi sve2«?? 


Mladima i djeci: Živite u skladu sa svojim važnim odgovornostima i velikim duhovnim 
mogućnostima. Trudite se saznati više o Isusu, otvorite Sveta pisma. Jedna će pomisao biti da 
ponovno pročitate Ivanovu knjigu, a zatim porazgovarajte o pročitanom sa svojim roditeljima, 
učiteljima te međusobno. 


Očevima i majkama, djedovima i bakama i onima bez vlastite djece, koji s ljubavlju njegujete 
djecu i mlade, moj je savjet da češće govorite o Isusu Kristu. Njegovo sveto ime nosi veliku 
duhovnu moć. »Neće se drugo ime dati, ili koje drugo sredstvo, po kojem bi spasenje došlo 
sinovima ljudskim, doli u imenu Krista, Gospodina Svemogućega, i po njemu.« 


Majkama koje odgajaju svoju djecu bez oca u kući, obećavam vam da ćete, dok govorite o Isusu 
Kristu, osjetiti snagu neba kako vas blagoslivlja. 


Nakon što joj je suprug preminuo, sestra Stella Oaks odgojila je svoje troje djece (uključujući 
starješinu Dallina H. Oaksa*>) kao samohrana majka. Jednom je rekla: »Znala sam da me 
Gospodin voli i da ću imati snage izvršiti svoje poslanje. Osjetila sam ljubav koja me okružuje... 
[i znala sam] da će nas on [podržati] dok se suočavamo s problemima koji [će se] javiti.«* 


Imam poseban poziv očevima: Molim vas budite važan dio razgovora s vašom djecom o 
Spasitelju. Oni trebaju potvrdu vaše vjere zajedno s onima njihove majke. 


Iako će možda doći vrijeme kada vas dijete neće slušati srcem koje vjeruje, vaše svjedočanstvo o 
Isusu ostat će u njegovim mislima i duši. Sjećate li se priče o Almi koji je izabrao pogrešan put? 
Kada se vratio, rekao je: 

- 125 - 


»Sjetih se kako... otac moj proriče... o dolasku... Isusa Krista... da izvede pomirenje za grijehe 
svijeta. 


A kad um moj prihvati tu misao, zavapih u srcu svojemu: O Isuse, ti Sine Božji, smiluj se 
21137 
meni.« 


Ako dijete ne sluša, ne očajavajte. Vrijeme i istina su na vašoj strani. U pravom trenutku vaše će 
se riječi vratiti kao da dolaze s neba. Vaše svjedočanstvo neće nikada napustiti vašu djecu. 


Dok s poštovanjem govorite o Spasitelju, u automobilu, u autobusu, za večerom, dok klečite u 
molitvi, tijekom proučavanja Svetih pisama ili u kasnim noćnim razgovorima, Gospodinov Duh 
će pratiti vaše riječi. i 


Dok činite najbolje što možete, svjedočanstvo o Isusu nježno će se izliti u srca vaše djece. Oni će 
otići Nebeskom Ocu u poniznoj molitvi i osjetit će njegov utjecaj kroz moć Duha Svetoga. 
Snažnija osobna vjera u Isusa Krista pripremit će ih za izazove s kojima će se sigurno součiti.? 


Susreo sam Billa Forresta i Debbie Hutchings kada smo biti studenti sveučilišta Brigham Young. 
Bill se vratio s misije. On i Debbie su se zaljubili i vjenčali u hramu Oakland Kalifornija. 
Osnovali su svoj dom u Mesi, Arizona, i bili su blagoslovljeni s petoro sinova i dvije kćeri. Bill 1 
Debbie su podučavali svoju djecu da vole Gospodina Isusa Krista kao što ga oni vole. Njihov 
sin, starješina Daniel Forrest, koji trenutno služi u misiji Mexico Oaxaca, rekao je: »Svakoga 
jutra bez izuzetka prije škole smo bili za stolom čitajući i razgovarajući o Svetim pismima.« 


Njihova kćer Kara, sada udana s dvoje djece, još se uvijek živo sjeća svoga oca kako je vozi na 
rane jutarnje srednjoškolske aktivnosti. Rekla je: »Moj je tata volio napamet naučiti citate, 
stihove iz Svetih pisama i pjesme pa bismo ih [tijekom tih ranojutarnjih vožnji] recitirali.« Jedan 
od njegovih omiljenih stihova bio je: »Sjetite se, sjetite da morate sazidati temelj svoj na stijeni - 
Otkupitelju našem koji je Krist, Sin Božji; da đavao, kad pošalje svoje snažne vjetrove... ne 
uzmogne asi nikakve moći nad vama da vas povuče u ponor... zbog stijene na kojoj ste 
sazidani.« 


U petak prije uskršnje nedjelje 2000. godine, točno prije 10 godina, Bill Forrest je služio kao 
biskup odjela Estate Groves u Arizoni. Vozeći se na posao, samo 1,6 kilometara od kuće, u 
njegov je automobil udario veliki teretni kamion. Debbie i djeca su otišli iz kuće ubrzo nakon 
Billa i neočekivano su došli na mjesto tragičnog događaja. Bill nije preživio nesreću. Besmrtni 
duh ovog ljubljenog muža i oca iznenada je otišao kući kod onoga koji nadvladao smrt, Božjeg 
Sina, čije su slavno uskrsnuće trebali zajedno proslaviti te uskršnje nedjelje. 


Kako su Debbie i njezino sedmoro djece (najmlađi je imao samo pet godina) pronašli snagu koja 
im je bila potrebna? Kara, koja je imala 15 godina kada se dogodila nesreća njezinog oca, 
nedavno mi je rekla: »Zahvalna sam mojoj [majci i ocu] za način na koji su me učili [0 
Spasitelju]. Otvarali su Sveta pisma zajedno sa mnom, molili su se sa mnom, i bili su mi primjer 
[Spasiteljevog] milosrđa, ljubavi i strpljivosti... Uskrs [je] dirljivo vrijeme u mom životu svake 

godine, dok razmišljam o životu, poslanju i uskrsnuću našeg Spasitelja i dok se sjećam života 
mog zemaljskog oca.« 


Starješina Daniel Forrest je rekao: »Imao sam 10 godina kada je preminuo moj otac. Bilo je to 
teško vrijeme... Moja je majka uvijek bila primjer Spasiteljevih naučavanja. Sa sobom nosim 
pločicu s imenom moga oca s njegove misije u Španjolskoj. [Dva] omiljena citata moga oca [su]: 

“Dva muškarca mogu učiniti bilo što sve dok je Gospodin jedan od njih? i “Spasitelj mora biti naš 
temelj. Bez toga mi se koprcamo.O « 


Vjera u Isusa Krista ispunila je srca djece obitelji Forrest. Ovog uskršnjeg vikenda, 10 godina 
nakon u njihovog oca, on im duboko nedostaje, no »u Kristu je iskapljen žalac [njegove] 
smrti«.“! Oni znaju da zbog neprocjenjivog dara Spasitelja mogu ponovno biti sa svojim 
zemaljskim ocem i svojim Nebeskim Ocem. 


Pričaj mi priče o Isusu. 


Uskoro ćemo čuti Božjeg proroka. Govoreći o svom proroku, Gospodin je rekao: »Riječ, naime, 
njegovu primajte... kao da je iz usta mojih.«“* Svjedočim da je predsjednik Thomas S. Monson 
Gospodinov glasnik na zemlji. 


Svjedočim da Isus jest Krist, Spasitelj cijelog čovječanstva. Njegov život, njegovo pomirenje, 
njegovo uskrsnuće, njegov očekivani povratak su sigurni kao i izlazeće sunce. Neka se zauvijek 
slavi njegovo ime.“ U sveto ime Isusa Krista. Amen. 


NAPOMENE 

1. Thomas S. Monson, »Constant Truths for Changing Times«, Liahona, svibanj 2005, 19. 
2. Thomas S. Monson, »May You Have Courage«, Liahona, svibanj 2009, 123. 

3. Thomas S. Monson, »Examples of Righteousness«, Liahona, svibanj 2008, 65. 

4. Thomas S. Monson, »Closing Remarks«, Liahona, studeni 2009, 109. 

5. Thomas S. Monson, »Until We Meet Again«, Liahona, svibanj 2009, 113. 

6. »Pričaj mi priče o Kristu«, Dječja pjesmarica, 20. 

7. Alma 1:25 

8. Ivan 14:6 

9. Vidi Abraham 3:2-28 


10. Abraham 3:27 

11. Vidi Luka 2 

pSVidrEuka'2:7 

1523 Nef127:29 

14. Vidi Luka 10:21 

15. Vidi Luka 11:2-4 

16. Vidi 3. Nef1 17:11-24 

17. Mormon 6:17 

18. Vidi Luka 4:1-13 

19. Ivan 6:67. Obraćajući se mladima prošle godine, predsjednik Monson je rekao: »Bit ćete... 
pozvani braniti ono u što vjerujete. Ako korijeni vašeg svjedočanstva nisu čvrsto usađeni, bit 

20. 
21. 
22i 
25. 
24. 
25. 
26. 
21. 
28. 
291 
30. 
. Vidi Josip Smith 2:17 
B2: 
33 
34. 
2 


Sl 


36. 


BJ: 
38. 


39 


40. 
41. 
42. 
43. 


će vam teško suprotstaviti se ismijavanju onih koji osporavaju vašu vjeru« (LZiahona, svibanj 
2009, 126). 

Vidi Marko 1:40-42 

Vidi Luka 18:35-43 

Vidi Marko 6:34-44 

Vidi Marko 4:35-41 

Vidi Ivan 11:8-53 

Moroni 7:37 

Marko 5:36 

Vidi 1. Petrova 2:21-25 

Vidi Luka 22:47-48; 23:32-46 
Vidi Ivan 20:11-23 

Vidi 3. Nefi 11-26 


Vidi Nauk i savezi 88:104 

»Pričaj mi priče o Kristu« 

Mosija 3:17 

Jednom je starješina Dallin H. Oaks komentirao: »Kao dječak većinu vremena sam provodio 
čitajući knjige. Jedna od najomiljenijih bila mi je Hurlbut's Story of the Bible [Hurlbutove 
priča o Bibliji]... knjiga [od] 168 priča iz Biblije. Volio sam te priče i pročitao ih mnogo 
puta« (»Bible Stories and Personal Protection«, Ensign, studeni 1992, 37). 

Stella Oaks, »Thy Will Be Done«, u Leon Hartshorn, sast., Remarkable Stories from the Lives 
of Latter-day Saint Women, 2 sveska (1973-1975), 2:184. 

Alma 36:17-18 

U našem današnjem svijetu više nego ikada trebamo da Enošove riječi o njegovom ocu budu 
riječi naše djece o nama: »Riječi koje često slušah da ih otac moj govori o životu vječnomu... 
duboko se usadiše u srce moje. I duša mi ogladnje. I klekoh pred Tvorcem svojim« (Enoš 
1:3-4). 


. Predsjednik Monson je obećao mladima: »Kada je čvrsto posađeno, vaše svjedočanstvo o 


evanđelju, o Spasitelju te o našem Nebeskom Ocu, utjecat će na sve ono što činite u vašem 
životu... Vaše će vas svjedočanstvo, kad se stalno njeguje, čuvati« (Liahona, svibanj 2009, 
126). 

Helaman 5:12 

Mosija 16:8 

Nauk 1 savezi 21:5 

Vidi Alma 26:12 


Završna riječ 
predsjednik Thomas S. Monson 


Gospodinov svjetionik šalje signale koji se odmah prepoznaju i nikada ne posustaju. 

Ovo je bilo prekrasno završno zasjedanje. Rijetko imam prilike čuti tako dobre propovijedi u 
samo nekoliko riječi kako što smo imali mogućnost danas. Svi smo mi ovdje jer volimo 
Gospodina. Želimo služiti mu. Naš Nebeski Otac misli na nas. O tome svjedočim. Prepoznajem 
njegovu ruku u svim stvarima. 


Jedan kratak stih iz Svetih pisama: 

»Uzdaj se u Jahvu svim srcem i ne oslanjaj se na vlastiti razbor. 
Misli na nj na svim svojim putovima, i on će ispraviti tvoje staze.«! 
To je bila priča mog života. 


Moja draga braćo 1 sestre, došli smo do kraja najpoticajnijeg i najnadahnutijeg sabora. Nakon 
slušanja savjeta i svjedočanstava onih koji su nam govorili, vjerujem da smo obilno 
blagoslovljeni i da smo svi odlučniji živjeti načela evanđelja Isusa Krista. Dobro je za nas što 
smo bili ovdje. Iskazujemo našu zahvalnost onima koji su nam se obratili, kao i onima koji su 
izrekli molitve. 


Glazba je bila veličanstvena. Prisjećam se stiha iz Svetih pisama koji se nalazi u Nauku i 
savezima: »Duša, naime, moja uživa u pjesmi srca, da, pjesma pravednika molitva je meni, i ona 
će zauzvrat donijeti blagoslov na glave njihove.« 


Imajte na umu da će poruke koje ste čuli tijekom ovog sabora biti objavljene u svibanjskom 
izdanju časopisa Ensign i Liahona. Potičem vas da proučavate poruke, razmišljate o njihovim 
učenjima, a zatim ih primijenite u svom životu. 


Znam da mi se pridružujete u zahvaljivanju onoj braći i sestrama koji su razriješeni tijekom ovog 
sabora. Služili su dobro i dali značajan doprinos Gospodnjem djelu. Njihova je predanost bila 
potpuna. Zahvaljujemo im iz sveg srca. 


Sada smo također podržali, podignutim rukama, braću i sestre koji su pozvani na nove položaje 
tijekom ovog sabora. Želimo da znaju da se radujemo suradnji s njima u Učiteljevom djelu. 


Moja braćo i sestre, dok danas gledamo na svijet oko nas, suočeni smo s problemima koji su 
ozbiljni i zbog kojih se jako brinemo. Čini se da se svijet odmaknuo od sidrišta sigurnosti i 


odlutao iz luke mira. 


Popustljivost, nemoral, pornografija, nepoštenje i gomila drugih zala uzrokuju da mnogi budu 
bačeni u more grijeha i razbijeni na oštrim grebenima propuštenih prilika, proigranih blagoslova i 
uništenih snova. 


Moj je savjet za sve nas da se okrenemo prema Gospodnjem svjetioniku. Ne postoji magla toliko 
gusta, noć toliko mračna, oluja tako strašna niti pomorac toliko izgubljen kojeg njegov svjetionik 
ne bi mogao spasiti. On svijetli kroz životne oluje. Gospodinov svjetionik šalje signale koji se 


odmah prepoznaju i nikada ne posustaju. 

Volim riječi iz Psalama: »Jahve, hridino moja, utvrdo moja, spase moj; Bože moj, pećino moja 
kojoj se utječem... Zazvat ću Jahvu... i od dušmana bit ću izbavljen.« 


Gospodin nas voli, moja braćo i sestre, i blagoslovit će nas dok ga pozivamo. 


Koliko smo samo zahvalni za obnovljeno evanđelje Isusa Krista i za sve dobro što donosi u naše 
živote. Gospodin je izlio svoje blagoslove na nas kao na narod. Svjedočim vam da je ovo djelo 
istinito, da naš Spasitelj živi te da on vodi i upravlja svojom Crkvom ovdje na zemlji. 


Sada, kako se približavamo posljednjim trenucima ovog sabora, moje je srce puno i moji osjećaji 
nježni. Iskazujem svoju ljubav i zahvalnost za vas. Zahvaljujem vam na molitvama za mene i za 
sve vrhovne autoritete Crkve. Gospodin čuje vaše molitve, blagoslivlja nas i usmjerava nas na 
poslove svojeg kraljevstva ovdje na zemlji. Zbog toga smo duboko zahvalni. 


Dok završavamo ovaj sabor, prizivam blagoslove nebesa na svakoga od vas. Dok se vraćate u 
svoje domove širom svijeta, molim našeg Nebeskog Oca da blagoslovi vas 1 vaše obitelji. Neka 
poruke i duh ovog sabora pronađu izričaj u svemu što činite — u vašim domovima, na poslu, na 
vašim sastancima i u svim vašim dolascima i odlascima. 


Volim vas. Molim se za vas. Neka vas Bog blagoslovi. Neka njegov obećani mir bude s vama 
sada i uvijek, moja je molitva u ime Isusa Krista. Amen. 


NAPOMENE 

1. Izreke 3:5-6 

2. Nauk i savezi 25:12 
3. Psalmi 18:2-3 


OPĆI SASTANAK DJEVOJAKA 


Budi hrabar 
Ann M. Dibb 
druga savjetnica u vrhovnom predsjedništvu Djevojaka 


[Vodiči] iz knjige Jošuine udružuju se kako bi pribavili najmoćniji izvor hrabrosti i snage koji 
postoji: vjeru u Nebeskog Oca i njegovog Sina, Isusa Krista. 


Mnogo puta, kada se vrhovni autoriteti obraćaju braći u svećeništvu na općem saboru, započinju 
govoreći da se osjećaju kao da se obraćaju »snažnoj vojsci« moćnih svećeničkih vođa. Večeras 
se ja osjećam kao da stojim pred »snažnom vojskom« odabranih kćeri Božjih. Odabrale ste 
napredovati, stojeći uz one odvažne obnašatelje svećeništva u pravednosti u ovim posljednjim 
danima. Vi ste zadivljujući i predivan prizor. 

Započela bih večeras kratko pregledavajući povijesni kontekst naše teme u Jošui 1:9: »Odvaži se 
i budi hrabar. Ne boj se i ne strahuj, jer kuda god pođeš, s tobom je Jahve, Bog tvoj.« 


Mojsije je bio moćan prorok koji je izveo djecu Izraelovu iz zemlje Egipta, gdje su bili robovi i 
pod pritiskom da štuju lažne bogove (vidi Levitski zakonik 18:1-3). Nakon 40 godina teškoća u 
divljini, bili su toliko blizu svojem novom domu gdje su mogli biti slobodni štovati pravoga i 
živoga Boga. U vrijeme Mojsijeve smrti Jošua je bio pozvan od Boga da bude prorok koji će 
dovršiti ovo čudesno putovanje. 


Jošua je bio utjecajan vođa. Bible Dictionary ga naziva »najvišim oblikom predanog ratnika« i 
navodi da njegovo ime znači »Bog je pomoć« (Bible Dictionary, »Jošua«). Njegovo je 
nadahnuto vodstvo bilo veoma potrebno, zato što je bilo još mnogo rijeka koje je trebalo prijeći i 
mnogo bitaka koje je trebalo dobiti prije nego što se sve što je Gospodin obećao djeci Izraelovoj 
moglo ostvariti i dobiti. 


Gospodin je znao da će prorok Jošua i djeca Izraelova trebati mnogo hrabrosti tijekom tog 
vremena. U prvom poglavlju knjige Jošuine Gospodin mu kaže nekoliko puta »odvaži se i budi 
hrabar«. Riječ hrabrost definirana je kao »umna ili moralna snaga... da se ustraje i odupre 
opasnosti, strahu ili teškoći« (Merriam-Webster's Collegiate Dictionary, 11. izdanje [2003], 
»hrabrost«; kurziv dodan). Kroz svoju hrabrost i poslušnost Jošua i djeca Izraelova mogli su ući u 
zemlju obećanja i naći sreću u blagoslovima Gospodina. 


Jošua i djeca Izraelova živjeli su jako davno. Ali u naše vrijeme mi također nastojimo ući u 
»zemlju obećanja«. Naš je najveći cilj steći vječni život s našim Nebeskim Ocem. U prvom 
poglavlju knjige Jošuine nalazimo četiri sigurna vodiča koji nam pomažu prevladati naše 
prepreke, dovršiti naše putovanje i uživati u Gospodinovim blagoslovima u našoj »zemlji 
obećanja«. 


U prvom, u stihu 5, Gospodin obećava Jošui: »Nikada te neću napustiti niti ću te ostaviti.« 
Možemo naći hrabrost i snagu u ovom obećanju da će Gospodin uvijek biti uz nas i nikad nas 
neće ostaviti same. Podučeni smo da Nebeski Otac poznaje i voli svakoga od svoje djece. Kao 
jedna od njegovih dragocjenih kćeri, i vama je kroz moć molitve dostupna njegova sigurnost i 
vodstvo. U Nauku i savezima čitamo: »Ponizan budi, a Gospod će, Bog tvoj, voditi tebe za ruku 
i uslišati molitve tvoje« (NiS 112:10). 


Vjerujem ovim riječima i obećavam vam da Nebeski Otac doista čuje i odgovara na naše molitve. 
Ali strpljivost je često potrebna kada »čeka[mo] Jahvu« (Izaija 40:31). Dok čekamo, možda 
ćemo početi vjerovati da smo ostavljeni, ili da nitko ne čuje naše molitve, ili možda da nismo 
dostojni primiti odgovor. To nije istina. Volim utješne riječi kralja Davida: »Uzdah se u Jahvu 
uzdanjem silnim, i on se k meni prignu i usliša vapaj moj« (Psalam 40:2). 


Bez obzira s čim se suočili na svom osobnom putovanju, prvi vodič koji se nalazi u Jošui 


podsjeća nas da se molimo, budemo strpljivi i sjećamo se Božjeg obećanja: »Nikada te neću 
napustiti niti ću te ostaviti« (Jošua 1:5). 

Drugi vodič nalazi se u stihu 7, kada Gospodin kaže Jošui: »... Sve učini[] vjerno prema 
naredbama... Ne skreći od toga ni desno ni lijevo, da bi ti bilo sretno sve što poduzmeš.« 
Gospodin podučava Jošuu da bude strogo poslušan zapovijedima, te da ne skreće s 
Gospodinovog puta. Predsjednik Howard W. Hunter je podučavao: »Jošua je znao da će njegova 
poslušnost donijeti uspjeh, i iako nije točno znao kako će uspjeti, sad je imao uzdanje u rezultat... 
Doista su iskustva velikih proroka [koja se nalaze u Svetim pismima], zabilježena [i sačuvana] 
kako bi nam pomogla razumjeti važnost odabiranja puta stroge poslušnosti« (»Commitment to 
God«, Ensign, studeni 1982, 57, 58). 


Prije mjesec dana posjetila sam grupu djevojaka. Pitala sam starije djevojke kakav bi savjet dale 
novoj pčelici da joj pomognu ostati vjerna i kreposna u svakom okruženju s kojim se susretne. 
Jedna je djevojka rekla: »Kada hodaš hodnicima svoje škole, možda ćeš krajičkom oka ugledati 
nešto što će ti privući pažnju, nešto što ne izgleda ispravno. Možda ćeš biti radoznala i htjet ćeš 
pogledati. Ovo je moj savjet: Nemoj gledati. Obećavam da ćeš požaliti učiniš li to. Vjeruj mi, 
gledaj samo ravno naprijed.« 


Dok sam slušala ovu djevojku, znala sam da čujem Gospodinov savjet Jošui, »ne skreći od toga 
ni desno ni lijevo« (Jošua 1:7), primijenjen na svakodnevno okruženje u ovim posljednjim 
danima. Djevojke, izbjegavajte iskušenja koja vas okružuju strogo slijedeći zapovijedi. Gledajte 
ravno naprijed prema svom vječnom cilju. Drugi nas vodič podsjeća da ćemo čineći to biti 
zaštićene i da će nam biti »sretno sve što poduzme[mo]« (Jošua 1:7). 


U stihu 8 nalazimo treći vodič. Ovdje Gospodin govori o »knjizi zakona« i kaže Jošui: 
»Razmušljaj o njoj danju i noću, kako bi vjerno držao sve što je u njoj napisano, ... 1 uspjet ćeš u 
pothvatima.« Gospodin upućuje Jošuu, i sve nas, da čitamo Sveta pisma. Svakodnevno 
proučavanje Svetih pisama, pogotovo čitanje Mormonove knjige, uspostavlja čvrst temelj za 
razvoj vašeg svjedočanstva o Isusu Kristu i njegovom evanđelju. To poziva Duha u vaš život. 
Predsjednik Harold B. Lee je savjetovao: »Ako ne čitamo Sveta pisma svakodnevno, naša 
svjedočanstva postaju tanja, [a] naša duhovnost ne raste u dubini« (Teachings of Presidents of the 
Church: Harold B. Lee [2000], 66). 


Na stranicama Svetih pisama nalaze se bezbrojne upute, obećanja, rješenja i podsjetnici koji će 
nam pomoći na našem putovanju u »zemlju obećanja«. Treći nas vodič upućuje da čitamo i 
razmišljamo o Svetim pismima svaki dan kako bismo našli blagostanje i uspjeh. 


Nakon što je Gospodin završio govoriti Jošui, Jošua se obratio djeci Izraelovoj. Na kraju 
njegovog govora, u stihu 16, djeca Izraelova odgovaraju na njegove riječi i daju nam četvrti 
vodič. Oni odgovaraju: »Sve što nam zapovjediš, učinit ćemo, i kuda nas god pošalješ, poći 
ćemo« 


Kao članovi Crkve Isusa Krista svetaca posljednjih dana mi imamo priliku izraziti tu istu 
predanost da ćemo slijediti našeg proroka, predsjednika Thomasa S. Monsona, koji je ovdje s 
nama večeras. Kroz molitvu i potvrdu Duha svatko od nas može steći svoje osobno 
svjedočanstvo o živućem proroku. To svjedočanstvo raste dok slušamo, promatramo i imamo 
hrabrosti primijeniti njegova učenja u svakodnevnom životu. 

Kada slušamo i slijedimo savjet našeg proroka, to nam omogućuje pristup posebnim 
blagoslovima. Poslušajte neka proročka obećanja koja nam je predsjednik Monson iznio na 
prošlom općem saboru: »Neka vas Bog blagoslovi. Neka njegov obećan mir bude s vama danas 
i uvijek« (»Završne riječi«, Liahona, studeni 2009, 110). »Očekuju nas velika obećanja ukoliko 
smo istiniti i odani« (»School Thy Feelings, O My Brother«, Liahona, studeni 2009, 69). 
»Prizivam blagoslove nebesa na svakoga od vas« (Liahona, studeni 2009, 110). 


Pozivam vas da sljedeći tjedan na općem saboru poslušate upute i obećanja dane kroz našeg 
proroka i apostole. Tada primijenite četvrti vodič obvezujući se da ćete slijediti savjet proroka i 
potvrđujući: »Sve što nam zapovjediš, učinit ćemo, i kuda nas god pošalješ, poći ćemo« (Jošua 
1216): 


U ovom trenutku ova četiri vodiča - molitva, poslušnost Božjim zapovijedima, svakodnevno 
proučavanje Svetih pisama, i predanost da ćemo slijediti živućeg proroka - možda izgledaju kao 
nešto malo 1 jednostavno. Podsjetila bih vas na stih koji se nalazi u Almi: »Gle, velim ti, kroz 
malo i jednostavno ostvaruje se veliko.« (Alma 37:6). Kad se primijene u našem svakodnevnom 
životu, ova četiri »mala i jednostavna« vodiča iz knjige Jošuine udružuju se kako bi pribavili 
najmoćniji izvor hrabrosti i snage koji postoji: vjeru u Nebeskog Oca i njegovog Sina, Isusa 
Krista. 


Nebeski Otac zna da naša pojedinačna putovanja nisu lagana. Svaki se dan suočavamo sa 
situacijama koje traže hrabrost i snagu. Nedavna priča u časopisu Church News potvrđuje ovu 
istinu: 


»Prije nekoliko mjeseci učiteljica u srednjoj školi je jednog dana započela svoju poduku tražeći 
od učenika da oni koji podržavaju političko pitanje stanu na jednu stranu sobe, a oni koji mu se 
protive da stanu na drugu stranu. 


Nakon što su se učenici svrstali, učiteljica je zauzela svoj položaj na strani onih koji su se 
protivili. Izdvajajući jednu djevojku na strani onih koji su podržavali ideju, učiteljica je započela 
napad na nju i njezine kolege zbog njihovih stavova. 


Djevojka, koja je bila Ružica u svom odjelu, upila je napad koji je kritizirao njezina uvjerenja. 


[Ostala je] mirna suočena s javnim napadom nekoga na vlasti« (»What youth need«, Church 
News, 6. ožujka 2010, 16). 


Ova je djevojka pokazala iznimnu hrabrost na svom bojnom polju, što je toga dana slučajno bila 
učionica njezine škole. Gdje god se nalazile, i s čim se god suočavale, nadam se da ćete 
iskoristiti vodiče koji se nalaze u knjizi Jošuinoj tako da možete vjerovati u Gospodinovo 
obećanje: »Odvaži se i budi hrabar. Ne boj se i ne strahuj, jer kuda god pođeš, s tobom je Jahve, 
Bog tvoj« (Jošua 1:9). 


Želim vam ostaviti svoje svjedočanstvo da Nebeski Otac poznaje i voli svaku od vas. Ako se 
okrenete njemu, on vas neće napustiti! Blagoslovit će vas snagom i hrabrošću koje ćete trebati 
kako biste dovršile svoje putovanje natrag k njemu. Zahvalna sam za Sveta pisma, za snažne 

- 133 - 


primjere poput proroka Jošue. Zahvalna sam za predsjednika Monsona, koji nas nastoji sigurno 
dovesti natrag našem Nebeskom Ocu. Molim se da, poput djece Izraelove, svi uđemo u svoju 
»zemlju obećanja« i nađemo počinak u Gospodinovim blagoslovima. Ovo kažem u ime Isusa 
Krista. Amen. 


Nikada, nikada, nikada ne odustajte! 
Mary N. Cook 
prva savjetnica u vrhovnom predsjedništvu Djevojaka 


Što Gospodin traži od vas da učinite? Traži da budete hrabre i kreposne kćeri Boga, svaki dan 
posvećene takvom životu koji vam omogućuje da budete dostojne primiti blagoslove hrama. 


Prošlog smo kolovoza poveli neke od naših unuka vidjeti nacionalnu znamenitost špilju 
Timpanogos Cave National Monument, jedno od najpopularnijih odredišta u Utahu. To je 
zahtjevan uspon od 2,4 kilometara do ulaska u špilju, ali vrijedan je truda kako bi se vidjele 
lijepe, spiralne špiljske formacije. Bila sam sigurna da devetogodišnja Ruthie neće imati 
problema, no pitala sam se hoće li šestogodišnja Caroline imati snage za čitav uspon. 


Svi smo nestrpljivo očekivali početak uspona i odmah smo počeli ubrzano se uspinjati 
betoniranom stazom. Četvrtinu puta smo brzo prevalili, no trebalo je malo duže da bi stigli do 
pola puta. Caroline je postajala obeshrabrena. Ruthie je išlo dobro i ohrabrivala je Caroline. 
Usporili smo kako bi nas Caroline mogla pratiti. Tada se činilo da je sve krenulo po zlu. 
Zapuhao je jaki vjetar 1 dignuo prašinu zbog koje je bilo teško vidjeti. Bilo je pomalo 
zastrašujuće 1 kao da to nije bilo dovoljno, naišli smo na znak na kojem je pisalo: »Stanište 
čegrtuša. Ostanite na putu. Pazite se.« 


Polagano smo se vukli, tri četvrtine puta do cilja, ali još nam je ostao najstrmiji dio puta. 
Umorna i uplašena, sumnjajući u svoje sposobnosti, Caroline je sjela i kroz suze rekla: 
»Odustajem! Ne mogu dalje!« 


Sjeli smo i raspravili što učiniti dalje. Napravili smo plan. Odlučili smo brojati korake i vidjeti 
kako ćemo se osjećati nakon 100 koraka. Ruthie i ja smo uvjerili Caroline da ćemo joj pomoći. 
Trebali smo usput tražiti nešto što nas usrećuje i podijeliti naša otkrića. Čak smo pjevali neke 
pjesme Male škole. 


Stvari su se promijenile. Caroline je odlučila slijediti plan. Sto koraka je učinilo da nemoguć 
zadatak izgleda ostvariv. Caroline je znala da ćemo joj pomoći i dok smo tražili lijepe stvari 


uokolo i pjevali pjesme, osjetili smo se sretnijima. 


Jeste li ikad bili uplašeni i obeshrabreni kada ste se suočavali s izazovima koji su se činili daleko 
iznad vaših sposobnosti? Jeste li ikad poželjeli odustati? 


= [Bat 


Zamislite kako se Jošua, nasljednik velikog proroka Mojsija, morao osjećati znajući da treba 
dovesti Izraelovu djecu u obećanu zemlju. Sigurna sam da je ponekad htio odustati. Ali 
Gospodin ga je utješio podsjećajući ga tri puta da mora biti jak i hrabar (vidi Jošua 1:6-9). U 
vjeri da će Bog biti s njima, djeca Izraelova su se zavjetovala: »Sve što nam zapovjediš, učinit 
ćemo« (Jošua 1:16). 


Sveta Pisma su puna djela muškaraca i žena koji su pokazali veliku hrabrost činiti što god im 
Gospodin zapovijedi, čak i kad je zadatak bio nemoguć, čak i kad su možda htjeli odustati. 


Što Gospodin traži od vas da učinite? Traži da budete hrabre i kreposne kćeri Boga, svaki dan 
posvećene takvom životu koji vam omogućuje da budete dostojne primiti blagoslove hrama i 
vratiti se njemu. U današnjem svijetu za to treba hrabrosti. Imate naum spasenja koji to čini 
mogućim. Moralno opredjeljivanje, sposobnost izbora, suštinski je dio tog nauma. Već ste 
donijele neke dobre odluke. Prije nego što ste se rodile donijele ste odluku doći na ovaj svijet da 
biste dobile tijelo i sebe dokazale. Donijele ste odluku biti krštene, što je prva uredba neophodna 
na putu prema vječnom životu. Sada proživljavate smrtnički život gdje nastavljate donositi 
odluke, učiti i rasti. Sklapanje svetih saveza i primanje uredaba hrama sljedeći je bitan korak u 
naumu. 


Međutim, kako starite put postaje strmiji i, djevojke, možda poželite odustati. Život postaje 
izazovniji, ispunjen odlukama 1 kušnjama na svakom koraku. Sotona će puhati vjetrove zablude 
zbog kojih ćete propitivati put kojim idete. Poželjet ćete ići drugim putem, čak i kad su znakovi 
opasnosti očiti. Možda ćete sumnjati u svoje sposobnosti i pitati se, poput jedne mlade djevojke: 
»Je li uistinu moguće ostati kreposna u današnjem svijetu?« Odgovor, moji dragi prijatelji, je: 
»Da!« I moj savjet je sličan onom Winstona Churchilla za vrijeme Drugog svjetskog rata: 
Nikada, nikada, nikada ne odustajte! (Vidi »Never Give In« [govor, Harrow School, London, 
Engleska, 29. listopada 1941 |). 


Za to će trebati velika hrabrost, ali vi imate naum spasenja! Što će vam pomoći slijediti naum i 
biti hrabre i kreposne Božje kćeri? Prvo, steknite snažno svjedočanstvo, korak po korak. Drugo, 
tražite pomoć od Nebeskog Oca, Isusa Krista, vaše obitelji i ostalih koji vas podržavaju u odluci 
da slijedite naum. I konačno, živite da biste bile dostojne pratnje Duha Svetoga. 


O važnosti stjecanja snažnog svjedočanstva je govorio predsjednik Thomas S. Monson, obećavši 
mladim ženama: » Vaše će vas svjedočanstvo, ako je stalno njegovano, štititi« (»May You Have 
Courage«, Liahona, svibanj 2009, 126). 


Vaše će svjedočanstvo »postepeno rasti kroz vaša iskustva. Nitko odjednom ne zadobije potpuno 
svjedočanstvo« (Odani vjeri: Evanđeoska okosnica [2004], 179). Sjetit ćete se kako smo se 
uspinjali korak po korak penjući se najstrmijim dijelom planine. Kako bismo stekli 
svjedočanstvo, moramo ga njegovati korak po korak. »[Vaše svjedočanstvo] povećavat će se kad 
odlučite obdržavati zapovijedi. Kad uzdižete i jačate druge, vidjeti ćete kako se vaše 
svjedočanstvo nastavlja razvijati.« Kad uspostavite osobne navike moliti se, proučavati Sveta 
pisma, obdržavati zapovijedi i služiti drugima »bit ćete blagoslovljeni trenucima nadahnuća koji 
će [ojačati] vaše svjedočanstvo« (vidi Odani vjeri, 179-180). 

Osobni napredak omogućava divan način njegovanja vašeg svjedočanstva korak po korak. 
Iskustva i projekti vrijednosti mali su korak koji će njegovati vaše svjedočanstvo o Isusu Kristu 
dok učite njegova naučavanja i redovito ih primjenjujete u svom životu. Ovo će vas stalno 
njegovanje održati sigurnima na putu. 


Drugo, tražite pomoć drugih radi dodane snage i podrške. Najprije se molite svom Nebeskom 
Ocu. Vi ste njegove kćeri. On vas poznaje i voli. Uslišat će vaše molitve. Bezbroj puta smo 
podučavane u Svetim pismima: »Molite uvijek« (vidi, na primjer, NiS 90:24). Dok se molite, 

Gospodin će biti s vama isto kao što je bio s Jošuom. 


Svi trebamo pomoć Spasitelja kako bismo slijedile naum i vratile se našem Ocu na Nebesima. 
Možda ste učinile neke greške ili krenule krivim smjerom. »Možeš se pokajati zato što te 
Spasitelj voli i dao je svoj život za tebe... Spasiteljeva pomirbena žrtva omogućila ti je da ti tvoji 
grijesi budu oprošteni« (Osobni napredak Djevojaka [knjižica, 2009], 71). »Što se prije pokajete, 
tim ćete prije naći blagoslov koji dolazi iz oprosta.« (Za snagu mladih [knjižica, 20011, 30) 


Odlučite sada da učinite ono što je potrebno za pokajanje. »Opredijeli se da svaki tjedan da 
dostojno blaguješ od sakramenta i ispuniš svoj život s kreposnim aktivnostima koje će ti donijeti 
duhovnu moć. Kada to činiš, osnažit ćeš se u svojoj sposobnosti da se odupreš kušnjama, 
obdržavaš zapovijedi i postaneš sličnija Isusu Kristu. « (Osoban napredak Djevojaka, 71) 


Proroci posljednjih dana također su na zemlji da bi vam pomogli. Proroci govore za današnje 
vrijeme. Prikujte se uz njihove riječi. Oni će vam dati znakove upozorenja na opasnost koji će 
vas čuvati na putu. Znakovi usmjereni na vas se nalaze u brošuri Za snagu mladih. »Proroka 
slijedi, on znade put« (Dječja pjesmarica, »Proroka slijedi«, 36). 

Jedan od najvećih blagoslova nauma je da smo organizirani u obitelji. Imate roditelje čiji će vam 
veća mudrost 1 iskustvo pomoći dosegnuti vaš božanski potencijal. Uzdajte se u njih. Oni vam 
žele najbolje. 


Učite od vaših majki, vaših baka i ostalih pravednih žena s jakim svjedočanstvima. Uloga majke 
u planu je biti njegovateljica. Majke, nitko ne voli vaše kćeri kao vi. Vi ste njihov najbolji vođa, 
mentor i primjer. Nadamo se da ćete prihvatiti poziv na rad na Osobnom napretku s vašim 
kćerima. Kako sam naučila radeći na vrijednost kreposti sa svojom majkom, vaš će odnos jačati 1 
obje ćete biti blagoslovljene uzajamnom ljubavlju, podrškom i poticajem. 


Djevojke, birajte dobre prijatelje koji će vas podržavati u vašoj pravednoj odluci da slijedite 
naum. Poput Ruthie koja je poticala Caroline, znamo da mnoge od vas mogu učiniti mnogo da se 
međusobno ojačaju. Nakon prihvaćanja vašeg Priznanja za Djevojke, na vas dolazi red biti 
»starija sestra«. Dobivanje Počasne pčelice daje vam priliku jačati drugu djevojku vašim 
pravednim primjerom i svjedočanstvom dok ju vodite kroz Osobni napredak. 


Na kraju, živite da biste bile dostojne pratnje Duha Svetoga. Kad smo pomagali Caroline, tražili 
ljepotu oko nas, i čak pjevali pjesme Male škole, prizivali smo Duha. Osjetili smo ljubav, radost 


i mir, koji su plodovi Duha (vidi Galaćanima 5:22). Trebati ćete taj mir i uvjerenost kada vas 

Sotona pokuša zbuniti vjetrovima sumnje, kad ste u kušnji ići drugim putem ili kad su drugi grubi 
i ismijavaju vaša vjerovanja. 


Dozvolite mi da s vama podijelim iskustvo Julie, mlade djevojke koja je bila sposobna 
suprotstaviti se izazovu slijedeći poticaje Duha Svetoga. Jednoga je dana proučavala Stari zavjet 
kada joj je došla misao: »Pročitaj Matej 5. Pročitaj Matej 5.« Pomislila je: »Zašto bi mi došla 
pomisao pročitati Novi zavjet?« Poslušala je poziv i pročitala Mateja : »Ljubite svoje neprijatelje 
i molite za one koji vas progone« (Matej 5:44). 


Sljedeći dan imala je neke poteškoće sa svojim prijateljima koji su bili neljubazni i izdali ju. Prvi 
tren je bila vrlo uznemirena, ali tada je pomislila: »Pripremljena sam za ovo. Duh me potaknuo 
da pročitam Mateja, i moram voljeti svoje prijatelje i moliti se za njih.« Mali korak čitanja 
Svetih pisama pripremio ju je da odgovori na kristoliki način. Iz tog iskustva stekla je uvjerenje 
da je Gospodin poznaje i kroz poticaje Duha Svetoga je znala kako djelovati. 


Moje drage djevojke, srela sam mnoge od vas koje, poput Julie, niste odustale kad ste bile 
suočene s teškim okolnostima, nego ste odlučile slijediti naum. Molim se da korak po korak 
nastavite jačati svoje svjedočanstvo. Tražite pomoć našeg Nebeskog Oca, Isusa Krista, proroka i 
ostalih koji vas podržavaju u vašoj odluci da slijedite naum. Živite krepostan život kako biste 
imale pratnju Duha Svetoga da vas sigurno vodi. Svjedočim da će, ako budete tako činili, 
Gospodin biti s vama i bit ćete sposobne ostati na putu koji vodi do hrama i vječnog života. 
»Odvaži se i budi hrabar« (Jošua 1:9) i nikad, nikad, nikad ne odustaj! U ime Isusa Krista. Amen. 


Upamtite tko ste! 
Elaine S. Dalton 
vrhovna predsjednica Djevojaka 


Nema ljepšeg prizora od djevojke koja blista svjetlom Duha, koja je puna pouzdanja i hrabra zato 
što je kreposna. 


Mi smo kćeri našeg Nebeskog Oca. On nas voli i mi volimo njega.! Osjećam se ponizno i 
zahvalno što sam s vama. Gospodin me blagoslovio da potpuno razumijem tko ste i zašto ste 
ovdje na zemlji u ovom trenutku. Gospodin vas voli i znam da vi volite njega. To se vidi na 
vašim licima, u vašoj skromnosti, u vašoj želji da odaberete ispravno i u vašoj predanosti da 
ostanete kreposne 1 čiste. 


Zajedno smo iskusile mnoge posebne duhovne trenutke. Iznosile smo svjedočanstva u 
kampovima oko vatre, u kapelama i na domjencima. Ugrijane smo vatrom naše vjere. Penjale 
smo se na planine i razvijale zlatne zastave - od Brazila do Bountifula - iznoseći obvezu duboko u 
svom srcu da ćemo ostati kreposne i uvijek biti dostojne ući u hram. Molile smo se, čitale 
Mormonovu knjigu i smijale se svaki dan, i zajedno s našim majkama, bakama i vođama radimo 
na svom Osobnom napretku. A tek smo počele! 

Ovo je čudesno vrijeme u kojem možete živjeti na zemlji i biti djevojke. Naša vizija ostaje ista. 
Ona je biti dostojne sklopiti i obdržavati svete saveze te primiti uredbe hrama. To je naš najviši 
cilj! I tako ćemo nastaviti voditi svijet u povratku kreposti - povratku ćudorednoj i moralnoj 
čistoći. Nastavit ćemo činiti sve što možemo kako bismo pomogle jedne drugima »[stajati] na 
svetim mjestima«“ te prepoznati i oslanjati se na Duha Svetoga. 


Nastavit ćemo razgovarati o Kristu, radovati se u Kristu, da bi svatko od nas saznao kojemu se 
izvoru možemo uteći za otpust svojih grijeha.? I da, nastavit ćemo stajati čvrsto bez obzira kakve 
oluje bjesnjele oko nas zato što znamo i svjedočimo da »mora[mo] sazdati temelj svoj na stijeni - 
Otkupitelju našem koji je Krist, Sin Božji... temelj na kojem [mi] ne pada[mo] ako na njem 
grad[imo]«.* 


Gospodinov savjet Jošui njegov je savjet vama danas, »mladima plemenitog prvorodstva«.? 
»Odvaži se i budi hrabar. Ne boj se i ne strahuj, jer kuda god pođeš, s tobom je Jahve, Bog 
tvoj.«* Vi niste same! Iako ste možda jedini sveci posljednjih dana u svojoj školi ili grupi 
prijatelja, ili čak obitelji, niste same. Možete se osloniti na snagu Gospodnju. Kao što je Jošua 
rekao Izraelcima: »Posvetite se za sutra, jer će sutra Jahve učiniti čudesa među vama.«' To je bio 
Jošuin poziv na povratak kreposti 1 to je isti poziv nama danas. Mi jednostavno ne možemo 
izvršiti djelo za koje smo sačuvani i pripremljeni osim ako ne možemo imati pristup snazi i 
pouzdanju koje dolazi življenjem kreposnog života. 


Vi ste djevojke velike vjere. Donijele ste svoju vjeru sa sobom kad ste došle na zemlju. Alma 
nas podučava da ste u predsmrtničkim kraljevstvima iskazale silnu vjeru i dobra djela.“ Borile ste 
se svojom vjerom i svjedočanstvom u obrani nauma kojeg je izložio Bog. Znale ste da je naum 
dobar i znale ste da će Spasitelj učiniti ono što je rekao da će učiniti - zato što ste ga poznavale! 
Stajale ste uz njega i bile ste gorljive zbog svoje prilike doći na zemlju. Znale ste što će se tražiti 
od vas. Znale ste da će biti teško, a ipak ste bile uvjerene da možete ne samo ostvariti svoje 
božansko poslanje, već i da možete stvoriti razliku. Vi ste »odabrani dusi koji bijahu određeni da 
nastupe za punine vremena i uzmu udjela u polaganju temelja za veliko djelo posljednjih dana. 
Uključujući gradnju hramova i obavljanje uredaba u njima.« 


A sad ste ovdje kako biste učinile ono za što ste bile sačuvane i pripremljene. Dok vas gledam 
večeras, pitam se nisu li ovako izgledale djevojke Helamanovih mladih ratnika! Nije ni čudo da 
je Sotona povećao snagu svojih napada na vaš identitet i krepost. Ako možete biti učinjene 
malodušnima, obeshrabrene, ometene, zaustavljene ili onemogućene da postanete dostojne 
primiti vodstvo Duha Svetoga i ući u Gospodinov sveti hram, on pobjeđuje. 


Djevojke Crkve Isusa Krista svetaca posljednjih dana, upamtite tko ste! Vi ste izabrane. Vi ste 
Božje kćeri. Vi ne možete biti naraštaj djevojaka koje su zadovoljne uklapanjem. Morate imati 
hrabrosti istaknuti se, »ustalti] i zasinfuti] da svjetlost tvoja bude stijeg narodima.« “ Svijet bi 
želio da vjerujete kako niste značajne - kako ste staromodne i izvan dodira sa stvarnošću. Svijet 
vas poziva nepopustljivim snažnim glasovima da »živnete«, »probate sve«, »eksperimentirate i 
budete sretne«. Nasuprot tome, Duh Sveti šapuće i Gospodin vas poziva da »hoda[te] stazama 
kreposti... otkloni[te] ono što je svjetovno... i prion[ete] uz saveze [svoje]«.'' 

Oduvijek mi se sviđala priča o sinu francuskog kralja Luja XVI zato što je on imao 
nepokolebljivu spoznaju o svojem identitetu. Kao mladića, oteli su ga zli ljudi koji su zbacili 
njegovog oca, kralja, s prijestolja. Ti su ljudi znali, ako ga uspiju uništiti moralno, on neće biti 
nasljednik prijestolja. Šest mjeseci su ga izlagali svakoj podlosti koju je svijet mogao ponuditi, 
ali on nikada nije popustio pod pritiskom. To je zbunjivalo njegove zarobljivače i nakon što su 
učinili sve čega su se mogli sjetiti, upitali su ga zašto ima tako veliku moralnu snagu. Njegov je 
odgovor bio jednostavan. Rekao je: »Ne mogu učiniti to što tražite, jer sam rođen da budem 
kralj.« 


Kao i kraljev sin, svaka od vas naslijedila je kraljevstvo prvorodstvo. Svaka od vas ima božansko 
nasljeđe. »Vi ste doslovno kraljevske kćeri našeg Oca na Nebu.«!? Svaka od vas rođena je da 
bude kraljica. 


Kad sam pohađala sveučilište Brighama Younga, naučila što doista znači biti kraljica. Dobila 
sam jedinstvenu priliku, zajedno s malom grupom drugih studentica, susresti se s prorokom, 
predsjednikom Davidom O. McKayom. Rečeno mi je da odjenem najbolju haljinu i da budem 
spremna sljedećeg jutra putovati u Huntsville, Utah, u dom proroka. Nikada neću zaboraviti 
iskustvo koje sam imala. Čim smo ušle u kuću, osjetila sam duha koji je ispunjavao taj dom. 
Sjedile smo u prorokovom dnevnom boravku okružujući ga. Predsjednik McKay je imao na sebi 
bijelo odijelo 1 do njega je sjedila njegova žena. Zatražio je od svakoga od nas da istupi i kaže 
mu nešto o sebi. Kad sam ja istupila, on je ispružio svoju ruku i prihvatio moju, i dok sam mu 
pričala o svom životu i svojoj obitelji, gledao je prodorno u moje oči. 


Nakon što smo dovršile, on se naslonio na svoju stolicu, posegnuo za rukom svoje žene 1 rekao: 
»A sad djevojke, želio bih da upoznate moju kraljicu.« Do njega je sjedila njegova Žena, Emma 
Rae McKay. Iako nije nosila krunu od blještavih dijamanata, niti je sjedila na prijestolju, znala 
sam da je ona prava kraljica. Njezina je sijeda kosa bila poput krune, a njezine su čiste oči 
blistale poput dragulja. Dok su predsjednik i sestra McKay govorili o svojoj obitelji i svom 
zajedničkom životu, njihove isprepletene ruke govorile su u obilju o njihovoj ljubavi. Radost je 
sjajila iz njihovih lica. Na njoj se vidjela ljepota koja se ne može kupiti. Došla je iz godina 
traženja najboljih darova, dobrog obrazovanja, traženja spoznaje proučavanjem kao i vjerom. 
Došla je iz godina napornog rada, vjernog ustrajanja u iskušenjima s optimizmom, povjerenjem, 
snagom i hrabrošću. Došla je iz njezine nepokolebljive odanosti i vjernosti njezinom mužu, 
obitelji i Gospodinu. 


Toga jesenskog dana u Huntsvilleu, Utah, podsjetila sam se na svoj božanski identitet i naučila 
sam nešto o onome što sada zovem (O dubinskom ljubavlju) - takvom ljubavlju koja sjaji iznutra 
prema van. To je takva ljepota na kojoj se ne može slikati, koja se ne može stvoriti kirurški niti 
kupiti. To je ljepota koja se ne može isprati. To je duhovna privlačnost. Dubinska ljepota izvire 
iz kreposti. To je ljepota ćudoredne i moralne čistoće. To je vrsta ljepote koja se vidi u očima 
kreposnih žena poput vaše majke i bake. To je ljepota koja se zaslužuje vjerom, pokajanjem i 
poštivanjem saveza. 


Svijet stavlja toliki naglasak na fizičku privlačnost i želio bi da vjerujete kako trebate izgledati 

poput neuhvatljivih modela na naslovnicama časopisa. Gospodin vam govori da je svaka od vas 

jedinstveno lijepa. Kad ste kreposne te ćudoredno i moralno čiste, vaša unutarnja ljepota sjaji u 

vašim očima i na vašem licu. Moj je djed često govorio: »Ako živite blizu Boga i njegove 
beskrajne milosti - ne morate govoriti, vidjet će vam se na licu.«.“ Kad ste dostojne društva Duha 
Svetoga, imate samopouzdanje i vaša unutrašnja ljepota blistavo sjaji.I tako »krepost nek resi 
misli tvoje neprestance. Tad će pouzdanje tvoje u nazočnost Božju ojačati; i... Duh će Sveti biti 
trajno društvo tvoje.« 


Podučeni smo da »dar Duha Svetoga... oživljava sve intelektualne sposobnosti, povećava, 
proširuje, razvija i čisti sve prirodne strasti i privrženosti... nadahnjuje krepost, ljubaznost, 
dobrotu, blagost, nježnost i ljubav. Razvija ljepotu osobe, obličje i značajke. «/* To je velika tajna 
ljepote! To je ljepota koju sam uočila u domu proroka. Toga sam dana naučila da je ljepota koju 
sam vidjela u sestri McKay jedina ljepota koja je doista važna 1 jedina vrsta ljepote koja je trajna. 


Alma postavlja prodiruća pitanja o kojima svatko od nas razmišlja: »Primiste li sliku njegovu na 
obličju svojemu?« 


Nedavno je grupa djevojaka posjetila moj ured. Na kraju posjeta jedna se djevojka povjerila sa 
suzama u očima: »Nikada nisam mislila da sam lijepa. Uvijek sam se osjećala veoma običnom. 
Ali danas, dok sam prolazila pored ogledala u vašem uredu, pogledala sam u njega i bila sam 
lijepa!« Ona je bila lijepa jer je njezino lice sjalo Duhom. Ona je vidjela sebe onako kako je 
Nebeski Otac vidi. Primila je njegovu sliku na svoje obličje. To je dubinska ljepota. 


Djevojke, pogledajte u ogledalo vječnosti. Upamtite tko ste! Vidite sebe onako kako vas naš 
Nebeski Otac vidi. Vi ste odabrane. Vi ste plemenitog podrijetla. Nemojte ugrožavati svoje 
božansko nasljeđe. Rođene ste da budete kraljice. Živite tako da budete dostojne ući u hram i 
tamo primiti »sve što ima Otac«.!? Razvijajte dubinsku ljepotu. Nema ljepšeg prizora od 
djevojke koja blista svjetlom Duha, koja je puna pouzdanja i hrabra zato što je kreposna. 


Upamtite da ste kćeri našeg Nebeskog Oca. On vas toliko voli da je poslao svoga sina da vam 
pokaže način kako živjeti, tako da mu se možete vratiti jednoga dana. Svjedočim da će vam, 
kako se budete približavale Spasitelju, njegovo beskrajno pomirenje omogućiti da se pokajete, 
promijenite, postanete čiste i primite njegovu sliku na svom obličju. Njegovo će vam pomirenje 
omogućiti da budete snažne i hrabre dok nastavljate podizati svoj stijeg za krepost. Vi ste zlatne. 
Vi ste taj stijeg! 


I tako, završavam s Gospodinovim riječima svakoj od nas, njegovim dragocjenim kćerima: 
»Eto... ti si izabrana žena koju pozvah. «'? »[Hodaj] stazama kreposti... otkloni[] ono što je 
svjetovno... prioni uz saveze koje sklopi... Neprestance obdržavaj zapovijedi moje, i primit ćeš 
vijenac pravednosti.«““ O ovome svjedočim u sveto ime našeg Spasitelja, Isusa Krista. Amen. 


NAPOMENE 

. Vidi »Tema Djevojaka«, Osobni napredaj Djevojaka (2009), 3. 
. Nauk 1 savezi 87:8 

Vidi 2. Nefi 25:26 

Helaman 5:12 

»Carry On«, Hymns, broj 255. 

. Jošua 1:9 


nunavonRr= 


TAPE 


7. Jošua 3:5; vidi i Guide to the Scriptures, »Sancetification«, seriptures.Ids.org 

8. Alma 13:3 

9. Nauk 1 savezi 138:53-54 

10. Nauk 1 savezi 115:5 

11. Nauk i savezi 25:2, 10, 13 

12. Vidi Vaughn, J. Featherston, »The King's Son«, New Era, studeni 1975, 35. 

13. Ezra Taft Benson, »To the Young Women of the Church«, Ensign, studeni 1986, 85. 
14. Nepoznat autor; vidi Elaine S. Dalton, »It Shows in Your Face«, Liahona, svibanj 2006, 109. 
15. Nauk 1 savezi 121:45-46 

16. Parley P. Pratt, Key to the Science of Theology, 10. izdanje (1965), 101; kurziv dodan. 
17. Alma 5:14 

18. Nauk i savezi 84:38 

19. Nauk i savezi 25:3 

20. Nauk i savezi 25:2, 10, 13, 15 


Video prezentacija: Ja imam cilj 
Ovaj tekst je transkript videa koji je prikazan tijekom Općeg sastanaka Djevojaka održanog 27. 
ožujka 2010. 


Predsjednik Thomas S. Monson: Ponovno, moje drage mlade sestre, iako je uvijek bilo izazova u 
svijetu, mnogi od izazova s kojima se suočavate jedinstveni su za ovo doba.«! 


Elaine S. Dalton, vrhovna predsjednica Djevojaka: »Kako biste bile i ostale kreposne, morate biti 
odane svom božanskom identitetu i uspostaviti načine razmišljanja i ponašanja temeljene na 
visokim moralnim mjerilima.«“ 


Predsjednik Henry B. Eyring, prvi savjetnik u Prvom predsjedništvu: »Svim svojim srcem 
molim se da vam se uveća vjera da ste kćeri Boga koji nas voli.« 


Mary N. Cook, prva savjetnica u vrhovnom predsjedništvu Djevojaka: »Vi ste, moje drage 
djevojke, već ste donijele mnogo ispravnih odluka. Sad morate uspostaviti način življenja u 
kreposti koji će vas zadržati na ovom putu i tijekom vašeg života. « 


Predsjednik Dieter F. Uchtdorf, drugi savjetnik u Prvom predsjedništvu: »Sestre, vjerujte 1 
oslonite se na Duha. Dok koristite normalne mogućnosti svojeg svakodnevnog života 1 stvarate 
nešto predivno i korisno, ne poboljšavate samo svijet oko vas već i unutar VaS.«o 


Ann M. Dibb, druga savjetnica u vrhovnom predsjedništvu Djevojaka: »Male i jednostavne stvari 
koje odlučite činiti danas postat će velebni i sjajni blagoslovi sutra.« 


Elaine S. Dalton, vrhovna predsjednica Djevojaka: »Može li jedna pravedna djevojka promijeniti 
svijet? Odgovor odjekuje: O Da! O. . . Svakodnevne, dosljedne stvari koje činite su ono što će vas 


"An: 


ojačati da budete vođa i primjer - svakodnevna molitva, svakodnevno proučavanje Svetih pisama, 
svakodnevna poslušnost, svakodnevno služenje drugima. Dok činite te stvari, zbližit ćete se sa 
Spasiteljem i postajat ćete sve sličniji njemu.«“ 


Predsjednik Thomas S. Monson: »Moji mladi prijatelji, budite snažni. . . . Vi znate što je pravo, a 
što krivo, i nikakva krinka, koliko god privlačna, ne može promijeniti tu [istinu]. Ako vas vaši 
takozvani prijatelji potiču da učinite nešto što znate da je pogrešno - vi budite oni koji će se 
zauzeti za ispravno, čak i budete li stajali sami.«& 


NAPOMENE 

dl. Thomas S. Monson, »May You Have Courage«, Liahona, svibanj 2009, 127. 

DA Elaine S. Dalton, »Come Let Us Go Up to the Mountain of the Lord«, Liahona, svibanj 
2009, 121. 

Henry B. Eyring, »Walk in the Light«, Liahona, svibanj 2008, 125. 

Mary N. Cook, »A Virtuous Life - Step by Step«, Liahona, svibanj 2009, 117. 

Dieter F. Uchtdorf, »Happiness, Your Heritage«, Liahona, studeni 2008, 119. 

Ann M. Dibb, »Be Thou an Example of the Believers«, Liahona, svibanj 2009, 116. 
Elaine S. Dalton, »It Shows in Your Face«, Liahona, svibanj 2006, 109. 

Thomas S. Monson, » Examples of Righteousness«, Liahona, svibanj 2008, 65. 


Gal Ra 


Vaš sretno zauvijek 
predsjednik Dieter F. Uchtdorf 
drugi savjetnik u Prvom predsjedništvu 


Nebeski Otac vam pruža najveći dar — vječni život — te priliku i beskrajan blagoslov vašeg 
vlastitog »zauvijek zajedno«. 


Moje drage mlade sestre diljem svijeta, zahvalan sam 1 počašćen što mogu danas biti s vama. 
Predsjednik Thomas S. Monson i svi vođe u Crkvi vas vole; molimo se za vas i radujemo se 
vašoj vjernosti. 


Tijekom godina bio sam izložen mnogim predivnim jezicima — svaki od njih je očaravajući i 
neobičan; svaki ima određeni šarm. No koliko god ti jezici bili različiti, često imaju nešto 
zajedničko. Na primjer, u većini jezika postoji izraz koji je čaroban i pun obećanja svugdje u 
svijetu. Taj izraz je: »Nekoć davno.« 


Nisu li to predivne riječi za početak priče? »Nekoć davno« obećava nešto: priču o avanturi i 
ljubavi, priču o princezama i prinčevima. Može uključiti priče o hrabrosti, nadi 1 vječnoj ljubavi. 
U mnogim od tih priča lijepo prevlada ružno i dobro prevlada zlo. Možda najviše od svega volim 
kad okrenemo na posljednju stranicu i naše oči dopru do posljednjeg retka, te vidimo magične 
riječi: »I živjeli su sretno zauvijek.« 

Nije li to ono što svi želimo: da budemo heroji i heroine naših vlastitih priča, da pobijedimo 
nedaće, da iskusimo život u punoj ljepoti i na kraju da živimo sretno zauvijek? 


Danas želim usmjeriti vašu pažnju na nešto vrlo značajno, vrlo iznimno. Na prvoj stranici 
knjižice Osobni napredak Djevojaka pronaći ćete ove riječi: »Ti si ljubljena kćerka Nebeskog 
Oca, pripremljena da dođeš na zemlju u ovo određeno vrijeme zbog svete i veličanstvene svrhe.«! 


Sestre, te su riječi istinite! One nisu izmišljene u bajci! Nije li čudesno znati da vas naš Nebeski 
Otac poznaje, čuje, bdije nad vama i voli vas beskrajnom ljubavlju? Zapravo, njegova ljubav za 
vas toliko je velika da vam je udijelio ovaj zemaljski život kao dragocjeni dar »nekoć davno«, 
zajedno s vašom vlastitom istinitom pričom o avanturi, iskušenju i prilikama za veličinu, 
plemenitost, hrabrost i ljubav. I najvažnije od svega, on vam pruža neprocjenjiv i neshvatljiv dar. 
Nebeski Otac vam pruža najveći dar — vječni život — te priliku i beskrajan blagoslov vašeg 
vlastitog »zauvijek zajedno«. 


No takav blagoslov ne dolazi bez cijene. Ne daje se samo zato što ga želite. Dolazi kroz 
razumijevanje toga tko ste i što morate postati kako biste bili dostojni tog dara. 


Iskušenje je dio puta 


Na trenutak prisjetite se svoje omiljene bajke. U toj priči glavni lik može biti princeza ili kmet; 
možda je sirena ili mljekarica, vladar ili sluga. Otkrit ćete da svi imaju nešto zajedničko — moraju 
prevladati nedaće. 


Pepeljuga je izdržala opačine svoje zločeste pomajke i zlih polusestra. Morala je pretrpjeti duge 
sate teškog služenja i ismijavanja. 


U »Ljepotici i Zvijeri«, Bela postaje zatočenica strašne zvijeri kako bi spasila svog oca. Ona 
žrtvuje svoj dom i obitelj, sve što joj je drago, kako bi provela nekoliko mjeseci u dvorcu zvijeri. 


U priči »Rumpelštilski« siroti mlinar obećava kralju da njegova kćer može isplesti zlato od 
slame. Kralj odmah pošalje po nju i zatvara je u sobu s hrpom slame i kolovratom. Kasnije u 
priči ona se suočava s opasnošću da izgubi svoje prvorođeno dijete osim ako ne pogodi ime 
čarobnog stvorenja koje joj je pomoglo ispuniti ovaj nemogući zadatak. 


U svakoj od tih priča, Pepeljuga, Bela i mlinarova kći moraju iskusiti tugu i kušnju prije nego što 
mogu ostvariti svoj »sretno zauvijek«. Razmislite o tome. Je li ikada postojala osoba koja nije 
morala ići kroz svoju vlastitu mračnu dolinu iskušenja, dokazivanja i patnje? 


U sendviču između »nekoć davno« i »sretno zauvijek« sve su trebale iskusiti veliku nedaću. 
Zašto svi moraju iskusiti tugu i tragediju? Zašto jednostavno ne bismo mogli živjeti u blaženstvu 
i miru, svakog dana ispunjeni čuđenjem, radošću i ljubavlju? 


Sveta nam pisma govore da mora biti oprečnosti u svemu jer bez nje ne bismo mogli razlučiti 
slatko od gorkog.“ Bi li maratonka osjećala trijumf dovršenja utrke kad ne bi osjetila bol dok se 

satima bori s vlastitim ograničenjima? Bi li pijanistica osjetila radost svladavanja kompleksne 
sonate bez neumornih sati vježbanja? 


U pričama kao i u životu nedaće nas uče stvarima koje drugačije ne možemo naučiti. Nedaća 
nam pomaže razviti dubinu karaktera koja ne dolazi ni na jedan drugi način. Naš nas voljeni 
Nebeski Otac postavlja u svijet ispunjen izazovima i iskušenjima kako bismo mi, kroz oprečnosti, 
mogli naučiti mudrost, postati snažniji i iskusiti radost. 


Dopustite mi da s vama podijelim osobno iskustvo koje sam imao kao tinejdžer dok je naša 
obitelj pohađala Crkvu u Frankfurtu u Njemačkoj. 


Jedne nedjelje misionari su doveli novu obitelj na naše sastanke koju ranije nisam vidio. To je 
bila majka s dvije prelijepe kćeri. Pomislio sam da su ti misionari učinili vrlo dobro djelo. 


Naročito sam primijetio jednu kćer s predivnom tamnom kosom i veliki smeđim očima. Njezino 
ime je bilo Harriet i mislim da sam se zaljubio u nju od trenutka kad sam je ugledao. Nažalost, 
činilo se da ta predivna djevojka ne osjeća isto za mene. Bilo je puno mladića koji su se željeli 
upoznati s njom i počeo sam se pitati hoće li me ikada vidjeti kao nešto više od prijatelja. No 
nisam dozvolio da me to omete. Smislio sam način da budem tamo gdje je ona. Kad sam 
podjeljivao sakrament, potrudio sam se da budem na pravoj poziciji kako bih bio onaj koji će njoj 
udijeliti sakrament. 


Kad smo u Crkvi imali posebne aktivnosti, vozio bih svoj bicikl pored Harrietine kuće i pozvonio 
na vrata. Obično bi se javila Harrietina majka. Zapravo, ona bi otvorila kuhinjski prozor 
njihovog stana na četvrtom katu i pitala što želim. Pitao bih bi li se Harriet htjela voziti u Crkvu 
na mom biciklu. Harrietina majka bi rekla: »Ne, ona će doći kasnije, ali ja ću se rado voziti s 
tobom do Crkve.« Nisam baš to imao na umu, ali kako sam mogao odbiti? 


I tako smo se odvezli u Crkvu. Moram priznati da sam imao veoma dobar bicikl za cestu. 
Harrietina majka sjela bi na prečku od upravljača ispred mene, a ja sam pokušavao biti 


najelegantniji šofer po kvrgavom kamenu. 


Vrijeme je prolazilo, i dok se predivna Harriet viđala s mnogim drugim mladićima, činilo se da 
nisam mogao napredovati s njom. 


Jesam li bio razočaran? Da. 
Jesam li bio poražen? Apsolutno ne! 


Zapravo, gledajući unatrag prepoznajem da uopće ne škodi biti u dobrim odnosima s majkom 
djevojke tvojih snova. 


Godinama kasnije, kad sam završavao svoju obuku za vojnog pilota u zračnim snagama, doživio 
sam suvremeno čudo u Harrietinoj reakciji na moje stalno udvaranje. Jednog je dana rekla: 


»Dieter, dosta si sazrio tijekom proteklih godina.« 

Ubrzo nakon toga sam se odselio, a u roku od nekoliko mjeseci oženio sam se ženom koju sam 
volio od trenutka kad sam je ugledao. Proces nije bio jednostavan — bilo je trenutaka patnje i 
očajavanja — no naposljetku moja je sreća bila potpuna i još uvijek je, čak i više. 


Moje drage mlade sestre, trebate znati da ćete doživjeti svoje vlastite nedaće. Nitko nije izuzet. 
Patit ćete, biti iskušane i činiti pogreške. Naučit ćete za sebe ono što je svaka heroina naučila: 
kroz prevladavanje izazova dolazi rast i snaga. 


Vaša reakcija na nedaću, a ne sama nedaća, određuje kako će se razviti priča vašeg života. 


Ima onih među vama koje su, iako su mlade, već propatile punu mjeru boli i tuge. Moje je srce 
ispunjeno suosjećanjem i ljubavlju za vas. Koliko ste samo dragocjene Crkvi. Koliko vas samo 
voli vaš Nebeski Otac. Iako se možda čini da ste same, anđeli vas dvore. Iako možda osjećate da 
nitko ne razumije dubinu vašeg očaja, naš Spasitelj Isus Krist razumije. On je propatio više nego 
što možemo zamisliti, i to je učinio za nas; to je učinio za vas. Niste same. 


Ako osjećate da je vaše breme preteško za nositi, uzdignite svoje srce prema vašem Nebeskom 
Ocu i on će vas podržati i blagosloviti. On vam govori, kao što je rekao Josephu Smithu: 
»Suprotnosti tvoje i nevolje tvoje bit će samo kratka vijeka. A tad, ustraješ li dobro, Bog će te 
uzvisiti u visinu.« 


Izdržati nedaću nije jedino što morate učiniti da biste iskusile sretan život. Dozvolite mi da 
ponovim. Kako reagirate na nedaću i iskušenje kritičan je čimbenik u tome hoćete li ili nećete 
stići do svog »sretno zauvijek«. 


Ostanite odane onome što znate da je ispravno 


Sestre, mlade sestre, voljene mlade sestre, ostanite istinite onome što znate da je ispravno. Kamo 
god pogledate danas, pronaći ćete obećanja sreće. Reklame u časopisima obećavaju potpuno 
blaženstvo ako samo kupite određenu odjeću, šampon ili šminku. Određene medijske produkcije 
glamuriziraju one koji prihvaćaju opačinu ili koji se predaju požudama. Cesto su ti isti ljudi 
prikazani kao modeli uspjeha i postignuća. 


U svijetu u kojem je zlo prikazano kao dobro, a dobro kao zlo, ponekad je teško znati istinu. Na 
neki način, to je poput dileme koju je imala Crvenkapica: kad niste baš sigurni što vidite, je li to 
voljena baka ili opasni vuk? 


Proveo sam mnogo godina u pilotskoj kabini zrakoplova. Moja je zadaća bila sigurno prevesti 
zrakoplov iz bilo kojeg dijela svijeta do željenog odredišta. Znao sam sa sigurnošću da ako želim 
putovati iz New Yorka do Rima, moram letjeti prema istoku. Ako bi mi netko rekao da trebam 
letjeti južno, znao sam da nije bilo istine u njihovim riječima. Ne bih im vjerovao jer sam sam 
znao. Nikakva uvjeravanja, laskanja, mito ili prijetnje nisu me mogle uvjeriti da će me let prema 
jugu dovesti do mog odredišta jer sam znao. 


Svi tražimo sreću i pokušavamo pronaći naš »sretno zauvijek«. Istina glasi: Bog zna kako stići 
tamo! Ion je napravio kartu za vas; on poznaje put. On je vaš voljeni Nebeski Otac koji teži k 

vašem dobru, vašoj sreći. On želi sa svom ljubavlju savršenog i iskonskog Oca da dođete do 
svog nebeskog odredišta. Karta je dostupna svima. Ona daje točne smjernice što učiniti i kamo 
ići svima koji teže doći ka Kristu i »stati kao svjedoci Božji, i u svemu, i na svakome mjestu«“. 
Sve što trebate činiti je vjerovati u svog Nebeskog Oca Vjerujte mu dovoljno da slijedite njegov 
naum. 


Bez obzira na to, neće svi slijediti kartu. Možda će je gledati. Možda će misliti da je razumna, 
pa čak i istinita. Ali oni ne slijede božanske smjernice. Mnogi vjeruju da će ih bilo koja cesta 
odvesti u »sretno zauvijek«. Neki će se možda i naljutiti kad im drugi koji znaju put pokušaju 
pomoći i reći im. Oni pretpostavljaju da je takav savjet staromodan, nevažan, izvan doticaja sa 
suvremenim životom. 


Sestre, oni pretpostavljaju pogrešno. 
Evanđelje je put u sretno zauvijek 


Razumijem da se neki povremeno mogu pitati zašto dolaze na crkvene sastanke ili zašto je toliko 
važno redovito čitati Sveta pisma, ili se svakodnevno moliti Nebeskom Ocu. Ovo je moj 
odgovor: Činite te stvari jer su dio Božjeg puta za vas. A taj put će vas odvesti do vašeg »sretno 
zauvijek«. 


»Sretno zauvijek« nije nešto što se nalazi samo u bajkama. I vi to možete imati! Dostupno je i 
vama! No morate slijediti kartu svog Nebeskog Oca. 


Sestre, molim vas prigrlite evanđelje Isusa Krista! Naučite voljeti svog Nebeskog Oca svim 
srcem, moću i umom. Ispunite svoje duše vrlinom i dobrom ljubavlju. Uvijek težite izvlačiti 
najbolje u sebi i drugima. 


Naučite prihvatiti i djelovati u skladu s vrijednostima Djevojaka. Živite prema mjerilima iz 
brošure Za snagu mladih. Ta vas mjerila vode i usmjeravaju prema vašem »sretno zauvijek«. 
Život po ovim mjerilima priprema vas za svete saveze u hramu i uspostavljanje vlastitog 
naslijeđa dobrote u vašim osobnim okolnostima. »Stojte... na svetim mjestima, i ne mičite se«", 
bez obzira na iskušenja ili teškoće. Obećavam da će budući naraštaji biti zahvalni za vas i hvaliti 
vaše ime zbog vaše hrabrosti i vjernosti tijekom ovog presudnog vremena u vašem životu. 


Moje drage mlade sestre - vi koje stojite za istinu i pravednost, vi koje težite dobroti, koje ste ušle 
u vode krštenja i kročite putovima Gospodnjim, naš Otac na Nebu je obećao: »Krila im rastu kao 
orlovima, trče i ne sustaju, hode i ne more se«*. Nećete »biti zaveden[i]«'. Bog će vas 
blagosloviti i dati vam blagostanje. » Vrata paklena neće vas nadvladati... 1 Gospod će Bog 
raspršiti moći tame ispred vas i narediti da se nebesa potresu rad vašeg dobra i rad slave imena 
njegova.« 


Sestre, mi vas volimo. Molimo se za vas. Budite snažne i smione. Vi ste uistinu kraljevske 


duhovne kćeri Svemogućeg Boga. Vi ste princeze, čija je sudbina da postanete kraljice. Vaša 
vlastita čudesna priča je već započela. Vaš »nekoć davno« je sada. 


s M6E 


Kao apostol Gospodina Isusa Krista ostavljam vam svoj blagoslov i dajem vam obećanje da dok 
prihvaćate i živite vrijednosti i načela obnovljenog evanđelja gospodina Isusa Krista, »bit će[te] 
spremne osnažiti dom i obitelj, sklopiti i obdržavati svete saveze, primiti hramske uredbe i uživati 
blagoslove uzvišenja«/“. I dan će doći, kad okrenete zadnje stranice vaše vlastite veličanstvene 
priče, da ćete pročitati i osjetiti ispunjenje ovih blagoslovljenih i predivnih riječi: »I živjeli su 
sretno zauvijek.« O tome svjedočim u sveto ime Isusa Krista. Amen. 


NAPOMENE 

1. Osobni napredak Djevojaka (knjižica, 2009), 1. 
2. Vidi 2. Nefi 2:11, 15. 

3. Nauk i savezi 121:7-8 

4. Mosija 18:9 

5. Nauk i savezi 87:8 

6. Izalja 40:31 

7. Josip Smith 1:37 

8. Vidi Mosija 2:22-24 

9. Nauk i savezi 21:6 

10. Osobni napredak djevojaka, 3. 

